
^abavni j poučni list ^ 

za trgovačku, obrtnu i opetovničku omladinu 

Uređuje JULIJE VARŽIČKA. 

Izlazi i. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih ioo kom. po i kruna. 


Br. 1. 


U Zagrebu, 1. rujna 1.897. 


Tečaj 1 . 


POZDRAV! 


o mene — »Vjerna druga 
Sad na Vaše mlado krilo. 

Ja dolazim prepun nade: 

E, da Bog da, sretno bilo! 
»Vjerni drug« ću Vama biti, 
Pa u svako doba sada 
Nastojat ću, da predobim 
Vaša draga srca mlada. 

Svoje milje Vam ću dati, 

Privit Vas na svoje grudi, 

Za Vas radit, žrtvu prinjet, — 
Da budete vr jedni ljudi. 

Bit ću iskren, dobar — vjeran, 
Pun dobrote i miline, 

Od sveg srca radit za Vas — 

I na sreću domovine. 

Koliko li bolnih časa 
U životu ovom ima: 

Mnogi strada, mnogi pati, 

Sve se bori stradanjima! 

Koliki u tami blude, 
b Duša im ne žive pravo, 

U samoći ne zna jadna 
Sto je pravo, što li zdravo. 


S tog’ Vam treba prijatelja, 

Koj Vam srce, um poznaje, 

Vama treba utješnika 
Za sve boli, za sve vaje. 

Trebalo Vam dobra đrftga, 

Koj će radost s Vam’ da dijeli, 

Koj će Vama iz ljubavi 
Svoj posvetit život cjeli. 

Taki drug Vam ja ću biti, 

Čitatelji moji vrli: 

Biserjem ću srce kitit 
Onom, koji me prigrli. 

Ja ću Vama kazat pute 
U radosti i u bjeđi — 

I bit će svaki čestit, sretan, 

Koj će savjet moj da sijedi! 

»Vjerni drug« će don’jet Vama 
Duši hrane, boli l’jeka, 

Um bogatit mnogim zrncem 
L’jepog znanja našeg’ v’jeka. 

»Vjerni drug« će Vas zabavljat 
Baš hrvatskim štivom pravo; — 

S tog Vas kličuć sad pozdravlja 
Od sveg srca: »Da ste zdravo!« 

Stj. Š. 

Što hoćemo. 

Kako što po cijelom obrazovanom svijetu, tako imadu i kod nas razni stališi 
posebnu svoju stručnu književnost (literaturu) i stručne listove, koji podižu stališku 
svijest te pobuđuju volju i ljubav k zvanju. U nas imade dapače omladinskih, pak 
i dječjih listova, kojim je svrha, da oplemenjuju i naobrazuju školsku našu mladež. 
No jedan dio nadobudne omladine naše, i to poslovne, ostao je 
praznih ruku. I naš trgovački, obrtnički i ratarski podmladak treba i te kakve 
pobude u teškom svom radu. U njem valja da se što življe potpiruje čvrsta i 
odlučna volja naprednu i čestitu radu, pa da mu se srce plemeni i um bistri, a to 
će biti zadaća »Vjernoga druga«. 

»Vjerni drug« pratit će trgovačku, obrtnu i opetovničku našu omladinu u 
svim prilikama njezina života. On će uznastojati, da nam se poslovna naša omladina 
pridigne, te da od nje postane čestit i čeličan poslovni naraštaj, koji će poslovni i 
prometni život naše domovine znati i htjeti tako da unaprijedi, da ona uzmogne 
uzdržati svjetsku utakmicu. 

»Vjerni drug« će s toga donositi zanimljive crtice iz života, koje nam 
crtaju čestit život radiše. On će priopćivati život raznih velikana poslovnoga svijeta, 
s kojima se isti punim pravom može da ponosi, jer su to sjajni uzori, za kojima 
treba, da se naša omladina povede. 

»Vjerni drug« će upućivati poslovnu omladinu, kako se bogatstvo 
prirode prerađuje i upotrebljava, da se ispuni Božija, koja postavlja 
čovjeka gospodarom svega, što je na zemlji. On će nastojati, da sve ove Stvari i 
sve ove radove nazove hrvatskim jezikom, pak da omladina hrvatsko ovo nazivlj e 
(terminologiju) uščuva i raznese širom lijepe naše domovine. On će predočivati, 
kako su razni radovi nastali i kako se usavršiše u raznim zemljama i u 
raznih naroda. 

»Vjerni drug« će crtati trgovačke, obrtne i gospodarske prilike 
lijepe naše domovine i svega ostalog svijeta. On će upućivati poslovnu našu omladinu, 
kako i kamo da putuje, kada će zaželjeti, da se usavrši u svojoj struci. On će 
upozorivati na velike sile, koje u prirodi proizvode veličajne one pojave, kojima 
se svijet divi, al ujedno će i pokazati, 'kako ih čovjek obraća na svoju korist. 

»Vjerni drug« će priopćivati zadatke i gotove primjere iz poslovnice 
(comptoira) te upućivati, kako se obavljaju pojedini poslovni pismeni radovi. On 
će donositi, naročito iz poslovnog života, zanimljive sitnice, novosti i vijesti. 
Ujedno će nastojati, da lijepim i vjernim slikama predoči i objasni svoje 
razlaganje. 

»Vjerni drug« nastojat će dakle u potpunom smislu svoga imena, da 
osvijetli sve pojave poslovnoga svijeta tako shvatljivo i jasno, da će ga poslovna 
omladina posve razumjeti i njime se koristiti. Potrebu takova lista osjetili su sami 
trgovački i obrtnički naučnici, te je upravo na njihovu molbu i ponuku niknuo taj 
list, koji ima da udovolji njihovim željama. 

Makar da će »Vjerni drug« opsegom i sadržinom biti obilat, ipak je 
udario toli neznatnu pretplatu obzirom na svoje vrijedne čitače. On ne traži nikakove 
novčane koristi za se, već nastoji samo da namiri vlastite svoje troškove, a bit će 
sretan i zadovoljan, bude li njegovo nastojanje urodilo željenim plodom. 

Kako je svrha »Vjernoga druga« plemenita, sadržina bit će mu obilata i 
birana, a cijena skroz umjerena, to se najučtivije umoljavaju sve p. n. udruge i 

zavodi, kao i svi iskreni prijatelji napretka hrvatske poslovne omladine, da izvole 
»Vjernoga druga« što obilnije potpomoći zborom i tvorom, te mu krčiti put,i 
u najzabitniji kraj tako, da će ga dobiti na ruke i svaki slijednji polaznik naših 
trgovačkih, obrtnih, viših pučkih i naučničkih škola te opetovnica i da će zadobiti 
mjesto u svim našim školskim knjižnicama. 

Milu našu poslovnu omladinu molimo pak, da svome »Vjernomu drugu« 
onako iskreno i vjerno pruži desnicu svoju, kao što on pruža svoju njojzi, pa će 
tako u bratskom zagrljaju stupati naprijed k boljoj budućnosti svojoj i roda svoga. 
U to ime pomoz Bog! Uredništvo. 



Stari dug. 


Priredio Franjo Bartuš. 

L 

U Lipovcu. 


Mila naša hrvatska domovina ima mnogo krasnih krajeva. I Lipovac je ubavo 
mjesto čarobnoga našega hrvatskoga Zagorja. Okruženo je sa svih strana vinorod¬ 
nim brežuljcima i zelenim šumicama. Dolinom njegovom protječe žuboreći potok, 

na čijim se obalama lijevo i desno prostiru plodna polja i livade. Na obližnjem 
brijegu strše u vis ruševine staroga grada Lipovca, gdje su nekoć prebivale pleme¬ 
nite hrvatske obitelji, koje su se odlikovale u bojevima protiv Turaka za vjeru, za 
kralja i za dom. Danas su ondje našle udobno skrovište razne šumske životinje, a 
iz mnogih je pukotina poraslo razno grmlje, korov i trava. 

Lipovčani se ponose svojim mjestom. Ljeti ga posjećuju stotine i stotine 
stranaca, da se ovdje naužiju prirodnih krasota, svježega gorskoga zraka, zdrave i 
pitke vode, a nada sve krasna vidika, koji se pruža čovječemu oku sa stare 
ruševine Lipovca. 

Sredinom Lipovca vodi duga i široka cesta. Nuz nju je tržnica (dućan) Orlićeva. 
On je velik, jak i mlad muž. Sve ga veoma voli zbog njegovih osobitih vrlina. 

Njegov sluga, koji u toj kući već dvadeset godina služi, govori svakomu, da je 

njegov gazda najbolji čovjek na svijetu. 

Bilo usred ljeta nekoga dana poslije podne. Nebo se nad vilo crnim oblači- 
nama, a iz daljine čula se mukla tutnjava grmljavine. Orlić stajaše kraj prozora 
svoga stana. Duboko se zamislio. Uz njega sjedaše njegova mlada i dobra žena. 
Ona je doskora opazila blijedo i zabrinuto lice svoga muža, pa ga zapita, zašto je 
tako nujan i žalostan, — nije li mu se možda dogodila kakova neprilika. 

»Ah!« odgovori Orlić, »posao mi zadaje svakojakih neprilika. Danas mišljah, 
da će biti dobre trgovine, ali se prevarih. Ljudi doduše odnijeli mnogo robe, ali 
donijeli veoma malo novaca. Sve uzimlju samo na vjeru.« 

»Pa tomu se može lako lijeka naći,« odgovori mlada žena utješljivo, »mi 
ćemo nešto štedljivije živjeti. Poslije žetve će ljudi i onako plaćati svoje dugove.« 

»Ti me tješiš, mila Jmoja. ali me ipak ne možeš utješiti. Do petka imadem 
platiti oveću svotu novaca, a ne znam od kuda, da je do onda smognem. Vele- 
tržac pisao mi danas, da mu do roka pošaljem svakako 4000 kruna, jer ne može 
dulje da čeka.« 

Blago lice ženino obuze tuga i briga. Za čas ostavi sobu, a za čas eto je 
^opet natrag. U ruci joj oveći sandučić. »Evo dragi Mirko pomoći! To su moje 
dragocjenosti, što mi ih je darovala moja majka na dan moga vjenčanja. One 
vrijede i šest hiljada kruna. Uzmi i prodaj ih, pa smo spašeni. Ti znaš, da se ja 
nikada ne kitim, pa ću lako zaboraviti na taj ures.« 

Na to će joj Orlić: »Ne, draga ženo, toga ja ne primam. Ti ovim svojim 
činom pokazuješ, da si veoma dobra i plemenita srca, ali te tvoje dragocjenosti 
moraš sačuvati kao milu uspomenu na svoju dobru majku. Ja sam se već sjetio, 
kako ću si pomoći. Sjutra ću do našega susjeda gostioničara, pak se nadam, da 
će mi uzajmiti 2000 kruna, jer mi upravo toliko još treba. 

Mlada se žena ponešto umiri, pokupi svoju zlatninu i dragulje i ode u drugu 
sobu, gdje se upavo probudio i njihov dvogodišnji sinčić Pavao i dozivao 
svoju mamicu. 

Orlić pogleda kroz prozor* Pred gostionom se zaustavila kočija silno zaprašena. 
Iz nje izađe časni stari gospodin. Brada i vlasi mu bijeli ko snijeg. Taj je stranac 
bio jako dobro poznat u Lipovcu. Osobito ga voljeli siromasi i djeca, a zašto — 
lako ćete pogoditi — dijelio im darova. Cijenili ga i ostali Lipovčani, jer je sa 
svakim bio osobito ljubezan i prijazan. Gospodin Grlić bijaše bogat čovjek, ali je 
živio sasvim priprosto. Zimovao je u Zagrebu, a ljetovao u Lipovcu. To je sve, 
što su Lipovčani o njem znali. 

I Orlić se obradovao, kad je opazio staroga vjernoga gosta. I njemu bijaše 
Grlić vrlo ugodan znanac. Upoznali se lani, a to se dogodilo ovako: Trgovac 
sjedaše jedne večeri blizu staroga grada Lipovca na klupi. Tu je razmišljavao o 
svojem djetinjstvu i prošlosti i snivao o budućoj sreći u trgovini. U to se približi 
stari neki gospodin. Ovaj ga zamoli, da mu dozvoli uz njega sjesti. Domala se 
razvije živahan razgovor. Starac bijaše nekoć i sam trgovac, te je u trgovačkom 
poslu proputovao mnoge zemlje i prošao mnoge gradove. Tako se izvještio i postao 
iskusan trgovac. Kao takav rado je slušao riječi mladoga Orlića, koji je takođe 
revno pregnuo za svojim zvanjem te je bio valjan i oduševljen trgovac od pete 
do glave. Sasvim je naravno, da se ova dvojica za čas sprijateljiše. Već je nastala 
-' noć, a oba muža stupala nizbrdice. Usput reče starac: »Oprostite, što vam već 
prije ne rekoh, tko sam. Ime mi je Grlić, pak želim ljeto proboraviti u toj krasnoj 
dolini, u tom čarobnom Lipovcu, da onda u jesen i zimi laglje podnesem svoje 
samovanje u Zagrebu.« »A ja sam Orlić, trgovac u mjestu.« 

Obojica si pružili ruke, stisnuli je. Orlić osjeti, kako je Grlićeva ruka zadrhtala 
a na licu se njegovu, koje je taj čas mjesečina obasjala, opazili neki čudnovati 
trzaji — da li je tomu razlog možda starost ili uspomena iz prošlih dana, što je u 
starčevoj duši pobudilo ime Orlić? — Tko bi znao. 

II. 

Nenadana pomoć. 

Osvanula zora sjutrašnjega dana. Orlić već sjedio u svojoj pisarni i proučavao 
stanje svoje imovine. Imao je mnogo dužnika, koji su dobri i sjegurni, ali baš taj 
čas nijesu mogli da plate. Sve to zabilježio si u svoju džepnu bilježnicu kao što i 
cio prijegled svoga imetka, da sve to može predočiti i gostioničaru Tvrdiću, kada 
će ga danas zamoliti, da mu uzajmi 2000 kruna. 

Oko osam sati uputi se Orlić na taj toli težak put. U veži sretne gostioničara, 
te ga pozdravi: »Dobro jutro, gospodine Tvrdiću, rado bih s vama razgovarao 
nekoliko riječi.« 

»Veoma me veseli, izvolite samo!« reče Tvrdić i otvori vrata susjedne sobe. 
Tu je trgovac otkrio svoje stanje i svoju želju. Gostioničar ga slušao, a na licu mu 
se vidjelo, da mu nije taj jutarnji posjet baš ugodan, pa će za čas: »Dragi prija- 
jatelju, vi ste me precijenili. Sve što imam, to je u mom poslu. Ja bih vam rado 
pomogao, ali vam ne mogu dati ni deseti dio, koliko vi želite. Porezi su veliki, 
skupa su vremena, pa tako mora čovjek biti sretan, da sam nekako prokuburi.« 

Jedva je Tvrdić izrekao prvu rečenicu, već je Orlić prihvatio kvaku, da ode. 
Krv mu je udarila u glavu. Morao se je svladati, a da mu ne izrekne odveć tešku 
rieč, ali jednu je ipak morao iz duše izreći: »Ne zamjerite, što sam došao k vama, 
Mišljah, da mi toliko vjerujete, koliko sam ja vama vjerovao prije godinu dana, 
kad ste vi k meni došli za 4000 kruna, a ja sam vas rado pomogao, jer sam i 
mogao i znao komu dajem.« 

»Ta ne bježite odmah. Valjda qe se naći gdjegod, što tražite,« rekne gosti¬ 
oničar, pa opet nastavi: »Evo kako ćemo, ja vam sam ne mogu da pomognem, 
ali imam rođaka, koji je nedavno prodao svoju šumu, pak želi svoj novac metnuti 
u štedionu. Odmah ću zapregnuti kola, odvesti se k njemu, pak mu reći, da vam 
pozajmi taj novac. Da, to ću umah za vas učiniti, a po podne eto me odmah 
k vama, da vam javim što je i kako je.« Orlić se zahvali na toj susretljivosti i 
vrati se u svoju tržnicu, a Tvrdić pođe u staju, da zapregne svoga bijelca. 

U to dođe Grlić sa svoje jutarnje šetnje. Stao i gledao, kako se gostioničar 
žuri oko kola i konja, te ga zapita, kamo tako hiti. 

»E — kada treba nekomu pomoći, onda to valja umah učiniti, da ne bude 
kasno,« odgovori Tvrdić. 

Grlić zapita još komu to valja tako brzo pomoći, a tada mu gostioničar ispri- 
povijedi sve, kako se je malo prije desilo. 

»Sto, zbog vašega susjeda Orlića treba vam putovati ? Ta vi mi lani više 
puta pripovijedaste, da je Orlić bez duga, a njegova trgovina razgranjena na sve 
strane ovoga kraja. Riječju, da je taj čovjek imućan.« 

»Istina,« odgovori gostioničar, i ja mišljah sve do ovoga sata, da se on vozi 
na sigurnim kotačima. No da pravo reknem, tu se radi samo o jednom čavlu i 
voz će biti opet u redu. On je odviše dobar, pak mnogo daje na vjeresiju. Bit će 
s vremenom već pametniji. 

Kad je Grlić čuo o čem se radi, rekne gostioničaru neka si ovaj put prištedi, 
jer da će on sam trgovcu poštenjaku pomoći. Ujedno mu zabrani bud komu go¬ 
voriti, što je zakanio učiniti. Tvrdić skine uljudno klobuk i obeća da će o tom 
šutjeti kao stijena. 

Grlić ode u svoju sobu, ali se brzo opet vrati i ode još žurnije u Orlićevu 
trgovnicu. Kad je u nju stupio, opazi gazdu, gdje u svojoj pisarni pomnjivo radi, 
Uniđe. Pozdrave se srdačno, a starac odmah prihvati: »Tko je jednoć zavirio u taj 
vaš ubavi Lipovac, taj se i opet rado vraća u nj drugi i svaki put, kad mu je 
moguće. Ja vas doduše sada smetam u vašem poslu, ali bih ipak rado s vama go¬ 
voriti o predmetu, za koji znadem, da vam zadaje puno brige. Nemojte se zbog 
toga ni najmanje uzbuniti, što ja kao stranac, koji sam tek jučer stupio na prag 
vašega zavičaja, već znadem što vama zadaje jada. Čuo sam prijateljskom zgodom 

da imate za koji dan platiti oveću svotu, koje ovaj čas ne možete skucati. Dozvo¬ 
lite, da vam ja budem na pomoći. 

Orlićuje bilo čudno u duši. Do malo se snađe i ispripovijedi staromu svomu 
znancu svu svoju nepriliku i kako mu je susjed gostioničar već djelomice 
obećao pomoć. 

Na to će mu očinskim glasom Grlić: »Gospodine, nijesam ja neiskusan 
mladić. Iskusio sam i ja nevolje ovoga svijeta. Danas dakako ne trebam da se 
borim s brigama, ali mi one: živahno lebde pred očima, kako su me nekoć za 
mladih dana mučile. Sad, hvala Bogu, imam više, no što sam trebam, pak rado 
pomažem one, koji su vrijedni i pošteni, kao što ste vi.« 

Grlić posegne u svoju lisnicu, izvadi doznaku (ček) na 2000 kruna, položi je 
na stol i reče: »Evo vam potrebne svote. Vratit mi ju možete kad i kako vam 
bude moguće. Ne trebam ni obveznice ni mjenice, jer se uzdam u vaše poštenje. 
Samo vas molim, da ne kazujete o tom nikomu ništa. Ne bih rado, da se o meni 
mnogo govori.« Na to Grlić stisne mladomu trgovcu ruku i ode. 

Orlića iznenadila tolika plemenština toga dobroga starca. Oči mu se suzama 
orosile, srce burno kucalo, a usne zahvalno šaptale: »Hvala Bogu! Sad mi je po- 
moženo! Ti si vječni Bože svjedokom, da ću pošteno vratiti taj novac.« 

(Nastavit će se). 


Plemeniti sinovi. 

Napisao Dragutin Jovan. 

Kad nesreća hoće koga da uništi, onda ne miruje sve dotle, dok ne postigne 
svoje nakane. Tako se u zao čas namjerila u kuću imućnoga gazde Ivana Voljkovića. 
Istisla sreću iz nje i zasjela na njeno mjesto. Već prve noći, kako se tu udomila, 
buknuo požar, koji je uništio staje i sve gospodarske zgrade do temelja. Žitnice bile 
do vrha nakrcane svakakovim žitkom, a do zore od svega toga ostalo tek 
pusto garište. 

Sto će sada sirota Voljković? Treba da sagradi nove staje, da nadoknadi 
blago, što je u stajama izgorjelo ne davši semapolje od velikoga straha pred silnim 
požarom, treba da podigne i gospodarske zgrade, kamo će spremiti ljetošnju žetvu, 
ako Bog da te što urodi. Sirota misli te misli, kako da se iz te nesreće iskopa. 
Od silne brige, samo da mu ne puče glava. E, da je on sam sa ženom, bilo bi 
kako tako, ali u njegovu je domu jošte petero nejačadi. Sve to treba da prehrani 
da postavi na noge, a otkuda, ako će ga nesreća i nadalje ovako da prati. 

No pravo se veli, da u nevolji Bog pomaže i vjeran prijatelj. Voljković je 
imao doduše samo jednoga prijatelja, no taj je bio baš pravi prijo. On mu je u 
najvećoj nevolji pomogao, uzajmivši mu lijepu glavnicu uz male kamate. I tako je 
jadni pogorelac posagradio staje i gospodarske zgrade, pokupovao marve i opet 
počeo skraja da gospodari. Marljive ruke pregnule sa sviju strana za poslom. Ali 
što ćeš?. Zlo rodi zlo. Nesreća htjela, pa nastale zle i nerodne godine. Filoksera 
uništila bujne vinograde, usjeve poharala* jedne godine suša, a druge poplava, te je 
od svega bilo m^lo koristi. Jedva je toliko skucao. da je mogao prehraniti 
sebe, ženu, djecu i družinu. O kakvoj zaradi nije bilo ni govora. Zato Voljković 
ne mogaše ni kamata da plaća, a kamo li da otplaća glavnicu. 

Svakiput, kad bi došao k prijatelju pokunjen i žalostan zbog nesreće svoje, 
tješio bi ga ovaj: »Strpi se brate, Bog zna čemu je to dobro. Podnosi sve te ne¬ 
volje strpljivo, pa ćeš tako Bogu omiljeti, i on će blagosloviti rad i usjeve, pak će 
opet osvanuti sreća u domu tvomu. Samo ne kloni duhom, već se bori, kako znaš 
i umiješ. Ne će uvijek tako biti, a od mene ti svaka pomoć. Ne brini se ni za 
kamate, ni za glavnicu. Dat će Bog, pa će i opet biti u tebe obilja, a onda ćeš mi 
lijepo sve namiriti, što sam ti uzajmio.« 

Bila to velika utjeha po Voljkovića. On se uvijek iza takova razgovora po¬ 
mladio, osjećao se krepčijim, mislio poletnije i podvostručio svoj rad i marljivost. 
»Dat će Bog!« šapću mu usta, »pravo veli moj prijatelj. Tako ne može uvijek 
da ostane.« 

Ali to je bio tek tračak nade. Pa kao što onaj tračak sunčani, koji hoće svom 
silom da prodre kroz guste magluštine, al ga one svladavaju, te se opet za njih 
mora da sakrije, tako bilo i s nadom njegovom. 

Nesreća htjela, a dobri mu prijatelj umro. Ma da si taj i molio sina na samrtnoj 
postelji: » .ine moj, poštedi mi prijatelja, ne tjeraj ni kamata ni glavnice, jer ćeš 
ga time sasvim da upropastiš. Kad se domogne novaca, sam će se svojoj dužnosti 
odazvati. Za to te sinko neka ne bude strah. Voljković je poštena duša « Al u 
sina je tvrdo srce, a zla mu duša drugo sprema. Još se nije zemlja na očevu grobu 
pravo ni slegla, a bezdušnik otkazuje Voljkoviću i kamate i glavnicu. 

Oh, tko još nije iskusio što je to, taj ne zna, što je briga namiriti svog vje¬ 
rovnika, a ne znati otkuda i kako. 

Utaman ga molio sirota Voljković sklopljenim rukama. Bezdušni vjerov¬ 
nik ostao neumoljiv. »Treba mi novaca — govorio on — ne mogu da Vas 
čekam. Ta ne možete ni kamata plaćati, a kamo li glavnicu. Zar ću sve dotle če¬ 
kati, dok sve prorajtate, a ja neka tražim svoje novce Bog zna gdje? I sami vidite, 
da tako ne ide. Ne uzmognete li, da me isplatite za šest mjeseci, prodat ću vam 
sve, jer ja svoje novce trebam, a zato ih i hoću. 

* 

Sam Bog se morao smilovati, da nije Voljković za tih šest mjeseci od silne 
brige i tuge poludio. Sirota tumarao po poljima i vinogradu, kano da u njemu ni 
života ne ima. Mislio i mislio neprestano, kako bi se izvukao iz te nevolje. Ali ni 
odkuda pomoći. Novaca mu nije nitko htio da uzajmi na njegov već zaduženi 
posjed. Ljudi kao da mu već nisu vjerovali. Nema druge, imetak, koji je dosele 
prelazio od oca na sina, imetak, koji se već preko sto godina njihovim zove, mo¬ 
rati će da pođe u tuđe ruke. Oh, to je crv, koji poštenjaka muči i grize, dokle 
mu ne iskopa rani grob, u koji mora da polaže izmoždeni svoj život. 

Tko da opiše onu pečal duše i bol srca, kad je nadošao onaj po Voljkovića 
toli kobni dan, kada su imali da ostave toli milu grudu zemlje, koja ih je dosele 
hranila, te da pođu u svijet, štono se veli trbuhom za kruhom. »Sto će biti od te 
jadne djece, kakva li joj budućnost uz toli nesretne roditelje?« mislio si Voljković. 

Ali ta djeca, za koju se Voljković toliko bojao i starao, nekako su većom na¬ 
dom gledala u svijet nego li on sam. Doista i za nju ubogu bio taj dan tužan i 
pretužan, jer im bilo ostaviti krov, pod kojim su nježnu svoju mladost sprovela. 
Otputila se teškim srcem, da još jedared pozdrave za zadnji put mjesto, gdje su 
toli rado boravila. Evo ih svih petero, kako se smjestili oko hrastova stola pod 
krošnatom lipom, gdje su se toliko puta proveselili uz mile i predobre roditelje 

svoje. A danas na rastanku pričinjao im se svaki puteljak, kojim su prošli, mnogo 
ljepšim i ugodnijim. I ono zalazeće sunašce, koje se milo opraštalo s vrhuncima 
vinorodnih gora, kano da je svoje zlatne tračke čarobnije sipalo na njih ne na 
zadnji pozdrav u njihovu domu, već da im uzbudi slatku nadu, kako će im opet 
zasjati punim sjajem. »Oh,« zajauče dvanaestgodišnji Velimir, »kako će nam sada 
biti u tuđem svijetu? Što će naši ubogi roditelji? Jad i briga će ih slomiti! A što 

ćemo onda mi kukavna djeca? Da im je bar nas koji za kakovu pomoć.« 

»Što nam koristi naricanje, moj Velimire ? Odavle moramo poći, a kako nam 
bude u svijetu, to samo Bog znade,« uzvrati mu četrnaestgodišnji Franjo. »Toliko 
samo znam, da ubogi naši roditelji ne budu mogli snašati taj teret briga. Do nas 
je, da im za sada barem dobrotom svojom pomognemo, da lakše podnesu te brige. 

Ne znam, da li će se moja slutnja ispuniti, ali čvrsto se nadam, da će taj imetak, 

koji je za sada za nas propao, opet u naše ruke doći. 

»Oh, Franjo, to su samo tlapnje, koje se nikada ne će ispuniti,« prozbori naj¬ 

mlađi Ivo. »Mi im nijesmo još ni od kakove pomoći.« 

»Eh, ako za sad još nijesmo, ali takovi ne ćemo uvijek ostati. Kad naše mi¬ 
šice ojačaju, poći ćemo u zanat, bit ćemo marni da što od nas bude, a tada na- 

stojmo bratskom slogom, da stečemo opet ono, što su naši roditelji nesrećom 
izgubili. Podajmo si, braćo, ruke — nastavi Franjo — da ćemo održati zadanu riječ! 
Bio nam Bog u pomoć!« 

Ako je Voljkoviću nesreća sve otela, to mu je ipak ostavila njegovu djecu, koja 
će nastojati, da ga svojom dobrotom i marom usreće. Ako mu Bog da života i 
zdravlja, još će ga po njegovoj djeci obasjati sunašce sreće. (Svršit će se) 


Čudnovata stvar. 

Moja ura nije me nikad prevarila! Išla je vazda točno i u redu bez ikakvih 
popravaka. A tako i valja! Jer kad čovjek putuje, valja da uvijek točno znade 
koliko je sati. Napose valja to za agenta. 

Ja sam bio kod velike trgovačke firme na Rijeci namješten kao agenat za 
Hrvatsku i Slavoniju. Jednoga dana bio sam baš u Zemunu, kad li me gospodar 
brzojavno pozove kući. Upravo sam se šetao sa svojim poznancem profesorom 
Pavlom Zvijezdićem, koj mi je mnogo zanimivih trgovačkih stvari pričao, kad li eto 
brzojava. Pogledam na uru — pogleda i moj prijatelj — al naše ure se razlikuju! 
Sad koja ide pravo, a koja krivo ? Svaki stane svoju braniti, no moj profesor reče, 
da je on svoju uru točno uredio po zemunskom podnevniku. Pomislih napokon, da 
se je moja ura pokvarila putovanjem — i naravnam svoju uru po njegovoj, pa 
odem. Brzojavim još prijatelju na Rijeci, kada dolazim, da me dočeka na 
kolodvoru. 

Dugo sam se vozio — i napokon evo me na Rijeci! Izađem iz kupea, panem 
u naručaj prijateljev. Jedva se izljubismo, kad li se kao pravi trgovci, mašimo svaki 
za svoju uru. 

— Baš je dvanaest sati, rečem, a gladan sam kao vuk. 

— Kako dvanaest? — upita moj znanac. Istom je prošlo pol dvanaest! 

— Nije moguće — rečem — evo na, moja ura ide dobro — pa gle, 
dvanaest! 

— A moja ide također točno po gradskoj uri, — reče on, pa evo — šest 
minuta preko pol dvanaest! 

— Ali ja sam svoju točno naravnao u Zemunu po uri svoga prijatelja pro¬ 
fesora Pavla Zvijezdića. 

— A sad razumijem! — reče moj prijatelj. I tvoja i moja ura idu dobro, samo 
svaka u svom gradu. 

— Čudnovata stvar! Zar je u Zemunu, kraće doba nego li na Rijeci? Zar 

tamo ne traje dan i noć 24 sata, a svaki opet sat zar ne ima 60 minuta, a nema 

li godina 365 dana? Kako bi dakle na Rijeci bilo drugo doba? 

— Doba je na Rijeci jednako dugo kao i u Zemunu, samo što je Zemun na 

istoku, pa je tamo podne prije nego li na Rijeci. Ti si sebi tamo već zube prao, 
dok sam ja ovdje istom baš čestito gladan išao k objedu! A tamo je u Aziji podne 
još i prije! U Americi pak objeduju, kad mi već lijepo spavamo. 

— Ljudi govore da je tako — rečem. 

— Ne samo da ljudi govore, nego tako upravo i jest. A to je stoga, što se 
naša zemlja okreće oko svoje osi od zapada k istoku. Kad se je zemlja okrenula 
tako, da si ti ravno prema suncu k jugu okrenut, onda je kod tebe podne, a dok 
se zemlja okrene tako, da i onima, koji su na zapadu bude podne, do toga si ti 
već daleko naprijed. 

— To je istina, no rado bih znao za koliko se razlikuju doba zemun- 
sko i riječko, 

To ću ti odmah razjasniti. Ti znadeš, da se zemlja za 24 sata jedan put 
okrene oko svoje osi. Ako si pomislimo okrug zemlje razdijeljen na 360 dijelova 
— stupnjeva, onda će na svaki stupanj otpasti 360. dio jednoga dana, a 
to su 4 minute na jedan stupanj. Sad gledaj na zemljovid: Rijeka je pod 32. 
podnevnikom, a Zemun pod 38., među njima je dakle 6 stupnjeva. Razlika u vre¬ 
menu bit će dakle 6 X 4 = 24 minute, a to je skoro pol ure. I tako bijaše kod 
tebe 12 sati, a kod mene manjkale su još ove 24 minute do podneva. I tvoja i moja 
ura idu dakle dobro, samo što tvoja kaže zemunsko, a moja riječko vrijeme! 

Spoznao sam da je tako, ali u mom želucu vladala je sveudilj nemila praz¬ 
nina, akoprem mi je u glavi bilo malo više znanja. Na svu sreću prođoše do toga 
i te 24 minute, a mi dođosmo tako baš u podne u stan moga prijatelja za 
prostrt stol. 

Od onda ravnam svoju uru uvijek po željezničkoj, jer sve željezničke ure 
ravnaju se po istom srednjeevropskom vremenu. Po tom vremenu ravnaju se da¬ 
nas i sve ure po uredima, pa i naša školska. 

Ovo je srednjeevropsko doba uvedeno u Danskoj, Švedskoj i Norveškoj, Nje¬ 
mačkoj, Austriji, Ugarskoj, Švajcarskoj, Italiji, Srbiji i u za Turskoj. V. K. 

Kako se izrađuju dječije sigračke. 


Na zagrebačkim sajmovima i po nedjeljama nuđaju siromašni seljaci Vidov- 
čani svoju robu. Vidovec je siromašno seoce župe čučerske. Odaljeno je od 


Zagreba 2 sata hoda. Leži u krasnom brežuljastom kraju po dno bajne Zagrebačke 

gore. Muškarci i dječaci bave se tamo već od davnine izrađivanjem razne 
drvene robe. 

Naš je narod posvuda veoma spretan tomu poslu, te bi se zgodnom uputom 
u njega mogao taj rad divno da usavrši, no Vidovčani bi u tom osobito napredo¬ 
vali. Oni nuđaju žljebove, kuhinjske daske, kobače (gajbe), kopanje (valove), grablje 
(zubače), roglje (vile), ljestve, koševe i košiće, stolice i stolove, tačke i kolica, 
frulice, dvojnice i čegrtaljke i kojekakve sitnice. Ponajviše izrađuju sve to iz buko¬ 
vine, a kada se pomisli, da im je jedino skoro oruđe sjekira i kebica (kosturica, 
lovrek, nožić), onda se mora čovjek odista da čudi, kako oni to umiju čisto i 
dosta ukusno izraditi. Dječije sigračke obično još ukrasuju crvenom narodnom sli- 
karijom, da budu pisane (šarane) ili pak pale crnu cifru (ures). 

Poput naših Vidovčana ima po raznim stranama Evrope brđana, koji se bave 
od pametara priređivanjem dječijih sigračaka. Tako ih ima u Šleziji, u češkim 
brdinama, u Saskoj. u Tirolu i Salcburgu, u okolišu bavarskoga Berhtesgadena, no 
najznatnije središte toga obrta jest Tirinška šuma u Njemačkoj. Sva ta sitna roba 
dolazi u trgovinu pod imenom »nirnberška roba« 

Sigračke po tim stranama izrađene, naročito pak tirinške, prokrčile si put 
po svem svijetu. One se udomiše u drvenjarama sibirskim, one se nuđaju po ba¬ 
zarima carigradskim, one razveseljuju i bijelu i pravu crnu djecu. Osobito se spo¬ 
minju lutke (bebe), koje se zgotavljaju u raznim oblicima i za svaku cijenu na 
stotine tisuća komada, pa putuju onda preko gora i mora, da razdragaju djevojčice. 
Nadalje se u tirinškoj šumi izrađuje djeci toli milo sitno posoblje (pokućstvo), 
kola i lađe, miševi — koji bježe, žabe — koje skaču, ptice — koje pjevaju i maj¬ 
muni — koji se penju; tu se izrađuju krznaši (životinje), kočije, vojnici, brodovi, 
tvrđe, zvjernice (menažerije), gradila (kamenčići ili drvca kojima se gradi), kazali¬ 
šta, tetive, puške, sablje, kacige, nabojnjače (torbice), željeznice i sve, što se samo 
smisliti može. Ove se igračke izrađuju ponajviše kod kuće, kao kućni obrt. 
Tirinški su seljaci ponajviše jako siromašni žitelji, koji imadu po koji slog krum- 
pirišta (polja), te mogu na određene dane sebi potrebna drva u šumi da sabiru. 
Najviše si privređuju izrađivanjem sigračaka. Oni rade doduše i u tvornicama, no 
naj više zgotavljaju u siromašnim svoj im kolibama, gdje zajedno rade muž i žena i djeca. 

Ima čitavih sela, koja zgotavljaju samo ruke i noge za lutke, a druga izra¬ 
đuju drvene glave. Dječaci namaču onda gotova uda u mesastu boju. Na peći, koja 
se poradi toga i ljeti pali, ili na suncu, suše se ta uda, pa se onda često puta 
vide puni prozori i plotovi takovih lutkinih udova. U drugim selima šiju žene i 
djevojke vrećice iz .kože, platna ili pamučnine za lutkina tijela, a posve sitna djeca 
moraju te vrećice preobraćati, što je veoma mučno djelo. Za taj posao plaća se 
po 2 filira za tucet. Druga djeca pune ove vrećice pilotinama. Veća djeca boja- 
dišu lutkine glave i obraziće crvene, obrvice mažu sitnim kistićima, liče usnice, 
bijele zubiće, lakuju izrezuckane kovrčke crno ili žuto. Imade mjesta, gdje samo 
češljaju vlasulje (baroke) za lutke. To rade mlade djevojke. Šiljastim prstićima i 
oštrim češljevima raščešljavaju u svojim radionicama vlasi, koje prispijevaju čvrsto 
smotane. Vlasulje urede češljem, škarama i kovrčalom (željezom) po najnovijoj fri¬ 
zuri i onda ih prilijepe na glavu. Drugdje izrađuju žene svu silu jastučića (vanj- 
kuša), na kojima lutkice imaju da leže, pak ih još uzduž i poprijeko urese šarenim 
vezankama. Negdje opet pletu čarapice u svim bojama. Ima čitavih sela, koja šiju 
samo rubačice (košuljice), druga pak kaputiće, hlačice, haljince, te ih kite svakakvim 


11 


nakitom. Ima porodica, koje našiju pune košare cipelica, a ima kuća, gdje se dan 
na dan proizvode na tisuće komada slamnjačića, suknenih šeširića i kapa za bajace. 

Ovakva se roba onda istom skuplja u bližnjim gradićima. Najznatnija su za 
to mjesta: majningenski gradić Zoneberg (Sonneberg), bližnji koburški gradić 
Najštat (Neustadt) na Hajdi (Heida, rječica) i gotaški grad Valtershauzen (Walters- 
hausen), nad kojim se uzdiže gradina Teneberg. Ovaj se grad protego na ulazu u 
Tirinšku šumu po zelenim jelikovim brežuljcima. 

U prostranim tvorničkim dvoranama grada nastaje istom prava žurba, da se 
lutke sastave. Pojedina se uda povežu sglobovima, da se mogu lutke kretati poput 
čovjeka. Ručice, nožice i glavica pričvrste se na trup, a lutka se onda potpuno 
obuče ili se mora da zadovolji samo rubačicom, čarapicama i cipelicama. Ovako se 
opremljuju ponajviše »novorođenci,« koji prolaze po čitavom svijetu u škatuljicama 
što su ih priredili knjigoveže. No tu se ne izrađuju samo ove najjeftinije lutkice, 
već se tu proizvode i najfinije male moderne dame (gospoje). U tim tvoricama 
rade na stotine muževa, žena i djevojaka, veći i manji dječaci, Tu se liči, lakuje, 
češlja, nadijeva, ljepi, pakuje. Tako razgranjen domaći i tvornički rad uzrokom je, 
što su te lutke tako jeftine. 

Osobitost drniških lutaka jesu kasperli (gašpari). Dosta zdepaste glave, ruke 
i noge izrezuckane iz drva, spoje se kikljama i hlačama, pa se onda pokreću rukom, 
koja se unutra turi. U pojedinim selima izdjelavaju se pojedini tipovi ili spodobe 
istih, kao što su: veseli Janko, zagrižljiva punica, vrag, smrt, liječnik, stražar i pro¬ 
tuha (skitalica). Ima tako spretnih radnika, koji izrade za sat čitavu galeriju 
takovih spodoba. 

Dosele smo se razgledali samo tamo, gdje se lutke proizvode, no što imamo 
tek da vidimo u radionicama i dvoranama onih tvornica, gdje se proizvode toli 
raznolike ine sigračke! Na jednoj kući ima napis »Tvornica pokućstva za lutke.« 
Kada stupimo u nju, moramo se začuditi tolikoj množini dražesnih tvorina, koje 
su nakrcane u otpremnim prostorijama, te čekaju čas, kada će krenuti na put u 
daleki svijet. Tu ima pokućstva počam od najpriprostije građanske kuće sve do 
najraskošnijega kneževskoga dvorca, a sve je toli jeftino, jer je radnja razdijeljena 
veoma vještim radnicima. Bez te uredbe ne bi djeca mogla dobiti za tako neznatan 
novac toli ukusne male spodobe pravoga pokućstva. 

Još su zanimljivije tvornice životinja. I po njima hoćemo, da se malko raz¬ 
gledamo. Tu vidimo najprije tokara, koj na svojoj tokari ostruže dugačak valj iz 
uglasta mekanog drva, što su ga dječaci istesali iz panja. Drugi radnici izrezuc- 
kuju trup, usađftju udove i spremaju se, da izrade glave. Tu se usađuju rogovi, 
ljepe se dlake, kozje brade i lavske grive prirezuju se škarama, uši se šilje, lijepe 
se staklene oči usađuju, tigrovi se i mačji brkovi pričvršćuju, slonove se surle svi¬ 
jaju. To se sve tako brzo radi, da u tim dvoranama danomice postaju čitave zvjer- 
nice. Jednim se probijačem probija na stotine i tisuće dasaka i daščica, na koje 
treba, da se postave živinice. Pune škrinjice takovih stalaka putuju na stanovita 
mjesta, gdje se u njih usađuju kotačići i postavljene živinice zgotavljaju. 

U tvornicama i po domovima izrađuju se još i druge sitnarije, koje raznose 
glas tirinške marljive ruke. Tokari, stolariji rezbari žustro izrađuju od jutra do mraka 
gradila, mlinove, kazaližta i razne ljudske prikaze. Tu se izrađuju svakakve lađe. 
Za čas leprše jedra na jarbolima. Nevjerojatnom brzinom eto dražesna brodića iz 
panja dobre stare topolovine. Djevojčice i dječaci kod posla veselo pomažu. Malo 




platna, nekoliko štapića, nekoliko vesala i tri boje, pak je posao gotov. Jedno 
poslije podne slijedi za jednim takvim brodićem po tucet po dva drugih. 

Velike tvornice proizvode čitave vojske. Oni liju plosnate i oble kositrene 
vojnike, a onda ih radnici liče. Mali taj vojnički narod radost je dječaka. Tu ima 
svih vrsta oružja, a i šanceva, šatora i svega, što vojska treba u ratu i u miru. 
Znamenite su i one tirinške sigračke, koje se osnivaju na poznavanju mekanike i 
fizike. Ove se svake godine usavršuju i dolaze kao novosti na tržišta. Ponajviše su 
jednostavne, a ipak umno složene. One se naručuju na stotine tisuća i hrane mnoga 
sela. Mnogomu su poznate duhanice (tabakire), iz kojih đipne đavo— hljepčići, iz 
kojih skoči miš — zmije, koje se previjaju kao žive — lokomotive, miševi, kor¬ 
njače i gušterice, koje bježe i skaču. 



Izrađivanje životjnja. 


G Tirinškoj se šumi izrađuju i takve sigračke, koje nutkaju djecu, da promiš- 
Ijavaju i koje oplemenjuju ukus. Po šarolikim uzorcima (pregledalicama) treba da 
se slažu mozaik i prizori iz čovječjega i životinjskoga života, Glasoviti proizvodi 
tirinškoga obrta jesu i glinene obične životinjice, koje su vjerne spodobe živih. 
Tomu se. pridružuje nježno porculansko posuđe, a iz šumovitih krajeva onaj šaro¬ 
liki božični nakit, što toliko razveseljuje i našu dječicu. Čini se, kao da je izmiš- 
Ijavanje (maštanje) siromašnih ovih brđana, koji tako lijepim stvarima svake godine 
razdragaju djecu, nepresahnjivo. Na žalost, glavni je uzrok tolikoj marljivosti briga 
i nužda, a vjerni pratilac neumorna toga rada jest gladovanje. Čitave godine i dane 
zabavljene su marne ruke po tirinškim selima i po gradićima izrađivanjem sigra- 
čaka, od kojih se ovdje samo nešto spomenulo. 












































Svake subote zimi i ljeti silaze muškarci i žene s visoko'natovarenim tačkama 
sa brdina u dolove, da prodaju mar svojih ruku. Onda se u gradovima i po se¬ 
lima obračunava te isplaćuje tužna zaslužbica. Pod kasnu jesen stižu glavne na¬ 
rudžbe tvorničarima i sabiračima, i po tom, kolike su te naručbe, nastaje radost ili 
žalost u kolibama siromašnih tirinških sigračkara. 

Gotova se roba sprema (pakuje) na stotine grosova (groš = 12 tuceta) u 
ljepenkaste i drvene škatulje, a ove opet u drvene škrinje. Ide li roba preko mora, 
onda se sprema u limene škrinje. Zgotavljanje ovih zamotaka (embalaže) daje posla 
opet stotinama radinih ruku. Akoprem se i drugud izrađuju sigračke na veliko, to 
se ipak nigdje tako mnogo i tako općenito ne proizvode kao što u Tirinškoj šumi. 
S toga se ona smatra pravom domovinom sigračaka. V. 


E b a n o v i n a. 

Valjda ste već imali kadgod u ruci tešku crnu drvenu palicu. Ako jeste, onda 
znajte, da je ista od plemenita drva ebanovine, od kojega se grade i druge 
ukusne tvorine, kao što su držala, ravnala, spremice (škatulje, osobito riznice), 
okviri, tase i druge sitnice, a i posoblje. Ovo skupocjeno drvo, koje ebanovinom 
krstimo, ne potječe možda od jedne jedincate vrste drveta, već imade čitava velika 
rodbina srodnoga toga drveća, koje se naziva diospyr os, a uspijeva po oto¬ 
cima Cejlonu, Madagaskaru i Mauriciju, te u Indiji i Siamu, u sjevernoj Africi i 
u nekim stranama Amerike. Najodličnija vrsta toga roda jest diospyros ebe- 
n u s, koja daje pravu ebanovinu, o kojoj se u trgovini obično govori, a odlikuje 
se tvrdinom, težinom i posve crnom bojom. Od toga drveta imade obilje krasnih 
primjeraka u nizinama Cejlona i Madagaskara. Koliko to drvo naraste, vidi se 
odatle, što se samo. srč (jezgra) njegova upotrebljava, pa se od nje ipak jako 
često istešu balvani do 32 cm debeli a do 4 metra dugački. Ovo drvo imade jako 
grbave grane sa dosta rijetkom krošnjom. Lišće je dugoljasto, srednje veličine. 
Cvjetovi su maleni, bijeli sa pet latica, a plod su sitne okrugle, kašaste bobulje sa 
2 do 6 zrnašca sjemenja. Korjen, kora i bobulje jako skupljaju (stežu). Deblo po¬ 
kriva crna kora, koja je kao obuglenjena. Ispod nje je posve bijelo drvo, a onda 
istom crna jezgra. Ova osebujna vrsta sa otoka Cejlona natkriljuje sve ostale vrste 
nježnim sastavom svojim i krepkom crnom bojom. 

Ebanovma je teža od vode (u njoj tone), veoma je ulaštiva (dade se fino 
polirati) i tak\ je tvrda, da veoma brzo otupi oštricu svakoga oruđa. Jednu su 
vrstu nazvali sbog osobite njene tvrdoće »željezno drvo.« Po otocima indijskoga 
Arkipelaga, u južnoj Indiji i u Siamu imade osim crne ebanovine još i zelene, 
crvene, žute i bijele. Jedna crna vrsta Diospyros ebenaster protkana je 
sjajnim zlatnim i smeđim prugama. Neka indijska vrsta /daje krasno crno drvo sa 
bijelim žilicama, te je ulašteno veoma nalik mramoru, koji se iskapa u sjeverno- 
američkoj zadružnoj državici Tennessee. Istoga je roda i krasna kalamandro- 
vina sa Cejlona, koja je sitno-zrnasta, jak® tvrda i jasnd-smeđa (kao lješnikova 
lupina), a mlazovana (fladrovana) je prugasto tamno, (čokoladne boje) ili jasno 
(srnaste boje), te se od nje izrađuju skupocjene oplatnice (furniri). 

Zelena ebanovina iz zapadne Indije potječe od sitna grmasta drveća, kojega 
deblo rijetko bude preko 10 cm debelo, a preko 3*5 m visoko. To je drvo ze- 

lenkasto smeđe, veoma je tvrdo i jako se može ulaštiti. Od najbolje se indijske ili 
američke ebanovine izrađuju gusle i druga glazbala (sprave, kojima se svira), te se 
na veliko izvozi u Englesku. 

Već su stari narodi jako cijenili ebanovinu, a prorok Ezekijel govori o njoj 
kao o robi, koja je donesena bila u grad Tir, ovako: »oni ti donesoše na dar ro¬ 
gove od slonovine i ebanovinu.« Grčki povjesničar Herodot pripovijeda, da su 
Etiopljani svake treće godine slali 200 ebanovih balvana kao danak (daću, porez) 
u Perziju. Pjesnik Virgil spominje ebanovinu kano indijski proizvod, a Pompej 
donio je u triumfu (slavlju) balvane ebanovine u Rim. Stari su indijski kraljevi 
dali izrađivati od ebanovine svoja žezla (kraljevski štap) i kumire (krivi bog), kat¬ 
kada i lijesove, a veoma su voljeli od nje sgotovljene čaše, jer mišljahu, da su 
one ustuk otrovima. _ V. 

Knjižnica* Da se obrtnom i trgovačkom podmlatku pruži prilika, da se či¬ 
tanjem valjanih knjiga uzmogne što bolje obrazovati i po nedjeljama i blagdanima 
svoje slobodno vrijeme što korisnije upotrebiti, to se je dne 17. siječnja t. g. na 
doljnogradskoj šegrtskoj školi u Zagrebu osnovala knjižnica za trgovačke i obrt¬ 
ničke pomoćnike i naučnike cijeloga gradskoga područja. Ovom knjižnicom upravlja 
na osnovu pravila, što ih je visoka vlada potvrdila, odbor od pet članova. Do sada 
ima knjižnica 329 djela, koja su dijelom poklonjena, a dijelom nabavljena za k. 224.30. 

Već na početku njena opstanka izmijenili su 144 člana 1008 puta knjige, 
koje knjižničar dijeli svake nedjelje po podne od 3 do 6 sati. Iz ove izmjene 
knjiga u toli kratkom razdoblju vidi se, koliko je vrijedila zamisao, da se osnuje 
takova knjižnica. Komu je na srcu napredak poslovne naše omladine, rado će pri¬ 
stupiti ovoj knjižnici sa 40 kruna kano utemeljitelj ili sa 2 k. godišnje kano prinosnik. 

No ova je knjižnica već prve godine svoga opstanka živo prionula, da svoju 
svrhu širi i dalje izvan zidina bijeloga nam grada Zagreba, te je evo stupila već 
s 1. brojem svoga »Vjernoga druga« pred poslovnu našu omladinu, koju 
srdačno pozdravlja, te želi, da ga i ona onako iskreno i rado prigrli, kao što on 
k njojzi dolazi. _ V. 



Tražilica i. Eto dorata, kako juri! Zbacio je vlastelina sa sebe, al kamo?* 

*) Redovito ćemo donositi takove slike tražilice, u kojima se netko ili nešto ima da nađe. One su 
ugodna zabavica, te nutkaju, da se oblici razabiru. U svakom ćemo sljedećem broju pomoći onima, koji ne 
mogu da nađu ono, što se traži. — Uredn. 

•-5H ^abavn. i poučni list 

za trgovačku, obrtnu i opetovničku omladinu. 
Uređuje JULIJE VARŽIČKA. 


Izlazi i. dan svakoga školskoga mjeseca. Cijena mu je na go¬ 


dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih ioo kom. po i kruna. 


Br. 2. 


U Zagrebu, 1. listopada 1.897. 


Tečaj 1 . 


Stari dug. 


Priredio Franjo Bartuš. 
(Nastavak). 


III. 

U Orlićevu domu. 


Otkada je Grlić postao Orliću iznenada .-dobrotvorom, od onda su ova dvo¬ 
jica i nerazdruživi prijatelji. Svake večeri vidiš ih, gdje zajedno šeću i razgovorom 
si slade i prikraćuju časove života. Stotine sitnica pričaju si iz prošlih dana. Otkri¬ 
vaju si dušu i srce. Kako se štovahu, sveže ih čvrsto, trajno i pravo prijateljstvo. 
Njihove večernje šetnje postale ugodnom navikom. Kad je Orlić u večer zatvorio 
svoj dućan, eto već staroga Grlića po nj, da se sprođu milovidnom okolicom. 

Dobroj duši, Orlićevoj supruzi, osobito se mililo ovo odano prijateljstvo. Ona 
je znala, da se njezin muž nije nikada ni s kim htio družiti, a još manje sprijate¬ 
ljiti. Prečesto ga je ona nagovarala, neka bi slobodne časove probavio u društvu 
valjanih prijatelja, no to nije bilo po ćudi Orlićevoj, već je volio svu svoju doko¬ 
licu sprovesti u domu ili na šetnji sa milom si obitelju. To novo prijateljstvo 
s plemenitim i časnim starcem bilo joj je to milije, što im se je ovaj pokazao 
velikodušnim dobrotvorom u nevolji, a narodna riječ veli, da se pravi prijatelj u 
nevolji poznaje. Koje čudo, da je i sama bila željna i voljna upoznati tu čestitu 
hrvatsku dušu. Tu želju izjavila je i svomu mužu, na što joj on odvratio, da to 
može biti i to umah u nedjelju, kadno i onako slave prm petgodišnjicu svoga 
sretnoga braka. Vrijedna domaćica bijaše tim veoma zadovoljna, pa stade umah raz¬ 
mišljati, kako će tom zgodom prirediti najukusnija jela, što ih je ona na pretek 
znala kuhati i peći, a brigu za dobro vino prepustila je svo mu mužu, da bude mili gost 
počašćen, kako se takvom zgodom dolikuje. 

Nadošla nedjelja. U 12 sati eto vrijednoga prijatelja, gdje stupa odmjerenim 
korakom spram njihova doma. Kad je unišao, veoma ga ljubezno pozdravili i na¬ 
mjestili ga čelo stola Prije jela upoznao se Grlić s njihovim trogodišnjim sinom 
Milivojem, tim mezimčetom njihovih srdaca. A bila ga i milina gledati. Poput ma¬ 
loga sokola stupao hrabro k starcu, naklonio mu se i poljubio mu ruku. Za čas uzeo ga 
starac na krilo, a mališ se umah stao sigrati sa starčevim sijedim brkovima i bradom. 
Otac i majka se radovali toj bezazlenosti svoga sina, a Grliću pokliznula suza, — 
znak, da je osobito volio djecu. 

Stali ručati. Starac bio s početka šutljiv. Razne uspomene iz prošlih mladih 
dana pojavile se u njegovoj duši, pa ga nekako htjele da smute. No osobita dobra volja 
domaćinova, koji je danas bio pun pošalica i dosjetaka, pa onda izvrsna kapljica 
moslavca, doskora razigrala starca. Nestalo sjete i nujnosti. Lice mu zasjalo pravom 
srećom i zadovoljstvom. Krilatim riječima, nježnim osjećqjjma i poletnim mislima 
izrekao je vrijednoj obitelji nekoliko zdravica. Dakako da je mladi Orlić znao vra¬ 
titi milo za drago, ljubav za ljubav, ter jednako uznosito i mladenačkim žarom 
nazdravio po više puta svomu dragomu gostu. 

Tek pod veće rastali se dobri prijatelji. Grlić nije ovoga dana pošao da 
šeće, već se povukao u svoj stan, da tamo, kako reče, napiše još nekoliko listova. 

Sjutradan čekao trgovac vrijednoga starinu, da pođu na zajedničku svoju 
šetnju, no Grlića nema. Kad je prošlo već preko pol sata, uznemirio se Orlić. 
Malo po tom ode u gostionu da vidi, šta je sa starcem. Putem sastao mjesnoga 
liječnika, svoga negdašnjega školskoga druga. Umah mu poput munje proleti strašna 
misao glavom i saleti liječnika pitanjem od koga li dolazi. 

»Pozvali me, da vidim g. Grlića, koji je iznenada obolio i to dosta opasno. Kad 
sam o podne bio kod njega, ležaše u besvjestici, što se je kasnije nekoliko puta 
ponovilo. Veoma se za nj bojim, tim više, što ovdje u gostioni nema pravoga mira 
i one njege, što bi je morao imati.« 

Sad je Orlić znao sve. Za čas bijaše u Grlićevoj sobi. Starac mu prijazno, ali 
bolnim izrazom lica pruži svoju drščuću ruku, te će slabim glasom: 

»Ja sam bolestan, veoma bolestan. Hvala, što ste svoga susjeda tako brzo posjetili.« 

. Trgovac ga pokušao utješiti, ali mu starac opet odgovorio: 

»Kad je čovjek već tako star, kao ja, onda već mora da je spreman da dočeka 
smrt. Ja se je doduše ne plašim, no ipak bih rado jošte poživio. Jedino me strah 
hvata, kad pomislim, da ću morati možda dugo bolovati. Ovako osamljen umirati, 
pak pomisao, da te dvore ovako tuđi, nepoznati ljudi, koji ne mogu za me onako 
pravo, iskreno osjećati, to me boli, to mi je teško. Kad sam bio mlad, onda se 
nijesam nadao, da ću ovako jadno morati svršavati zadnje dane svoga života.« 

Starca ostavi dah. Duboki uzdisaj, čudno promijenjene crte njegova lica po¬ 
tresle Orlića do dna njegove duše. Činilo mu se, da starac ima u svojim gru¬ 
dima duboko zakopanu bol, tugu, žalost, koje se htjede riješiti, ali nije mogao. 
Jedino plač, gorke suze, kao da su mu ponešto olakšale teške stare uspomene, 
bolne osjećaje na mlade dane svoga šivota. 

Bolesnik se umirio, a Orlić takođe. Ovaj se nadvio nad njegov krevet i reče: 

»Čujte, gospodine Grliću. Nješto bih vas lijepo molio. Budite tako dobri, 
dozvolite, da vas prenesemo u moj dom. Tamo ćete imati mira, tamo ćemo vas 
moja žena i ja njegovati kao pravoga svoga oca, pak ćete božjom pomoći opet 
ozdraviti na radost našu. Ako vam možda ne budemo ono, što vam je nekoć bila 

cijenjena vaša obitelj, 
to se ipak nadam, 
da ćemo vas u svem 
da zadovoljimo. Uči 
nite nam to za volju, 
pak dopustite, da po¬ 
stanemo vaši zahval¬ 
ni' njegovatelji.« 

Te su riječi oso¬ 
bito ugodno dirnule 
starca. Poput tračka 
proletio neki mili 
osjećaj obrazom star¬ 
čevim, pak će: 

»Hvala vam, dragi 
moj prijatelju. Ova¬ 
ko ve riječi osobito 
gode meni osamlje¬ 
nu i zapuštenu čo¬ 
vjeku. Ako je vaša 
vrijedna supruga istih 
misli, pak mi želi 
rado pružiti mjestan¬ 
ce u svom dičnom 
domu, gdje se na¬ 
dam da ću božjom 
pomoći i vašom nje¬ 
gom ozdraviti, — 

tada vrlo rado pri¬ 
hvaćam vašu milu 
ponudu, te ću se pre¬ 
seliti k vama.« 

Kad je Orlić re¬ 
kao svojoj ženi o čem 
se radi, ne samo da 
je umah pristala na 
to, već je i osobito 
pohvalila njegovu 
nakanu i dobro, ple¬ 
menito njegovo srce. 

Minula dva dana. Liječnik dozvolio bolesnomu starcu, da se seli u kuću vrijed¬ 
noga Orlića, da ondje uživa njihovu prijateljsku njegu, mir, a i svježega zraka iz 
njihova vrta, koji je pun tamne omorike i raznolikoga mirisava cvijeća. Vrijedna 
domaćica i domaćina učinili sve moguće, da starca spase od očite propasti,' smrti. 
Uspjeli su. Bolest jenjala, a zdravlje se vraćalo, ali sporo, polagano. Trebalo je 
više mjeseci, dok se je starac toliko podigao, da je danju po nekoliko časova mogao 
hodakati po sobi. Ipak se opažalo danomice, da je starcu sve bolje. I čudnovato, 
kad je nadošla već kasna jesen i početak zime, Grlićeva se želja ispunila te je 


Rudari kopaju u rovu. 

posvema ozdravio. Sav sretan i blažen odluči, da će trajno ostati u Lipovcu i to upravo 
u domu mladoga trgovca. Tu, gdje su ga spasili od smrti, tu, gdje je uživao toliko milja 
kao nikada i nigdje u svom životu, tu odluči, da će proživjeti zadnje dane svoga života. 

Sav zanesen, reče jednoga dana svojim milim ukućanima: »Poljepšajte mi još 
ovo malo mojega života, zasladite mi svojom dobrotom i ljubavlju ovo moje pusto 
živovanje i bivstvovanje. Tim ćete me tako zadužiti, da ću vam biti preko groba 
zahvalan.« 

Tako se trgovčeva obitelj povećala za jednoga ljubaznoga člana. Starac je 
rado potpomagao njihovo gospodarstvo svojim prinosima. N i njem se očito opažala 
silna promjena. Nanovo je oživio, ojačao i postao upravo jak tijelom, rumen u licu, 
a zadovoljan u srcu i u duši. Starac bijaše čas mudrim i iskrenim savjetnikom 
mladomu trgovcu, čas opet vjernim drugom u igri malomu sinu Milivoju, kojega 
je volio, kao da mu je rođeni sin. 

Za dugih, zimnjih noći, znali se Orlićevi s Grlićem poslije večere posjesti do 
peći, da si ovdje razgovorom i pripovijedanjem krate časove. Mnogo je puta minula 
i ponoć, dok su svi legli na počinak, zaželiv si prije božju pomoć i laku noć. 

(Nastavit će se). 


Kako je postao kameniti ugljen. 

Zemlja, na kojoj hodamo, jest kora zemaljska, koja obuhvata zemaljsku našu 
kruglju kao što to vidimo u bundeve ili tikve. Čovjeku nije dosta, da pozna povr¬ 
šinu zemlje, nego treba da proučava zemlju i u njezinoj nutrašnjosti. Motrimo li 
koru zemaljsku, to ćemo razabrati, da na njoj obitavaju čovjek, životinja i bilje. U 
njoj čovjek kopa rudnike, iz nje mu ističu izvori i potoci. 

A je li ta kora od vajkada takova, kakva nam se danas prikazuje? O ne, 
ona se je svijala i nagrešpala baš tako, kao što se na gužva i koža opstale jabuke. 
Kora se zemaljska uslijed toga spušta, a po tom nastaju velike promjene na zemlji, 
jer što je prije bilo pod vodom, diglo se u vis, a što je bilo prije u visini, spustilo 
se u dubinu. Takovo dizanje zemaljske kore zapaziše na mnogim mjestima. Na 
Spicbergima nađoše 35 m visoko takove morske životinje, kakve i danas jošte 
živu u moru. Sjeverni dio Ruske i Sibirije se neprestano diže iznad mora. Ali se 
kora zemaljska diže tako polagano, da se to neda u jednom danu zapaziti, nego 
se to može tekar iza godina i godina da izmjeri. 

No zemaljska se kora ne diže po čitavom svijetu. Imade mnogo mjesta, gdje 
se ona spušta, gdje ona uz morsku obalu sve niže pod vodu dolazi. Na mnogim 
mjestima u Dalmaciji vide se ostanci starinskih zgrada, gdje iz mora proviruju, pa 
to nam je dokazom, da se dalmatinska obala polagano pod more spušta. Zemaljska 
se dakle kora neprestano giblje, pa uslijed toga nastaju u Lori zemaljskoj pojavi, 
koji nas iznenađuju. 

Bilo je davno, davno, kada je silna, gusta šuma rasla na nedoglednoj moč¬ 
varnoj ravnici. Kada se je u šumi naslagala velika množina pomrlih biljaka, a nad 
njom se razlila voda, ona je sve naplavila muljem i pijeskom, te je tako zakopala 
propalu šumu. Naslagani taj mulj i pijesak nalazimo danas povrh ugljena kao 
naslage kamenja, koje nazivamo pješčenjak i glineni škriljavac. Za neko vrijeme 
nestalo vode, a na površju naplavljena mulja stala opet rasti šuma. I ova je došla 
pod vodu, koja je opet staložila naslage pijeska i mulja. 

Tako se je to ponavljalo mnogo tisuća i tisuća godina. Biljke se obugljenivale, 
te se iz mnogih naslaga ugljena može još i dandanas raspoznati, kakovo je bilje 
u kojoj naslagi raslo. Tko bi si mislio, da će to davno pod zemlju propalo bilje u 
današnjem vijeku čovjeku toli koristiti, te upravo prouzrokovati toliki napredak u 
ljudstvu. — Bez zlata bismo mogli biti, al bez kamenoga ugljena teško da bismo 
mogli opstati. Promislimo, da nam samo jedan dan uzmanjka kamenoga ugljena na 
cijelom svijetu, koliki bi se rad i promet morao da obustavi, koliko bi ljudi ostalo 
bez zaslužbe. A da to potraje nekoliko godina — šta bi dočekao ljudski rod? Sva¬ 
kako veliku nevolju. Zato i pravo Englez kaže, da je ugljen crno zlato. Sretna 
zemlja, koja ga imade, a mi se možemo pohvaliti, da ga u našoj domovini imademo 
i to u gori Ivančici; u Vrdniku u Srijemu, u virovitičkoj županiji kod Paučja 
i Voćina; u požeškoj županiji kod Gradišta, Kutjeva, Velike, Batinjana, Šeovaca i 
Cernika, Novske i Raića; u zagrebačkoj županiji kod Kravarskoga i Planine. Blizu 
Križevaca pokraj Rasinje, Glogovnice i Apatovca; u Primorju imade ga malo ; u 
Dalmaciji ima ga između Zadra, Šibenika i Spljeta. 

Eto vidimo, da nam je Bog darovao prirodnoga blaga, a nama treba, da si 
priberemo znanja, t. j. duševnoga blaga, te jedno s drugim da spojimo, pa da 
budemo sretan narod. Franjo Anderlić. 


Plemeniti sinovi. 

Napisao Dragutin Jovan. 

(Svršetak). 

Vrijeme leti. I tako prošlo punih dvadeset godina, otkako je Voljković sa 
svojom obitelju ostavio svoje dobro. Kad ga prva i najljuća tuga minula, ogle¬ 
dao se, da dobije gdjegod mjesto nadglednika. Sreća mu poslužila, i on bio na¬ 
mješten nadglednikom grofovskih imanja negdje u Slavoniji. Nije se mogao potužiti, 
da ga bijeda tišti. Samo jedna bol pritiskala mu dušu. Nijedan njegovih nije smio 
ni spomenuti o izgubljenu domu, jer bi ga to silno potreslo. Zato su djeca i vjerna 
mu žena sve pomno prećutavali, što bi ga moglo na nj da podsjeti. 

Franjo i Velimir bili pošl u trgovinu, jer su se nadali, da će tamo najprije 
štogod privrediti, najmlađi pak Ivo poša.o u bojadisare. Otac mu se doista tome 
zanatu opirao, ali Ivana nešto vuklo u taj zanat, da nije ni sam znao zašto. Stanko, 
to mezimče majčino, ostao kod kuće da pomaže majci kod kućnoga gospodarstva. 
Samo Josip nije se nikako dao od knjige, a dobri otac skucavao nekako, te si 
poslao sina u grad u više škole. 

Od dječaka postali i momči, a bili oni na radost i ponos svojim roditeljima. 
U toj sreći, što su roditelji uživali u djeci svojoj, kano da su zaboravili na prijašnju 
nesreću, no djeca nijesu zaboravila zadane riječi, kojom su se zavjerila pod kroš- 
natom lipom. Ma da i teče od onda već dvadeseta godina, a njihova se nada 
još uvijek nije ispunila, ne klonuše oni duhom, već se i nadalje uzdaju u pomoć 
božju, pak im dobri otac nebeski u tom pregnuću i blagoslovio njihov rad. Velimir 
evo postao kod neke veoma bogate tvrtke prvim poslovođom, te je tako mogao 
svake godine da prištedi poveću svotu. Franjo se oženio s jedinicom kćerkom 
gospodara svoga, koji mu predao svu trgovinu u ruke, videći ga dobra i marna. 
A Ivo? On, bojadisar, kao da je najviše polučio, jer evo lista njegova iz tuđine* 









22 


koji po^la ocu svomu. Taj list mora da je čaroban, jer niz obraze njegove teku 
suze radosnice. Iz svake one riječi, što je sin pisao, odiše sama sreća, samo zado¬ 
voljstvo. Evo što piše u listu: 

Premili moji roditelji! 

»Kako da Vam opišem svu onu sreću, koja me zadesila. Pošlo mi je za rukom, 
te sam pronašao kemičkim putem dvije nove stalne boje, koje se ne mijenjaju ni 
na suncu ni u pranju Prva je boja tamno-zelena; njom bojadisane tkanine veoma 
su ukusne i lijepe. Druga je boja svijetlo-žuta, veoma zgodna za svilene tkanine. 
Tvornica, u kojoj radim, otkupila mi moj izum za gotovih 10.000 kruna. Dade li 
Bog, mili moji roditelji, doskora ćemo se vidjeti, jer od svega srca želim, da Vas 
i moju dragu braću opet zagrlim. Kažite braći mojoj, da nijesam ni u tuđini zabo¬ 
ravio na zadanu riječ, te da sam sretan i presretan, što ću je božjom pomoći do¬ 
skora ispuniti moći.« 

Otac nagađao svašta, kakva bi to mogla bit' zavjera, al nikako nije mogao 
da pogodi. Djeca pak nijesu htjela odati tajne, već su se samo sretno smijala čeka¬ 
jući jedva dolazak brata si Ive. 

* 

Lijep je proljetni dan. Baš ni jedan oblačak ne zastire modre nebeske ve¬ 
drine. Cijela narav odiše nekim miljem i raskoši. Cestom, koja vodi k negdašnjemu 
domu Voljkovićevu, juri putna kočija. Evo već zakrenula drvoredom do glavnoga 
stana, u prostrano dvorište, koji je okićen zelenim vijencima i narodnim barjacima. 
Pred samim je ulazom krasan slavoluk s natpisom: »Ustrajnost, sloga i nada u Boga 
— sve nadvlada!«, a pod slavolukom stoji mnoštvo naroda sa domaćim župnikom 
na čelu. Cim su stali putnici izlaziti iz kočije, pozdravili ih prisutni urnebesnim >Živili! « 

»Djeco moja, što je to? Kamo ste me za Boga miloga doveli? Ta to je mjesto, 
gdje je bila moja očevina, koju sam nesrećom izgubio.« I starcu navalile suze na 
oči. »Zar bi to bilo moguće, da se vi sa mnom toli gorko šalite, te ste me doveli 
u ovaj dom, koji ja već nikada ne mogu nazvati svojim?!« 

»Možeš, možeš, predragi oče!« prozbori najstariji sin Franjo ganuto. »Slušaj! 
Onog dana, kad nam se bilo dijeliti s ovim milim domom, koji smo toli teško 
ostavljali, pošli smo, da se još zadnji put oprostimo s puteljcima perivoja, sa žubor- 
potočićem tik njive naše i s onom zelenom šumicom. Pod krošnatom lipom za¬ 
vjeri li smo se, da ne ćemo mirovati, dok zajedničkim marom i radom ne otkupimo 
domak tvoj i naš, koji nam je otela nesreća. I Bog nam bio u pomoć; a vi, mili 
naši roditelji, preuzmite iz ruku djece svoje opet tu imovinu, koju smo prije dva¬ 
desetak godina izgubili, a božjom milošću sada u naše ruke dobili.« 

»Oh, dobra djeco moja! Bog vas blagoslovio!« I starcu se prosule suze rados¬ 
nice. »Kako sam sretan, što sam doživio taj blaženi dan, te se mogu opet vratiti 
u dom oca svoga. Bog vam vašu dobrotu naplatio! Ja vam je kao slab, obne- 
mogao starac ne mogu da vratim. Mislio sam, da sam nesretan, veoma nesretan, 
ali sada tek pravo osjećam, da sam sretan i presretan, jer imam tako dobru i 
plemenitu djecu, koja razumiju, što je to očevina, što je bratska sloga i ljubav 
djetinjska. Dragomu Bogu zahvaljujem za svaki onaj čas, kad Vas je nama poklo¬ 
nio. Vi ste mi nagrada za silne one brige i boli, što sam ih pretrpio u velikoj 
nesreći svojoj. Vi ste moja radost i utjeha. Ah Bože, pomiluj nezaboravnoga mi 
pokojnoga priju, koji je bio toli plemenit, pak je u meni krijepio nadu, kako će 
mi biti bolje Ja sam doduše klonuo, al danas i njemu zahvaljujem, jer je sreća po 
dobroj djeci mojoj opet osvanula u mom domu.« 

Domaći župnik pristupi k tim presretnim roditeljima, da im zaželi .sretan 
povratak u njihov dom. Svoj govor iskitio riječima punim milja, zahvalnosti i lju¬ 
bavi dječije, koja je roditelje pod stare njihove dane toli usrećila. 

Ničije oko nije ostalo suho. Nije bilo roditelja, koji ne bi bio vruće zaželio, 
da ga Bog nadari tako dobrom i plemenitom djecom, ko što je nadario gazdu 
Voljko vi ća. 

Na to su pošli svi ravno u župnu crkvu, da se zahvale Bogu na njegovoj 
prevelikoj milosti. No sv. misu nije čitao domaći župnik, već Voljkovićev sin Josip, 
koji je već prije dvije godine čitao bio mladu misu. Svi su prisutni molili, da Bog 
blagoslovi vrijednu tu obitelj. 

I doista ju blagoslovio. Porodica Voljkovićeva postala veoma imućna, a na 
daleko ju sve štovalo i cijenilo. 


Rudnici čevljanovićki. 


Kakovih 17 km od Sarajeva, baš uza željezničku prugu Sarajevo - Brod kod 
Vogošće, ima na ulazu u dolinicu, koja se postrance otvara, napis: Rudarsko 
poduzetništvo »B o ni a « Odavle vodi put u rudom bogatu utrobu zemlje Bosne 
ponosne, iz koje marljive ruke od god. 1883. ovamo iznose prirodno blago i bo 
gastvo ljudstvu na korist. Od ovog napisa izvila se gvozdena pruga u rudno 
gorje, kud parni stroj 24 km daleko povlači teška teretna kola. Kod stanice (po¬ 
staje, štacije) Ivančići zviždne pa stane, a otale valja onda pješke da se uspinjemo 
koje pola sata na visočinu čevljanovićku, gdje u vazda zelenom vijencu crnogorice 
leži mjestance Čevljanovići. U tom mjestancu ne dočekuju putnika stranca »bosanske« 
kućice ko drugdje po bosanskim brdinama. To je sasvim drukčija naseobina, rad¬ 
nička varošica, gdje živu oni podzemni ljudi - rudari. U vedroj gori prijazno po¬ 
zdravlja putnika velika radnička kasarna, zatim nešto manja zgrada, gdje sjede 
rudarski činovnici, pa jošte zgrada za strane posjetnike. Umah niže ove stanice 

jeste ulaz u utrobu zemlje, u rovove, od kojih donosimo u današnjem broju 
dvije slike. 

Da zađemo u taki rov! Strpamo se nekako dvojica trojica — kraj nas gore, 
ludarske svjetiljke (lampe) — na sjedaljku, što nije veća od m 2 . Jekne znak, a 
ta sjedaljka samo što se trgne, te onda počne da se pomalo i oprezno spušta u 
dubinu. I sjedne onda na tvrdo — i eto nas dolje na dnu rova. Tu pukoše ceste, po 
kojima se vozimo uskom prugom 200 —300 w, da opet zaokrenemo u koju drugu 
pokrajnu ulicu (sokak.) Tu — pri svjetlucanju rudarske svjetiljke — sretamo 
rudare, gdje zarađuju svoj hljebac ; rekli bismo, da sve po milimetru prodire gvozden 
šiljak u tvrdu stijenu i mrvi rudu (vidi sliku: Rudari kopaju u rovu), otkle se onda 
trpa na kolica i odvaža po tračnicama (šinjama) do okana (vidi sliku : Rudari izvoze 
rudu iz rova), dok se ne izdigne na božje sunce. S njom izlazi i umoran radnik, 
briše gore znoj sa čela i srče svjež zrak, kako mu ugađa. 

Ruda, koja se iz ovih rudnika vadi, jeste manganova ruda. Crna je ili modri- 


kasto-crna, a imade je i čelikove (ocjelne) boje i sva je velike osebne (specifične) težine. 
Ta se ruda nalazi u debelim žilama, ai i u žilicama od nekoliko cm. Ruda nije 
umah »suha«, t. j. čista, kada se odvali, već valja da se od nje oljušte kojekakve 
nepotrebne sastojke, a to biva najlakše u onoga komada, što se vadi iz debelih 

žila. S toga se samo ovaka ruda čisti umah pri rovu, dok se sitnija vozi u zavod 
pod napis, što ga prije spomenusmo. Tu se ovaki manganov materijal (građa) 
drobi u posebnom stroju i meće na »sita«, gdje se reda po krupnoći i luči po 
osebnoj težini. 

Ovako se može kud kamo teža manganovača da trijebi od drugih primjesa. Nu 
kako pri ovom poslu treba mnogo vode, to se taj materijal vozi odatle u dolinu na vodu. 
Područje čevljanovićke manganovače opseže 10 km duljine, a 2 do 6 km širine. Pročiš¬ 
ćena se manganova ruda za sada jošte ne upotrebljava u Bosni, nego se izvozi u 
monarkiju, gdje ju'trebaju, da proizvode feromangan, a to je spoj mangana sa želje¬ 
zom, od kojega s ' pravi čelik, nadalje se treba u staklanama kao boja (pigmenat), 
u porculanskom obrtu (industriji) i fajanskoj slikariji. 

God. 1895. proizvelo se 81.449 q te rude. Društvo »Bosnia« radi bez prekida 
od god. 1883. i hrani preko 170 ljudi, što je tim utješi i vije, pošto je od toga broja 
preko 90 o / ( (153 čovjeka) sve pravi pravcati domaći svijet, vješt i ustrajan radnik, koji 
se pozdravlja onako po rudarski sa »Srećno!« Po ,.Nadi*‘. 


Drugima pomaže, a sam pati. 

Bila ponoć. Na samrtnoj postelji umiruće jedinice svoje sjedio otac. Strven 
od teške boli, bojao se kobnoga onoga časa, kada će ga jedina njegova utjeha osta¬ 
viti za uvijek. On, iskusan liječnik, znao je; da su joj časovi odbrojeni. Ohlad- 
njelu njenu ruku držao je u svojoj, a sa vrućega si čela otirao znoj. Najednom 
zabrenca zvonce. Liječnik pođe prestravljen gazdarici u susret. »Što je, Magdo,« 
upita tiho. — »Neki je radnik bio ovdje i zamolio, da biste došli k njegovoj ženi, 
koja da jako trpi/ No, ja sam ga poslala k drr^omu liječniku, jer vi ne možete da 
ostavite jadno svoje dijete.« — Sirotinja je k njemu rado dolazila, jer je u njega 
vazda nalazila nježno srce. — On se zahvali gazdarici i vrati se svomu djetetu. 

Spustiv glavu na postelju, sjeti se minulih dneva. Pred očima pojavila se 
jasna slika pokojne njegove žene Irene, čija se slika i prilika sad na pred njim 
bori sa smrću. Sjetio se. na ono nekoliko sretnih godina, kada mu je ona bila sve 

— život i radost. Spomenuo se i crnih dana, punih najdublje boli, kada se majka 
zemljica otvorila, da primi u svoje krilo vjernu mu družicu. Pred sobom gleda 
najdražu njenu baštinu — jedinicu svoju, a i ona eto polazi za majkom. 

Ovako osamljen i strven ne mogaše da odoli suzama. Čas za časom polagano 
se vukao. Čulo se samo tiho tikanje nazidne ure Bolesnica ležala nepomično u 
postelji. Opet se začulo zvonce, al toli silno, da se i patnica probudila. »Oče, idi, 
neki bolesnik te treba 1« reče ona toli tiho, a pogledom toli blagim. Magda unišla: 
»Isti onaj čovjek. Ne može već drugoga liječnika da dobije. Žena mu je majka 
petere djece, te mora da umre, ne bude li joj skore pomoći.« — »Idi, oče, molim!« 

— Otac tronuto poljubi dijete, stisnu mu nježno ruku i ode. 

Kada se je za nekoliko sati vratio, nađe si jedinicu ledenu. Družina se saku¬ 
pila oko pokojnice i tiho plakala. Starca skršila silna bol. Za nekoliko tjedana i 
njega odnesli na vječni počin. Žalost bila opća, a sprovod velik kao malo kada. 
Sve se spominjalo dobrih djela njegovih i plemenite mu duše. Sav svijet mu u 
srcu zahvaljivao i častio ga. Rođaci i znanci zasuli ga grudama, a onda se razišli tiho 
i žalobno. Samo je ostao grobar, da poravna i uredi humak. 

Sada pristupi siromašna, blijeda žena, noseći na ruci nježno djetešce, a vodeći 
sobom pet mališa. Slabost i bljedoća ženina govore, da je sirota morala tešku 
bol preboljeti. Svaki mališ položio kiticu poljskoga cvijeća na humak, a majčica 
sklopila ručice i digla oči spram neba. 

»I vi ste jamačno poznavali pokojnoga gospodina doktora?« upita ju grobar. 
Lice joj se razvedri blagim smješkom : »On je ovoj dječici spasao majku«. 

Družić. 


Tko može da ostari. 


Jednom su odsudili nekoga zlikovca na smrt i dozvolili mu, da očituje, kojim 
načinom želi da umre. On je odmah odvratio, da želi umrijeti od starosti. To si 



Rudari izvoze rudu. 


dakako žele i svi poštenjaci, no jako ih malo ima, kojima se ta želja ispunjava. 
Neki je engleski liječnik izjavio, da se svaki čovjek rodi s nekom životnom žila¬ 
vošću, koja odlučuje o tom, kako dugo će da živi. On veli, da se dugovječni čovjek 
od kratko vječnoga može raspoznati već po spoljašnosti (vanjštini). Kod mnogoga se 
bolesnika može već po njegovoj ruci prosuditi, da li će živjeti ili umrijeti. U povoljnim 
prilikama može čovjek da proživi vijek, koji mu je po prirođenim osebinama 
određen, no u nepovoljnim prilikama znatno se skraćuje taj vijek. Naprotiv toga, 
može se život nekoga čovjeka, neke porodice ili čitavoga naroda da produlji 
veoma povoljnim životnim prilikama. Evo kako se to razumijeva. Neki bi čovjek 
po svojoj žilavosti imao da proživi kojih 60 godina, da umjereno živi i radi. Ako bi 

s 

taj čovjek preko reda radio, ili bi neumjereno ili u nečistoći živio, ili bi se veoma 
slabo hranio, on bi znatno prije legao pod ledinu. Kad bi pako isti taj čovjek 
umjereno radeć i živuć, prebivao u čistu i zdravu gorskom zraku, uživao bistru 
izvor vodu, on bi godine svoga života znatno produljio. Kod toga se ne misli na 
vanredne kakove zgode i bolesti, koje bi mogle čovječji život da unište, a to su: 
jaki udarci, prelomi, pad, žestoka prehlada, upale, pošasti (koje prelaze od čovjeka 
na čovjeka i ubijaju na stotine i na tisuće) itd. 

Prvi uvjet da se dugo živi jest taj, da su srce, pluća, probavila (želudac i 
crijeva) i moždani veliki. Da li je to u kojega čovjeka tako, raspoznaje se to 
po dugačku njegovu trupu i po razmjerno kratkim udovima. Takovi se ljudi pri¬ 
činjaju veliki, kada sjede, a maleni, kada stoje. Šaka im je dugačka, a prsti su 
im kratki. 

Da su moždani duboko zasađeni, raspoznaje se po tom, što su uške (vanjsko 
uho) duboke. Modro ili smeđe oko povoljan je znak. Velika se pluća poznaju 
po velikim, otvorenim nosnicama, dočim su stišnjene nosnice znak malih i slabih 
plućiju. Ljudi, koji imadu kratkovječnih i dugovječnih rođaka, te su njihove ose- 
bine naslijedili, moraju veoma oprezno i pomnjivo živjeti, ako hoće ^a najopasnije 
dobe života preture. Napokon se opaža i to, da djeca dugovječnih roditelja k a s- 
n i j e dozriju i umno da zaostaju za onom kratkovječnih roditelja. 

* 

Moguće, da je već u naravi svakoga čovjeka određeno, kako dugo će živjeti, 
no svatko može svoj život da produlji, ako živi umjereno i naravski (pri¬ 
rodno). Prirodno pak živi svatko, ako pije, kad je žedan dok se napije, ali ne pre- 
napije; ako jede, kad je gladan, dok se najede ali ne prenajede; ako se odmara 
kad je umoran dok se odmori, ali ne zalijeni; ako se kreće i giblje poslije miro¬ 
vanja i obratno; ako se vazdan pere i čisti; ako se ne žesti na svaku malenkost; 
ako se od srca nasmije pravoj šali; riječju, ako sve radi po potrebi, a ne da se 
na što sili. Tko tako živi, taj može svoj vijek ne samo da preturi, već ga može i 
da produlji. Zato i viđevamo vrlo ostarjelih slabića, o kojima je svijet vazda 
govorio, da će ih prvi vjetrić otpuhnuti, dočim mnogoga gorostasa, ljudeskaru ne¬ 
nadano smrt pokosi. V. 


Čaša vode. 

Ima puno ljudi, koji misle, da su obrazovani, ako miješaju u svoj govor 
mnogo tuđih riječi. Među ovima imade dosta i takovih, koji ne znaju, što te riječi 
znače. Tako dođoše jednoga dana u neku kavanu dva prijatelja. Kako je tu bilo 
sve sjajno i raskošno, zabezeknuli se i sjeli napokon do jednoga stolića. Konobar 
(kelner) ih uljudno upitao, da li žele crnu ili melange (melanž, kava s mlijekom 
ili bijela kava). Obojica se začuđeno pogledali. Nijesu razumjeli konobara, no ipak 
se toliko osvijestiše, te su rekli, da će se predomisliti. »Što sada ?« mišljahu oni 
U to začuju, kako neki gospodin zazove: »Konobaru, verre d’eau (verdo)L Za. 
čas eto ti pred njim čaša s bistrom nekom tekućinom. I naša si dva prijana zažele, 
da takova šta kušaju, pa naruče konobaru, da donese i njima to isto. — »Što žele 
gospoda?* — »Ta čašu onoga, što ste upravo sada donijeli eto onomu gospodinu 
tamo!« — »Zaista ne razumijem gospodo, što želite.« — »Trista mu ništa, done¬ 
site nam dvije čaše verdoa!« — Konobar ode, smijući se ispod brka, vrati se za 

čas i stavi pred gospodu gostove ono, što su naručili. Kada su to piće obojica 
okusili bili, upita prvi: »Kako ti se raci?« Drugi mu odgovori: »Mislim, da bi mo¬ 
rao toga puno ispiti, dokle bih mogao da pogodim, kakova je okusa (teka).« Kada 
su ispraznili bili čaše, pozovu konobara i upitaju ga, koliko imadu da plate. »Ništa« 
odgovori ovaj kratko. — »Tako, zar zbilja ništa. Tko bi si mislio, da se u tako 
lijepoj kavani ništa ne plaća!« i obojica izađu napolje, čudeći se tome jako. Kada 
su bili na ulici, reći će jedan: »Čuj prijane, kad ne bih znao, da sam pio verdo, 
zaista bih mislio, da je to voda.« Družić. 


Iz poslovnice. 

Piše Stanko Maurović. 

Što treba poslovni svijet da znade. 

Ivan Barković, trgovac Zagrebu, upravo je svršio svoj posao, kad netko po¬ 
kuca na vrata njegove poslovnice. »Slobodno!« dozove Barković, a na vratima opazi 
svoga prijatelja Josipa Valentića, pođe mu u susret, pozdravi se s njim srdačno i po¬ 
nudi mu da sjedne. »Hvala, dragi Ivane,« odvrati pridošlica, također trgovac u 
istom mjestu — »do sada sam radio, te znajući, da ću te kao obično naći u tvojoj 
poslovnici, došao sam, da se s tobom porazgovorim o našim poslovnim prilikama; 
al čini mi se, da sam došao u nezgodan čas, jer kako vidim, imadeš jošte pune ruke 
posla.« — »Upravo sam dovršio posao, koj redovito obavljam u večer, kada za¬ 
tvorim dućan. Danas sam imao nešto više posla, jer je mjesec na izmaku, pa sam 
morao prirediti račune za mušterije, koje uzimaju iz dućana robu, te plaćaju i tu 
mjesečno. Cio sam dan zabavljen u dućanu, pa s toga tek u večer dospijevam, da 
obavim svoje pismene radnje. Ti znadeš i sam, dragi Josipe, da je najbolje, ako 
je gospodar uvijek u svom dućanu, te da i sam prione uz posao. Time pobuđuje 
svoje osoblje na rad, ima prilike, da ga upućuje u sve, i da pripazi na nj. Propusti 
li to, eto se od zla rodi gore.« 

»Pravo si rekao, Ivane, ako gospodar ne prigrli svoj posao pravom ljubavi, 
ako mu ne posveti sve svoje sile, tada se je predao na milost i nemilost svoga 
osoblja, tad nije on više gospodar svoga posla, već njegovo osoblje. Tako je u 
svakom poslu: kod trgovca i kod obrtnika. Gospodar, koj tako ne radi, sam je sebi 
neprijatelj, te mora prije ili poslije da propadne.« 

»Svojim cjelodnevnim radom u dućanu nije gospodar jošte dovršio svoj posao« 
nastavi Ivan. »Kad se zatvori dućan, onda tek počima za njega drugi posao. Sve, 
što je danju u kratko zabilježio ili kako mi kažemo upisao u štracu (strazzu), mora 
jošte istoga dana upisati u ostale potrebite knjige Ne učini li to istoga dana, na¬ 
gomila se posao, koj se onda teško svlada, a k tomu jošte gubi trgovac točan 
pregled svoga posla. Kod trgovca vrijedi najviše ovo pravilo: »Što možeš uraditi 
danas, ne odgađaj na sutra.« 

Kraj toga mora trgovac jošte osobito na to paziti, da svaka njegova radnja 
bude sadržajem i svojim vanjskim licem posve uredna. Računi, namire, potvrde, 
listovi i sve ine pismene radnje moraju da budu lijepo i čisto izrađene, jer po tom 
prosuđuje općinstvo trgovca, da li je uredan ili neuredan čovjek. Ta i nas se ugodno 
dojimlje, kada dobijemo u ruke kakovo pismo, koje je lijepo i uredno izrađeno. 
Odmah ćemo zaključiti, da je onaj, koj je to izradio, uredan čovjek, i eto pismom 

se je svojim preporučio. Nasuprot će nas takav izradak, koj nije uredno sastavljen 
a pogotovo ako ima u njem kojekakvih pogrješaka, neugodno dirnuti, te pobuditi 
dapače u nama sumnju, da li može taj čovjek zaista što čestita da uradi. 

»Ja se, prijatelju Ivane, posve slažem s tvojim razlaganjem, te iskreno žalim, 
da nisam sve to učio kao ti. Osvjedočen sam potpunoma, da bi si u mnogom ola- 
kotio svoj posao i zadobio bolji pregled o svemu. Svršivši 2 razreda srednje škole, 
stupio sam u trgovinu kao naučnik, te od onda više nijesam mario za knjigu. Čitao 
sam doduše koju zabavnu, al u takovu, iz koje bih se što naučio za svoje poslo¬ 
vanje, nisam nikada niti zavirio. Iskreno priznajem, da mi je gotovo prava muka, 
kad moram za svoju mušteriju napisati račun, namiru ili potvrdu. Dva do tri puta 
prepišem istu, dok dobije, približno takovo lice, da je mogu mušteriji da uručim. 
Time ne samo što gubim puno vremena, već se i sit naljutim. Sve bi to drukče 
bilo, da sam to naučio kao ti.« 

»Tvoje su jadikovke opravdane«, odvrati Ivan »al tomu se zlu dade lako do¬ 
skočiti. Ako ozbiljno želiš da u tvojoj poslovnici uvedeš red, a ti uči od početka 
sve, što je za tvoj posao potrebno. Ja sam drage volje spreman da budem tvojim 
učiteljem, pa us raješ li u svom nauku, jamčim ti već unaprijed, da će tvoje jadi¬ 
kovke doskora posve prestati. Držeći se one: »Kuj gvožđe dok je vruće«, započet 
ćemo odmah danas da učimo. Sjedni ovamo do mene i pazi pomno što ću ti 
kazivati.« 

»Od srca ti hvala, dragi Ivane, što si toli dobar, pak se tako voljno laćaš 
toli mučna posla. Zadajem ti tvrdu vjeru, da ću bi tvoj pažljivi i marljivi učenik.« 


Kako se pronašla žesta. 

Neki se arapski alkimista junački znojio, ne bi li pronašao »kamen mudrosti.« 
Da se može svom dušom podati svomu istraživanju, odijeli se od svoje žene i dje¬ 
teta i nastani se u svojoj ludžbarnici ili laboratoriju, koju sije dao sagraditi u posve 
osamljenu tihom kutiću svoga vrta. Njegova mu je žena ovamo svaki dan dono¬ 
sila jedanput jelo i piće. Od toga je, a da svoga posla nije ni prekidao, samo to¬ 
liko potrošio, što je trebalo, da se živ uzdrži. Ostatak je strpao u retortu (ludžbar- 
sku staklenku), koja je u kutu ludžbarnice bila. 

Za neko doba opazi, da se iz tih ostataka diže neki osobit jak i podražujući 
vonj. Tražeći uzrok tomu vonju, pronađe nakon mnogog naprezanja paljenku (desti¬ 
lat), koja je čovjeka čudnovato preobražavala. Ona ga je mogla na novo da okrijepi 
i osvježi, tugu i brigu da raztjera, srčanost i veselje da ucijepi, riječju, ona ga je 
pomlađivala. Pun radosti nazove pronalazilac ovo novo svoje piće »al Kohol«, koje 
znači fino, plemenito. S tim pićem brzo upozna svijet. Tvrdo je vjerovao, da će 
ga čovječanstvo za nj hvaliti i slaviti kano dobrotvora svoga, jer da je to piće 
ključ blaženstva i radosti. 

Ovo su piće ljudi rado prigrlili, no što su ga više zavoljeli, to se je njegov 
izumilac na svoj užas sve više osvjedočavao, kako se je strašno prevario. Čemu se 
nadao, da će naime plemenito ovo piće toli voljko, toli ljupko uzbuditi čovjeka, 
bila je laž, dogodilo se baš protivno. Iza pojačane snage obuzela je čovjeka to 
silnija slabost i tromost, iza toli slatkog osjećanja sreće i bezbrižnosti, obuzelo ga 
čuvstvo to veće nesreće i snuždenosti. Uživanje toga pića podraživalo je na po- 

novni užitak, zavodilo je na prekomjerno uživanje, a posljedica svega toga bila je 
nužda i nevolja. 

Potresen u dno duše svoje od toli užasnih posljedica pronalaska svoga, sta¬ 
jaše burne jedne noći pri otvorenom prozora svoje ludžbarnice. Urlanje vihra bilo 
užasno, a pričinilo mu se kao da vještica juri spram njega, vukući za sobom 
sve žrtve njegova pića. Iz toga fijuka razabirao je i kletve, vidio je okostjele i po- 
živinčene prikaze, kako sve protiv njega dižu pijesti svoje. Spopade ga užas, baci 
se kroz prozor, a nepregledna ga povorka njegovih žrtava s vješticom na čelu 
potegla sobom, da ga u strašnom onom metežu vija do konca svijeta. 

Družie. 


Vijesti 

Molba uredništva- Umoljavamo svup. n. gg. iskrene prijatelje napretka po¬ 
slovne omladine, naročito pak p. n. gg. ravnatelje i učitelje nižih, srednjih i stručnih 
zavoda, da izvole, obzirom na toli neznatnu pretplatninu, naime cigle dvij e krune za 
cijelu godinu, pretplatiti po koji primjerak »Vjernoga druga« za svoju zavodsku 
učeničku knjižnicu, te da izvole nastojati o tom, da se »Vjerni drug« što više i 
što brže udomi kod poslovne naše omladine. 

To bi se što laglje postiglo, kad bi na svakom ovećem zavodu po koji 
rodoljubivi član učiteljskoga zbora uz pripomoć gg. razrednika dobrostivo 
preuzeo sabiranje pretplatnika za sav zavod. Da se pak omogući i manje imućnoj 
omladini, kako bi dobila u ruke svoga »Vjernoga druga«, to se može sabirati od 
nje i po 20 f. za svaki pojedini broj, a kada se sabere pretplatnina, neka se ista 
pripošalje doznačnicom sa oznakom pretplatnika. 

Svaki sabirač dobiva na 10 pretplatnika jedanaesti 
primjerak badava. 

2. broj „Vjernoga druga“ šaljemo svima, koji nam nijesu 
vratili 1. broj, smatrajuć ih pretplatnicima, te ih umoljavamo, da 
nam što skorije pošalju pretplatninu, kako bismo mogli namiriti 
znatne troškove, koji su skopčani s izdavanjem ovoga lista. 

Radostan pojav- Primili smo pismo slijedećeg sadržaja : 

Velecijenjeni g. urednice i plemeniti utemeljitelji »Vjernoga druga!« 

Jučer je g. ravn. S. D. pokazao Vaš list »Vjerni drug«, te sam ga ja odmah 
prvi pretplatio. G. ravn. će nastojati, da će biti više članova iz Osijeka. Čitavši ga, 
jako mi je srcu omilio, jer s listom nastojite o hrvatskom napretku u trgovini i 
obrtu. I ja ću nastojati, da se list što više umnoži u glavn. gradu Slavonije među 
trg. i obrtn. mladeži, jer sam i ja nadahnut duhom za hrvatski napredak i uputu 
za njega. 1 Sa štovanjem 

Marijan Anđelko Zre . . ., naučnik 
rodom iz Đurđevca u hrvatskoj Podravini. 

Veoma nas veseli, da je adobudna poslovna naša omladina toliko već osvje- 
šćena, te shvaća naše nastojanje i pregnuće. Mi joj od srca želimo, da što snaž¬ 
nije napreduje u svom zvanju, da bude danas sutra na korist i na diku sebi i 
miloj našoj domovini. Samo tako napred mladi naši prijatelji! Ne sustajte na stazi 
napretka i ne dajte, da Vas tkogod odvrati od čestita rada i od korisne nauke, jer 
znanje je imanje, ono je moć. Ne bi smjelo biti niti jednoga naprednoga i na 
svoje zanimanje ponosnoga poslovnoga mladića, naročito trgovačkoga i obrtničkoga, 
koji se ne bi pretplatio na svoga »Vjernoga druga«. 

Žalostan pojav- Koliko nas prijašnji pojav razveseljuje, toliko nas, a i 
još više, drugi jedan pojav ražalošćuje. Mi smo naime razaslali 1. broj našega 
»Vjernoga druga« na sve kraje lijepe naše domovine na ogled, kako bi se svatko 

mogao na svoje oči osvjedočiti, da »Vjerni drug« odista iskreno misli, pak da se 
tako pribere što više njegovih čitača, naročito među onima, 
kojima je namijenjen, te su dosele jošte bili bez svoga 


štiva. Umolili smo p. n. gg. naslovnike, da izvole rodoljubivo nastojati, kako bi 


priposlani im umjereni broj primjeraka raspačali poslovnoj omladini, no nekoja su 
nam gg. odmah vratila sve primjerke u originalnom našem omotu. Kako se odatle 
može razabrati, to dotična gg. nijesu niti sama udostojala razgledati »Vjernoga 
druga«, a n i ga poslovnoj omladini podati na ogled. Osvjedočeni smo, da to 
podnipošto nije rodoljubivo i na uhar napretka poslovne naše omladine, kojoj je 
»Vjerni drug« upravo namijenjen. Hoćemo li, da nam se poslovni naš naraštaj 
pridigne, te da se osposobi, kako bi danas sutra mogao napredovati s ostalim po¬ 
slovnim svijetom i da bude kadar da uzdrži vanjsku utakmicu, to nam nijesu dosta 


prazne riječi, nego se valja svojski latiti posla,* pak upotrebiti svaku zgodu, koja 


smjera na boljak i napredak naš. Sveta je s toga dužnost svakoga čestita pregaoca 
narodne nam prosvjete, a naročito poslovne, da krči put novorođenomu »Vjernomu 
drugu«, jer će on, prem čedno mjestance zauzimajući, svojski prionuti, da se mladi 
naš poslovni naraštaj uhvati u kolo napredna rada. Nadamo se, da ne će biti nijednoga 
iskrenoga rodoljuba, koji ne bi htio »Vjernoga druga« da potpomogne i zborom i 
tvorom. »Slogom rastu male stvari, a nesloga sve pokvari.« 

Središnje društvo za smještenje naučnika u Beču postoji već od 
god. 1883. Ovo društvo pribavlja trgovačkim i obrtničkim gospodarima naučnike. 
God. 1896. prijavili su gospodari ovomu društvu 7341 prazno mjesto. Za ta se mjesta 
natjecala 34.332 naučnika, dočim se je od toga popunilo samo 5.014 mjesta 
Društvo je iste godine primilo k. 16.205.72, izdalo k. 10.365.16 a ostalo mu 
je k. 5.840.56. 

Isto društvo uzdržavalo je od 1. svibnja 1888. i »naučnički dom,« 
u kom se potrebni^ naučnici opskrbljuju posvema ili djelomice uz odštetu ili 



badava. Taj dom pri¬ 
mio je godine 1.896. kr. 
17.528.92, potrošio je k. 
17.037,34, a ostalo mu je 
kr. 491.78. I društvo i 
dom smješteni su u IV. 
kotaru, Hirschengasse(Hir- 
šengase) 13. 


* Na tražilici i. u broju i. na str. 14 leži vlastelin, kojega je 
dorat '.bacio, desno iza konja u grmlju. 


T r a ž i 1 i c a 2.* Vezir Ahmet Kiuprili sjedi na dušeku pa 
čibuk puši. Htio bi da kavu pije, te zove slugu Ibrahima, a on je u 
sobi, samo što ga ne vidi. Potražite ga! 


Društvo i dom uzdrža¬ 
vaju darovatelji i članovi. 
Pitomci naučničkog doma 
voljno polaze predavanja, 
koja se obdržavaju za njih. 
Po nedjeljama i po blag¬ 
danima polaze crkvu, a 
poslije podne izlaze na šet¬ 
nju pod nadzorom. Kada 
boluju, opskrbljeni su liječ¬ 
nicima i ljekarijama, a us¬ 
treba li, smještavaju se u 


bolnicama. 

SITNICE. 


Pazite na Ugljen! Opazilo se, da ugljen, 
koji u a otvorenom zraku leži, gubi trećinu svoje 
težine, a biva i mnogo lošiji. To je dakle štetno 
i prodavačima i kapcima. 

Proti Opeklinama dobar je lijek g li¬ 
ce r i n. Sa nekoliko kapi glicerina se natare ope¬ 
klina. Bol naskoro jenja. Glicerin sprečava obično 
i upalu, koja nastaje uslijed opeklina. Tjenica 
(gornja koža) polagano se rulji, a trag ozlede se 
slabije razaznaje. 

Kako sunce kvari oruđe. Nije đobr^, 
da se pile, svrdlovi, dlijeta i drugo oruđe, koje 
treba da je oštro, vješa i polaže tako, da na nj 
sunce sja. Ako je na njih sunce odulje upi alo 
svoje trake, pomodrit će ovo oruđe, pak će brže' 
otupiti nego obično, jer je omekšalo. 

Sirova se koža uščuva, ako se s nje 
loj, mast, krv i žile ostružu, onda se razapne na 
dasci ili na podu, pak se pospe na naličju koce- 
ljem (jelunom). Posuti se moraju i glava, šape i 
rep. Za nekoliko se tjedana može koža spraviti. 

Jaja imadu šupljikavu lupinu, kroz koju hlapi 
voda, a mjesto nje ulazi zrak, pa se onda jaja 
kvare, ona usmrde. S toga se nastoji, da se si¬ 
ćušne škuljice na lupini začepe To se postizava, 
ako se 5 kg kocelja rastopi u 5 l vode i ta se 
rastopina ugrije do 45 0 C. U toj se onda ohlad- 
njeloj rastopim ostave jaja pol sata. Poslije se 
osuše, zakopaju u pepeo, u pilotinu ili u pamuk. 
Drugi je način, ako se jaja ostave jedan sat u na- 
sićenoj vodenoj rastopini salicilne kiseline, pa se 
osuše i postave u pilotine. Onda ostaju svježa do 
tri mjeseca 

Kornnova cima daje dobar livadui 

gooj, jer sadržaje mnogo kalija ili pepelike (ko¬ 
vine, koja se dobija iz pepela). Ako se cima pod 
jesen rastepe po livadi, to će snijeg i druge obo¬ 
rine- izlučiti pepeliku, koja livadi koristi. Ujedno 
štiti <yma korijenje livadnoga bilja protiv zime, a 
i zemlja se tako lako ne smrzava Izlužena se cima 
«proljeti, koda trava počne nicati, pozublja i daje 
dobru primjesu mješancu gnoju ili kompostu. Tako 
rade u češkom Rudogorju, gdje su velike livade 
cimom nastrte. 

Stari se trstikov pleter na novo 
napne, ako se dotično sjedalo prevrne, pak ple¬ 
ter s naličja čvrsto namoči i opere vrućom vodom, 
da se pleter dovoljno napije vode. Najzgodnije se 
to obavlja spužvom. Sjedalo se onda stavi na zrak 
ili još bolje na jaki propuh, da se osuši. 

Magarac je po svem svijetu zapostavljena 
domaća životinja, a tako je do nedavna bio zapo¬ 
stavljen i u južnoj afričkoj republici Transvalu. No 
to se silno promijenilo. Dok su čitava stada go¬ 


veda pogibala od kuge, striko je veselo strizao 
ušima, jer se ga kuga nije ni dotakla. Prije toliko 
zanemareni magarac najednom jako omilje ljudma. 
Sada su veoma nježni s njim. Radi, što ga volja. 
Slobodno bježi kud hoće, a ne zamjeraju mu ni 
onda, kada se ranom zorom javlja iakanjem svojim 
ili kad glavurdom svojom pogledava 11a prozor 
spavaonice. On podnosi i žegu i studen, a zado¬ 
voljan je čimgod, dapače novinski papir jede kao 
pravu poslasticu. Prije je vrijedio 60 do 100 kr. 
a sada vrijedi 290 do 300 kr. Prije tako zane- 
marert, sada je najomiljenija domaća životinja u 
čitavom Transvalu. 

Stare glinene ploče. Felasi, iskapajući 
lapor kraj egipatskoga nekoga sela, našli su u 
zemlji drvene škrinje, koje su bile ispunjene gusto 
ispisanim glinenim pločama. Do 200 takovih ploča 
kupio je neki J. Simon i poklonio ih berlinskom 
muzeju. Izpisane ove iskopane glinene pločice jesu 
neprocjenivi listovi, što su ih dopisivala dva fara¬ 
ona s azijskim kraljevima, te s egipatskim poda¬ 
nicima i činovnicima u Palestini, Siriji i Feniciji. 
Ovi listovi pot/rđuju istinitost knjige Jozuine i 
knjige sudaca iz sv. pisma. Hebreji se u tim listo¬ 
vima nazivaju Habiri, a Jerusolim Ursalima. Često 
se u njima spominju i biblijska mjesta. Gdje ljudi 
sumnjaju, tu svjedoče glinene pločice. 

1500 godina stare sigraoke. Kada su 
iskapali rimske grobove kod grada Vormsa u Nje¬ 
mačkoj, otkriven je i dječiji grob, koji je bio is¬ 
punjen sigračkama. Iskopana djevojčica mogla je 
imati 10 godina. Uz nju bilo je mnogo raznih 
lijepih stakala, što pokazuje, da je morala biti 
otmjena roda. Nadalje bila je tu čitava zbirka 
sigračaka, sličnih našim zvrkovima, zatim modre i 
zelene staklene igraće marke, patki nalična ptica 
iz gline i dvije zdjelice kolik stakalca naše džepne 
ure. CDaj je dječiji grob iskopan na sara pred- 
lanjski badnjak. 

Najstarija država u Evropi je republika 
San Marino u Italiji, koja broji do 8.000 stanov¬ 
nika, a zaprema 5Y 2 lem 2 površine. Osnovana je 
god. 389. poslije Isusa. 

Trkalica (bicikl) za centim (santim) 

Neki je lukavi trgovac u Parizu prije nekoliko 
mjeseci objavio : »Prodajem trkalicu i elegantan 
koturaški kostim -(odijelo) za centim, no uz tu po¬ 
godbu, da se kupac obveže kroz 15 dana svaki 
slijedeći dan da plati dvaputa toliko, koliko prijaš¬ 
njega dana « Tko je toliko ustrpljiv te se hoće da 
lati toga računa, osvjeđočit će se, da kupac ima 
15. dan da plati 163 franka i . 94 centima, a u 
svem 327 franaka i 77 centima. Trgovac bi našao 
svoj račun, no je li kupac? (Franak 100 centima 
= 100 filira). 


A 








Potrošak sladora. Njemačka proizvodi 
godimice l6*l milijuna q sladora, a potroši ga do 

7 mil q. U Austro-Ugarskoj proizvodi se ga preko 

8 mil q , a potroši se oko 4 mil. Rusija proizvodi 
7-5 mil., a potroši 5-25 mil. Francuska proizvodi 
7 mil., a potroši 6 mil. Belgija proizvodi 2 ’/ 2 mil., 
a potroši 700.000 q. Amerika sa svojih 70 mili¬ 
juna stanovnika potroši najviše sladora Ona po¬ 
troši preko 20 mil q, a proizvodi samo 2 3 mil. 
q. Evropska Engleska ne proizvodi sladora. Na¬ 
protiv'toga potroši ga 16 mil. q , dakle dolazi na 
glavu 50 kg } dočim se u našoj monarkiji računa 
na glavu do 10 kg. Najznatniji su kupci našega 
sladora Velika Britanija i Savezne države. 

Prvi brod, koji je Atlantski ocean prebro¬ 
dio pomoću pare, bio je „Savana w , lađica od 350 
t, koja je 22. svibnja 1.819. otplovila iz Savane, 
a 20. lipnja, dakle iza 28 dnevne plovidbe, doplo¬ 
vila u Liverpol. Ova je lađica za cijele svoje pio 
vidbe upotrebila paru samo kroz 80 sati, a pre¬ 
ostalo je vrijeme plovila jedrima. »Savana« se je 
iznajprije gradila u New-Yorku kao jedrenjača, a 
kasnije tekar namjestiše na njoj stroj i točkove. Toč-* 
kovi su bili tako udešeni, da su se mogli za oluje 
spremiti na palubi. Istom 14 godina kasnije pre¬ 
brodio je prvi parobrod čitav put pomoću pare. 
Bio je to „Royal William a , sagrađen u američkoj 
Kanadi, koji je god. 1.833. prvi put preplovio 
Atlantik od Kvebeka do Londona. 

Patvoreni se maslac raspoznaje, ako 
se 1 dio maslaca sa 4 dijela vrućega mlijeka 
čvrsto stepe u ovećoj posudi. Ako je maslac čist, 
on se rastopi u mlijeku i uhvati se opet kao 
vrhnje, dočim se masti ne rastope, nego se uhvate 
na površini kao masna pločica. 

Koliko se popije piva i vina ? Ra¬ 
čuna se, da na cijelom svijetu urodi svake godine 
do 130 milijuna hl vina, a pive se vari do 180 
milijuna hl. Po tom se popije pive za 50 milijuna 
hl više nego li vina. Od toga se popije u Nje¬ 
mačkoj 50 milijuna hl, u Engleskoj 47, u Saveznim 
državama 37, u Austriji-Ugarskoj 14, u Francuskoj 
i Belgiji po 10 milijuna hl. Nijemci su dakle naj¬ 
bolji pivopije. 

Pljesniva se koža očisti, ako se nakvasi 
razvodnjenom karbolovinom (karboluom kiselinom). 

Dopisnica. 

G. J. P. ml u Z. Veža nije isto što i izba 
(komora, smočnica, špajza = Speise), nego je kućni 
ulaz. 


Kocelj je sol sladećega okusa, te stište ili 
steže, zato ga možete vidjeti u svakoj brijačnici, 
gdje ga rabe, kada koga porežu. Zove se još stipsa, 
jelun = alaun, a dobiva se u ljekarnama i u 
špeceraj skim trgovinama. 

G. Stj. S. u K. Hvala lijepa za priposlano. 
Jedno smo već uvrstili, a drugo ćemo u idućem 
broju. Preporučamo se i nadalje. Zdravstvujte! 

Računske zadaće 

iz 1. broja (str. 16.) dobro je rješio Hinko Weiller* 
iz III. trg. razreda, a 1. primjer J. Pramberger ml. 
u Zagrebu načinom, kako je ovdje naznačeno: 

1) 2 '3 kg X o*6 = 29 fc#, 2*9 kg X I 75 6 = 
= 1/56 X 2*9 1= 5092-4 kg. Novi krov teži 
poslije oluje 5092-4 kg ili 50 q 92 kg 40 dkg. 

2) 2-8 m X 2-1 X o 65 — 3 822 m 5 = 
= 3822 dm 3 ili 3822 l ; 1 hl 59*/ 4 l ■= 159 25 l , 
159 25 l X 4 = 637 l] 3822 : 637 = 6 Da 
se kapnica napuni, treba 6 sati. 

3) i*8 m X 1 2 X 1=2 16 m 3 = 2160 dm 3 
= 2 i-6o hl\ 10 5 fc X 21-60 = 21-60 X 10 5 -= 
= 226 80 k. Brašno vrijedi k 226 80. 

4) 8 5 mX rS = 15-30 m 2 , 15-30 : 0*40 ~ 
= 382 5. Da se veža poploči, treba 382 1 / 2 ploče. 

Smj ešice. 

Najnoviji način. »Ne misli, da je francuski 
baš tako teško naučiti. Namjesto staklenka veli se 
jednostavno boutelle (butelj) — a tako je isto 
i s drugim riječima.« 

Još je gladan. Domaćica (gostu, koji se 
upravo oprašta) : »Kada ćete nas opet počastiti, da 
kod nas ručate?« — Gost: „Ako dopustite milo¬ 
stiva, odmah!« 

Nasjeo. Neki gospodin stupi u dućan i upita 
trgovca, da li ima lipina mela. — »O, dakako i 
to izvrsna, čista roba ko kristal, sasvim je svjež, 
prije 14 dana smo ga dobili iz Srijema nekoliko 
centi, a već se je polovica razgrabila. Mogu vam 
ga najtoplije da preporučim. Koliko izvolite ? u — 
»Hva a lijepa, ja sam Pero Medić, vaš dobavljač. 
Pisali ste mi, da sam vam poslao najlošiju, ne¬ 
čistu robu. Drago mi je, što eto čujem iz vaših 
ustiju, da ste se prevarili. Preporučam se! w 

* Vanjske naše mlade prijatelje molimo, 
da nam razna rješenja pripošalju na otvorenoj 
dopisnici; ako je pak ista premalena, onda pod 
otvorenim (nezalijepljenim) listovnim zamotkom (ku¬ 
vertom), jer je onda dovoljna marka po 4 fil. ili 
po 2 nč. Kod računskih zadaća molimo upravo 
cijelu radnju zajedno s odgovorima. Uredn. 


SADRŽAJ : Stari dug. (Nastavak). —- Kako je postao kameniti ugljen. — Plemeniti sinovi. (Svršetak). 

— Rudnici čevljanovićki. — Drugima pomaže, a s 4 m pati. — Tko može da ostari. — Čaša 
vode. — Iz poslovnice. — Kako se pronašla žesta. — Vijesti. — Sitnice — Računske 
zadaće. — Dopisnica. — Smješice. 


Vlasnik i nakladnik: Knjižnica trgov. i obrtn. pom. i naučn. u Zagrebu. 

Tiskara knjižare Lav. Iiartmana (Kugli i Deutscli), Zagreb. 

^abavni i poučni list 

za trgovačku, obrtnu i opetovničku omladinu. 

Uređuje JULIJE VARŽIČKA. 

Izlazi I. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih 100 kom. po I kruna. 


Br. 3. 


U Zagrebu, 1. studenoga 1.897. 


Tečaj 1. 


Hrvatska Posavina. 

Crtica iz prirode i života.* 

Priredio Julije Varžička 

S obje strane rijeke Save pružila se počam od hrvatske i kranjske međe, pa 
sve do Zemuna prostrana i dugačka nizina Posavina. Hrvatskoj pripada onaj 
dio Posavine, koji se stere s obje strane Save od ušća Sutle do ušća Une, a odavle 
do Zemuna pripada joj samo lijeva ili sjeverna strana, dočim desna strana pripada 
Bosni. Posavinu okružuju sa sjevera hrvatske i slavonske gore, a s juga hrvatske, 
bosanske i srpske gore. Kod grada Siska sastaje se Posavina sa kupskom nizinom 
Pokupljem, a u Slavoniji okolo Đakova prelazi u Podravinu, te je tako spojena 
s velikim podunavskim nizinama u Ugarskoj. Posavina bila bi najdragocjeniji biser 
i najljepši kraj kraljevine Hrvatske, da nema po njoj silnih močvara. Ona je doduše 
i ovako plodna, no silne poplave i močvare ne daju, da se ovdje razvije što napred¬ 
niji gospodarski i obrtni život. 

Posavina nije posvuda jednako široka. Kod sela Podsuseda široka je 2 km , 
kod Siska do 25 km , kod Lonje 19 km , kod Broda 7 km, kod Vinkovaca 23 km, 
kod Rajeva sela 45 km, kod Mitrovice 11 km, a ispod Mitrovice do Zemuna 30 km . 
Pojedine česti Posavine nazivaju se posebnim imenima. Najpoznatije su ove česti: 
Turopolje na desnoj strani Save od Zagreba do sela Lekenika, koje je glaso¬ 
vito sa plemenite pasmine (plešine) svinja, kupusa (zelja) i luka crljenca; onda 
Lonjsko polje između Save i Lonje, koje je tako reći veliko blato, a da se isuši,- 
bilo bi plodna žitnica hrvatska. Mnogi potoci, koji pritječu Savi, ne mogu da se u 
nju sliju, jer je obrežje njezino jako nisko. Ti se potoci razliju i tvore velike 
močvare, od kojih je najznatnija Obedska bara kod Kupinova (Mitrovici istočno.) 
Kada snijeg kopni i za velikih kiša narastu ove močvare i okužuju zrak. Te su 

*) Potraži sva ovdje spomenuta mjesta na zemljovidu ! 

močvare velika nevolja cijelomu Posavlju, jer škode i čovjeku i životinji. One 
prouzrokuju mnoge bolesti, a osobito groznice. S toga nije čudo, što je narod u 
Posavini boležljiv i slab, te sve više izumire. Ovaj žalostan pojav pokažuje, da je 
već skrajnje vrijeme, da bi se već jednom Sava i njezini pritoci uredili (regulovali), 
a pogubne močvare da bi se isušile. Gdjekoje godine znade se i Sava razliti, pak 
poplavi velik dio Posavine. To se doduše ne zgađa svake godine, al kada se zgodi, 
onda je preko 4.123 km 2 površja sa 330 mjesta pod vodom, a svakolika ljetina 
ubogih Posavaca pogine. Ovakvom se zgodom pojavljuju i zarazne bolesti, s kojih 
stradaju i ljudi i životinje, koje i onako teško živu u tim močvarnim stranama. 

Sava je doduše pritok velikoga Dunava, no ona je ipak najznatnija hrvatska 
rijeka. Ona .spaja poput »srebrnoga pasa«' braću Slovence, Hrvate i Srbe. 
Ona izvire ispod visoke gore Triglava (2865 m) u Kranjskoj, kroz koju najprije 
teče, onda se vijuga na međi Kranjske i Štajerske, od ušća Sutle pa do ušća Une 
teče Hrvatskom, a zatim rastavlja Hrvatsku i Slavoniju od Bosne i Srbije, dokle 
kod Zemuna i Biograda ne teče u Dunav. Sava prima pritoke sa svih gora, koje 
okružuju Posavinu, no oni s lijeve strane posve su neznatni, jer se Savi na lijevoj 
strani približuje njezina posestrima Drava, koja je od nje samo 74 km do 111 km 
odaljena, pak je razvodno gorje, s kojega dolaze potoci savski, preblizu Save, a 
da bi se ovi mogli da razviju u veće rijeke. Kako se rijeka Sava pako zavija, vidi 
se odatle, što je od izvora do ušća 1062 km duga, dok je ravna daljina od izvora 
do ušća samo 712 km. 

Makar da je Sava najznatniji pritok Dunava s desne strane, to je ipak toli 
nepravilna i neuredna, da slabo koristi trgovini i napretku onih krajeva, kojima 
protječe. Kada bi se posve uredila, onda bi istom bila blagoslov svojemu pod¬ 
ručju. Ona je veoma različne širine, na mjestima ima uske tjesnace (uz 
Mitrovicu), mjestimice je preširoka (niže Rajeva sela). Kao što nije korito 
Save jednako široko, tako nije ni jednako duboko. Uz dosta znatne dubine 
ima i pličina, koje za male vode priječe lađe, da ne mogu ploviti. U Savi se je 
već za najmanje vode izmjerilo 25 m dubljine, a 0T3 m pličine. Sava i njeni pri¬ 
toci nanose iz gorskih strana silno obluće (oveće oblo kamenje), šljunak, pijesak i 
mulj, od čega nas aju pličine, sipine i cijeli otoci. Doduše koristi obluće i 
šljunak cestama, koje se njim utvrđuju, a pijesak se treba kod zidanja, no sav ovaj 
materijal zatrpava mjestimice savsko korito, pak se mora rijeka za veće vode da 
razlije. Sava se za jače zime ledi, te se na njoj hvata do 26 cm debeo led, no 
kako odjuža, nestane leda posve tiho, te prolazi redovito bez pogibli 

Sava prim i s desna ove brodive pritoke, po kojima se može bar donekle da 
plovi, a to su: Kupa, koja nosi od Karlovca do Siska lađe sa 150 t tovara, Una, 
koja nosi od Novoga do Jasenovca lađe sa 50 t tovara, Bosna, koja nosi od 
Golubinja splavi (flosove), a od Maglaja plitke lađe — i Drina, koja je počamši od 
Zvornika plovka za manje lađe. 

Buduć da Sa'a teče od zapada prama istoku, zato ne pomaže trgovinu i 
promet toliko, koliko rijeke, koje teku od sjevera spram juga ili obratno. No 
veliki njeni južni (desni) pritoci spajaju balkanski poluotok s Posavinom, a po njoj 
s Podunavljem S toga je već odavna Sava sa svojim južnim pritocima vrijedila 
trgovini i prometu (općenju) između zemalja balkanskih i srednjeevropskih. Već su 
za Rimljana cvali uzduž Save mnogi gradovi, koji su bili glasoviti. 

Tako se na ušću Kupe podigao grad Si sci a (današnji Sisak), glasoviti 
S i r m i um (danas Mitrovica), Taurunum (Zemun) i S i n g i d i n u m (Biograd) 

tia ušću Save u Dunav. U Sisciji bilo je za onda (u prvom stoljeću poslije Isusa ) 
hramova poganskih, prekrasnih dvorova, tvrdih zarada s kulama, kupališta, kaza¬ 
lišta, vodovoda i javnih spomenika (kipova). To svjedoče silni ostanci iz onoga 
doba, koji se u Sisku iskapaju. Siscia bio je i znamenit trgovački i obrtnički grad. 
U njem je bila kovnica novaca, bile su brodarnice, a i posebna družina (ceh) trgo- 
Aaca s drvima. Tvrde ceste spajale su sa Sisciom gradofve Mursu (Osijek). Sirmium 
(Mitrovicu), Petovium (Optuj), Aemonu (Ljubljanu) i Seniu (Senj), te pomagahu tako 
trgovinu. Po gradu Sirmiumu dobio je ime današnji kitnjasti naš Srijem. Taj grad 
bio je u mnogom nalik gradu Rimu. Bio je tu carski dvor, lijepe palače, hramovi 
raznim bogovima i božicama. Tu je sjedio zapovjednik dunavskoga brodovlja i 
namjesnik (prefekt) pokrajine. Tu je bila tvornica oružja, navlastito štitova i praća, 
ljevaonica raznih kovina (metala) i kovnica novca. U gradu Sirmiumu rodio se, te 
bje ondje i sahranjen rimski car Probo, kojega su ubili njegovi vojnici (god. 282. 
poslije Is.), jer ih je silio, da suše močv .re po Srijemu, gradeći prokope (kanale). 
Ovaj čar je dao i Frušku goru zasaditi vinovom lozom, te su ondje rodila glaso¬ 
vita »srijemska vina,« dok nije ušenac (filoksera) pred nekoliko godina uništio 
lozu. I danas su na Savi znameniti trgovački gradovi Sisak, Bro,d, Mitrovica, 
Zemun i Biograd 

Srebropjena bi Sava trgovini puno više vrijedila, da je uređena (regulovana). 
Ovako nosi ona do Rugvice samo lađe do 150 t tovara, a istom od Siska brođiva 
je za parnjače i za velike lađe. No i tuda ne mogu lađe za male vode da prolaze, 
jer nasjednu na pličine i na sipine. Dok su po Savi redovito plovile parnjače, znalo 
se iz Siska otpremiti preko 13.000 /, a dopremiti preko 16.000 t robe, ukupno se 
dakle Savom prevezlo preko 29000 t robe. Najviše se otpremalo pamučnine, kolo¬ 
nijalne (prekomorske) robe i južnoga voća, a dopremalo se najviše duge (preko 
7.000 /) i šljive (preko 5.000 /). Najpogibeljnije se plovi Savom blizu Rače, 
gdje utječe Drina, te je ondje za 50 godina poginulo 899 što putnika, što brodara. 

Otkako je duž Posavine izrađena »krajiška željeznica,« od onda se 
po Savi slabo plovi, te i parnjače »c. i kr. povi. dunavskoga parobrodarskoga društva« 
polaze samo do Mitrovice i natrag. Nova ta gvozdena cesta presijeca svu Posa¬ 
vinu, te ju spaja s ostalim svijetom. Iz našega željezničkoga središta ili čvora 
Zagreba vodi pruga preko Siska, Sunje, Nove Gradiške, Broda, Vinkovaca, Mitro¬ 
vice, Rume, Indije sve do Zemuna, te je spojena ne samo s ostalom našom željez¬ 
ničkom mrežom, nego se veže i sa bosanskim i srpskim željeznicama. 427 km 
dugački ovaj put od Zagreba do Zemuna može putnik trećega razreda u osobnom 
vlaku da prevali za 13 1 /. 2 do 15 sati, a za ciglih 8 kruna. 

Onaj dio Posavine od štajerske međe pa do Đakova ima često obilnih i toplih 
proljetnih i jesenskih kiša, a zimi katkad zapušu topli vjetrovi. Prava je zima dosta 
kratka. Proljeće je iza toga promjenljivo, te se često kraćaju na kratko hladni dani, 
te ima kasna mraza i hladne magle još i u svibnju. Ljetna žega navali naglo u 
lipnju. Ljeto je suho i škodi usjevima, no kukuruzu ne, ali rijetko kada prouzrokuje 
pravu nerodicu. Jesen je obično duga, lijepa i topla. Zima je dobrano studena, al 
ima malo snijega. Sred zime znadu lijevati tople kiše, zatim se zemlja smrzne, a 
tlo pokriva glatka ledena kora, koja škodi usjevima i livadama. U istočnoj Posa¬ 
vini (od Đakova pa do Zemuna) ljeto je veoma vruće, a zima je osobito ljuta, te se 
najtopliji mjesec od najmrzlijega razlikuje za 25° C. Kiše ima dosta malo, no zato 
Je zrak ipak cijele godine vlažan, osobito jutrom. Jeseni i zimi pokriva zemlju 
gusta magla po više dana. Tolika vlaga prija bilju, no škodi čovjeku i životinji* 

Bilje se u Posavini kroz stoljeća znatno mijenjalo. Nekoje su bilje ljudi 
iskorijenili, a novo su udomili. Pripovijeda se za rimskoga cara Galerija (u 3. sto¬ 
ljeću). da je u Panoniji (kojoj je naša Posavina bila južni okrajak) dao sve šume 
posjeći, a zemlju da je dao pretvoriti u oranice Zatim se opet pripovijeda, da je 
car Probo isušio između Drave i Save jezero Hiulcus (Hiulkus). Ovakovim radnjama 
znatno se mijenjalo bilje. Još su danas glasoviti slavonski hrastici, iz kojih se 
već od davnine izvozi sva sila piljenica i dužica. Po njivama posavačkim 
uspijeva obilje sočne krme. Od žita rodi posvuda kukuruz, a u žitnici našoj, 
u plodnom Srijemu, rodi obilje bjelice pšenice, te je ona iz okolice rumske 
ravna banatskoj. Kupus (»hrvatsko zelje«) uspijeva osobito u Turopolju kao 
što i crljeni luk (»turopoljski«). U Posavini, osobito slavonskoj, glasoviti su 
veliki šlj ivici, gdje rodi obilje šljiva, od kojih se peče šljivovica (najglasovitija 
je »srijemska«), ili se suše i sušene dobro prodaju, ili se od njih kuha pekmez. 
Od voća još su glasovite jabuke »srčike.« 

Kao što se kroz stoljeća mijenjalo bilje, tako je čovječja ruka utamanila 
i mnogo životinja, a nove korisnije udomila. U posavačkim šumama ima još divljih 
mačaka, vukova, lisica i kuna, kojih je nekoć toliko bilo u našoj domovini, 
da je narod porez (štibru, danak, daću) plaćao kuninim krznom (kunovinom). 
Slavonski grb ima u polju među dvije rijeke (Savom i Dravom), kunu. Taj grb je 
odredio kralj Vladislav go l. 1.496 Kraj rijeka i močvara, koje su bogate ribom, 
ima vidra, a najviše ih ima u Obedskoj bari. Od domaćih životinja osobito 
je glasovito govedo ugarske i podolske pasmine u Srijemu sa dugačkim 
vitim rogovima. Posavački su konj i maleni, ali vatreni. Posavci, osobito hrvatski, 
na glasu su jahači, te se rado voze na četiri i na šest konja. Od svinja glaso¬ 
vita je turopoljska i srijemska domaća. Od peradi osobito je zname¬ 
nita guska, kojoj prija voda, pa ima pojedinih gospodara, koji broje i do tisuću 
gusaka u jatu. Sava obilno naplaća svoje ribare, jer je puna tečne ribe. Osobito 
su poznate smuđ ili šilj (najplemenitija riječna riba), som (do 280 kg teški), 
šaran ili krap i kečiga. Riba hrani mnogo domaćega svijeta, a ribari ju 
dobro unovčuju. 

Hrvatska se Posavina protegla kroz županije zagrebačku, križevačko-bjelovarsku, 
požešku i srijemsku. Posavci su u zapadnim stranama ponajviše Hrvati rimokato¬ 
ličke vjere, a u istočnim stranama, naročito po Srijemu, Srbiji grčko-istočne 
vjere. Po Srijemu ima i naseljenih Nijemaca i Madžara. Mojsijevci 
(izraelićani) posvuda su rastepeni, te se bave ponajviše trgovinom. Posavci su marljivi i 
svakomu poslu vješti radnici. Oni su osobito spretni drvodjelje. Nošnja je u raznim stra¬ 
nama različna i slikovita, osobito ženska, jer su Posavke vješte tkalje, vezilje i švelje. 

U našoj Posavini ima u nekim krajevima jošte staroga zadružnoga života. 
Naša slika »Zadružna kuća u Turopolju« predočuje nam zadružno gospodarstvo u 
selu Lekeniku. U sredini je ugledna kuća, u kojoj sjedi glava zadruge (starješina). 
Naokolo su kuće zadrugara i gospodarska zdanja. Sve su kuće skoro na kat, sve 
o<l zdravih hrastovih piljenica i pokrivene crijepom. Ulazi se u nje sa ulice (ceste). 
Na zabatu i oko prozora izbočile se lijepe rezbarije, obojene živahnim i skladnim 
rasporedom crveno-bijelo-modre trobojnice. U onom dijelu kuće, koji je okrenut 
spram dvorišta, imade kolnica. Tu se sprema razno oruđe. Uz kolnicu je s desna 
i s lijeva spremnica, gdje se drži vino i hrana. Kada se popneš na prvi kat (boj), 
dospjet ćeš najprvo na hodnik, koji se uspinje na stupovima. Odatle dolaziš na 
domaće ognjište. Ono je malo podzidano. Nad njim visi o verigama kotao* 

Tu se skuplja domaća čeljad, tu slušaju djeca pripovijetke, tu podrhtava žica 
tamburice. 

Sobe su čiste, samo su niske s malim prozorima. U jednom je kutu hrastovi 
stol, a uza stijenu postavljene su stolice, oličene škrinje i ormari. U drugom je 
kutu postelja, koju pokriva često lijepa prostirka. Uz veliku zidanu peć stoji tkalački 
stan, uz koji vješte tkalje izrađuju najprostije i najfinije tkanine za rubače, pregače, 
zastore i slično. Ti su ženski radovi odlikovani bili god. 1891. na zagrebačkoj gospo¬ 
darskoj izložbi. Lekeničanke vješto bojadišu vunu i svilu, pa tako ima na njihovom 
radu najljepših šara po narodnom ukusu. Nedjeljom izlazi svijet u nedjeljnom 
(svetačnom, stajaćem) ruhu. Djevojke vežu kosu šarenim širokim vezankama, pa je 
puštaju opletenu. Žene nose »poculicu« ili svileni rubac na glavi, a o vratu nizove 
bisera ili zlatnog ili srebrnog novca. Bijeli ko snijeg rukavi, pregače i suknje 
bogato su izvezene, steznik je od vune ili crvene svile, a preko toga navlače jelek. 
Cipele su lakove s kitama i visokim peticama. 

U stražnjem dijelu kuće ima nuz kuhinju »komora.« Ako je zadruga veća i 
obilnija, onda se od jedne kuće naprave dvije, naprosto da se prepili. Onda pod¬ 
metnu pod nju valje, pa ju namjeste u dvorištu. Sa krova vire letve, o kojima 
vise košare, a u njima se suši domaći sir. Nuz kuće jesu staje, suša, zdenac, krušna 
peć, a okolo svega je plot, opleten vrbovinom. Svu okolinu oživljuje toli korisna 
pitoma domaća životinja. 

Kao što se ratarski Posavci nastaniše u većim i manjim selima, tako se obrtni 
i trgovački posavački svijet zbio ponajviše u povećim trgovištima i gradovima. 

U Posavini, pol sata od Save, raširio se bijeli naš Zagreb, glava naših 
gradova. Pred velikim potresom god. 1.880. imao je samo 18000 duša, a danas 
već broji preko 50.000. Tako se je brzo podigao. U njem se stječu željeznice i 
ceste sa sviju strana. Tu su razni novčani i trgovački zavodi i društva, a grad 
opasuje već vijenac mnogih velikih tvornica. Jednom ćemo se zgodom uputiti u tu 
maticu našu i proći se po njoj, da ogledamo poslovni njezin život. Na Kupi, blizu 
njezina ušća, smjestio se starodavni grad Sisak sa svojih 6.000 žitelja. Znatno je 
to tržište žita i drva, a bio je do nedavno brodarska postaja. U plodnom kraju razvilo 
se kojih 150 god. staro trgovište No v a Gradiška sa 2.000 stanovnika. Na raskršću kra¬ 
jiške i bosanske željeznice leži grad Brod sa svojih 5.000 žitelja, koji ima znatnu trgo¬ 
vinu s Bosnom. Na raskršću slavonskih željeznica Lži lijepo trgovište Vinkovci 
sa 3.500 stanovnika. Na istom je mjestu stajao već za Rimljana znamenit grad 
Cibalis. U lijepom selu Županji na Savi (sa 2.500 stanovnika) ima glasovita 
tvornica treslovine (tanina). Grad Mitrovica na Savi (8.000 žitelja) ima znatnu 
trgovinu. Na južnom podnožju Fruške gore pružilo se veliko trgovište Ruma 
(8.600 žitelja) u kraju, koji obiluje pšenicom. Na savskom ušću nasuprot Biograda 
protego se trgovački Zemun sa 15.000 stanovnika. Na južno-zapadnoj strani 
grada jest kontumacija ili zdravnica, a to je velika četverouglasta prosto¬ 
rija, okružena 4 m visokim zidom, gdje se raskužuje roba s prijeka uvežena ili pod 
vedrim nebom ili u skladištima, koja su tomu namijenjena. Zemun je glasovito 
skladište trgovine ugarske, hrvatske i srpske, te spaja srednju Evropu s istoč¬ 
nim zemljama. 



3 


Stari dug. 

Piiredio Franjo Bartuš. 

(Nastavak). 

IV. 

Minuli jadi. 

Bila noć. Mir se krilio nad Lipovcem. I zadnji je već gost otišao iz obližnje 
gostione. Tek blijedi mjesec i sitne zvijezde zavirkivale kroz mala okna, kao da 
žele vidjeti sretni svijet u zagrljaju blagoga sanka U Orlićevu je domu još uvijek 
živo. Mladi se domaćina upravo razglagoljao. Pripovijedao je minule jade 
svoje obitelji. 

Ja se nijesam rodio u Lipovcu, prem ga držim milim svojim zavičajem Ovdje 
sam proživio svoje djetinjstvo. Ja sam ugledao svjetlo božje u Mirkovcu, koji je 
odavle odaljen jedno 6 sati. Bilo mi jedva godinu dana, kad je moja majka preu¬ 
zela ovaj moj današnji dućan od nekoga svoga pokojnoga ujaka. 

Moj je otac nekoć imao veoma razgranjen trgovački posao upravo u Mirkovcu, 
koji mu je odbacivao mnogo dobiti. Svi ga susjedi nazivali Srećkom, jer mu je 
upravo svaki posao bio sretan i blagosloven. Cijenili ga jako bogatim. Svi ga oso¬ 
bito štovali, naročito pako onda, kad je uzeo za ženu nećakinju bogatoga mlinara 
Jelića. Kad sam se ja rodio, nestalo je sreće iz moje roditeljske kuće. 

Moj otac imao nekoga slugu kradljivca Ulovili ga u činu. Zatvorili ga na 
dulje vremena. Kad je izašao, odluči se osvetiti momu ocu, jer da je on kriv 
njegovoj nesreći. Što zamisli, to odluči i učini. Jedne večeri plane silnim plamom 
skladište naš robe. I prije no što je mogla dobra pomoć doći, pretvori se sve u 
prah i pepeo, pa i pol naše kuće bude plijenom ognja. — Još nijesmo preboljeli 
taj gubitak, eto na novo užasne vijesti. Neki očev poslovni prijatelj izgubio je na 
burzi sav svoj imetak, pak uslijed toga nije mogao ocu namiriti niti stoti dio one 
velike svote, što je ocu dugovao za robu. Moj otac bijaše posvema uništen. Oni 
ljudi, što su prije zavidjeli očevoj sreći, čudno klimali glavama i došaptavali si 
koješta. Otac je sve to znao. Nevolja ima oštre oči. Pozdravi mnogih postadoše 
sada hladni. (J mnogom se licu nije dala sakriti zloradost. Dapače bilo je i takovih, 
koji su raznosili glasove, da je taj nagli pad očev samo na oko stvoren, da je 
stari Orlić pravi nepoštenjak, koji dobro znade razlog svoje nesreće. 

Da bude mjera još punija, oboli mi majka i to jako, veoma jako. Liječnik je 
napustio svu nadu. Skršila ju briga, nevolja, nesreća. — Ipak se pridigla — ali je 
liječnik savjetovao ocu, neka je čuva kao oko u gla i. Osobito neka se čuva 
svake razdražice. 

Mir neka uživa, a svakoga su dana očekivali, da će im se prodati ono malo 
kuće nad glavom, ono zemlje i blaga, što im je preostalo. Otac je htio da svisne od 
boli, kako mi je znala više puta pripovijedati dobra majka. Izagnan iz svoje kuće, 
iz svoga doma, što si ga je tako teškim radom, marljivošću svojih ruku i snagom 
svoga uma stekao, pa onda još povrh toga u brizi, u opasnosti, da izgubije svoju 
vjernu, dobru ženu. To su bile grozne misli, što su mučile moga valjanoga oca. 
Doduše mogao ga je spasiti bogati ujak, koji je bio bez djece. U njega bilo dosta 
silnoga blaga, tvrdih škuda, sjajnih žutaka, ali u srcu njegovom bilo prazno. U 
njemu stolovaše jedina pohota za blagom. To bijaše jedini njegov idol. Tako su 
o njemu sudili i svi susjedi i svi Mirkovčani. 

Njegovo vladanje bilo je obično surovo, neuglađeno. Jedina cijelj njegova života 
bijaše novac. Moju majku, koja je rano postala sirotom, uzeo ju u kuću, ali joj 
nijesu ondje ruže cvale, jer joj je bio gori, nego najprostijoj služavci. Pa kad ju 
moj otac isprosio za ženu, umah je izjavio divljim svojim glasom, da joj prije 
svoje smrti ne daje miraza niti pare. Toga se je u istinu uvijek držao. Za sretnih 
dana nije moj otac ništa ni tražio. Sada bi trebalo njegove pomoći; ali kako ćeš 
omekšati to srce tvrđe od kamena. 

Ipak mu javiše svoju želju. Za veliko čudo svakomu, Jelić se pokazao priprav¬ 
nim da pomogne u toj nevolji. On dade momu ocu oveću svotu. Tim se je mogao 
spasiti. Moj se otac nagodio s vjerovnicima, a ostatkom zakani kupiti iznovice robe, 
da tako položi temelj novoj svojoj trgovini. U očevoj se duši porodila nada, da će 
nadoknaditi sve, što je izgub o i da će opet navrnuti sreću u svoju kuću. 

Kad je sve to zgodno udesio, otputova u bijeli grad Zagreb, da ondje naku- 
puje oveću zalihu robe. Bila je već kasna jesen. Jutrom u pet sati srdačno se 
oprosti s nama. Staroj služavci osobito preporuči mene i bolesnu majku. Cijelim 
je krajem pala gusta magla. Moj otac sjedne na kola i za čas odjuri spram 
željezničke postaje. 

Tek pod večer stigne željeznicom u Zagreb. Ulice bijahu već rasvijetljene 
plinskim svjetiljkama. Omnibus ga doveo u obično njegovo svratište (hotel) 
k »Lovačkomu rogu.« 

Kako je bilo još rano, nije mu se dalo leći, već pođe Ilicom i Jelačićevim 
trgom, da se prošeće. Zađe i u jednu kavanu, da pročita novine. Nehotice zađe u 
sporednu sobu. Tu je bilo više okruglih stolova, pokrivenih zelenim suknom. 
Sjedilo tu više gostova, pa se kartali. Moj se otac malo brinuo za te igrače, već 
se sasvim začitao u neke novine. Već je htio da ode na počinak, al u taj čas 
dođu dva gosta, sjednu k obližnjem stolu i počmu se kartati. Moj otac odluči, da 
ih časak posmatra Igrali za velike novce. Silni dobitak, što je jedan igrač k sebi 
zgrnuo, porodi u *moga oca želju, da pokuša sreću na kartama. Nije se umah 

odlučio, ali ga napast mučila. Pred očima mu se stvori slika, kako će nestati svih 

njegovih briga, ako na kartama dobije toliku silnu svotu. Zaboravio i na slučaj, 
da bi mogao i gubiti. Odluči i učini. Igrači ga primili u svoje kolo. Sjeo. S početka 
dobivao. Oči mu sjale od radosti i zadovoljstva. Poslije se okrenuo list. Ostavila 
ga sreća. Gubio svotu za svotom. Za sat izgubio već polovinu svojih novaca. Neka 
mu užasna bol zaokupila srce. Bio je kao besvjestan. Strast ga zavela i dalje. Bilo 
mu je kao utopljeniku, koji se za slamku hvata, da se spasi. Igrao dalje i gubio, 
ali još uvijek mišljaše, da će se najednoč opet sreća vratiti. Sto se je dalje dogo¬ 
dilo, lako je reći. Moj otac gubio jedan, dva, tri i četiri puta. Drščućom rukom 
položio na stol još ostatak svojih novaca. Još se uvijek nadao. Uzalud. I te zadnje 

novce pograbio drugi igrač. Rasplinule se slike njegove sreće pred njegovim očima. 

Samo jedna teška misao mučila mu dušu. »Ja sam propao, postao sam prosjak, a 
s menom i svi moji!« — Šuteći podigne se sa svoga mjesta, da izađe iz ove 
nesretne kavane. Na vratima ga ostavila snaga; bez svijesti srušio se na pod. Do¬ 
skora ga opet osvijestili. Odveli ga u njegov tan k Lovačkomu rogu. Posljedice 
ove n ći bijahu grozne. Otac je teško obolio. 

Majka je čeznutljivo očekivala oca. Već su prošla bila dva tjedna, a oca još 
uvijek nema. Ubogu ženu spopala užasna bojazan. Poštar joj donio list iz Zagreba 
Brzo ga je otvorila i da rečem, očima ga je gutala. Bila je užasna vijest. Neki 
očev poslovni prijatelj javljao njegovu tešku bolest i molio, da tko od doma dođe 

u grad, jer prijeti najveća opasnost. Majka se umab, otputi do ujaka Jelića. 
Nije mogla da progovori ni riječi. Šuteći i jecajući preda mu grozno pismo. Ta 
nijema bol žene gane mrkoga starca. On ju tješio, koliko je to mogla njegova 
opora ćud. Napokon promrmlja, da će još danas u glavni grad, da vidi što je na 
stvari Umah dade 


zapreci kola i za pol 
sata eto ga na putu. 

I opet prođe neko¬ 
liko dana. Majka 
trpjela strašnih muka, 
jer nije bilo iz grada 
rnkakovih vijesti. 

Upravo je sjela k 
stolu., da napiše ujaku 
list, kad on stupi u 
sobu, obujmi ubogu 
i blijedu ženu svojim 
rukama, a iz očiju 
mu tekle krupne suze 
niz uvelo staračko 
lice. Još nije ni ri¬ 
ječi prozborio, ali 
taj srdačni pozdrav, 
suza u oku, crno 
velo oko klobuka, 
pobudilo je groznu 
slutnju u njenoj duši. 

Ukočeno je zurila u 
pridošlicu, pa kad je 
ovaj kratko javio 
smrt očevu i niknuo 
glavom, čuo se bolni 
uzkrik nesretne maj¬ 
ke, koja je pala u 
naručaj ujakov. Nje¬ 
zina se slutnja obi¬ 
stinila. Izgubila je 
vjernoga muža, a ja 
svoga dobroga oca. 

Kad je Jelić došao 
u grad, našao je još 
oca na životu, ali 
svakoga časa bilo mu 
sve to gore, a liječnik 
je samo sažimao ra¬ 
menima.... Još se mučio dva teška dana, a po tom ugasla luč života nesretnoga 
muža. Nekoliko časova prije toga zamolio ujaka Jelića šapćućim glasom, da bude 
mojoj majci u pomoć, a meni otac. 


Zadružna kuč 










uća u Turopolju. 


Mlinar mu to obrekao, a otac se utješen u postelji okrenuo i usnuo vječ 
nim sankom. 

Jelić je održao riječ kao pravi poštenjak. Da nije bilo njegove pomoći, pro- 
padosmo. Majka je saznala i groznu vijest, razlog očeve smrti. Ujak joj je slije¬ 
dećega dana pripo¬ 
vijedao sve na dlaku. 

Kad je ubogoj 
majci iza ove grozne 
nesreće pomalo odla- 
nulo, počeo se ujak 
s njom dogovarati, 
što će i kako će. 

»Ovdje u Mir- 
kovcu ne možeš ni¬ 
kako ostati,« reče 
ujo, pa si rukom po¬ 
gladi kosu, »tuj bi 
ti se rugali zlobni 
ljudi. Ti si odveć 
dobra i čustvena, te 
ne bi mogla, da to 
podneseš. Ti si hvala 
Bogu, od pokojnoga 
muža dosta naučila 
o trgovini. Nastavi 
dakle taj posao, ali 
ne ovdje.« 

Na to će majka: 
»Ja te, dragi ujače, 
ne razumijem. Kamo 
da odem? Ja znam, 
da ne mogu dulje 
ostati u Mirkovcu, 
ali kamo ću ovako 
praznoruka. Kad mi 
prodadu ovu zadu¬ 
ženu kuću, jedva će 
mi ostati koja kruna.« 

»Čuj, dok sve izre- 
čem,« upade joj ujak 
u riječ. »Ti znadeš, 
da imam u Lipovcu 
kuću, u kojoj je smje¬ 
štena trgovina, koju 
ima u najmu moj 

stari prijatelj Grubić. On želi tu tržnicu da napusti. Ti bi mogla taj posao preuzetu 
Prve godine ne trebaš mi platiti nikakove najamnine, a poslije toliko, koliko 1 
Grubić. Promisli, pa ćeš mi sjutra priobćiti svoju odluku.« 

Sjutradan posjeti majka ujaka mlinara, da zahvalno prihvati njegovu ponudu, 
a za mjesec dana bijasmo već u Lipovcu. Ujak pribavi majci vješta i vjerna poslo¬ 
vođu i trgovina započe. 

Tako prođe nekoliko godina. Jednoga dana stadoše pred našim vratima uja¬ 
kova kola. Dovezao se njegov sluga. Taj nam javi dosta nespretno, da je jutros 
naš ujak nađen u krevetu mrtav. Umro je naglom smrću od kaplje. 

Sahraniše ga. I mi smo bili na sprovodu. Mnogi prisutnici čestitali mojoj 
majci kao baštinici ujakova imetka. Poslije pokopa otvorili oporuku. Mlin u Mirkovcu 
ostavio nekomu svomu nećaku takođe mlinaru, a kuću u Lipovcu mojoj majci. 
Ujedno je ostavio i 40.000 kruna imetka. I to se imalo podijeliti na pola. Osim 
toga je ostavio još 3.000 k. za svoj pokop i spomenik na grobu, kao i za svete 
mise za pokoj duše svoje. 

Sad bi imali bili nastati ljepši dani našega života, ali nije bilo suđeno. Majka 
se moja nije nikako mogla oteti žalosti i za pokojnim svojim mužem i evo za pre¬ 
minulim svojim ujakom,' koji je tako plemenito mislio po nju, prem je za života 
bio uvijek nekako mrk, opor i oštar. Mnogo joj brige zadavao i moj uzgoj. Ona 
je drhtala nad mojim zdravljem. Kao dijete bijah bo uvijek blijed, slab i boležljiv. 
Dala me u Zagreb, da izučim trgovačku školu. Sretno sam izučio te nauke. Postadoh 
trgovcem. Preuzeli od majke posao. Mišljah, da će od sada biti majci bolje. No 
bolest sve malo po malo izjedala njezin život i tako ona prerano leže u grob, da 
se sastane na onom boljem svijetu s pokojnim svojim mužem, za kojim je uvijek 
toliko tugovala. 

Ovim riječima završi Orlić svoju pripovijest. Sjeta i nujnost zadnjih riječi du¬ 
boko se kosnula i Orlićeve žene i starine Grlića. Obojici sjale suze turobnice u 
očima. Grlić se ukočeno zagledao u svjetlost svijeće, koja je obasjavala njegovo 
nemirno lice. Nastade stanka. Opetovano se starcu pomicale usne, kao da će nešto 
reći, ali se opet suspregnu i ušuti. Orlić je dobro vidio, kako je njegova pripovijest 
pobudila u starca gorke nekakve uspomene, ali nije htio da zaroni u njegovu dušu. 

Odbilo je dvanaest sati. Ugasnula je svjetlost. Mir nastade u kući Orlićevoj, 
ali ga u grudima starca nije bilo. (Svršit će se). 


Iz poslovnice. 

Piše Stanko Maurović. 

(Nastavak.) 

Nota. 

»Kako i sam znadeš, svaki trgovac ima i takvih kupaca, koji kod njega ku¬ 
puju samo dogo diče (prigodice, slučajno) i takvih, koji redovito uzimaju robu. 
Posljednji zovu se u trgovačkom svijetu mušterije (konte). 

Kadšto se događa, da i obični kupac, koj nije mušterija naša, traži da mu se 
izda račun o kupljenoj kod nas robi, osobito onda, ako kupuje za drugoga, da 
time dokaže, gdje je kupio robu, koliko i pošto. U takovu slučaju izdaje trgo¬ 
vac kupcu pismo, koje se zove »nota« za razliku od pisma, koje se zove »račun«, 
što ga trgovac izdaje svojim mušterijama. Kako vidiš, »nota« dokazuje, da je 
netko kod mene stanovitu množinu robe slučaj no ili za sebe ili za drugoga kupio; 
a račun dokazuje, da netko kod mene redovito kupuje, da je moja stalna 

mušterija. »Nota« se od »računa« bitno razlikuje i oblikom i sadržajem, 
pa ipak imade mnogo trgovaca, koji izdavaju slučajnim kupcima kao što i svojim 
mušterijama račun, te ne razlikuju »note« i »računa.« 

Sad sam ti obrazložio, po čem se razlikuju »nota« i »račun,« pa ajde da ti 
pokažem, kakova je »nota,« a onda kakov je »račun « 

Kupac Dragutin Mirković iz Podsuseda došao je k tebi u dućan, kupio raznu robu, 
platio ju odmah, te želi, da mu izdaš račun o tom. Hoćeš li mu izdati »račun« ili »notu«? 

»Izdat ću mu »notu«, jer Mirković nije moja mušterija, on ne kupuje kod mene 
redovito, već je slučajno došao u moj dućan i kupio raznu robu.« — 

»Dobro, dragi Josipe vidim, da si me razumio. 

Pazi, što ću ti jošte kazati, prije nego izradiš »notu« za kupca Mirkovića »Nota« 
kao i »račun« moraju se biljegovati. Propustiš li to da učiniš, može te f i n a n c i- 
jalna oblast da kazni radi prikrate biljegovne pristojbe. 
Financijalni urednici (činovnici) ovlašteni su da dođu u tvoju poslovnicu, te da se 
osvjedoče, da li su tvoje poslovne knjige i ostale isprave, Tcao što su note, računi, 
namire itd prema propisu biljegovane. Nađe li finanancijalni urednik, da je štogod neu¬ 
redno biljegovano, tada to prijavi, i financijalna te oblast kazni novčanom globom. 

Nota i račun biljeguju se ovako : do 50 for. ili do 100 k. prilijepi se biljeg 

po 1 nč. ili po 2 f., a preko 50 for. ili preko 100 k. biljeguje se sa 5 nč ili sa 

10 f. Ako račun sastoji od dva ili više araka, tada moraš na svaki arak prilijepiti 
biljeg po 2, odnosno po 5 f. prama tomu, da li je konačni iznos ispod ili iznad 
100 kruna. Taj biljeg imaš uvijek tako prilijepiti, da na njegovu dolnju stranu možeš 
napisati prvi redak sadržaja. Nije svejedno gdje se taj biljeg prilijepi, jer financi¬ 
jalna oblast kazni već i zato, ako se biljeg ne prilijepi na onom mjestu, gdje to 
zakon o biljegovanju isprava određuje; zato treba dobro paziti, da ne zaboraviš bi¬ 
ljegovati notu ili račun i da paziš, gdje ćeš biljegu prilijepiti. 

Nota ili račun, koji nije propisno biljegovan, ne vrijedi pred sudom u slučaju 
parnice t. j. takova isprava nije potpuna i ne može s toga da služi kao potpun dokaz istine. 

Cesto se događa, da po koji trgovac ili obrtnik, koji si ne da truda, da se 

uputi o tom, kako se biljeguje, prilijepi na notu, na račun ili na namiru mjesto 
obične biljege (štempela) listov\iu biljegu (marku), pak mu stoga takova 
isprava ne vrijedi, te da se prijavi financijalnoj oblasti, morao bi globu da plati. 
Zato treba obje biljege dobro razlikovati. Obična biljega (štempel) jest dokazalo 
o tom, da je namirena propisana pristojba, što ju država za neki posao ili za 
neko pismo od nas kao porez (štibru) traži, dočim je listovna biljega (marka) 
dokazalo o tom, da smo pošti platili pristojbu poštansku zato, što nam dostavlja 
na određeno mjesto pismo ili pošiljku. Financija pazi na štempele, a pošta pazi na 
marke. Zato treba svakoj dati njezino, da ne bude neprilika. 

Da se povratimo k našemu kupcu Dragutinu Mirkoviću. Uzmimo, da je on ku¬ 


pio kod tebe slijedeću robu: 

5 l stolnoga ulja po. k. 1*80 

10 „ petroleja po. „ 0.36 

5 kg sladora po. „ 0.88 

2 „ Java kave po . . .* . „ 4.20 

3 „ Portorico kave po. „ 3*80 

10 „ finog brašna po . „0 48 

10 „ krušnoga brašna po. „ 0 32 

‘5 ni stijenja po. „ 0*20 


Svota je k. 45.80 

<jj 


A 

I 

Kaži Josipe, kako ćeš biljegovati »notu Mirkovićevu?« 

»Metnut ću biljeg po 2 f., jer je svota manja od 100 k. 

Da mnogi trgovci izdavaju za biljegovanje mnogo više novaca, nego li što je 
potrebno, uzrok je tomu taj, što ne poznaju propisa o tom, kako se biljeguju 
trgovačke isprave, a sada vidim, da sam i ja mnogu krajcaru, a tečajem godina i 
mnogu forintu uzaludno izdao samo s toga, jer ne poznajem biljegovnih propisa. 
Sada se to već ne će dogoditi, jer si mi Ivane sve tako točno obrazložio, a što 
još valja o tom da znadem, upućivat ću se svakom zgodom.« — 

»Sada ću napisati »notu« za Dragutina Mirkovića, a ti ćeš ju onda prema 
tomu sam izraditi. Evo je: 

U Zagrebu , 12. listopada 1897. 


Nota, 


Biljeg 

2 f. 

za g. Dragutina 

Mirkovića 

u Podsusedu. 

5 l 

stolnoga ulja 

po k. 

. » » 

i.8o 

k. 

p.~ 

IO , 

petroleja . 

ojć 


3.Ć0 

5 kg sladova . 

# » » 

o.88 

» 

4.40 

2 » 

Java kave . 

» » 

4. 20 

» 

8 jo 

i » 

Portorico kave 

. » » 

3.80 

» 

II JO 

IO >> 

fino gra krasna 

. ' » » 

o.j.8 

» 

j.80 

IO » 

krušnoga brašna 

. » » 

032 

» 

3 20 

5 “ m 

lij ni] a 

» » 

0 20 

» 

1. - 


Ukupno k. J3 8 o 


(Nastavit će se). 


Josip Palentu. 


Kratki članci. 

Kako se pravi prijatelj spoznaje Gospodin Richmond (Rišmond^ 
bijaše najbogatiji trgovac primorskoga grada Marsilje. Njegovi su brodovi dovozili 
najdragocjeniju robu iz najdaljih krajeva svijeta. Njegov je stan bio prava palača, 
a uređena je bila upravo kneževski. Tisuću ruku radilo je za nj i na kopnu i po 
moru. U njegovoj se kući dnevice skupljao odličan svijet. Tu se naklanjalo i 
laskalo gospodinu, gospođi, kćerima i sinovima; dapače kućnoga psa je svatko 
gladio i mazio. Jedno poslije podne stupi gospodin Richmond sasvim zbunjen u 
kolo svojih prijatelja i objavi im, da ne može zabavici da prisustvuje, buduć da je 
po najnovijoj vijesti postao drugim Jobom, te da će posve propasti. Dakako, sve 
ga je sažaljivalo, al i prijatelj za prijateljem odmicao iz njegove kuće. Gospodin 
ih je Richmond pratio svojim pogledima i već je htio da ih poprati nemilim rije¬ 
čima, kadno začuje, da netko kuca. Stari njegov knjižilac pristupi k njemu i ponudi 
mu iz zahvalnosti sav svoj dosta znatan imetak. Gospodar naravski da nije prihvatio 
te ponude, nego je, stisnuv ruku vjernomu svomu službeniku, prozborio: »Samo 
sam^htio da^iskušam svoje nazovi prijatelje, pak sam tom zgodom našao iskrena 
prijatelja. Koliko^vašu vjernost cijenim, toliko prezirem ostale.« Ljuboje Družić. 

Je li drugima I bolje no tebi? Silazio sam sa strme brdine i osjećao 
sam kroz obuću, kako me bode oštro kamenje, što je pokrivalo put. Na drugom 
s am brijegu opazio stazu, a u dolu kolnik (voznu cestu) posve gladak i bio, kao 

đa i kamenčića na njem nema. Mora đa je prava slast, kad se po takovu putu 
ide. Kolike li varke! Ta poznam i kolnik i onu stazu, pak znadem, da nijesu ništa 
bolji, nego li ovaj put, po kojem sada stupam. Zar onaj putnik, koj se sada uspinje 
onom stazom i k meni pogledava — također ne misli, da je moj put bolji nego 
li njegov? Ta i njemu se moj put pričinja toli gladak, toli lijep. 

Tako se zgađa i u životu. Zivovanje drugih vidimo samo kao iz daleka, pak 
ne opažamo onih teškoća, što ih imadu da svladaju. Svoje muke i nevolje osjećamo 
dnevice, pak si još više ogorčujemo i oteščavamo svoj život ludom mišlju, da je 
drugima bolje, jer nam se kao iz daleka pričinja, da je staza njihova života ljepša 
i laglja. Kad bi ti moguće bilo, da zaviriš u životne prilike onih, kojima zaviđaš, 
mislim, da bi se jal tvoj pretvorio u sažaljenje i da bi sretan i zadovoljan nastavio 
stazu svoga života. Ljuboje Družić. 

Stopalo i obuća. Općenito se danas ljudi tuže na žuljeve (kurje oči) i na 
ozebline svojih stopala, a da ne spominjemo još druge razne boli. Koji je tomu 
uzrok ? Mala djeca, koja još ne nose obuće, imadu tako lijepo razvita stopala, no 
što većma rastu, to im se i noge sve većma iskrivljuju. Nožni se prsti zgnječe i 
zapale, nokti se svinu, koža se oguli i namjehuri, noge zebu ili se pote, pak zauda¬ 
raju. Mnogi mučno hoda kao na iglama, ide nespretno ili teško i odmah se umori. 
A svemu je tomu kriva pretijesna, nenaravna obuća (cipela), kakova se danas voli. 

Stupi bosom nogom u mckotu ili stani njom o pod, pak si olovkom okolo 
nje naznači oblik njen i prispodobi ga sa cipelom. Što ćeš da opaziš ? Golemu 
razliku. Dok je peta stopala uska, a grana kod prstiju široka, to je cipela 
s prijeda uska i šiljasta kao šilo. Taban je naš svođen, te se za pravo peta i 
grana dotiču tla jednako (razito), kada hodamo, a cipela ima posve usku i visoku 
petu, te se obuvena noga neprestano izvraća, jer se cijelom svojom plohom 
ne upire o tlo. Uslijed toga je peta stopala uzdignuta, a sva je težina tijela prene¬ 
sena na prste, koji se ne mogu u pretijesnoj cipeli da rašire. Od tuda nesjegurno 
ono hodanje i sva zla na stopalima. Zato ima tako malo pješaka po gradovima, 
naročito među ženskim svijetom, jer nosi takove nenaravne cipele. 

Kažu zaslijepljeni ljudi, da je takova moda, pa da je šiljasta cipela mnogo 
ljepša i ukusnija, nego li široka poput opanka. To pokazuje, da ih je ludi hir 
prolazne mode omamio i da ne poznaju povjest obuće. Ta obuća nije vazda i 
svagdje ostala ista. Pogledajte si samo u Kunstovu »Postolarskom poučniku« preraz- 
ličite one oblike obuće od najstarijeg doba pa do danas, pak ćete se i smijati i 
začuditi se, kako su ljudi mogli mnoge od onih nakaza da obuvaju. E, takova je 
onda bila moda i nije bio fin, koj ne bi nosio onakove modne obuće. No uza sve 
to bilo je vazda razboritih ljudi, koji su se znali oteti hirovima prolazne mode i 
obuvali se prama svojoj nozi. Kako ugodno i kako lagodno stupaju naši seljaci u 
prostranim opancima, dok mnogo gradsko čeljade s velikim naporom po taracu 
gradskom jedva jedan put amo tamo prođe. A1 zato ima tu kojekakvih operatera 
sljepara, koji liječe ranjena stopala. Po svim novinama nuđaju se masti i tekućine 
(tinkture), koje imaju da ublaže boli, što ih trpe patnici. A sve to plaća taština 
ljudska velikim novcem. Američki su Indijanci sa svojim mokasinama, a azijski 
narodi sa svojim sandalama razboritiji od obrazovanih evropljana, koji jedva čekaju, 
da dođe koj operater, da im izreže žuljeve (kurje oči), pak si svoju sljepariju daje 
dobro platiti, a pravi lijek protiv žuljeva: pristalu i prostranu obuću i ne spominje* 
već ju mudro prećuta. Uslijed neoprezna rezanja žuljeva mnogim se je već krv 
otrovala, pak im se morala noga da odreže, a mnogi je već i glavom platio takovu operaciju. 

Jošte hoću da razložim, kako to, da od pretijesne obuće noge zebu ili da se 
pote. Kad malo zahladi, onda noge u pretijesnoj obući odmah zebu, jer uslijed 
pritiska ne može krv dovoljno da kola, a između noge i obuće nema dosta zraka, 
koi kao loše vodilo topline ne propušta vanjske studeni do kože. Da ostane stopalo 
što toplije, potrebno je, da krv što življe kola. Sto se pak noge od pretijesne obuće 
preko reda pote, možemo opaziti i na našoj šaki. Tuiimo li šaku u džep i upije- 
stimo li ju, to će se prsti i dlan ponajprije početi da pote, jer su stišn eni. Tako 
se suvišno znoje i nožni prsti u pretijesnoj obući. Oni se isparuju, a isparina se 
ne može dovoljno da raspline, pak se na koži obori kao znoj. Ovaj se rastvara, 
vonja oštro i smrdi, pak rani kožu 

Po svem tom vidi se, kolika je to budalaština, kada tko za volju tobože »elegantne« 
cipele toliko hoće da trpi. Svatko će razuman dakle ili kupiti ili si dati načiniti cipele 
po svojim nogama, u kojima ce bez muke i bez boli moći da hoda. Ljuboje Družic. 

Jubilej hrvatskoga jezika. Dne 24. listopada god. 1847. proglasio je 
sabor kraljevina Hrvatske, Slavonije i Dalmacije u Zagrebu hrvatski jezik 
uredovnim, službenim. Kada se je to proglasilo, nastalo je u saborskoj dvorani 
veselo klicanje, sipalo se cvijeće i pjesmice. U večer istoga dana najavljena je 
u kazalištu narodna opera »Ljubav i zloba« od neumrloga našega Lisinskoga. 
Dva dana prije toga, naime u četvrtak dne 21. listopada, priredila je rodoljubna 
mladež nekim velikašima sjajnu serenadu pred »Narodnim domom« (u gornjem 
gradu, Opatičkoj ulici br. 28, gdje je danas vrhovni sud »stol sedmorice.«) Zagreb- 
čani pohrliše onamo na tisuće. Odanle je polazila bakljada. Sprijeda je išla glazba 
građanske čete u svečanoj c^ori, za njom domoljubi bakljonoše po dva u dugoj 
povorci, a za ovima ostali narod. Poslije vatrenih i domoljubnih pozdrava i odzdrava 
zaori klicanje iz tisuću grla, koje provali u jednodušnu pjesmu »Bože živi našeg 
kralja,« koja se pjesma orila do ponoći po gradskim ulicama. 

Takovim slavljem proglašen je hrvatski jezik službenim prije punih 5(Tfgodina. 

Makar da je kroz 10 
god. (od 1.850 do 
1.860.) za apsolu¬ 
tizma zavladao mje¬ 
sto njega u službi nje¬ 
mački jezik, to je 
ipak poslije toga 
hrvatski naš jezik 
zadržko svoje pravo, 
te je. hrvatsko-ugar- 
skom nagodbom go- 
gine 1868. postao 
jedinim uredovnim 
jezikom u kralje¬ 
vinama Hrvatskoj i 
Slavoniji 


Po „Prosvjeti 

Tražili ca 3 * Evo me sada ovdje, odakle sam čuo da puška 
« puče. Za cijelo da je to bio zvjerokradica Joco; no kamo se taj nesretnik sakrio ? 

* Tko ga nađe, pa ga je volja, neka nam to dojavi do I. prosinca tek god , pak ćemo ga 
objaviti u 5 broju. 

Na tražilici 2 (br. 2 str. 30) stoji sluga sagnuto iza vezira desno, ali obrnuto 

SITNICE. 


Budilo za svratišta. M. Vester (Wester) 
u Lajpcigu (Leipzigj Saska u Njemačkoj) složio je 
budilo s kontrolom ' (nadzorom\ Ova je sprava 
tako uđešena: U vratarovoj (portirovoj) sobi obješena 
je brojčaipca (ploča s brojevima), a posred iste smje¬ 
štena je škrinjica s toliko obrojčanih (numerovanih) 
škatuljica, koliko soba imade s buđilom. Ispod škri- 
njice nalaze se za svakii škatuljicu tipkala (javljala). 
Treba li u stanovito doba koj gost da se probudi, 
onda to sluga tako učini, da pritisne na tipku. 

, U isti-se mali oglasi budilo iznad gostove glave i 
zvoni tako dugo, dokle ga gost ne ušutka time, 
da pritisne na tipkalo. Onim časom, kada je stra¬ 
nac to učinio, pokaže se na brojčanici u vratarevoj 
sobi iza škatuljice, koja je onoj sobi namijenjena, 
pločica s napisom »probuđen.« Stranac ovako 
sam potvrđuje, da je probuđen. No istođobno- 
bilježi u škrinjici smještena kontrolna ura', kada je 
stranac buđen i kada je to prijavio Škrinjica je 
po zdano zaključana, a ključ ostaj ■» u gazde (svrati- 
štara = hoteljea =: hotebera), pak ne može poslu¬ 
žitelj ništa da zataji ili da iskrivi. Ovo je budilo 
još i . tako uređeno, da se za požara mogu svi , 
spavajući u pravo doba da probude. Za požara se 
javljalo ne može da ušutka. 

Nova malina (himber.) Tvrtka YV. 
Kliem u Goti (Njemačka) uvela je novu vrstu 
maline: Saferovu (Schaffer) o r i j a š k u 
m'a 1 i n u. Ista se orijaški razvija.. Ona potjera iz 
korjena do 3 m dugačke mladice, koje se u jesen 
prikrate na 1*5 m, a bud će godine rode plodom, 
kakav ne možemo od obične maline da očekujemo. 
Ne samo da ta malina, obilno rodi, nego ona ne 
izbija nikakovih izdanaka, jer potjera sve mladice 
iz korjena. Drvo joj je m.drikasto sivo, lišće je 
tamno zeleno i veliko, vanredno veliki plod je 
tamno crven, izvrsna okusa i osobito sočan. Ova 
se malina rasplođuje tako, da se ljeti (mjeseca 
srpnja i kolovoza) vrhovi mladice previnu k zemlji 
te se valjano zas.de. U zemlji zasađen vrh počme 
puštati korjenčiće Pc d jesen se novi ovaj korje- 
njak od stare biljke rastavi. Slijedećega se pro¬ 
ljeća nova, biljka okopa i pognoji, a iz korjenasta 
vrha potjera snažna mladica, dočim stari ogranak 
obamre. Buđuć da ova vrsta uspijeva skoro na 
svakom tlu, a najljuću zimu može da prezimi, to 
se preporuča i za oštrije podneblje i za pu- 
stije krajeve. 

Drvo divljega kestena upotrebljavaju 
po malo i x stolari i kolari, te se od njega izra¬ 
đuju i škrinje, no ono je veoma zgodna građa 
(materijal) za rezbare i kipare, jer je mekaao i 
podatno, dočim je javorovina krta i tvrda. Drvo 
divljega kestena nije lošije nego li kruškovina. 
Oštrica se oruđa na njem tako brzo ne istroši, 


kao kod irtoga rezbarskoga drva. Uz to je još i 
jeftino. Divlja se kestenina mora još sočna da ras- 
pili u daske, da joj se boja ne nagrdi. Crvotoči 
ju rado ne napadaju. Obrađivati se smije samo 
posve suha, jer bi se inače bjelina (meklina) udubila 
pak bi se površina previše izrebrila. 

Čistilo za strojeva i ulašteno že¬ 
ljezno oruđe. U začepljenoj se staklenci dobro 
ispremiješa 20 dijelova petroleja i 1 dio parafina 
Ta se smjesa namaže vunenom krpom ili kistom 
(pinzelom) i ostavi se preko noći namazana, a 
onda se otare suhom vunenom krpom. 

Kako se tove (pitaju) guske. Kolce- 
vima se ogradi prostor bi zu gusinjaka. da mogu 
guske po volji u nj. Preporuča se što tamniji gu- 
sinjsk gdjegod u zatišju. Kroz prvih osam dana 
daje se guskama po šest puta dnevice smrvljene 
mrkve i cvekle. Ta hrana daje puno više mesa 
(guščevine), nego li da se odmah zrnatom hranom 
tove. Poslije ove hrane vole guske zrnje. Trećega 
i četvrtoga tjedna daje se guskama jutrom, podne- 
vom 1 večerom svakoj puna šaka zobi ili kuha¬ 
noga jačma. No ti se obi oci ne smiju prije da 
davaju, dok nije kopanja (valov) prazna Pokraj 
kopanje nasipa se pijeska i ilovače od starih sti¬ 
jena. Dnevice se mora po više puta da izmijenjuje 
svježa i bistra voda. Zadnjih osam dana (u četvr¬ 
tom tjednu) neka se guske hrane samo kuhanim 
jačmom. Za cijeloga tovljenja treba; da se guščje 
tovilište najpomnije čisti 

Miševi se zgodno hvataju pod cvijet- 
nifri loncima. Na pod ili na škrinju povezne se 
kojih 10 cm ^širok lonac Pod njega se ustoboči 
freska 5 mm debela, 2 5 cm široka i 9 cm- duga 
Na jednom se bridu iste priveže koncem četvrtina 
oguljene (oljuštene) orahove jezgre, koja se turi 
pod lonac, a ovaj se jednom stranom ruba pod¬ 
upre na vrh’ triješčice. Kroz otvor, koji je tolik, 
koliko je triješčica široka, ulazi miš i stane rdati 
(glodati) orah. brijeska se od toga prevrne, a lo¬ 
nac poklopi miša- Pokusima se ustanovilo, da se 
je u 30 lonaca, koji su dnevice bili nastavljeni, u 
osam dana ulovilo 89 miševa, dočim se je u inim 
stupicama ulovilo samo šest miševa. Nadalje se 
opazilo, da se je uhvatilo više miševa u onim 
loncima, koji su pod prevrnutim ormarima bili na¬ 
stavljeni, nego li u onima, koji su bili samo na 
podu postavljeni. Lonci se danju postavljaju, a 
jutrom se pretražuju. Koji je lonac pove^nut, pod 
onaj se turi staklena ploča, te se zajedno s njom 
stavi spram svjetl i pogleda kroz škuljicu, nije li 
miš u loncu. Ulovljeni se miš baci u vodu, gdje 
se naskoro utopi. Na onom mjestu, gdj se je miš 
ulovio, neka se već ne nastavlja lonac, jer se 



miševi klone onomu mjestu, koje je izmeti- 
nama onesnaženo 

Golubinja hrana. Izvrsna i jeftina golu- 
binja brana dobije se, ako se smiješaju 2 dijela 
jačma, i dio trpuca i i dio graška ili graborice. 
Primiješa li se odviše graška, onda puste golu¬ 
bovi ostalu hranu, pak se samo na pola najedu. 
Uopće mogu se golubovi svakom žitnom smjesom 
dobro da nahrane, a može joj se primiješati i sje¬ 
menje razna korova, no onda im treba katkada, 
davati i čistoga jačma. Uz takovu branu ostat će 
golubovi veseli i valit će lijepe mlade 

Žohari se najlaglje hvataju u dubo¬ 
koj glatkoj zdjeli, koja se tako postavi među 
papir i strugotine, da mogu žohari lasno do n ena 
ruba Najbolja mćka je pivo i bijeli meki sir, no 
valja i stari sir, pak ostanci mesa i kobasica, 
koji se stave u sred zdjelina dna. Vonj toga 
namami noću čitave rpe žohara, te ih se dnevice 
nahvata do 40, dok ili sasvim nestane. Ulovljeni 
se žohari jutrom poliju kropom (kipućom vodom) 
i tako se usmrte. 

Orgulje od bambusovine U katolič 
koj misionskoj (vjerovjesničkoj) crkvi u Šangaju 
u Kitaju posvećene su minule godine orgulje, što 
ih je neki misionar sagradio. Svirale nisu od ko¬ 
vine, već od bambusa. Glasovi da su puno 
ugodniji i čišći, nego li oni kovnih svirala, a te 
su orgulje za */s jeftinije, nego li kovne, kakove 
se upotrebljavaju kod nas evropijana. 

Računske zadaće 

1) Netko prevali 2.200 m za pol sata , za 
koliko će prevaliti 33’44 km ? 

2) Četvorno (kvadratno) gradilište dugo je 
28 m i stoji 4076 k. 80 f.; koliko stoji 17 w ? 
toga gradilišta ? 

3) m 3 dasaka stoji 24 k. Pošto je daska, 
koja je 5 m duga, 20 cm široka i 2 cm debela? 

Rješenja neka se pošalju najkasnije do 1. pro¬ 
sinca 1 897. 

Na kasnije prispjela rješenja, ma bila i dobra, 
ne možemo da se obaziremo. 

Smj ešice. 

Prepoznao ga Seljak, koji je upravo 
osjegurao svoje gospodarske zgrade proti požaru, 
osjeguratelju: »Što ću dakle dobiti, bude li već 
slijedećega tjedna kod mene gorjelo?« — Osjegu- 
ratelj : »No, onda možete da dobijete tri do četiri 
godine teške tamnice.« 

Po čem ga samo poznaje. Gospo¬ 
din : »Tako ste mi poznati. Sve mi se pričinja, 
da sam vas već negdje vidio.« — Varalici: 
»Koliko vam dugujem?« — Gospodin: »Meni? 


Ništa!« — Varalica: »Onda se danas vidimo 
prvi put.« 

Rastresen. Umjetnik (koga je noću 
probudilo štropotanje): »Je li tko ovdje ?« -— 
Tat: »Nije nitko!« — Umjetnik: »Onda sam se 
prevario.« — (Spava opet.) 

Dobra lovina. n U vašem se lovištu 
koješta mijenja." — „Ne, samo se lovci mijenjaju, 
dočim zec ostaje vazda isti." 

Odao se. Posjetilac: „Kako to, da ste 
svoju papigu naučili toli ružne psovke, kao što su: 
lopov, krvopija, tigar, ubojica, zvijer ? u — Škrtac: 
„To ju nijesam ja naučio, to je naučila od mojih 
vjerovnika." 

Hoće da vara „Ala sam lijepo nasa¬ 
mario blagajnika." — „Kako to ?" — „Zatražio 
sam kartu za onamo i natrag, no ne ću da se 
natrag vozim!" 

Vjerojatno. Sudac : »Ime vam je?« 
— Optuženi: »Kačić.« — Sudac: »Kačić! Ovo 
mi je ime toli poznato!« — Optuženi (skromno): 
»Ali ja nisam onaj slavni Kačić, gospodine suče!« 

Zahvala. Najsrdačnije zahvaljujemo cijenje¬ 
nim dnevnicima i stručnim listovima, koji su 
„Vjernoga druga" objavili, povoljno ocijenili i 
toplo ga preporučili, kako se to razbire iz ovih 
par izvadaka : 

Napredak (br. 35. t. g): „Format je lista 
zgodan, papir fin, tisak lijep i čist, slike precizne 
sadržina birana i prikladna, a cijena neznatna. 
Zato nastojmo list što više raširiti i potpomoći 
materijalno." 

Trgovački i obrtni svijet (br. 28 t. g.): 
„Ovaj nas je broj (I. br.) posvema po svom obliku, 
tisku, a u prvom redu po svom sadržaju zadovo. 
ljio, te ga preporučamo što toplije svoj našoj 
trgovačkoj i obrtnoj mladeži." 

Vijenac (br. 40. t g.): „Svojom se pleme¬ 
nitom namjerom list najbolje sam preporučuje." 

Obavijest. Umoljavamo slavna ravnatelj¬ 
stva onihučevoih zavoda (naročito šegrtskih škola), 
koja nam dosad još nijesu vratila ni priposlanih im 
brojeva, a niti nam nijesu javila, koliko imadu pret¬ 
platnika na svom zavodu, da nam to izvole što sko¬ 
rije dojaviti, kako bismo po tom mogli da ure¬ 
dimo razašiljanje našega lista. 

Tko nam nije vratio prva dva broja našega 
lista do konca listopada t. g., toga smatramo pretplat¬ 
nikom, pak molimo s toga najučtivije sve dotične p. n. 
zavode kao što i svu dotičnu p. n. gg., da nam izvole 
što skorije pri poslati pretplatu. 

Uprava »Vjernoga druga«. 


SADRŽAJ : Hrvatska Posavina. — Stari dug. (Nastavak). - Iz poslovnice. (Nastavak). — Kratki članci. 
— Sitnice — Računske zadaće. — Smješice. — Zahvala. — Obavijest. 


Vlasnik i nakladnik : Knjižnica trgov. i obrtn. pom. i naučn. u Zagrebu. 

Tiskara knjižare Lav. Hartmana (Kugli i Deutsch), Zagreb. 













i poučni list 

za trgovačku, obrtnu i opetovničku omladinu. 
Uređuje JULIJE VARŽIČKA. 

Izlazi i. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije uprav! 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih ioo kom. po I kruna. 


Preporučen po vis. kr. zem. vladi, odijelu za bogoštovlje i nastavu u Zagrebu 

od 18. studenoga 1.897. broj 18.652. 


Br. 4. U Zagrebu, 1. prosinca 1.897. Tečaj I. 


Kako je u slagariji. 

Priredio Julije Varžička. 

Pripomena k. Svaki je roditelj zabrinut za svoga sina, što će od njega 
da bude, pak želi, da si bud kojim čestitim radom osjeguia svoj život. Dječaci obično 
već do ta rano osjećaju volju bud za kakvo zvanje i zanimanje. Mnogi roditelji vruće žele^ 
da im sin izuči škole, pa da postane gospodinom, to jest, da postane ma kakvim 
službenikom; no ima i takvih, koji toga ne žele, jer im možda nije moguće, da 
školaju sina, ili pak vole, da im stupi u kakav posao. Mnogi imućan gazda želi 
da mu sin preuzme gospodarstvo, a puno roditelja ima, koji nagovaraju svoje sinove, 
da stupe u trgovinu ili u koji zanat. 

Kada nadođe. doba da se odluče kamo će, a to je navadno poslije 12. godine, 
onda je izbor mučan. Roditelji misle dobro svojemu djetetu, pa ga nagovaraju često 
na takav posao, u kom će kasnije biti možda nezadovoljno, možda i nesretno za 
cijeloga svoga života. Isto se tako i dječaci često odluče za posao, koj nije za 
njih, pak se onda tuže na svoju sudbinu. Tomu je ponajviše razlogom to, što i 
dječaci i roditelji razna zvanja i zanimanja prosuđuju ponajviše samo po lijepoj 
njihovoj spoljašnosti (ljusci), dočim ne poznaju tamne njihove nutrašnjosti (jezgre). 
Tako nam se mnogi posao pričinja lak i ugodan, kada samo gledamo, kako ga, 
vješta ruka lagodno obavlja, 'dočim spoznajemo njegove muke i jade istom onda, 
kada smo, štono riječ, zagrizli u nj. Teško nam je onda da ga napustimo, pa da 
se drugoga latimo, jer tko mnogo započima, taj ništa ne dočima,toga starost stiže i 
nevolja ga bije. 

S toga ćemo priopćivati istinite izjave iskusnih i savjesnih poslenika o njihovu 
poslovanju, da tako vjerno predočimo i roditeljima i dječacima kakav je koj posao, 

pa pronađu li nakon toga, da su za nj sposobni, e onda se ga nek prihvate u ime 
Božje, jer će u njemu naći ne samo svoj kruh, nego i svoje zadovoljstvo. Sada 
ćemo da progovorimo o slagariji. 

* * 

* 

Mnogi dječak stupa u slagariju pravim veseljem, jer mu se to zanimanje vidi 
nekako tajinstveno, a u tom je neka privlačiva snaga. Koliki se dječaci odlučiše 
za slagare, kada su čitali ili čuli štogod o Ivanu Gutenbergu. Ova ih pripovijest 
nekako opčarala. No tko hoće da pođe u slagare, taj treba da je sasvim zdrav, 
naročito da su mu i pluća i oči dobre. A baš se u tom najviše griješi. Mnoge 
slabiće, koji već imaju u sebi klicu kakve bolesti, turaju u slagariju, jer da je to 
zanimanje tobož lagodno, da nije naporno. Ovakovi slabići ginu i venu uz »pisme- 
nicu« (slovarnicu), dok ih rana smrt, obično među 20. i 30. godinom ne pokosi i 
ne oslobodi boli. Niti roditelji niti gospodari (majstori) ne bi smjeli podnipošto 
dozvoliti, da pođe u slagariju dječak, koji naginje na kakove plućne bolesti. 
Slagarski je rad duševan i tjelesan, pa obavlja li se u nezdravim, mračnim prosto¬ 
rijama, ako je rasvjeta loša i stane li mladić neuredno da živi, onda se prerano 
razvije sušica. 

Nadalje je nužno, da je slagarski mladić dobro školan, da je svršio bar 
građansku (višu pučku školu) ili prva četiri razreda srednjega kojega učilišta. I u 
tom se jako griješi. Obično polaze u taj posao dječaci, koji ne će da uče, pak su 
svršili samo po jedan, po dva ili po tri razreda kojega srednjega učilišta. Onda su 
tobože prepametni i prefini za drugi koj posao, pak nalaze utočište u gospod¬ 
skom zanimanju, u slagariji. A upravo se u tom zvanju preporučuju što viši nauci, 
jer dobro iškolan slagar može naskoro da postane korektorom, faktorom, konto- 
ristom i slično. Tiskarski je posao tako razgranjen, da se veoma rado traže obra¬ 
zovani stručnjaci za pojedine ogranke njegove, pak se i dobro plaćaju. 

Imade li takav mladić dovoljno novčine, to može dosta rano da se osovi na 
vlastite noge i da si osnuje tiskarnicu. Dakako, da veoma marljivi i poduzetni 
ljudi mogu vjeresijom da započmu u zgodnoj prilici, no to je ponajvećma veoma 
pogibeljno. Obično se takovo poduzeće za kratko raspadne. Gdjekoji slagar 
je tako već izgubio po koju tisuću teško ušteđenih kruna. Donekle životna i produk¬ 
tivna tiskarnica ne može da se osnuje sa manje nego sa 6.000 kruna. Poslovima, 
koji su sa manjom glavnicom osnovani, vazda manjka dovoljno materijala. 

Naukovanje se slagarsko ustanovljuje obično na četiri godine. Po većim 
mjestima dobivaju naučnici »hranbinu,« jer ne stanuju u domu gospodarevu. 
Ta je hranbina sedmično 2 krune, a povisuje se svake godine po sposobnosti i 
marljivosti tako, da na koncu naukovanja dobiva po 8 i više kruna. »Na u ko¬ 
vina« se već ne plaća. Oruđa (alata) ne treba mladić s početka, jer što treba, to 
dobiva u poslu. Kad je već ponešto napredovao, onda si mora da nabavi šilo i 
pincetu, što stoji oko 1 krune; to je sve. Da si odijelo čuva, preporuča se par 
modrih bluza i pregača (zaslona) ili mantija (kuta). 

Kada se odabire mjesto, gdje da se dječak uči, onda se valja čuvati takovih, 
poslova, u kojim rade skoro sami naučnici. U ovakvim se »šegrtnicama« slabo 
gleda na to kako naučnik radi, već se više pazi na to koliko radi. Tu ima 
po 6 i više naučnika na je Inoga pomoćnika. Kad naučnik umije koj redak da složi, 
onda se već nitko ne brine za nj, van jedino, da mnogo naslaže, pak da svomu 
gazdi mnogo privrijedi ili pak da pripomogne kod posla, koji je uz bescjenu 

preuzet. Kakvo je takvo djelo, za to ne boli nikoga glava, te se mora čovjek 
gdjekad da snebiva, kako je moguće, da se tako nemarna radnja može općin¬ 
stvu da podaj e. 

Kad je mladić svoje 4 godine odgundrao, onda može da ide trbuhom za 
kruhom, jer mora da isprazni mjesto mlađemu početniku. Takve su »šegrtnice« 
rak rana tiskarstva. One kvare cijene, primaju u nauk kogagod, uzgajaju slabe 
pomoćnike, koji mogu malo da zaslužuju, pak su zato cijeloga života svoga kivni 
na sebe i na svoje zanimanje. Osim toga moraju takovi mladići, koji nijesu ništa 
izučili ili nijesu sposobni za slagariju, mnogo toga da podnose od nerazboritih 
svojih drugova, što im još većma ogorčava život. 

Tko dakle želi, da stupi u slagariju, treba: 

1. Da je duševno i tjelesno posve zdrav. 

2. Da umije pravopisno pisati i pisano bez velikih poteš¬ 
koća da čita. 

3. Da ima lj ubavi i volje za to zvan je i da lako shvaća, jer samo 
tada može uspješno da napreduje. 

4. Da pazi na to, koliko pomoćnika i naučnika ima u onom poslu, 

u koj želi da stupi. (Zdravo je razmjerje, ako na 3 do 5 slagar¬ 
skih pomoćnika ima po jedan naučnik). (Svršit će se.) 


Stari dug. 

Priredio Franjo £artuš. 

(Svršetak.) 

V. 

Grlićeva povjest. 

»I moja je sudbina ponešto slična onoj vašega oca,« pripovijedaše dojduće 
večeri Grlić. »Kako znate, bio sam i ja trgovac. Imao sam trgovinu tik Zagreba. 
Posao nas hranio. Moja žena bila vrijedna domaćica. Moja troja djeca, dva dječaka 
i jedna djevojčica, zdravo se razvijala i tijelom i duhom. Ne bih se bio ni s kim 
mijenjao, prem sam imao i dosta brige i dosta muke. Imetka nijesam imao, Neko¬ 
liko stotina kruna bijaše sve moje blago, s kojim započeh svoj posao. Trebalo je 
junački da se posla latim, a svoje izdatke da stegnem na najpreče potrebe, ako 
sam htio svojima i sebi da osjeguram bolju budućnost. Nastojao sam svakojako, da 
to i postignem. 

Moja je žena bila siromašna, prem joj je otac bio višim činovnikom. Bila je 
vitka stasa, a mila. U nje bila volja čvrsta i odlučna. Brižljivo je i dosljedno uzga¬ 
jala našu djecu. Silna radinost njena i skrb za dom, nahudiše njezinu zdravlju. To 
me je često snuždilo. Vidio sam očito, da ne će tolikoga trha moći da snosi. 
Danomice je ustajala već u 4 sata jutrom, a lijegala tek u 12 sati noću. Kadnojoj 
rekoh, da ćemo uzeti slušavku, ona to nije htjela, jer da nam je štedjeti u svemu, 
pa da ćemo si samo tako osjegurati ljepšu budućnost. Moradoh joj popustiti. To je 
pobuđivalo u meni misli, kako bih se brže mogao da obogatim. Zamislili se. Kao 
trgovački pomoćnik naučih se uz mnoge vesele drugove kartanje. Cesto se s njima 

* 

upustih u igru. Svagda sam skoro dobivao. Rijetko sam kada gubio. Ta me slijepa sreća 
ojunačila i postadoh pravi kartaš, strastven igrač. Cesto me nutarnji glas opominjao, 
da ne igram i ja odista kroz nekoliko godina ostavih kartaške družbe. No opet 
se ova grozna strast u meni probudila. Tolikom je žestinom zavladala mojom dušom, 
da joj se ne mogoh oteti. Bijah slab i odlučih da pokušam opet sreću u igri. 

Pođoh u grad. Tu imadoh znanca iz mladenačke dobe, a sina bogatih roditelja. 
I ovaj bijaše vatren igrač. Posjetih dakle prijana Veselića, da se u njegovu 
društvu malo pokartam. Imao sam uza se sto kruna. Izgubim li ih, odlučio 
sam, da ne igram više. 

Prije svega obavih svoje poslove. Zatim pođoh Veseliću. Ovaj me ljubezno 
primi na stan. Na veče posjetismo zajedno kobnu onu kavanu, gdje sam vašega 
oca prvi i zadnji put vidio. — — — One sam noći dobio u igri temeljnu glavnicu 
svoga bogatstva, ali te noći izgubili i mir i zadovoljstvo. 

Grlić duboko uzdahnu, a zatim nastavi: »Punim džepom ođvezoh se kući. 
Svojoj djeci nakupovah raznih stvari, a i mojoj supruzi nabavili zlatnine Mislio 
sam, da će mi od sada biti djeca sretna, a moja žena da se već ne će trebati 
tako da muči od rane zore do kasne noći. No uz ove radosne misli porodile se i 
druge tužne,‘koje me korile zbog moga čina. Neprestano mi lebdio pred očima 
onaj muž, čije sam novce imao u svojem džepu. Gledao sam njegov blijedi obraz, 
njegovu dršćuću ruku. Uvijek mi je u svijesti, kako se ono poslije kad je izgubio 
svoje novce, srušio na vratima. — Ta me grozna slika nikada nije ostavila, ta mi 
je uzrokovala već mnogo gorkih časova u životu. 

Došao sam kući, Veoma me radosno dočekali. Nestalo mi straha. Djeca plivala 
u veselju, kadno razgledaše svoje darove. Njihova majka nije bila tako sretna. Kad 
sam joj predao zlatni nakit, čudnim me je pogledom omjerila od pete do glave 
Krv mi burno udarila u glavu. Porumenih. Zahvalno primi dar, spremi ga u ormar, 
ali ga nikada nijesam vidio na njoj. Prošlo je više dana, a mi nijesmo govorili o 
tim darovima. Činilo se, da smo se oboje klonuli toga: Znao sam, da bi me žena 
bila pitala otkud mi novci za tako bogat nakit, pa da ne moram pred njom istinu 
priznati, šućah kao stijena. — Doskora nijesam više mogao čuvati te tajne. Jednoga 
joj dana izjadah svu istinu, koja me tištila poput pećine. Ona me saslušala i ne 
reče ni riječi, ali u njenim očima čitah oštar ukor, koji sam dobro razumio. Bio 
sam posramljen. Izgubio sam ženino poštovanje. Odsele sam se nje klonio, gdje i 
kad sam mogao. Ponajviše sam si posla našao izvan kuće ili se zakopah u trgo¬ 
vačke svoje dužnosti. Ipak se nije dala moja savjest da ušutka. »Izgubio si svoju 
čast! Proigrao si povjerenje kod dobrih i poštenih ljudi kao i kod svoje vjerne 
žene!« tako je neprestano nešto govorilo u mojoj duši. — Ona nesretna pohlepa 
za bogatstvom ulila je u moje grudi živu vatru. Zar me ne će onaj muž još i 
preko groba preklinjati, kojemu oteh bez milosrđa i zadnju krunu? Cesto mi je 
bilo, kao da čujem teške njegove uzdisaje, kao što i plač siromašne njegove obi¬ 
telji. U takvim me časovima spopadao užas. 

Prije toga bijah uvijek tako veseo i razgovorljiv, a poslije ? Bijah vazda mrk, 
šutljiv, nujan i sjetan. Iz moga doma nestalo one srdačne Ijubežljivosti. Tako nije 
moglo dalje da ostane. Da mi bude savjest mirna, odlučih, da ću sav onaj na 
kartama oteti novac zajedno s kamatama da vratim ubogomu onomu mužu. Ova 
me misao umirila 

Pođoh u Zagreb Veseliću, da od njega štogod saznam o nesretnom onom 
čovjeku, no Veselić mi reče, da bi mu najmilije bilo, da ga ne sjećam na to. 

»Tvoja sreća bila je njegova smrt. On se nije više vratio u svoj dom. Ostao je 
ovdje, a sada sniva vječni sanak na centralnom groblju.« Ocrtao mi svu njegovu 
bolest i smrt, pa zaključi: »Budi sretan, da o tom nije ništa saznala pravica, sud. 
Još je veća sreća, što taj nesretni muž nije znao za naša imena.« 

Kako mi je sada bilo pri duši, ne da se op sati. Pripovjedah Veseliću, kako 
me savjest peče, i kako je to upravo razlog, što sam došao danas u grad. Kazah 
mu, kako želim taj ružni svoj čin da popravim i zamolih ga, da me prija¬ 
teljski savjetuje. 

»Ta nemoj za Boga, da to učiniš. Pusti one u Mirkovcu u miru. Učiniš li to, 
eto te umah pred sudom,« odvraćao me prijatelj. 

Ja ipak ostadoh kod svoje namisli. Sad će Veselić upravo bijesno: »Zar si 
poludio. Istina, da se onda nijesmo baš pošteno ponijeli, ali te svoje odluke ne 
moj da izvršiš, jer smo onda obojica propali. Redarstvo je i onako za nas na sve 
moguće načine propitkivalo, ali kavanar bijaše tako razborit, pa nas nije odao, jer 

da nas nije poznao. On je doduše morao za to da plati veliku novčanu globu, no 
ja sam mu sve to pošteno vratio. Za obitelj nesretnoga onoga muža ne brini se 
baš toliko. Oni su baštinili imetak nekoga bogatoga ujaka mlinara, pa živu dobro 
i bez brige. S tih riječi nijesam znao, što da uradim i uputih se kući, boreći 
se sam sobom. 

Došav pred svoj dom, opazim kako se pred mojom kućom sabrala rpa 
susjeda. Glasno razgovarali. Užasna slutnja obuze mi srce. Za čas se stvorih u 
svojoj sobi. Protrnuh od prevelike nesreće, koja me stigla. Predamnom ležala moja 
dva sina, a obojica mrtvi. Pošli sa služavkom spram Save da šeću. Nesmotrenošću 
pali u vodu, pak se utopili. Zaklopili za uvijek mile svoje oči, nestalo njihovih 
rumenih obrazića, ugasnuli ljubezljivi posmjehi s njihovih rumenih usana. Ta 
užasna nesreća silno se kosnula plemenitoga srca ljubeće majke. Od silne tuge 
ljuto oboli, a za pol godine otvorila se na novo raka. Kraj mojih sinčića pokopah 
svoju nezaboravnu ženu. 



Ostala mi samo još jadna sirotica, jedinica kćerka. Ta mi je već od prije 
bila boležljiva. Nadošla hladna jesen, pa mi odnesla i to moje premilo dijete 
u bolji svijet. 

Tako ostadoh sam na svijetu. Prodadoh sav svoj posjed, svu svoju robu, te 
se otputih u Zagreb, da tu proživim ostale dane svoga života. Mišljah, da me je 
dosta Bog pokarao za moje djelo, ter da ću od sada uživati mir, al se prevarih. 
Stari grijeh, stari dug, ljuto me još tištio. Uzalud sam prolazio kroz vrevu i buku 
zagrebačke svjetine. Tvrdo odlučih s toga, da ću svojim imetkom nadijeliti one, 
koji su ostali iza smrti onoga nesretnika, koji uvijek lebdi pred mojim očima. U 
takovim mislima dođoh ovamo. Tu sam spoznao vas i vašu čestitu obitelj, a što je 
dalje bilo, znadete i sami. 

Sad sam vam sve ispripovijedio. Bog mi je svjedokom, da mi je iza svake 
riječi bivalo laglje. Vi poznate sada moj stari dug. Sudite mi, al molim Vas blago. 
Ako sam vam mnogo skrivio, al sam i ja puno trpio, pak želim da Vam se odužim 
koliko budem mogao.« 

Šuteći, pružili su Orlić i njegova žena sijedomu starcu ruke, a blagi njihovi 
pogledi jasno su govorili, da mu praštaju sve. Oni ga nadalje njegovahu kano 
oca svoga. Ta sam- je dragi Bog tako htio. 

VI. 

Konac djelo krasi. 

Bilo jednoga proljetnoga dana. Blago sunašce sipalo svoje tople trake po 
cijelom kraju I kroz prozor Grlićeve sobe prodirali i obasjavali njegovu srebrnu 
bradu i bijelu kosu. Grlić pozove k sebi Orlića, pa mu prozbori: 

»Prijatelju dragi, danas želim da učinim ono, što sam već odavna žudio. 
Izjavit ću vam posljednju svoju volju. Vi znate, da sam imućan, a da nemam 
nikakvih rođaka. Osjećam, da sam jedino Vaš stari dužnik.« 

Orlić ga htio da prekine, ali mu starac mahne rukom i nastavi: 

»Evo ovdje pred nama leži sva moja imovina. — Od ovoga je časa sve ovo 
vaše. Samo nešto toga pridržajem sebi. Kamati toga dijelka bit će dovoljni za 
moje staračke dane. Sklopim li danas ili sjutra svoje trudne oči, tad ostavljam tu 
svotu ubogoj djeci lipovačke pučke škole, da joj se od kamata nabavlja odijelo i 
obulo, To je moja posljednja volja, to je moja oporuka.« 

Orlić se zarumenio. Činilo se, kao da ne vjeruje što je čuo. Starac je pogodio 
njegove misli, pak zato reče: »Ne mislite, da govorim u groznici. Sve sam dobro 
promislio. Vi ste moj jedini baštinik. Samo bih rado da doživim još tu radost, da 
vas vidim sasvim bez brige. Uzmite s toga ovo, što je i onako jedino vaše. Ta to 
su novci vašega blagopokojnoga oca sa svim kamatama. Neka vam, vrijedni pošte- 
njače, budu na uhar. Božji blagoslov neka vazda lebdi nad vašom kućom i nad 
vašom obitelju!« 

Orlić tronuto zagrli starca i stisnuv mu poštenu njegovu desnicu, ne htjede 
priznati, da bi mu Grlić morao baš toliku svotu da poklanja, no starac se osovi i 
prozbori ozbiljno: »Mili moj prijatelju, ne ogorčujte mi još ovo nekoliko dana, što 
mi je suđeno da proživim u vašoj sredini. Sretan sam, što sam napokon izvršio 
posljednju svoju volju, te vam o tom predajem i vlastoručno pisano očitovanje. 
Ta zaista nijesam ništa drugo učinio, već sam vam vratio jedino ono, što vam već 

odavna dugujem. Primite s toga ovu svojinu vašu i ne spominjite mi o tom ni 
riječi više, ne ćete li, da me na novo rastužujete!« 

* 

Šest godina življaše još vrli starina u Lipovcu u kući poštenjaka Orlića. Pa 
kad je anđeo mira pozvao njegovu dušu pred vječnoga suca, onda je zavladala u 
kući duboka žalost, kao da je vječni sanak usnuo rođeni njihov otac, a ne prijatelj. 

Uspomena na starinu Grlića duboko se zasadila u srcima Orlićevih. Još poslije 
mnogo godina živo se i zahvalno sjećali starčevih zadnjih riječi: »Vratih vam stari 
moj dug, vaše praštanje i ljubav zasladila mi zadnje dane moga života.« 


od lončara. 

Ive i ja smo rado zalazili obližnjemu lončar- 
skomu majstoru Andriji Zemljiću i gledali 
smo često puta, kako on zaista marnim 
svojim rukama vadi kruh iz puste zemlje. 
Majstor Andrija bio je dobričina i šaljčina, 
pa ga voljelo i staro i mlado i kupovalo u 
njega i onda, kada nije bilo sajma (vašara). 
Sam je znao kazivati, da radi ono, što je 
^ ništa, kada se prevali. Jednom se uputismo 
k njemu odmah iza ručka, kad je još počivao 
na svojoj klupi i pozdravismo ga: »Dobar 
dan majstore !«, a on odzdravi: »Da Bog 
da! Što ste vas dva tako uranili? Zar postite 
mjesto u petak?« — »I opet vam je šala na pameti, majstore,« prihvatim ja, »Ne 
postimo mi danas, već smo se požurili, da čitavo današnje popodne promatramo, 
kako ono cijelo radite, od čega nastaju komadići.« — »Alaj mi pomagača, pa šta 
biste najprije htjeli da vidite« odvrati dobri Andrija. Na to će Ivan: »A je li već 
odavna, što ljudi znadu vaš posao, majstore Andrija?« — »E, moj sinko, svijet i 
ne zna otkada je lončarija na svijetu, a bit će po svoj prilici od onda, od kada 
je dragi Bog stvorio Adama, jer je on tijelo njegovo načinio od zemlje. Po tom, 
što su ljudi našli crijepovlja i posuđa iz davnih vremena, znade se, da je lončarija 
bila poznata već i pred više nego četiri tisuće godina. Na egipatskim (misirskim) 
spomenicima iz dobe Faraona (kraljeva), koji su Zudije progonili, imade slika, koje 
nam predočuju, kako su oni prerađivali glinu. Jedni su ju radnici gazili nogama, 
drugi su od nje izrađivali posuđe rukom, a neki na lončarskom kolu. Nadalje 
se vidi na tim slikama kako su posuđe pekli (žegli) i kakove su im bile 
lončarske peći. 

Uf svetom se pak pismu spominje lončarija na više mjesta Tako se napo¬ 
minje, da je bila cijela jedna lončarska obitelj plemena Judina, koja je samo za 
kralja radila posuđe i za to je stanovala u kraljevskim dvorima. U knjizi »Siraku« 
veli se, da lončar mora da je kod svoga posla i da kolo okreće svojim nogama, 
da mora svoj posao vazda brigom da radi. On mora svojim rukama iz gline da 

izradi posudu i da se umori od mnogoga sagibanja. On mora i na to da misli, 
kako će posuđe da ocakli (kalajiše, glazuje), te da jutrom i večerom izmete peć.« 

»Lončari mogu da se ponose svojim zanatom, kad im je tako star,« 
primjetim ja. 

Majstor Andrija nastavi: »Od Egipćana naučiše lončariju umjetnici Grci, koji 
su zaista toli divno posuđe proizvodili, da se njihovim uzorcima, što ih danas po 
raznim muzejima čuvaju, moramo da divimo. Od njih se umjetnička lončarija 
prenijela u Italiju i u Malu Aziju, gdje je u pojedinim krajevima bila osobito 
savršena. U Italiji je bila Etrurija, današnja Toskana, najglasovitija lončarska 
pokrajina. Prekrasne etrurske vaze, koje su do danas još sačuvane, svjedoče, 
kako su Etrušćani umjeli svojemu posudu podati prekrasne oblike (forme) i 
divno ga uresiti. 

Otkako je rimsko carstvo propalo (godine 476.), pa sve do danas, nije se 
lončarija ni malo usavršila, već je dapače toliko nazadovala, te je postala običnim 
zanatom, koj izrađuje običnu posudu za svagdašnju porabu. Tako eto i ja i drugi 


h: 



Loačarski alat: 



I* ćorter, 2 i 2* lopatica, 3 i 3’ bočiio 4 češalj. (Sve] t / 3 naravne veličine). 


lončari po^našoj domovini, po Bosni i po^Srbiji zgotavljamo jeftino zemljano suđe, 
u kojem se ili kuha i peče ili se pak u njem čuvaju jela i tekućine. 

»Kad nam tako lijepo pripovijedate, biste li nam htjeli da kažete, a odakle ta 
zemlja, koju vi glinom nazivate?« zapitat će Ive. 

»Ta je zemlja postala isto tako prije puno tisuća godina, kao što i danas 
postaje. Od zime, kiše i vjetra, mrvile se pećine, u kojima je glinenca kamena, pa 
je voda ovaj krš kotrljanjem smrvila na sitno i naplavila to u velike naslage, koje 
su i po 30 m debele. 

Lončarska je zemlja masna (puška) opipa, ako se nahukne, vonja 
osobito, a vodom miješana, lako se obličuje (formuje). Nje ima posvuda dosta, pa 
i u nas. Cista je glina bijela, ako je pak pomiješana s vapnom, željezom, bjelutkom 
ili s drugim rudama, onda je siva, modra, žućkasta, crvenkasta ili šarena. Žućkasta 
glina je ilovača, koja pocrveni, kada se ispeče. 

A sad ajdete s menom na posao, pa da vidite redom, kako se radi. Ovu 
glinu, što smo jus motikama nakopali i ovdje na glinj aku spravili da 
nam se ne nasmeti, moramo najprije da gazimo, da ju dobro ispremijesimo i 


























očistimo od kamenčića i od druge nečisti. U košićima je odnesemo u radionicu, 
gdje ju sabijemo u stup m visok, a do 40 cm debeo. Onda se grbavim nožem 
r e z a č e m čitav stup izivera na ivere (tanke komadiće), koji se opet bacaju 
na rpu. To se radi, da se svi kamenčići uklone. Ako treba, ponovi se taj posao 
još dva puta, a onda se učinjena glina valja u valje na dasci (klupi) valjači. 
Od valja eto kidam grudice, koje na lončarsko m kolu ili koturu obli- 
čujem. Kotur ima dolnju okruglu ploču d o n j a č, koju vrtim nogom. Ispod nje se 
vrti vreteno u podželjesci, a na ovom se opet vrti gornja okrugla ploča 
glavac. Kad lončar kreće kotur, onda sjedi na klupi.« 

Majstor Andrija je pred našim očima za čas izradio cvjetni lonac. Prstima je 
grudicu pritisnuo i već je nastao valj. U sredini je onda palcima izradio škulju, 
pritisnuo glinu rukom i uzdigli se bokovi. Rubove je previnuo i lonac je tankom 
žicom odriješio sa glavca. Zatim je izradio zdjelu, pri čem je glinu tjerao u širinu. 
Onda je načinio vrč. U valju je izdjelao opet škulju. Uzdigo bokove. Izbočio trbu- 
šinu, stisnuo vrat, nategnuo nos ili kljun i prilijepio ručku (držak), što ju je'rukom 



Grčak Kandilo Čutura Tćstija Kotranjača ’ Ploška 


načinio, pa opet žicom odriješio vrč. Još je načinio nekoliko razna suda i spremio 
ga na policu, da se suši. 

Onda nas je poveo u drugu prostoriju, gdje je pomoćnik Paja nekakvom 
tekućinom mazao isušeno, već posuđe, a ta je tekućina bila cakli na (kalaj, cin, 
glazura). Caklina sastoji obično od gline i smlivena olovna kiša (olovne glede) ili 
pak od olovna sjajnika. Ovaj sastoji od olova i sumpora (žvepla), no valja kao što 
i kis, jer sumpor u peći izgori. Olovni kis stvara u peći sa kremikovom kiselinom 

(kremičinom) gline, od koje su posude izdjelane, staklo, koje veoma tanko pokrije 

stijene posuđa i zabrtvi mu šupljinice. Što se više glede primetne caklini, to je 
caklina ljepša, no i škodljivija zdravlju, jer kiseline (kao što je ocat, sirće) rasta¬ 
paju otrovno olovo i tako se mogu jela da otruju. Dobro je s toga, da se u novom 

ocaklenom zemljenom sudu prekuha octena voda. Bez olova ne može obični lončar 
da cakli, jer njegova pec nije tako vruća, da bi mogla ine cakline da stali. 

Caklina se smaltom bojadiše modro, zelenom galicom crveno, rastokovicom 
(antimonovim sjajnikom) žuto, kotlarskom pržinom zeleno, a surcem (frajšpanom — 

Braunstein) crno. Ocakleno se posuđe mora još jednom na zraku dobro da osuši, 
onda se slaže u lončarsku peć. Ocakleno se suđe ne smije da dira, jer bi se 
svarilo. Zato ima na gdjekojem sudu krastica, koje su tako nastale, što se je 
svareno suđe na takim mjestima moralo da kida. Neocakleno suđe može se i tako 
da naslaže u peć, da se turi manje u veće, kao što se mogu pladnjevi, zdjele, cvjetni 
lonci i slično. U peći gore drva plamenom po 8 do 10 sati. Kada je roba 
ižežena i prilično se ohladila, izvadi se iz peći i sprema u spremište (maga 
zin). Dobro pečena roba je zvonka i kupci jako paze na to. 

U lončara ima dosta crijepovlja, na čijem se prelomu vidi, kako je glina 
zemljasta i šupljikava. Opeke, cijevi, cvjetni lonci, svrabljivci (vrčići) i slično suđe radi 
se od pješčane i vapnenaste gline, slabo se žeže, veoma je šupljikavo, ne zvoni 
i nije ocakleno. U vrućim zemljama rabe po kućama h 1 a d i 1 a (alkarazas, hidro- 
kerames), koja su veoma šupljikava, neocaklena, a nalik vazama. Kroz njihove 
škuljice prodire voda, pak su s polja vazda orošena. Ta spoljašna voda brzo hlapi, 
pa tako rashlađuje vodu u posudi. 

»Eto vam domaćega našega suda na polici i dolje uza zid, kakovo izrađuju 
i drugi naši hrvatski i srpski lončari. Kada to izrađuju, onda si pomažu veoma 
priprostim lončarskim oruđem (alatom). Bok izrađuju b o č i 1 o m, a to je zaob¬ 
ljena drvena daščica. Lopaticom se izrađuju manji uresci oko grla. Corte- 
r o m (nazubljanim kotačićem) šaraju se razne šare po sudu, a to isto se radi i 
če šljem. To je duga daščica, na jednom kraju nazubljana. Osim toga pomaže 
nam i kakva kožica, konopac, ruke prsti i nokti.« 

Kada smo u majstora Andrije sve razgledali bili, a mrak se već počeo 
hvatati, obdari nas još sa nekoliko dječijih igračaka, da ih ponesemo svojoj sitnoj 
braći, a nama dade svakomu štedionicu, da spremamo u njoj bijele novce za crne 
dane. Zahvaliv mu se, što je toli dobar bio, pa nam sve tako razložio, oprostismo 
se s njim, nazvav mu Božju pomoć. Napisao Julije Varžieka. 


Majstor Stružić. 

Napisao Stjepan Širola 

Bilo jedne zimske večeri. Majstor Stružić sjedio za stolom sa svojim pomoć¬ 
nicima, dočim su naučnici Mijo i Niko sjedjeli na strani. Svršili posao, pa sada 
blago večeraju u toploj sobi iza stola, koji je dobrim zalogajem napunila čestita 
majstorica. — — — 

Stolarski majstor Ivan Stružić bio poznat u cijelom gradu. Svatko ga volio, 
svatko ga cijenio, jer je bio pošten, točan i savjestan radnik, a bio je stolar od 
oka da mu nije bilo premca. Građani ga toliko štovali, da su ga počastili čašću 
općinskoga zastupnika, koju je čast obnašao već punih deset godina. 

Stružiću bilo kojih pedeset godina. Bij to jak i čvrst čovjek, a u radionici 
prednjačio svojim pomoćnicima. Naučnike je osobito pazio. Bio je s njima strog i blag, 
kako je kada trebalo. Radio je sa četiri djetića i s dva naučnika, a u njegovoj se 
radionici izrađivale najukusnije stolarske radnje. 

Imao je sina jedinca Milivoja, koji je tada već bio na tehnici u štajerskom Gracu, 
gdje je po želji očevoj i svojoj izučavao graditeljstvo. Milivoj je bio dobar sin. On se 
svakoga tjedna sjećao svojih dobrih roditelja nježnim listom, koj odisaše čistom 

njegovom sinovskom ljubavlju spram skrbna si oca i spram brižne si majčice. No 
on je i djelom svojim bio zahvalan sin. Tako je prionuo bio uz nauk, da je, prem u tuđini, 
ipak već nakon prve godine, otkako je stupio u visoke škole, obradovao bio svoje 
roditelje najboljim svjedodžbama. — — — 

Večera bila svima slasna, a kako i ne bi. Cio su dan marljivo radili. Vani 
brijala bura, a snijeg pršio kao za okladu. 

— Hoćete li kuda izaći? — upita majstor. 

— Ne ćemo, dragi majstorej Vrijeme nije prijatno, studeno je, a ovdje 
je tako udobno. — 

— Imate pravo. No pa kad ne ćete da izađete, a ono ćemo se ovdje poza¬ 
baviti. Ženo, donesi čašu vina, da se okrijepimo. — 

Poslije večere domaćica pospremi stol, ostavi čaše i donese vina. 

Djetići zapušili koji lulu, koji smotku, a naučnici se uzradovali, jer su na 
majstorovu licu čitali, da će ih opet zabaviti kojom lijepom pripoviješću, kako je 
to često običavao za dugih zimnjih večeri. 

— Gospodine majstore, — usudi se stariji naučnik Mijo, — dozvolite nam, 
da sjednemo do peći, i da vas slušamo. — 

— A šta ćete čuti? 

— E, znamo mi, dometne prevejano drugi naučnik Niko, da ćete opet^ šta 
lijepa pripovijedati. 

— Vidiš ti njih, nasmija se zadovoljno Stružić, kako su odmah spremni na 
zabavu. A1 neka bude! Ja vam doduše ne znam tako lijepo pripovijedati, kao vaša 
gospoda učitelji u školi, al me ipak veseli, kad vidim, da me rado slušate. 

Majstorica natočila svima po čašu vina, zatim namjestila naočale, sjela k stolu 
sa pletivom u ruci, da i ona sluša. 

—- Danas me Jakov pitao bio, gdje sam stolariju izučio. Je li, Jakove? 

— Jest, gospodine majstore! odgovori djetić. 

— Pa dobro, pripovijedat ću vam o svom šegrtovanju, ako vam je s voljom. 

— Molimo, molimo! — pristanu svi, a osobito naučnici. 

* 

* * 

Kraj lijepoga Karlovca grada stoji ubavo seoce Mekušje. U tom selu rodio 
sam se prije pedeset godina. Dok sam bio dječačić, išao sam s drugovima na 
pašu, a kad mi je bilo sedam godina, poslali me u školu u Rakovac. 

Bio sam u školi dobar; učili smo njemački. Kod kuće sam još na paši rado 
rezuckao nožićem svakojako drvo, a jednom me pri tom zateče i učitelj u školi i 
bio bih skoro dobio šiba, jer poradi toga rezuckanja nisam slušao učiteljeva nauka 
i nekoliko puta nijesam znao da ponovim učiteljeve riječi. Još mi je i danas žao, 
što sam time ražalostio dobroga svoga učitelja, no ipak mi pstao dobar i baš 
njemu treba da zahvalim, što danas tako zadovoljno živem. 

Kad sam svršio pučku školu, nagovori učitelj moga oca, da me dade u 
stolariju. Moj otac bio pametan čovjek, nije dugo promišljavao, nego mi potraži u 
Karlovcu dobra majstora, pak me dade u nauk. 

Bio sam dosta jak i čvrst, jači nego što su bili moji vršnjaci s dvanaest 
godina. Majka me lijepo obukla i spremila u grad, prekrstiv me na pragu 
naše kolibice. 

Možete si misliti, s kojim sam strahom išao k svomu novomu gospodaru. A 
kako i ne bi! Nedjeljom sam znao s majkom odnijeti mlijeko k nekomu bravar- 


skomu majstoru i tuj sam imao prilike vidjeti, kako jedan djetić nemilo opliće 
remenom svoga naučnika, da je urlikao kao ranjena zvijer »I mene će tako,« 
mišljah putem, ali sam čvrsto odlučio, da ću pobjeći, bude li se meni što slična 
dogodilo. Toga dakako ne kazah ocu, ali je odluka moja bila čvrsta. To mi je 
bilo tim laglje, što mi kuća nije bila daleko od grada. 

Došli smo k momu novomu gospodaru. Bio to pristar ali veoma marljiv čovjek. 
Radio je s dva djetića i s dva naučnika. Primio me veoma ljubezno i ja sam se brzo 
priviknuo na moje novo društvo. Radio sam sve, što su mi naložili, kako sam 
samo najbolje mogao. Moj drug bio neki nevaljalac, gradsko dijete, a lijen kao 
tvor. Njega je srdilo, što su i gospodar i djetići sa mnom zadovoljni bili, pak je 
izvodio silu božju psina, koje su me i ljutile i tjerale me na smijeh. (Sv ršit će se). 


Iz poslovnice. 

(Nastavak.) 

Piše Stanko Maurović. 

Račun. 

Kod trgovca je najglavnije načelo »vrijeme je novac,« pa s toga mnogi 
trgovci, da ne moraju svu »notu« da ispisuju, dadu si za nju otisnuti tiskanicu, 
te onda ispune u njoj samo ono, što je potrebno. Nota od 12. listopada za 
Dragutina Mirkovića bila bi onda ovakova : 

JosipValentiĆ U Zagrebu, 12 . listopada 1 8p/. 

ZAGREB. 

Nota 


za gospod ina Dragutina Mirkovića u Podsusedu. 

Mnogi trgovci ne razlikuju tako strogo »notu« i »račun,« već smatraju 
»notu« i »račun« za jedno te isto. Rekao sam, da trgovac izdaje »račun« samo 
stalnim svojim mušterijama, koje kod njega redovito kupuju. Uzmimo slijedeći 
primjer: Antun Bosiljević je stalna mušterija trgovca Dimitra Ostojića. Ovaj mu 
izdaje 1. studenoga 1897. račun za raznu robu, što ju je isti kod njega uzimao 
mjeseca listopada t. g. i to: 

3. listopada 4 kg sladora po 0*88, 8. listopada 5 kg svinjske masti po 1*76 i 
2 / vinskog octa po 036, 12. listopada 10 l petroleja po 0*36 i 5 m stijenja po 
0*20, 20. listopada 2 kg Java kave po 4*20, 24. listopada 3 kg kamenite soli po 
0-40, 28. listopada 2 / stolnoga ulja po 1*80, 30. listopada 10 kg finoga brašna po 
0.48 i 10 kg krušnoga brašna po 0 32 k. 

Ukupni račun iznosi k. 38*84. »Kaži, dragi Josipe, koliki ćeš biljeg prilijepiti 
na taj račun ?« — »Metnut ću biljeg po 2 f.« — »Vidim, kako si već dobro 
upamtio, te sada ne ćeš sigurno više metnuti veći biljeg na račun, nego li je 
potrebno. Ovaj će račun evo imati takovo lice: 


U Zagrebu, 1. studenoga 1897. 

Ukupno k. 38'84 


Dimitar Ostojić. 


Kao što kod »note,« tako se isto i kod »računa« pokazalo, da je mnogo 
udobniji, da se isti proidi potrebitim stupcima ili kolonama, te da se onda ti 
stupci preuia potrebi samo ispune. Trgovci vrlo paze na to, da takav račun bude 
već svojim oblikom što moguće ljepši, pa zato ga dadu što ukusnije izraditi. Račun 
sa kolonama je evo ovakav: 


za gospodina Antuna Bosiljevca u Zagrebu. 

Dimitar Osto j ić 

ZAGREB 


U Zagrebu, /. studenoga 18 97 . 

Ovako saldovan ili potvrđen račun poslat ćeš mušteriji Antunu Bosiljeviću 
u njegov stan samo zato, jer znadeš, da on odmah, čim mu se račun donese, isti 
isplati. Obično šalje trgovac svojim mušterijama'nesaldovan ili nepotvrđen račun, 
pa" kad ova donese>ovce, onda trgovac na'računu potvrdi primitak ovim riječima 

__ ,zahvalno* primio. 4 

Može se dodati i da¬ 


tum, kad je novac pri¬ 
mljen i podpisati to, 
ali dosta je, da se na¬ 
piše »zahvalno pri- 
primio« jer već ova 
jednostavna potvrda 
bez svakoga drugoga 
dodatka dokazuje, da 
je mušterija račun 
podmirila. Kad šalješ 
svoga naučnika ii 
slugu sa saldovanim 
računom k mušteriji, 
uputi ga prije dobro 
da ne ostavi računa 
kod mušterije, ako ga 
Tražilicaf 3* Trebalo bi da[se bratimo kući, a nema braca Perice. ne isplati odmah, već 

dati ga donese natrag. 

(Nastavit će se.) 





Samo" da znadem gdje je? 

* Tko ga nađe, pi nam to dojavi do 1. siječnja 1898., objavit ćemo 
ga u 6, broju. Tako ćemo uraditi kod svake traži lice. 

VIJESTI. 


Br. 18.652. 

OGLAS. 

Upravni odbor „Knjižnice trgovačkih i obrt¬ 
ničkih pomoćnika i naučnika u Zagrebu" počeo 
je od 1. rujna 1.897. izdavati list »Vjerni 
drug,« namijenjen zabavi i pouci trgovačke, 
obrtne i opetovničke omladine. 

Izlazi 1. dan svakoga Školskoga mjeseca. 
Cijena mu je s dostavom u kuću na godinu 2 krune. 

Na temelju vrlo povoljne stručne 
ocjene nalazi kr. zemaljska vlada, odio 
za bogoštovlje i nastavu, povodom stavljene 
molbe, rečeni list za nabavu preporučiti 
knjižnicama pučkih, šegrtskih, obrt ni h, 
trgovačkih i ratarskih škola, terinih 
sličnih zavoda. 

Kr. hrv.-slav,-dalm. zemaljska vlada, 
odio za bogoštovlje i nastavu. 

U Zagrebu, dne 18. studenoga 1897. 

Za bana: 

Krajcsovic3. 

Preporuke Presvijetli g. Stjepan Kovačević, 
veliki župan županije zagrebačke izvolio je dne 5 pr. 
mj. br. 509 pozvati sve si. kr. kot. oblasti i si. grad. 
poglavarstva u županiji zagrebačkoj, da se pobrinu, 
da bude svaka škola za knjižnicu na 
»Vjernoga d 1 u g a« pretplaćena, a ravna¬ 
teljstva šegrtskih škola u Sisku, Petrinji, Karlovcu, 
Kostajnici, Glini, Samoboru i Jaski neka nastoje, 
da se i šegrti na taj list pretplate, 
pošto isti svojim smjerom i sadržajem 
odgovara namijenjenoj svrsi ipošto 
mu je cijena vrlo niska. 

»Obrtnički viestnik« preporuča naš 
list ovalo : »Mi ne možemo, nego da zahvalimo 
učiteljstvu šegrtskih škola, koje je ovaj list pokre¬ 
nulo, da obrtnu mladež ponuka na mar i radinost, 
te vršenje dužnostih i da ju uputi na moralan život. 

Svim obrtnikom, kojim mora biti mnogo 
stalo do moralnog uzgoja učeće mladeži, prepo- 
ručamo, da ovaj listić u svoje rad one uvedu, da 
ga mogu naučnici za dokolice čitati«. 

Tko Želi da obdari trgovačkoga, obrtnoga 
ili ratarskoga mladića o Božiću ili novoj godini 
jeftinim a veoma zgodnim darom, taj neka pret¬ 
plati' za nj 2 krune za * Vjernoga druga.« 

Društvo SV. Jeronima razaslalo je svojim 
članovima prošli mjesec svoj književni dar za god. 
1898. Četiri su to upravo krasne i vrijedne knjige. 
Prva je ilustrovan koledar Danica s društvenim 
ljetopisom, te s lijepim zabavnim i poučnim sadr¬ 
žajem. Druga je Život gospodina našega 
Isusa Krista (knjiga ILI) od dra Josipa 
Stadlera, metropolita i nadbiskupa vrhbosan¬ 


skoga. Treća je M a gn e t i z a m i elektricitet 
(sa 43 slike) od prof. Otona Kučere. Četvrta je 
Okovi, pripovijest Milene S. P o k u p s k e. 
Knjižarska je cijena svim četirim knjigama 2 k. 
40 f, dočim ih članovi prinosnici dobivaju za 
ciglu 1 krunu, a tko uplati najedanput 10 k,, taj 
dobiva društvene knjige svake godine, dok živi, 
badava. Ne bi s toga smjelo da bude nikoje 
trgovačke, obrtničke i ratarske kuće (obitelji), koja 
ne bi bila članom korisnoga toga društva. 

Dobrotvor, zagrebačko društvo, koje odi¬ 
jeva i obuva siromašnu mladež zagrebačkih pučkih 
škola bez razlike vjere i zavičajnosti, izdaje u korist 
svoju i učiteljskoga konvikta »omladinsku 
knjižnicu,« te su do sad izdane slijedeće 
knjižice: 1. Bartuš: *Naš kralj Franjo Josip I. 
(60 f). 2. Preradović: ^Izabrane pjesme (60 f.). 

3. Senoa: *Izabrane pjesme (60 f.) 4 . Jovan: 

Dobrotvorke (60 f.) 5. Tomašić : Djedove pripo¬ 
vijesti (60 f.). 6. Varžička: *C r tic e iz pri¬ 
rode (60 f.). 7. Varžička: *Život i pr irod a 
(30 f.). 8. Bartuš: Mali dobrotvor I. (70 f.), II. 
(1 k ). 9. Bartuš: Dobroslavke (30 f.). 10. Bartuš: 
*Rad i poštenje (i k) Sve su ove knjižice ure¬ 
šene krasnim sličicama, a uvezane su u lijepe plat¬ 
nene korice, te se pieporučaju kao veoma zgodni 
darovi i nagrade i odraslijoj mladeži, naročito one, 
koje su označene zvijezdicom Narudžbe prima g. 
Franjo Bartuš, Zagreb, Palmotićeva ulica 39. 

Gusarski dvcr. Engleska pomorska pripo¬ 
vijest od A. Denefa. Hrvatski priredio Stjepan 
S i r o 1 a. Karlovac 1897. Naklada Ivana bagana 
str. 71. Cijena 40 f. Lijepu i zanimivu ovu pripo¬ 
vijest za cijelo rado će čitati i staro i mlado. 

Rukovet pouke. Napisao Nikola Mara- 
ković, ravnatelj trgovačke škole u Travniku 
(Bosna) sa slijedećim sadržajem: Kuća Vazduh. 
Mlijeko. Hraniva i podražila Začini. Kvarenje 
hraniva. Str. 79. Cijena 70 f. Poslovna će omla¬ 
dina iz te knjižice svašta korisna naučiti. 

Naučni tečaj za trgovačku omla¬ 
dinu. Hrvatsko trgovačko društvo »Merkur« u 
Zagrebu otvorilo je početkom listopada t. g. šest- 
mjesečne trgovačke tečajeve, u kojima se trgo¬ 
vačka omladina podučava u trgovačkim naucima. 
Za sada se uči trgovačko knjiženje, račnnstvo, 
dopisivanje, mjenbeno pravo, trgovački zakon i 
hrvatska stenografija. »Merkurovi« su tečajevi 
pristupni i nečlanovima no ovi se moraju prije 
da začlane Podučaje se četiri puta u tjednu i to 
večerom od 9 do 11 sati u društve im prostori¬ 
jama. Školske su pristojbe tako umjerene, da se 
mogu i najsiromašniji trgovački namještenici podu- 
kom da okoriste U ovu se školu upisalo preko 

40 učenika, a u tečaj stenografski 25. (Ovo je 
nastojanje »Merkurovo« svake hvale vrijedno, pak 
želimo najpovoljniji uspjeh. — Uredn.). 

S i t n i o e. 

Božićnica. Tone Brajdić bio vrlo čestit 
momak. Rodio se u malom krajiškom selu, gdje 
je pasao ovce i marljivo polazio školu. Kako je 
bio dobra srca, marljiv i čedan, našao mu brižni 
njegov učitelj mjesto u kući vrijedna bravarskoga 
majstora Ivana Jakovca u Zagrebu. Dakako, da 
mu je iz početka bilo svakojako. Nije znao da hoda 
po življim ulicama ; sve ga zadivilo, sve mu bijaše 
novo i nepoznato, — nije se mogao svemu dosta 
da načudi. Ali brzo se je Tone na sve priučio, a 
i brzo ga je majstor zavolio, jer je bio poučljiv i 
hitre pameti. 

Kad je došao u šegrtsku školu, a bio je još 
na seljačku obučen, bilo je med đ ugovima dosta 
smijeha i raznih opazaka Tone ih plaho gledao, 
a oni se sve osmejkivali tomu „graničaru.« No 
kako je bio marljiv, upravo je srkao nauke i odgo 
varao kao pravi đak, te su ga brzo i učitelji i 
drugovi zavoljeli, pa ih nije više smetalo ni njegovo 
seosko odijelo. 

* 

* * 

Bilo na badnji dan. U Jakovčevoj kući bio 
od starine običaj, da se sveta noć, kadno se slavi 
spomen porođenja Spasiteljeva, — sprovede najsve¬ 
čanije. Bogato iskićeno božićnje drvce s nebrojenim 
svjećicama upravo je zadivilo našega Tonu. Majstor 
je naime k svojoj božićnjoj svečanosti pozivao i 
djetiće i naučnike, te bi ovi s majstorovom djecom 
veselo oko smreke pjevali: »Narodi nam se kralj 
nebeski.« A onda je vrijedna gazdarica otvorila 
sobu, u kojoj bijahu poslagani božični darovi. 
Djeci sigračke, djetićima : ovratnici, šeširi, smotke. 

Tone Brajdić nije toga još nikada vidio, pak 
su mu radost, sav taj sjaj i ljepota zasuzile oči. 
Kad su se dijelili darovi, sinčić Nikica zvao je 
kod svakoga zamota imenom onoga, čiji je bio 
zamot . . . Tone je stajao uz vrata. 

— Tone! Tone ! viknuo Nikica. Evo i tebi 
je Božić nešto donio. 

Sav uznemiren uzme Tone zamot, otvori ga, 
— — a u njem novo odijelo — 

— Čije je to ? upita gazdaricu. 

— Tvoje, Tone! Ovo ti je — božićnica. 

Tone poljubi suznim očima ruku svojim gospo¬ 
darima, pa im se tako zahvali, jer od ganuća nije 
mogao da prozbori riječi. 

Napisao Stjepan Širola. 
Pravi kODJUŠar. Koji sluga veli : »gospo, 
darovi konji«, taj ne valja, pa je najbolje, da ga 


isplatiš i otpraviš; koji sluga veli: »naši konji«, 
toga zadrži, jer će konjima biti dobro; koji pak 
veli : »moji konji«, taj nije samo dobar, već se 
i ne može novcem da naplati. 

Lijek proti hunj&vioi. Imađeš li jaku 
hunjavicu, cmrči kroz noz mlaku vodu. Neugodno 
bockanje, koje se uslijed toga rađa, nestat 
će naskoro. 

Kune se najsjegurnije namame, ako se gvožđa 
(stupica) nataru macinom travom (marum verum), 
no ta se gvožđa moraju oprezno da namjeste, jer 
macina trava lako i mačke namami. 

Računske zadaće.* 

1. Koliko stoji okivanje kola, ako treba 
40 kg željeza po 26 f. ako se računa ugljen i 
potrošak oruđa po kg željeza sa 24 f, nadnica 
za 6 dana po 2 k 60 f.. a zaslužba sa 
25°/ 0 troška ? 

2. U nekoj obitelji potroši se dnevno: a) za 
hranu 3 k. 20 f. ; b) za odijelo i k. 40 f.; c) za 
stan 80 f.; d) za razno 60 f. Na koncu godine 
uštedilo se 210 k. Kolik je bio godišnji dohodak ? 
-«-— 

*1 Odgovori neka se pripošalju najkasnije do 
1. siječnja 1898., pak ćemo imena onih, koji 
ih valjano riješe, priopćiti u 6. broju. 

Smješice. 

Zahvalnost. Optuženi svomu branitelju : 
»Gospodine doktore, lijepo vam hvalim, što sam 
odriješen — platit vam ne mogu — no dozvolite 
da vam poklonim šunku od ukradene svinje.« 

Silna rastresenost. Gospodin se pro¬ 
fesor upravo zadubio, da proračuna, kada će se 
opet neka repača (zvijezda) da pojavi. U to upita 
gazdarica : »Gospodine profesore, kada bih donijela 
juhu (čorbu) ?« — Profesor : »Na 27. rujna 1.915 !« 

Obiteljsko pravo. „Kojim ste se pra¬ 
vom usudili, da Joška nazovete volom ? u — Miško : 
„No, jer je on moj brat.“ 

Dopisnica uredništva. 

Mlade naše odgonetače i računare molimo, 
da se strpe, jer ćemo ih, kako obećasmo, za va¬ 
ljane odgovore iz 3. broja, objaviti u 5. broju. 

G. Stj. S. u K. Hvala lijepa. Uvršćivat ćemo 
redom. Vi ste zaista marljiv. Preporučamo se i 
nadalje. Primite bratski pozdrav. 

Molimo najuljudnije svu onu p, n. gg. pret¬ 
platnike, koji nam do sad još nijesu priposlali 
pretplate, da nam je izvole što skorije priposlati, 
jer i mi moramo da zadovoljimo svojim obvezama. 

Uprava „Vjernoga druga, 44 


SADRŽAJ: Kako je u slagariji. — Stari dug. (Svršetak.) — Kod lončara. — Majstor Stružić. — 
Iz poslovnice. (Nastavak.) — Vijesti. — Sitnice. — Računske zadaće. — Smješice. — 
Dopisnica uredništva. 

Vlasnik i nakladnik : Knjižnica trgov. i obrtn. pom. i naučn. u Zagrebu. 

Tiskara knjižare Lav. Hartmana (Kugli i Deutsch), Zagreb. 













^ ^abavr.t i poučni ! ; st K?* 

za trgovačku, obrtnu i opetovničku omladinu. 

Uređuje JULIJE VARŽIČKA. 

Izlazi I. dan svakoga školskoga mjeseca. Cijena mu je na go 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih 100 kom. po i kruna. 


Preporučen po vis. kr. zem. vladi, odjelu za bogoštovlje i nastavu u Zagrebu 
od 18. studenoga 1.897. broj 18.652. 


Br. 5. 


U Zagrebu, 1. siječnja 1.898. 


Tečaj 1. 


Nova godina. 

U po noći na 31. prosinca i opet je utonula kaplja u beskrajno more vječ¬ 
nosti. Minula je — stara godina — na broju 1.897. poslije narođenja Spasiteljeva. 
Srce nam napunjava zahvalnost spram Stvoritelja za sve darove, što smo ih u 
prošloj godini primili od Njega : za dobro, jer nam je po njem život ugodniji, a 
za zlo, jer po njem laglje zaslužujemo vječno blaženstvo. 

Nadošao je čas, kad naša Zemlja? ta »suzna dolina«, na novo započima pra¬ 
stari svoj put okolo Sunca i to 1.898. put od onda, otkada se je rodilo Svjetlo 
svijeta u betlemskoj stajici. Početak obnovljene ove putanje — novu ili mladu go¬ 
dinu — proslavljuju milijuni prosvijetljenih naroda svečano. Proslava je prvoga 
dana nove godine već prastara. Izraelcima je već Mojsije zapovjedio, da prvi 
dan godine proslavljuju što svečanije »uz glas trubalja i paleći žrtve«. Taj se dan 
imao svetkovati mjeseca »tišri«, te će taj dan proslaviti ove godine dne 17. rujna, 
a brojit će godinu 5.652. Medijancima je i Perzijanćima naložio njihov 
učitelj Zoroaster (700 godina prije Isusa), da slave taj dan, koji su zvali »No-ruz«, 
prikazujući žrtve Ormuzdu, velikomu bogu svjetla i časteći se raskošno. Susjedi 
Izraelaca Kaldejci u Babiioniji slavljahu također prvi dan godine, kao što i 
Egipćani (Misirci), kojima je godina započimala najduljim danom (ljetnim sunco- 
vratom na 21. ili 22. lipnja). U staroj se je Grčkoj također već u VII. stoljeću prije 
Isusa taj dan svetkovao, i to najkraći dan godine. Starim je Rimljanima zapo¬ 
vjedio proslavu toga dana već drugi njihov kralj Numa Pompilije (koji je vladao 
od 714. do 672. pr. Is.). Taj se je dan morao osobito svečano da proslavi u čast 


































bogu »Janu«, od kojega i ime prvomu mjesecu »januar«. Na kapitolinskom brijegu 
u hramu Janusovu doprinosile se njemu žrtve, a njegov kip, isprva drven, a onda 
mramoran, okitili bi svježim lovor vijencima, a kuće bi po gradu rasvjetljivali 
večerom. Na 1. januara slavio se samo početak crkvene godine, a na 1. marta 
(ožujka) slavio se početak građanske godine, dok nije god. 45. pr. Isusa po 
zapovijedi cara Julija Cezara i ova započimala zajedno s crkvenom. Oba se ova 
dana slavljahu gozbama i plesovima, poslovi se i službe toga dana ne obavljahu, 
a robovi se i zlikovci ne smjedoše da kazne. 

Drevni kršćani nijesu svetkovali nove godine na 1. januara, kako je to za 
cijelo rimsko carstvo odredio bio Julije Cezar, jer su bučnu proslavu toga dana 
smatrali poganskom. Namjesto ovoga dana svetkovali su kršćani i rimskoga i 
grčkoga obreda »Blagovijest« na 25. ožujka, a kasnije »Narođenje Spasiteljevo« ili 
»Božić« na 25. prosinca kao prvi dan crkvene godine. No već su i u pogansko 
ono doba mnogi kršćani smatrali 1. januara početkom godine, jer ih je na to 
nukao državni i društveni život, ma da nijesu taj dan slavili bučnim veselicama. 
I tako se ta navika uščuvala i onda, kad je kršćanstvo već nadvladalo bilo po¬ 
ganstvo, pak se danas već po svem kršćanskom svijetu priznaje i slavi 1. siječnja 
kao početak godine. Taj dan jest i onako crkveni blagdan, jer se onda slavi 
»Obrezovanje Gospodnje«. Kršćani rimskoga obreda slave taj dan po novom, 
ispravljenom Gregorijevu koledaru, a kršćani grčkoga obreda slave ga po 
starom, Julijevu koledaru, dakle na 13. siječnja.* 

Turci, Arapi i drugi muhmeđovski puci slave početak godine na uspo¬ 
menu bijega proroka svoga Muhameda, koji je na 16. srpnja 622. posl. Isusa bježao iz 
grada Meke u Medinu. To je »hegira« (hedžra). No kako vjernici islama ne raču¬ 
naju po sunčanoj godini sa 365 dana, nego po mjesečnoj godini sa 354 dana, to 
njihova »hegira« dolazi svakoga stoljeća samo triput na 16. srpnja po našem 
brojenju. Ove će se godine slaviti na 22. svibnja, a počet će god. 1.316 Muha- 
medovci slave »hegiru« osobito svečano, jer ona nije samo njihova nova godina, 
već je ona i proslava početka njihove vjere* 

Kao što se je u starom Rimu slavila nova godina, tako bijahu ondje običajni 
i darovi o novoj godini. »Patriciji« ili plemeniti građani »yječnoga grada« imali 
su povlasticu, da primaju takove darove od »plebejaca« ili prostih građana. Ple- 
bejac nije mogao sam da opći s oblastima rimskim, već si je morao da odabere 
kojega patricija kano svoga »patrona« t. j. štitnika i zagovornika. Takav je »kli- 
jenat« ili štićenik morao o novoj godini da obdari svoga patrona većim ili manjim 
darom, već prama tomu, kakova je prava isti uživao, kakova je bio roda i koliko 
je klijenat smogao. Isprva su ti darovi bili plodine, a kasnije je klijenat obrtnik 
mogao darovati i proizvod svoje radionice. Ovi su darovi bili priznanje za usluge, 
što ih je patron u minuloj godini izvršio. 

Ta je povlastica bila veoma unosna, osobito pak, jesu li štićenici bili imućni. 
S toga je već drugi rimski car, pohlepni Tiberije (od 14. do 37. god. poslije 
Isusa) ovo pobiranje darova proglasio carskom povlasti (»privilegijem«) za sebe i 
za svoje nasljednike, koji su po svom imperatorskom ili carskom dostojanstvu 
upravo zvani da se krijepošću visokoga svoga čina brinu za svekolike žitelje 
rimske, bili oni patriciji, plebeji ili klijenti, pak je svima naložio, da ga o novoj 


* O novom će i starom koledaru biti naskoro govora. Op. p. 

godini »darivaju« novcem. Koliko će svatko da dade, prepustio je pojedincima na 
volju, a te su darove pobirali pobirači javnih daća. 

Darivanje o novoj godini, što je i u nas običajno, jest baština rimska, s tom 
samo razlikom, da to nije prisilna daća višemu i odličnijemu, već su to dobrovoljni 
darovi rođacima, prijateljima i znancima. No u nas je običnija »božićnica«, a to 
je božićni dar, dočim se o novoj godini ponajviše nagrađuju gotovim novcem 
kao darom: namještenici, službenici i družina (služinčad) u priznanje čestita rada u 
minuloj godini. 

I čestitanje o novoj godini vuče svoju lozu iz Rima. Ovim čestitkama 
su ne samo klijenti iskazivali štovanje svojim patronima, nego i građani višim 
poglavarima. Od vladanja Tiberijeva počam najpokornije su čestitali caru o novoj 
godini i »senat« (»vijeće«) i najviši činovnici. I ovaj smo običaj baštinili od Rim¬ 
ljana, no u drugom obliku. Mi naime prigodom godišnje mijene iskreno i srdačno 
želimo svakomu našemu rođaku i znancu »sretnu novu godinu« t. j. da ga dobri 
Bog očuva svega, što bi mu moglo da nahudi i tijelu i duši, a da ga obdari svim, 
što bi moglo da mu koristi i duši i tijelu. I »Vjerni drug« vjeran staromu i lije¬ 
pomu tomu običaju kliče mladim svojim prijateljima i štiocima : »Sretna Vam bila 
nova godina! Ispunile se nade Vaše, koje smjeraju na'boljak i doma i roda Vašeg!« 

Julije Varžička. 


Majstor Stružić. 

Napisao Stjepan Širola 
(Svršetak.) 

U kući moga gospodara bio strogi red. Svaki je tjedan morao jedan naučnik 
da čisti radionicu, a drugi da poslužuje kod stola. Kako znate, taj je^red evo sada 
i kod mene. Majstor je jako pazio na to, da je cijelo oruđe u redu i na svojem 
mjestu. Nijesu li struzi, blanje i svlakovi bili poredani na blanjači (klupi), pile na 
klinu, dlijeta i maljevi u ormaru oruđniku, bilo je grmljavine, da’se je sva kuća 
tresla. Znajući za to, trsili smo se, da bude sve u redu i nijesmo bili nikada uko¬ 
reni zbog kakoga nereda. 

Onaj moj drug, bilo mu ime Marko Tandarić, — znao mi često pobrkati 
oruđe, sakriti koji svrdao ili raskopati blanju, a ja sam onda bio dobio dobru 
čitulju. Nijesam ga htio da tužim gospodaru, jer on toga nije volio, nego sam 
radije šutio i trpio, znajući, da će ga već uloviti, pa ga ne će minuti zaslužena 
plaća. A tako je i bilo. 

Kad je jednom Marko dobio i batina poradi svojih lopovština, stao je još 
više zabadati u me. Borme se mi jedared i počupali, a onda smo obojica dobili 
masnih batina. Ali to nije puno koristilo. Marko bio strašan dječko, a uz njega 
sam bio uvijek i ja kriv. 

Ustajali smo veoma rano na posao. Radilo se mnogo, a bilo nam je kadikad 
i teško. Djetići su bili mladi ljudi, ali čedni i valjani. Nijesu u ono doba bučili po 
krčmama niti snovali kojekake »puntarije« kao danas, — nego su slušali svoje 
gospodare, a nada sve načelnika »drvodjelne zadruge«, kojega smo zvali »ceh- 
meštrom«. Kad bi koji počinio kakvu neurednost, »cehmeštar« bi ga osramotio 
pred svim drugovima i to bi ga za uvijek izliječilo. 

* 



Svake smo nedjelje* s majstorom i s djetićima išli u crkvu k službi božjoj i 
tako smo lijepo u najvećem redu zadovoljno živjeli i marljivo radili. Kad je bilo 
u blizini gdjegod »proštenje«, »crkveni god« ili »zbor«, uzeo nas je sve skupa 
majstor sa sobom i mi smo se tamo nakon službe božje u iskrenom prijateljstvu 
zabavljali. 

Kod takove jedne zgode malo da nijesam jedared i nastradao, a kriv je bio 
Marko. Vozili smo se na čamcu preko Korane iz sela Kamenskog. Kako sam 
morao ispiti »peharac« vina, udarilo mi vino u glavu i nije mnogo trebalo, da 
budem sav smućen na radost Markovu, koji mi se grdno podrugivao. Sam majstor 
mi se smijao i šalio se sa mnom, pitajući me : — Sto ti je Ivo, da tako stakleno 
gledaš? — 

Svi se nasmiju, a Marko upadne : 

— Boji se vode ! — 

Kod tih sam se riječi nekako nagnuo nad čamac, Marko me malko potrknuo 
— i tresk — bio sam u vodi ... To„ me sasvim istrijeznilo. Bio sam dobar plivač 
pa sam se brzo uhvatio za rub čamca i sretno se izvukao iz vode, pri čem su mi 
svi pomagali. Bijah mokar kao puž, a to je ponovo pobudilo sve na smijeh. Jedina 
vrijedna majstorica, koja me osobito voljela, problijedila je od straha i primila me 
za obje ruke, bojeći se, da opet ne padnem u vodu i zaogrnula me velikim gunjem 
što smo ga sobom nosili, da se ne prehladim. 

Majstor me osobito volio za to, jer mi je svaki posao išao brzo od ruke. I 
ja sam izučio zanat baš kako treba. Da se mogu osloboditi, da postanem pomoć¬ 
nikom, morao sam po »regulama« ili po pravilima našega »ceha« da izradim kaki 
predmet iz mog zanata kao »djetićku radnju«. Ja sam izradio lijepi ormarić. Onaj, 
što ste ga vidjeli u mojoj poslovnici. Radnja se svakomu svidjela i ja sam bio 
svečano »oslobođen« t. j. »eehmeštar« ili »starješina« me cehovski proglasio — 
stolarskim djetićem.— 

— A jeste li ostali u Karlovcu? — upita jedan pomoćnik. 

— Jesam još godinu dana, a onda sam otišao najprije u Grac, a onda u 
Beč, odavle u Minhen, Stutgart, Drezden i Prag. Petnaest sam godina radio u naj¬ 
većim i najglasovitijim stolarnicama, te sam mnogo toga vidio čuo i naučio, a 
sada me evo ovdje u miloj mi domovini, za kojom me je u tuđini srce vuklo, jer 
je stara istina, da je svagdje dobro, a doma najbolje. — 

— Istina je — primjeti pomoćnik Bogdanović — to sam i ja iskusio. Bio 
sam dvije godine u Pešti, al sve da mi je ondje bilo i lijepo i dobro, ipak sam 
volio, da se ovamo vratim. — 

— A gdje ste izučili ? — upita domaćica. 

— U Osijeku; ali moram priznati, da nijesam bio takov, kao što je naš 
dragi gazda. Kao naučnik bio sam nestašan i neposlušan, baš pravi vragoljan, 
što sam nemalo puta gorko platio. Sada dakako i sam vidim, da sam bio lud 
i glup. - 

— Dakako — prihvati majstor^ ptijgleda^ p a naučnike, koji su mirno slušali 
razgovor starijih — čovjek (ekav u kasnije doba spozna, kako su mu djetinarije 
neobuzdane mladosti glupe i kako nijesu lijepe. — 

A Bogdanović nastavi — Mene je jedna zgoda naučila pameti. Gospodar mi 
naložio, da odvezem lijes u bolnicu. To sam više puta morao. Jednom uhvatim 
gazdina kudronju, zatvorim ga u lijes i odvezem ga u bolnicu. Drugi dan došao 
bolnički tajnik kao bez daha k mome gospodaru, nemilo ga koreći, što se neslano 

našalio. On, ne znajuć, što je na stvari, raspita se, što se dogodilo i kad su mu 
rekli, da je jedno pseto bilo zatvoreno u lijesu, te preplašilo sve bolničare, — 
znao je gazda, da sam to ja učinio. Pozva me s toga preda se, izlupa me na ime 
božje i — otjera . . . Sad sam bio gotov propalica. Dođem kući, a moj me otac 
također protjerao. Odoh. Vucario sam se i srećom našao gospodara u Požegi. Tu 
sam izučio, ali se hvala Bogu i opametio ! - 

— Da, da, glavno je, da bude naučnik marljiv, dobar i poslušan ; ali treba 
da je pošten, uljudan i čedan, pa će postati valjan ra*?teiik i obrtnik. A dobrih 
radnika i trebamo, pa za to se ja s vama i ponosim, jer ste%vrijedni i valjani, pa 
vas za to Bog poživi. — 



Bucentoro. 


Mijo slušao i duboko si u srce usadio majstorovo pripovijedanje, a Niko je zijevao 
i činilo se, da mu baš nije ugodilo . . . Ali je za to Mijo danas vrijedan i čestit 
majstor, dok Niko mora kod njega da služi kao pomoćnik, jer »svatko je sam 
svoje sreće kovač«. ^ 


Oblici umjetnosti. 

Piše Ign j at V u k san. 

Podrijetlo i domovina renesanse. 

U majstora Ivana Skrbića bijaše velika i dobro uređena stolarnica, u kojoj 
je radilo po dvadesetak pomoćnika, a uvijek i po koji naučnik. Kod majstora 
Ivana izrađivali se razni predmeti pokućstvene i građevne stolarije!sve po narudžbi 

sati u ovom sad u onom slogu. Pa tako je naš mali Branko Radoznalić, koji je tu 
u nauku bio, često puta slušao, gdje se govori o slogu, te si je dapače zapamtio 
riječi »renesanski slog«. Kako bijaše zvjedliv, htjede da sazna štogod o tom slogu. 
Jednom se zgodom osokoli, te upita starješinu i poslovođu radione : »Kakav je to 
slog »renesanski?« Smješeći se tomu Brankovu pitanju, reče mu starješina: »Za¬ 
grebačko kazalište sagrađeno je u renesanskom slogu, a prvostolna crkva sv. Stje¬ 
pana kralja u franceskom, koji je nazvan gotskim slogom«. — »Gospodine star¬ 
ješino« — reći će Branko — »koliko imade različitih slogova u graditeljstvu ?« 

— »Moj sokole sivi, pitaj to svoga »Vjernoga druga«, on će ti to bolje kazati, 
nego ja, a sad na posao !« reče starješina. 

Doznav »Vjerni drug« o tom Brankovu razgovoru sa starješinom, pomisli : 
bit će možda više pretplatnika, koji bi poput Branka htjeli da čuju štogod o rene¬ 
sanskom slogu — pa se odluči, da Vam, mili čitatelji, priča o domovini i o podrijetlu 
renesanse (renaissance). 

U graditeljstvu razlikujemo vrlo mnogo oblika, koji sačinjavaju pojedine slo¬ 
gove, prema tomu i ima u graditeljstvu mnogo slogova, kao što je i mnogo 
raznih naroda, koji se razlikuju i po tjelesnim svojim oblicima, kao što i svojim 
životom i običajima. Slog, kojim koji narod gradi svoje zgrade i spomenike, jest 

— kao vanjski ili spoljašnji odraz mišljenja i ćućenja toga naroda — on je vidljivi 
znak njegove duševne sposobnosti i zrelosti, te je tijesno svezan sa uzgojem, 
vjerom, društvenim i trgovačkim saobraćajem i s državnim uređenjem toga naroda, 
kao što i sa svim prirodnim svojstvima zemlje i podneblja, u kojem je taj narod 
živio. S toga imenujemo »slog« obično imenom naroda, koji ga je izumio. Tako 
poznajemo egipatski, grčki, rimski slog 

Pošto slogovi raznog doba i raznog naroda nose na sebi znak svojega doba, 
to nam se nameće pitanje : »Koji je slog današnjeg dđba, u kojem mi živimo?« 

— Naše doba — da pravo kažemo — nema jedan izraziti svoj slog, već se danas 
u glavnom nastavljaju slogovi prošlih vjekova i to u nas poimence : renesanski, 
gotski, romanski i bizantski. 

Renasansa je dakle čedo starijeg doba, a ne današnjega. Ona se je razvila 
u Italiji na domaku srednjega vijeka, te je u XV. i XVI. stoljeću poslije Isusa 
bila tu u svojem najljepšem cvijetu. Svršetkom XIV. i početkom XV. stoljeća po¬ 
slije Isusa pojavila se naime opća želja za drevnim oblicima rimske starine, te su 
italski graditelji na osnovu rimskih građevnih oblika uskrisili novi slog : »rene¬ 
sanski«. Taj slog doduše podsjeća na rimske oblike, ali se je sasma osebujno raz¬ 
vijao po mjesnim prilikama i po materijalu (gradivu), kojim je što građeno, no 
najviše se je razvijao osobnošću pojediriih graditelja. 

Rimski slog, iz kojeg se je razvila renesansa, vladao je od konca 
trećeg stoljeća prije Isusa, pa do konca četvrtoga stoljeća poslije Isusa. Oblici 
rimskog sloga izvedeni su iz domaćega italskoga i poznoga (kasnoga) grčkoga 
sloga, jer su u umjetnosti, kako je poznato, Grci bili učitelji Rimljanima. S toga 
nam ne preostaje ino, želimo li da se upoznamo renesanskim slogom, nego da 
ponajprije upoznamo oblike graditeljstva grčkoga, iz kojega renesansa vuče svoju 
ozu preko rimskoga sloga. (Nastavit će se-) 



Veseli brico. 

Pripovijeda Fra n'j ,o Bar tuš. 

Škarić je brico. Razumije se u svoj zanat kao malo tko. Uvijek je dobre 
volje i pun šale. S toga^ dolaze k njemu rado i bogataši i siromasi, da ih brije i 
češlja. Čudnovato — a nekoć nije bio takov. Kako se to zgodilo? 

Kad je Skarić izučio brijačiju, nikako mu se nije svidio taj zanat. Postao 
sobarom u nekoga bogata grofa. Tu mu je bilo lijepo. Malo posla, dosta plate, a 
jela i pila do sita. Ali gle — i opet neprilike. Grof je rado putovao. Ljeti je pohađao 
svoja velika imanja, a zimi je hrlio od grada do grada. S početka bilo to Škariću 
ugodno, ali mu doskora dosadio ciganski taj život. 

Bilo ljeto. Grof je na svom čarobnom zagorskom dobarcu Jagodovcu. Ostao 
ondje samo nekoliko dana. Jedno poslije podne naložio svomu sobaru, da spremi 
sve stvari za put. Ovaj oklevao. Grof to opazi. Pozove ga na red. Skarić šuti. Grof 
ga prisili, da govori. Sobar izjavi, da mu se ovdje kraj osobito mili, pa da mu je 
žao, da bi ga tako brzo ostavio. Zato da oklijeva. 

. »Dobro«, reče grof, »ti ne trebaš sa mnom na put. Ostavit ću te ovdje. 
Svaki dan spremaj, redi i čisti ove sobe. To ti je sav posao, a plata ti ostaje ista«. 

Škariću zasjali obrazi od sreće. Grof otišao, sobar ostao. Bavio se marljivo 
svojim poslom, no doskora mu dosadi. Pomisli, zašto da svaki dan metem i prašim, 
dosta će biti i svaki drugi, treći dan. 

Iznenada došao grof. Sve je bilo u neredu. Ljuto iskara sobara. Ovaj se po¬ 
tuži, da je nešto bolestan, a liječnika da nema na blizu. 

»Dobro prijane, neka bude, vjerujem. Neka ti bude posao još laglji. Donio 
sam evo ovu papigu. Taj ptić neka ti je svakoga dana jedina briga. Zabavljaj se 
s njom i govori s njom, kako ću te naučiti. Hrani je i pazi, a ostali dio dana 
upotrebi, da skoro ozdraviš. Plata neka ti ostane ista«. 

Skarić bio još veseliji, prem ga je savjest pekla, što je tako ljuto prevario 
svoga dobroga gospodara. 

Otišao grof. Skarić marljivo njeguje novoga svoga brbljava druga u zelenom 
kaputu. Nu naskoro mu je i ta mala briga dodijala. Jednoga dana pomisli, zašto 
da ne skočim u obližnje Krapinske toplice, da se tamo okupam i malo pozabavim- 
Za to nekoliko dana prepustit ću zelenoga brbljavca našemu vrtlaru. Platit ću mu 
za trud. 

Što je zamislio, to je i učino Ode. Za par dana eto ga natrag. Ali gle 
jada i nevolje! Zelenoga brbljaivca nema te nema. Nesmotrena vrtlarova žena 
ostavila prozor otvoren, a papiga odletjela. Što će sada? Spopali ga jadi. Došao 
grof. Škarić drkće pred njim. Sklapa ruke, priznaje svoj grijeh, kaje se i obećaje, 
da će se popraviti. 

Grof ozbiljno reče : »Dragi Škariću, za te već nema u mene služben Ti si 
doduše pokazao od zgode do zgode puno dobre volje, ali si često bio i nemaran. 
Treba da se toga okaniš. Znaš li, što ću ti reći. Prihvati se ti opet svoje britvice, 
pa si otvori brijačnicu i budi maran, dobar i pošten. Ustrebaš li kada moje pomoći, 
a budem li vidio da si valjan, možeš da pokucaš na moja vrata, a sad s Bogom !» 

Pokunjen ode Škarić u svoj rodni kraj. S ono nešto novca, što si ga je 
uštedio, dok je kod grofa služio, uredi si brijačnicu. Prionuo uz posao kao pčela 
a posao mu zaslađuje pjesma, tamburica i šala. 

Kako je u slagariji. 

Priredio Julije Varžidka. 

(Svršetak.) 

Obdržavaju li se za slagarske naučnike stručni tečajevi (kao što na zagre¬ 
bačkim naučničkim školama), onda valja paziti na to, da ih dječak zaista i polazi. 

Naučnik se nek od prvoga dana^priuči na strogi poredak. Sve što pri poslu ne 
treba,neka ne ostavlj a gdj e- 

god, već neka to odmah 
spremi naodređeno mjesto. 
Koliko li se potrati vre¬ 
mena, dok se nađe ono, 
što se je zametnulo. Kat¬ 
kada znade proći i cio sat, 
doksenađeinicijal(početno 
slovo) ili što slična, što 
leži gdje u ormaru ili na 
kojoj polici, kamo se to 
spremilo iz puke udobnosti 

Prije neg što će slagar 
da jede, nek si čisto opere 
svoje ruke. Svoj kruh neka 
ne postavlja na policu, na 
»pismenicu« ili na ormar, 
već neka vazda podmetne 
poda^nj čist papir. Neka 
ne oblizuje nečistih prsta 
i neka ne meće slova u 
usta. Sitni olovni prah, što 
ga po svim tiskarnicama 
ima, jest otrovan. 

Ako naučnika s početka 
od stajanja noge bole, 
neka zamoli svoga pred- 
postavljenoga, da mu do¬ 
zvoli da se odmori,*što će 
mu i dopustiti. Naskoro 
će se noge priučiti da 
stoje. Ne valja stajati na 
jednoj nozi ili prekriženim 
nogama, jer se od toga 
iskrive noge i trup. Gornj 



, . . Novo HRVATSKO KAZA] 

dio tijela neka je vazda 

uspravan, da prsa ne upadnu i da ramena ostanu ravna.Najbolji [lijek 1 su w za 
to »proste« jačalačke vježbe. 

Pretpostavljene svoje neka naučnik vazda posluša, jer od njih [može štojda 
nauči. Ako se ponaša pokudno, ako opetuje iste pogrješke usprkos ponovnoj opo¬ 
meni, tada vodiči njegovi izgube volju, da mu što pokazuju i^da.'ga upućuju, pa 
ga prepuštaju samomu sebi, opsipavaju ga psovkama i moraju ga dapače da 

kazne. Materijal, koj mu je u poslu povjeren, neka pomnjivo čuva. Ima bo pi¬ 
smena i uresa, koji su veoma nježni i skupi, te se lako pokvare. Slagarski naučnik 
neka sam nastoji, da što više nauči od vještih radnika, a to će mu biti moguće, 
bude li otvorio oči i uši kod posla i bude li nastojao da oponaša vješta rad¬ 
nika, videći kako on radi. 

Slagarski se pomoćnici vrstaju u takve, koji slažu djela, novine, oglase, kajde 

(note), tuđinštinu (ine je¬ 
zike), matematički slog itd. 

Djela i novine mora 
svaki slagar umjeti da 
slaže, jer je taj posao 
u glavnom kao »glatki 
slog« osnov svim inim 
slagarskim radnjama. Za 
novinski slog iziskuje 
se ponajviše brzo i 
točno (korektno) slaganje. 
Tu se ne zahtijeva, da su 
pojedine riječi tako jed¬ 
nako razmaknute kao što 
u djelima. Slagari tuđin- 
štine, matematičkoga i 
kajdovnoga sloga vazda se 
cijene i traže. Isto tako se 
traže vrsni slagari za 
oglase. Ovi slagari postaju 
samo od intelegentnih 
(umnih) mladića, jer za 
ove radnje treba lakoga 
shvaćanja i sposobnosti. 
Kojoj će se od ovih struka 
pojedinac da posveti, o 
tom odlučuje njegova ose- 
bina (individualnost). 

Mladić može tekar onda 
slobodno da odabire struku, 
kada je izučio, no i to 
mu uvijek riije odmah 
moguće, j er j e w puki slučaj, 
ako mahom dobije takovo 
alište u Zagr'ebu. mjesto, kakovo sije že¬ 

lio. Obično se ne pita, 

da li mu je posao, što ga ima da obavlja, po volji ili ne. Tu valja onda da se 
očekuje zgodna prilika, dok se nađe zaželjeno mjesto, a dotle se valja upu¬ 
ćivati u omiljeloj struci dobrim stručnim djelima (knjigama) ili još bolje da se 
o tom propitkuju drugovi, koji u toj struci rade. U opće preporuča se sva¬ 
komu slagaru, da vazda napreduje u svom zanimanju i da ne zamari (ne zapusti) 
ono, što je već jednom naučio. 

Cesto se događa, da slagar dobije nečitljiv rukopis (manuskript*), pak ne 
može mnogu riječ, osobito tuđu ili manje poznatu, da pročita. 

Svoje drugove ne će da pita, jer se ili stidi ili ga pak ovi otprave što pre¬ 
čestim propitkivanjem dodijava. Uslijed toga se obično potpuni besmisao složi. 
Popravljač (korektor) se poradi mnogih pogrješaka ljuti, te stavlja kojekakve 
opaske i primjedbe na popravak (korekturu) ili pak faktor iskara takova nevježu, 
koj popravljanjem pogrješna sloga izgubi ne samo vremena, već i na zaslužbini. 
Da je dotičnik slobodno svoje vrijeme posvetio valjanu štivu namjesto beskorisnim 
kojekakvim zabavicama, mogao bi koji taj jad da si uštedi. Takav neka zamoli 
svoga gazdu ili faktora, pak će ga ovaj rado da uputi na bolje, dakako, ako ga 
svojim ponašanjem ne ogorčuje.JAko je slagar iole načitan, pa ima li ikoliko soli 
u glavi, lako će i lošiji rukopis da pročita, a to se zahtijeva ed svakoga slagara. 
Kako većina slagarskih pomoćnika radi po pogodbi (akordu — stručnjaci vel e 
da je slagar u obračunu), to je slagarskomu pomoćniku štetno, ne može li manu¬ 
skript lako da čita. Istina, mora se priznati, da ima rukopisa, u kojima gdje-što ne 
može ni slagar, ni/korektor, ni faktor da odgoneta. Nečitljivo mora onda*] pisac 
sam u korekturi da popravi, a to je onda šteta piščeva. 

Slabi i srednji slagari zasluže tjedno do 18 kruna. Dobri slagari, pa oni tu¬ 
đi nštine i drugih težih slogova zasluže tjedno do 40 kruna. Korektori, tiskarski 
knjižioći i slični zaslužuju mjesečno po 200 kruna, no za ove, kao što i za faktore 
ne može se ništat određena da reče, jer o tom, kolika da im je plaća, odlučuje 
sposobnost pojedinca, kao što i veličina posla. Faktori (tiskarski poslovođe) imaju 
često velik dohodak. 

Dužnost je faktorova, da porazdijeli posao slagarima i tiskarima, te da ih 
nadzire, da čita korekture, ako nema posebnoga korektora, uopće da upravlja, 
cijelim poslovanjem. U manjim tiskarnicama mora faktor gdjekad i sam da se 
lati posla. U velikim poslovima upravlja slagarsko osoblje slagarski faktor, a tis¬ 
karsko osoblje tiskarski faktor. Jako velike radnje imadu i nadfaktora ili tehničkoga 
ravnatelja/kojemu su razni faktori podčinjeni. 

Dobar faktor mora da je značajan, stalan i energičan (odlučan), te da je u 
svom poslu potpuno vješt, da je iskusan, a da spram svojih podčinjenih nije bahat 
i nadut. Vrsni su faktori rijetko kada takovi. 


Iz poslovnice. 

^Nastavak.) 

Piše Stanko Maurović. 

Račun. 

Trgovac nije vezan na kakav propisani oblik računa, niti mu tko može ko 
oblik da propiše. O tom odlučuje samo vlastiti njegov ukus. Kolone ili stupci, 
koje račun ima/ uređuju se po vrsti robe, kojom trgovac trguje. Trgovac sa spe- 
cerajskom robom ili onaj sa rukotvornom (manufaktornom) robom, ne mogu vazda 
da imaju jednake kolone ili stupce u svom računu, a knjižar ili trgovac sa željeznom, 
staklenom ili drugom robom, uredit će si onoliko stupaca, koliko to iziskuje roba, 
koju prodaje. Općenito imadu računi slijedeće kolone.j. Prva s lijeve strane je za 
datum, druga je predmetna, treća je za cijenu, a četvrta je_ za vrijednost robe. 
Izim ovih stupaca imadu gdjekoji računi jošte 1 ili 2 stupca više, kako već iziskuje 
roba, kojom trgovac trguje. Sada ću ti *pokazati*drugi jedan oblik računa. 


*) Manuskriptom naziva slagar sve, s čega kod svog posla pregledava. 

Vilim Šušković, trgovac^sa rukotvornom (manufakturnom) robom šalje 1. 
travnja 1897. račun svojoj mušteriji Martinu Vojakoviću račun za 1. četvrt godine 
1897. t. j. od 1. siečnja^do 31. ožujka 1897. 

Martin Vojaković uzeo je od Vilima Šuškovića ovu robu : 

10. siječnja 1897. 10 tn finoga platna po k. 0.76 i 10 m prostoga platna po 
k. 0*48. 

25. siječnja sivoga engleskoga sukna za odijelo 4 1 / 2 m po k. 13*—, 2 m 
fine podstave po k. 0*60 i 1 >n obične podstave po k. 0*3&. 

31. siječnja 12 kom damastnih ručnika, kom po k. 1*60. 

8. veljače 10 m svilene vezanke ružičaste 5 cm široke po k. 210. 

22. veljače 2 m baršuna tamno-crvenoga po kr. 4 80 i 5 koluta svilenoga 
konca po k. 0*32. 

5. ožujka 12 kom finih platnenih rubaca po k. 160 i 12 kom malenih ubrusa 
po k. 0‘58. 

20 ožujka 5 m prostoga platna po k. 0*48 i 12 kom velikih ubrusa po 
k. 1-60. 

27. ožujka 1V 2 m svile po k. 3 60 i 8 m jakoga gradla po k. 0 98. 

VILIM ŠUŠKOVIĆ 

Trgovina manufakturnom robom. 

U Zagrebu, /. travnja 18 97 . 

Račun 


za gospodz’/z# Martina Vojakovića u Zagrebu. 


Datum 

Metara 

Kom a da | 

Plativo u Zagrebu 

fioTl 

Cijena 

Iznos 


k. | f. 

1897 

IO 

IO 


\ finoga ! platna 

—■76 

7 

60 

siječanj 

» 

IO 


l prost. ; » 

-48 

4 

SO 


2 5 

n 2 


sivoga engleskoga sukna 

13 — 

58 

50 

» 

» 

2 


fine podstave 

— '60 

I 

20 

» 

» 

1 


obične podstave 

-38 

— 

38 

» 

31 


12 

damastnih ručnika 

160 

19 

20 

veljača 

8 

IO 


svilene vezanke 5 cm sir. 

2 'IO 

21 

— 


22 

2 


baršuna tamno-crvenoga 

/j' 8 o 

9 

ĆO 

» 



5 

koluta svilenog konca 

—•32 

1 

60 

ožujak 

5 


12 

finih platnenih rubaca 

r 6 o 

19 

20 

» 

» 


12 

finih plat , rubaca malih 

—58 

6 

96 

» 

20 

5 


prostoga platna 

! —48 

2 

40 

» 

» 


12 

velikih ubrusa 

rćo 

19 

20 

» 

27 

i'U 


svile 

jćo 

5 

40 

» 

» 

8 


gradla jakoga 

— ’p 8 

7 

m 





Ukupno 


184 . 

88 










»Sa kolikom bi biljegom ovaj nepotvrđeni račun biljegovao?« — »Sa biljegom 
po 10 f.« — »Dobro U 


(Nastavite© se). 

- Dobar 

Već u ranu zoru dobar šegrt 
Pun veselja na poso se daje. 

Mlad je, krjepak, pun života. 
Poteškoća, jada — ne poznaje. 
Posla svakog radosno se laća. 

U radu mu zadovoljstvo, plaća. 

Kada majstor pošalje ga, 

Da opravi ma i teško djelo, 

Eno njega, — kako hrli, trči . . . 
Vrstan radnik on će bit za cjelo! 

Cio dan mu ruka marna radi, 

A duh ljepu budućnost mu gradi. 


šegrt. 

Pa i knjigu, družicu tu zlatu, 
Čestit šegrt toli cjeni, voli: 

Iz nje uči, njom si dušu hrani, 

Iz nje Bogu višnjemu se moli. 

A u školi pomno sluša vazda, 
Zna, da sve će trebat kao gazda 

Tako njemu danci minu mladi, 
Veselo se vazda svoga rada hvata, 
Pa kad bude svoj gospodar jednom, 
Bit će trudu i obilna plata. 

Šegrt takav zdravo u svjet gleda — 
Radinost gdje — nikom stradat ne da. 

Stjepan Širola. 


Kratki članci. 

Krojač i hajduci. U nekom gradiću živio krojač. Kad je nadošlo ljeto, 
pcđe na putovanje. Sobom uze škare, iglu, konca i hrane za nekoliko dana. Pu¬ 
tujući tako, nestalo mu hrane. S toga se zaustavi kod nekoga trgovca, moleći ga, 
da ga nahrani i da ga primi na konak. Gospodar je bio vrlo dobra srca, te je 
krojača rado nahranio i primio na konak. Reče mu, da prenoći u staji. Krojač 
ode radostan u staju, da se otpočine od daleka putovanja, al kad tamo — u staji 
sve puno parcova i miševa, te nije u njoj mogao da prenoći. Krojač izađe s toga 
na dvorište, te se ušulja u neku škrinju, u koju se dobro zatvorio, misleći, da će 
ovdje moći sjegurno da prenoći. 

U pol noći, kad su već svi slatko usnuli, navale u dvorište i u staju hajduci, 
te su odveli sve blago iz staje, a iz dvorišta pobraše sve velike i pune škrinje, 
pa tako odnesu i onu, u kojoj je spavao krojač. Sve to natovare na kola i otpreme 
u svoju špilju. 

Putem mišljaše krojač, kako da umakne smrti, jer je znao, ako se oglasi, da 
će ga] jegurno ubiti. Tako mišljaše cijelim putem, dok ne dospješe hajduci 
do neke špilje. Tu stovariše sve u špilju, samo onu škrinju, u kojoj je bio 
krojač, ostaviše pred špiljom, jer je bila laka, pa mišljahu, da nije baš vrijedna 
što u njoj. 

Po tom odu svi hajduci, samo je jedan ostao kod špilje, da pazi, ne bi li 
otkuda došli ljudi po oteto blago, pa legne na sanduk, u kojem je bio krojač. 
Krojač je sve to slušao u smrtnom strahu, pak smisli, kako će. On poče dizati 
poklopac, ali ga nije mogao da digne. Drugi put se još većma upre, ali badava 
mu muka, jer nije nikako mogao. Silno se uplaši, misleći, da su ga hajduci zatvorili, 
te da će morati da pogine od glada. Sada opazi krojač na škrinji nekoliko škulja, 
domisli se nečemu i prihvati se posla. Brže bolje prišije hajdukovo odijelo, koji 
je zdravo hrkao, kroz one škuljice na poklopac i kad je bio gotov, ubode kroz 
jednu takovu škulju hajduka škarama bas ljuto. Ovaj se probudi i uplaši, pa htjede 

da skoči sa škrinje, al kako je bio čvrsto prišiven, pridigne poklopac i začudi se 
veoma, što se ne mogaše da otkine od škrinje, te pomisli, da je začaran. Krojač 
skoči brže bolje iz škrinje i dok se je hajduk odriješio, krojač je već daleko odmaknuo 
i zahvaljivao svojoj iglici i koncu, što se spasao. — Priopćio Fr. Osojnik, naučnik. 


Veliko ZlO. »Velika je nesreća, kada čovjek ništa drugo ne ruča (ne objeduje), 
nego koru hljeba i zdjelu variva, dok drugi uživaju svakojaka obilja,« tako se namrgodio 
Paja, kad mu je dobra njegova baka o podne pružila komad slasna kruha i stavila 
preda nj zemljanu zdjelu, punu dobro začinjena variva; »veliko je zlo, kada mora 
čovjek svaki dan tako rano da rani i za poslom da ide, dok drugi slatko još poči¬ 
vaju i ne trebaju da rade; velika je muka, kada moraš ranim jutrom debeo snijeg, 
da prtiš, a drugi se toli udobno voze.« 

Baka pusti svoje švelo, pogleda dječaka i reče: »Blagoslov je to, kad imaš 
kruha, dok toliki drugi gladuju; kad pod svojim krovom imaš zaklona, dok toliki 
drugi bez kuće i bez kućišta pod vedrim nebom moraju da trpe sve nepogode. 
Blagoslov je to, kad su ti osjetila zdrava, kada vidiš, kada čuješ, kada možeš da 
govoriš, a mišice imadeš snažne, te možeš svoje poslove da radiš, dok su toliki 
drugi slijepi, gluhi, nijemi, slabi, nemoćni i bolesni.« 

Momak uzdigne oči, pak će nezadovoljno: »Ti bako nikako ne ćeš da priznaš, 
kako je koješta zlo na svijetu.« 

»O da, dragi Paja,« odgovori dobra starica, »ima ipak nešto, što je veliko zlo.« 

Paja se već uzradovao, da će baka ipak takova nešto kazati, što će samo 
potkrijepiti njegove jadikovke i tužbe zbog tobože teške njegove sudbine, pa upita 
nestrpljivo: »No bako, a što je to?« 

Starica ga ozbiljno pogledi i odvrati mu: »Sinko moj, ja mislim da je to 
veliko zlo, kada je srce toli tvrdo, te je nezahvalno za tolike darove, što ih primamo 
od dobroga našega oca nebeskoga!« 

Ove se nježne i isTrene staričine riječi kosnuše ćutljiva srca Pajina, oči mu 
se orose, poljubi dobru svoju baku i pođe vesela srca na posao, koji mu nikad 
više u životu nije oteščao. V—a. 

NAŠE SLIKE. 

Buce*ntoro (str. 69.). Bilo je davno, kad su Mlečani (Venecijanci) plaćali 
hrvatskim knezovima danak, da mogu slobodno da plove uz obale hrvatskoga 
mora i ovdje da trguju. Godine 992. izmoli mladi, no lukavi i poduzetni mletački 
dužd Petar II. Orseolo u Carigradu bullu, t. j. slobodu, da mogu mletački trgovci 
po svem grčkom carstvu da trguju i da plaćaju manju carinu, nego ikoji drugi 
narod. Ova je bulla Mletke silno pomogla, a Hrvatskoj je otuđila dalmatinske 
gradove, koji su od onda počeli pristajati uz Mlečane, samo da i oni uživaju mle¬ 
tačke pravice u grčkom (bizantskom) carstvu. Orseolo poče dizati Dalmaciju (gra¬ 
dove Zadar, Trogir, Spljet i otoke Krk, Rab, Osor) protiv Hrvatske i otkaže danak 
godine 988., a da laglje postigne svoju svrhu, predobije za se Svetoslava Surinju, 
nevjernoga brata hrvatskoga kralja Držislava. 

Još iste godine osvane Orseolo s velikim brodovljem pred gradovima i oto¬ 
cima dalmatinskim, a ovi mu se poklone kao gospodaru svomu. Mlečani se od 
sada sve više osiljavali na moru, dok nijesu postali jedini gospodari Jadranskoga 
mora. Da to svoje gospodstvo slikovito predoče, uveli su g. 1.311. slavlje: »vjen¬ 
čanje dužda s morem«. 

Na »Spasovo«, kao na onaj slavni dan, kada je Orseolo bio otplovio sa svojim 
brodovljem iz Mletaka put Dalmacije, sjajno bi opremili veliku i krasnu galiju 
»B učen toro«, da se na njoj dužd poveze na pučinu morsku. Kad bi galija od¬ 
makla od obale, vjenčao se dužd s morem : bacio je u nj zlatni prsten. Ovo vjen¬ 
čanje Mletaka s morem bilo je vazda osobito svečano i sjajno. 

Posljednji »Bucentoro« sagradiše Mlečani god. 1.728., ali ga god. 1.797. razore 
Francezi, kad su pobjedili Mlečane i orobe ga, lakomi za zlatnim nakitom nje¬ 
govim. I tako pade moć slavne, al silne i strašne »Kraljice mora«. V—a. 



Novo hrvasko kazalište u Zagrebu (str. 72.), ponosno se uzdiže na 
Sveučilišnom trgu. Divna je ova građevina podignuta u slogu nove talijanske 
renesanse. Građevne su osnove sastavili bečki graditelji Helmer i Fellner. Graditi 
se započelo mjeseca lipnja 1.894., a zaključni kamen svečano je položilo Njegovo 
Veličanstvo, naš kralj Franjo Josip I. dne 14. listopada 1.895. za trodnevnoga bo¬ 
ravka svoga u Zagrebu Zgrada je podignuta na terasi (zaravanku), koji je m vi¬ 
soko nad trgom, te je sav asfaltovan. 

Zdanje ima tri glavna dijela. Prvi dio zaprema ulaz sa ložijom, pridvorje i 
foje. Nešto više je drugi dio sa niskom kupolom, koj obuhvaća gledalište sa nuz- 
grednim prostorijama. Treći je dio najveći i najviši. Tu je pozornica sa nuzgrednim 
prostorijama. Pročelja (fasade) urešena su risalitima, stupovima i reljefima (izbočitim 
uresima). Sadrene je kipove izradio bečki kipar Togi (Vogl). 

Nutarnjost je bogato i sjajno urešena. Kroz sjajni ulaz ulazimo u vestibil, 
koji je okružen stupovima. Tu su blagajne. Iz vestibila vode vrata u parter (pri¬ 
zemlje), a stubište u lože. Izlaza ima dovoljno. Gledalište je vrlo sjajno. Dugo je 18> 

a široko 17 U novom 
kazalištu ima mjesta za 
1.200 gledalaca. Strop je 
slikao bečki slikar Gole 
(Goltz) Glavni je zastor 
slikao domaći naš umjet¬ 
nik slikar Vlaho Bukovac. 
Svaka na toj umjetnini 
naslikana osoba poznata 
je iz povjesti hrvatskoga 
kulturnoga (obrazovnoga) 
preporoda. 

Cijela gradnja toga kaza¬ 
lišta • stoji bez uređenja 
trga i parka (perivoja) 
1,400.000 kruna. J V. 


T r a ž ii i c a 5*. Posvuda je zima sada, al gdje je Zimović,*k°j vlada? 

Na traži lici 3 (br. 3. str. 76.) stoji zvjerokradica Joco u desnom kutu goje: na kamenu 
među granjem. Šešir mu je šiljast, a preko desne ruke mu puška. Našli su ga i valjano opisali: Poppel 
Marjana, Sobotkiewicz Marcel i Tomas Dragutin u Zagrebu; Deutsch Makso i Krmpotić Viktor u Sisku; 
Fejzagić Džemail u Dolnjoj Tuzli (Bosna; našao i na i. i na 2. tražilici); Tomić Vjekoslav u Daruvaru. 


*) Tko ga nađe i valjana nanDga opiše do 1./2. 98., priopćit ćemo ga u 7 broju 


# v 

VIJESTI. 


Nove knjige. »Matica Hrvatska«. 
Neumorna i prezaslužena naša »Matica Hrvatska« 
spremila je i opet za godinu 1.897. svojim čla¬ 
novima prekrasan, biran i obilan književni dar, 
naime ovih 10 knjiga: 1. Kučera: Vrijeme. 2. 
K 1 a i d : Bribirski knezovi. 3. Pinter : Nje¬ 
mačka književnost 4. T ur g en j e v: Lovčeve 
bilješke. 5. Senoa: Sabrane pripovijesti (svezak 
osmi). 6. F iirs't: Kraljević Marko. 7 Osman- 
Azis: Bez svrhe. 8. T r e s i ć-P a v i č i ć : Car Si- 
meon. 9. Novak: Dvije pripovijesti. 10. Les- 
k o v a r:f Sjene ljubavi. Prve su tri knjige poučne, 
ostalih je sedam zabavnih Članovi prinosnici do¬ 
bivaju svih 10 knjiga za ciglih 6 k., dok 
im knjižarska cijena 22 k”4o f. Obilan ovaj 
i vanredno jeftin književni dar pruža u punoj mjeri 
krasne duševne hrane i zabave, pak ne bi s toga 
smjelo da bude nijedne napredne hrvatske trgo¬ 
vačke i obrtničke kuće, čiji stol ne bi resila izda¬ 
nja »Matice Hrvatske«. 

Začarani žabac. Pozorišna priča u dva 
čina s pjevanjem. Priredio Stjepan Š i r- o 1 a. 
Karlovac 1.897. Čisti prihod je namijenjen gospo- 
jinskom družtvu „Sv. Vjekoslava w u Karlovcu. 
Cijena 20 fil. Preporučamo nježnu ovu pričicu 
vrijednim našim štiocima. 

Sitnice. 

Stari Čepovi izvrsno su mjetilo (stvar, 
kojom se potpaljuje vatra), ako se nakvase pe- 
trolejem, pak se 'onda zatvore u limenu ili sta¬ 
klenu posudu, dok se trebaju. 

Slađor i kreč (vapno). Tko vapnom 
radi, znade dobro, kako je jetko (grisko) i kako 
može da naudi očima, ako u nje prispije Kad bi 
se to komu dogodilo, najbolje je, da^si brže bolje 
ispere oči sladornom vodom (to je voda, u kojoj 
ima rastopljena sladora). 

Tvrdom ili vapnenom vodom ne 
valja, da se zalijeva bilje u loncima jer začepljuje 
sitne šupljinice bilja i tako ga ubija Tvrda se 
voda- neka prekuha i ohladi, a onda se njom 
neka zalijeva. Dobro je, da svaka zaljevaća voda, 
osim kišnice, opstane na suncu i na zraku po ne¬ 
koliko dana. 

Vrijednost Željeza. Komad željeza, koji 
vrijedi 60 f., vrijedi u potkove prekovan 2 k., 
kao ratarsko [oruđe 3 k., a prerađen u dobni- 
kove kazaljke i pera (leve), može i do 30.000 k. 
da vrijedi, 

Čišćenje starijeg drveća. Starije se 
drveće najzgodnije čisti pred zimu ili rano proljeti. 
Svi suherci (suhe grane), pa one, koje se križaju, 
koje su preguste, koje su preslabe, koje vise ili su 
prelomljene, pa vodenjače (jalovice), svi korenjaci 


(šibe, koje iz korjena tjeraju, pak uzimlju stablu 
snagu), moraju da se odrežu, ako su tanke, oštrim 
nožem, a deblje pilom. 

Kavski talog je dobar gnoj, jer sadržaje 
puno dušika. On i zemlju rahli, ne da korovu 
maha te je koristan i proti buhačima i ušencima. 

Američki liciooi rade mnogo štr¬ 
caljkom namjesto kistom. " Onu stijenu, koju 
treba da oboje, poprska jedan radnik tankom 
štrcaljkom, a druga dva radnika razmazuju boju 
kistovima Smješno je to vidjeti, al je naredno. 
I u velikim Pullmannovim tvornicama vagona liči 
se tako ^uljenim bojama. 

Mrlje od tinte u podovima sve da 

su i stare, mogu se da izvade ako se nakvase 
razvodnlenom solnom kiselinom i tako ostave 
neko vrijeme. Onda se polijevaju vodom, te ispiru 
po nekoliko puta. Nešto jasnija pjega, koja uslijed 
toga nastaje, potamni naskoro opet. 

Dosadni kućni mravi protjeraju se, ako 
se u pukotine nakapa nišadoroviče (salmijaka). 
Mravi od nje bježe. 

Potrošak žigica Sitna ova, ali toliko 
potrebna i korisna stvarca proizvodi se i troši u 
tolikoj mjeri, kao nijedna druga. Po približnom 
sračunavanju potroši jedna glava u Evropi duevice 
po 7 komada, što čini po broju stanovnika 2 mi- 
ljarde (2^tisuće milijuna) na dan, a na godinu 
730 miljsrda. Ove žigice poredane, proteg e bi se 
36,5 miljarđa m daleko, pak bi 829 puta obu¬ 
hvatile Zemaljsku kruglju ili kad bi ovih 829 za¬ 
voja bilo sastavljeno, to bi Zemlju obujmila 1.64 
m široka pruga. 6000 žigica teži hg } a drvo onih, 
koje se dnevice potroše, teži samo 300 000 kg. 
Pošto 772 3 topolovine koja je najbolja građa za 
žigice, tezi 300 Teg, to treba 400.000 772 3 drva sa 
l0 9‘5 milijuna kg težine, da se namiri samo go¬ 
dišnja potreba u Evropi. Ostala građa, koja se 
treba za žigice, ne da se ni približno da procjeni, 
samo za fosfor se znade, da ga godišnje treba 
210,000 kg. Priračuna li se cijeni drva i fosfora 
još plaća radnicima, kojih se cijeni do 3o.ooo, to 
vrijede žigice, koje se godimice proizvode u Evropi 
do 200 milijuna kruna ! U toj svoti nijesu zara- 
čunaue škatu je, omot, papir, konopac i ine sitnice. 

Golubovi listonoše bili su već odavna 
poznati. Iz biblije saznajemo, da su golubove upo¬ 
trebljavali kao vjesnike već u davnoj davnini, a 
to valjda nije bilo samo slučajno, nego su golu¬ 
bove tomu sigurno priučavali. Čudnovato je, da 
je Noe upravo goluba ispustio iz svoje lađe (arke), 
kak . bi mogao saznati, e da li je već nestalo po¬ 
topa i može li da stupi na suho. Po tom se može 

suditi, da su već u najstarije doba znali za to, da 
golubovi umiju naći svoje prebivalište. Pouzdano 
se znade, da su na istoku već odavna upotrebljavali 
golubove kao vjesnike, a s istoka se to znanje pre¬ 
nijelo k nama Grci su to naučili sa svojih nase¬ 
obina (kolonija) kao što i od Feničana (najglaso- 
vitije'ga trgovačkoga naroda u starom vijeku). Tim 
svojim znanjem dobro se poslužiše Grci za svojih 
olimpijada (narodnih svetkovina), s kojih su po go¬ 
lubovima pobjede razglašivali na sve strane. Da 
se golubovi mogu korisno i u ratu upotrebiti, i 
to je već davno bilo poznato. Arnold od Libeka, 
koji je bio početkom trinaestoga stoljeća opatom 
libećkoga manastira sv. Ivana, zabilježio je, da je 
knez Boemund g. 1,197. iz križarske vojne kod 
grada Antiokije obavijestio svoju obitelj o pobjedi 
po golubovima. I Napolen 1 . je po golubovima 
dao raznositi vijesti. No najznatniji su uspjesi, što 
su ih g 1.870/71. s golubovima polučili Francezi 
za francesko-njemačkoga rata. (O tom se pripovi¬ 
jeda na strani 16. i 17. »Crtica iz prirode« od 
urednika ovoga lista.) 

Stare se uljene slike obnavljaju, 

ako se nježno otaru spužvicom, koja se namočila 
u čistu špiritu. Kada se je slika osušila, onda se 
prevuče žitkom, prozirnom pokosti (firnisom). Ta 
se pokost dobija, ako se u staklenci široka grla 
smiješa 100 g bijeloga mastića (mastiksa) 5 g ve¬ 
necijanskog terpentina, 17 g kamfora, 5*4 g naj¬ 
finijega, rektifikovana, franceskoga terpentinskoga 
ulja i 125 g špirita, pak se ta smjesa ugrije u 
vodenoj kupelji (dakle ne nad plamenom, već u 
toploj vodi). 

Računske zadaće*. 

i Neka je nakapnica 2 m 50 cm široka, 4 
m duga, a 75 cm duboka. Iz jedne cijevi isteče u 
nju za sat 5 hl vode, a iz druge 2 hl. U koje će 
se doba da napuni ta nakapnica ? 

2 . Kupim si odijelo za 39 k. Poslije četvrtgo¬ 
dišnje porabe prodam ga sa 40% kupovne cijene. 
Za taj si novac kupim novo odijelo, za koje na¬ 
doplatim 22 o°/ 0 prodajne cijene. Koliko sam platio 
za drugo odijelo ? 

3. Srebrna forintača zaprema 66 6 m s ; ko¬ 
liko bi se tih forintača moglo da salije u hl ? 
(i l = dm*). 

Proizvodi rač zad. iz 3 broja : 1) 33*44 
km = 33330 33-4 to : 2.200 — 15*2; 30 č. = 

* Tko nam do 1. veljače 1898. pripošalje 
valjana rješenja, priopćit ćemo ga u 7. broju. 


V 2 S = 0*5 s; 0*5 X i3 ’2 = 7-6 8 = 7 s.* 
36 6. Netko će provaliti 33*44 km za 7 s. 36 č. 

2) 28 X 28 = 784 m 2 ; 4076-8 k: 784 = 
— 5' 2 k; 5*2 k. X 17 = 88*4 k; 17 m 2 toga gra - 
dilišta stoji 88 k. 40 f. 

3) 0*02 x 0*2 x 5 = 0*02; 24 k X o 02 = 
== 0*48 k; daska je po 48 f. 

Valjano ih je riješio: Ilija Bolić, a 1. primjer 
Hinko Weiller u Zagrebu. 


Smješice. 

Neugodno. Stražmeštar: »Tokmiću, vi ste 
valjda najbedastiji u čitavoj kumpaniji. Imate li 
braće?« — Tokmić : »Jest, imadem brata, gospo¬ 
dine stražmeštre?« — Stražmeštar: »Pa je li i on 
tako bedast kao što ste vi?« — Tokmić: »On je 
još bedastiji nego li ja, gospospodine stražmeštre.« 
— btražmeštar: »Pa što je on ?« — Tokmić: »On 
je stražmeštar, gospodine stražmeštre«. 

Čistoća. Otac: »Tvoje su ruke danas 
mnogo čišće, nego li obično. Kako to ?« — 
Kćerka: »E, danas sam načinila valjuške (knedele) 
za rnčak !« 


Poziv. 

Buduć da s ovim brojem završujemo prvo 
polugodište, to najučtivije umoljavamo p. n. pret¬ 
platnike, koji se pretplatiše samo na pol godine, 
da nam izvole što skorije priposlati pretplatu za 
drugu polovicu godine. 

Mnoga gospoda vraćaju nam list, a poslije 
ga opet naručuju i time nanose štetu, jer se mora 
poštarina dvostruko da plaća, a mnogi se brojevi 
tako iskvare, da se ne mogu više upotrebiti. Kraj 
toli male pretplate velika je to šteta po novo i ko¬ 
risno ovo poduzeće, gdje se radi požrtvovno bez 
ikakve materijalne koristi lih iz rodoljubiva preg¬ 
nuća. 

Na žalost imade veoma mnogo takovih p. n. 
pretplatnika, koji nam nijesu još nijednoga broja 
vratili, ali ni pretplate poslali, a niti riječju ja¬ 
vili, kane li to da učine. Ovime ih s toga naj- 
uljudnije molimo, da se izvole odazvati ovomu 
pozivu. 

Ujedno molimo, da se novci, narudžbe i re¬ 
klamacije šalju samo upravi, buduć da se ured¬ 
ništvo ne može tim da bavi, a uredništvu da se 
šalju samo dopisi, članci, odgovori i odgonetke. 

Uprava „Vjernoga druga u . 


SADRŽAJ: Nova godina. — Majstor Stružić. (Svršetak) — Oblici umjetnosti. — Veseli brico. 

— Kako je u slagariji. (Svršetak.) — Iz poslovnice. (Nastavak.) — Dobar šegrt. — 
Kratki članci: Krojač i hajduci. Veliko zlo. Naše slike. — Vijesti. — Sitnice. — 
Računske zadaće. — Smješice. — Poziv. 

Vlasnik i nakladnik : Knjižnica trgov. i obrtn. ppm. i naučn. u Zagrebu. 

Tiskara knjižare Lav. Hartmana (Kugli i Deutsch), Zagreb. 















2 a b aVf, i « poučni l'sl 

za trgovačku, obrtnu i opetovničku omladinu. 
Uređuje JULIJE VARŽIČKA. 


Izlazi i. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih ioo kom. po I kruna. 


Preporučen po vis. kr. zem. vladi odjelu za bogoštovlje i nastavu u Zagrebu 
od 18. studenoga 1.897. broj 18.652. 


Br. 6. 


U Zagrebu, 1. veljače 1.898. 


Tečaj I. 


Drvo kao gradivo. 

Od sviju sirovina, što*ih čovjek prerađuje, najpoznatija jest drvo. Čovje¬ 
čanstvo si njime namiruje mnoge potreboće, te ne će valjda nikada moći bez 
šumskoga toga proizvoda da bude. 

Uporaba je drva tako stara, kao što i sam obrt. Pračovjek, koj kovina nije 
ni poznavao, bio je prinužden, da si potrebne svoje sprave i oruđe ugotavlja iz 
drva i kamena. U bujnim šumama našao je ne samo sjegurna zaklona, nego i 
nepresahnjivu riznicu, iz koje mogaše da uzima oruđe i sprave, što ih je trebao 
u ratu i u miru. Bogata ga je šuma darivala ne samo tvarju (gradivom), već i 
gotovim oblicima jednostavnih potreboća. Toli raznoliko granje i korijenje prašuma 
nuđalo mu veliko obilje toljaga, sulica, lukova, vilica, sjekira i sličnoga, što je 
trebao samo da otkine i malo da izgladi. 

Kako se drvo po svuda u obilju nalazi, ono je najstarija sirovina, koja se 
mnogo upotrebljava. Ono se najprostijim oruđem, kamenom, može da obrađuje, 
dapače i neobrađeno može da se upotrebi za kolibu, za oružje ili sprave. Otkada 
je čovjek počeo upotrebljavati kovine, naravski da je usavršio i oruđe, koj m pre¬ 
rađuje drvo, pa se uslijed toga usavršiše i proizvodi drva. Dakako da se je drvo 
ispočetka obrađivalo ručnom radnjom, dok u 4. stoljeću ne nastadoše prve pilane, 
kojima je pokretna snaga bila voda ili vjetar. Najsilnije se je usavršivalo drvarsko 
oruđe u 19. stoljeću, kadno se je svaki skoro alatić pretvorio u stroj, koj radi 
nevjerojatno brzo i točno. 

* 

Što drvo gospoduje u svjetskoj industriji (obrtu) i što se toli raznoliko upo¬ 
trebljava, tomu je uzrok, što je toli rasprostranjeno na zemaljskoj površini. 
Samo u pustinjama, koje čovjek prelazi najvećim pogiblima, onda u ledenim po¬ 
jasima, gdje samo malo obitelji oskudno životari, pa na golim pećinama i na 
snježnim visinama gorskim nema drva. U napučenim krajevima staroga i novoga 
svijeta, te u pokrajinama crne Afrike.koje su opustjele uslijed trgovine s robovima 
i s ljudožderstva (kanibalizma), jest drvo sirovina, koja se najobilnije i najlaglje do¬ 
bavlja. Daljni razlog, što se drvo toli raznoliko upotrebljava, jest taj, što su u 
u drvu združena tolika dobra svojstva, kako ih nema nijedna druga sirovina u 
tolikoj mjeri. Drvu manjkaju dakakako dva vrla svojstva kovinska: ono se ne da, 
taliti ni rastezati, no zato se lako cijepa i pili, a uz to je čvrsto, žilavo, pruživo 
i lako; ono je loše vodilo topline, trajno je i lako se obrađuje. Nadalje valja pro¬ 
misliti, da se drvo nalazi u prirodi kao gotovo gradivo (materijal), koje se može 
bez velike priprave da prerađuje, dočim se većina kovina moraju veoma mučnim 
i skupim ludžbenim putem da dobivaju iz rudača prije no što se mogu da upotrebe 
Napokon ima drvo da zahvali svoje toli odlično mjesto u obrtu tomu, što je jef¬ 
tino, te se mogu potrošene količine drva da nadoknade, dočim to kod kovina 
nije moguće. 

Za mnoge potreboće nadomještavaju drvo druge sirovine, kao što kovine 
kameni ugljen, kaučuk i druge, no zato se ipak drvo ne obrađuje manje nego li 
prije, dapače može se reći, da se je drvarski obrt znatno usavršio i razgranio, jer 
se naše potreboće danomice množaju, te se vazda izmišljavaju novi predmeti, koji 
se toli zgodno dadu iz drva da izrade. 

Nekoć, dok je zemlja bila slabo napučena i dok su silne prašume pokrivale 
površje zemaljsko, priraslo je gohimice znatno više drva, neg što su ga ljudi tre¬ 
bali. Kad se je čovječanstvo stalo množati, krčile se prašume bez ikake osnove, a 
na njihovim se krčevinama osnivala obitališta i oranice, pa se je tako sve manje 
moglo da nadomješta onoliko drva, koliko se ga je potrošilo Uslijed nerazborita i nesmi¬ 
ljena krčenja čitavih šuma nastao je goli krš (kras) po čitavim krajevima (kao što 
je istarski, hrvatski i dalmatinski kras ogolio za mletačkoga gospodstva, kadno 
su ti pohlepni trgovci naše šume pretvorili u svoje galije), silne su poplave zavla¬ 
dale, a podneblje se (vrijeme) takova kraja zaoštrilo. Većina evropskih država na¬ 
stoji strogim šumskim zakonima da ublaži ovakove nevolje, velikim se troškom 
stare rane viđaju, te se brižno nastoji o tom, da se opustjeli krajevi opet ošume. 
Ovo je nastojanje toliko nužnije, što se već sada mora iz stranih dijelova svijeta 
* da uvozi razno drvo, pak bi neprekidnim krčenjem ovih vanevropskih prašuma 
presahnuo i ovaj bogati izvor toga toli korisnoga i potrebnoga gradiva. 

P — a. 


Oblici umjetnosti. 

(Nastavak). 

P iše I g n j a t Vuksan. 

Stari Grci *. 

Prije no što ćemo se upoznati s »grčkim s 1 o g o m«, nužno je da upoznamo 
postojbinu starih Grka, njihova plemena i zajedničko im ime, vjeru, naobrazbu, 
zborove i državno im uređenje. 

* Čitajući ovo, nužno je, da iraadeš pred sobom valjan zemljovid stare Grčke. Uzajmiti pa možeš kod 
kojega gimnazijalca. 



U starom vijeku davno prije narođenja Isusova nastanio še je na najjužnijem 
i južnoistočnom dijelu poluotoka Balkansko-Grčkoga narod Grčki. 

Stara Grčka ili Helada sterala se je ispod Olimpa i Keramskih gora pa sve 
do najjužnijega dijela rta Peloponeza i okolišnih otoka mora Jonskoga, Sredozem¬ 
noga, Egejskoga i zapadne obale Male Azije. 

Stara Grčka se je dijelila na ove česti : 

I . Sjeverna Grčka. Nju sas avljahu Tesalija i Epir. U Epiru bilo je 
najznamenitije mjesto »Do dona«. (Tu bijaše najstarije proročište Zevsovo). 

II. Srednja Grčka ili pravi >Helas«. Nju je sastavljalo devet 
raznih pokrajina, od kojih je najglasovitija gorovita »Atika« sa poljem Maratonskim. 
(Na tom polju pobjediše Atenjani Perzijance god. 490 prije Isusa). Glavni grad 
joj bijaše Atena na Ilisu. Usred grada Atene uzdizaše se na pećini tvrđa ili 
akropola (gornji grad), a doljni grad imadijaše još i grad u luci. 

Znamenit bijaše još grad Delfi sa glasovitim proročištem Apolonovim. 

III. Peloponez, poluotok sa devet pokrajina. Najznatniji gradovi bijahu 
S p ajr t a i K o r i n t. 

IV. Otoci, kojih bi mnogo na zapadu, jugu i istoku (uz obalu Male Azije). 

Sva je Grčka mnogobrojnim gorskim kosama na mnogo dijelova raskidana. 

S toga su se mogla tuj samo pojedina plemena za sebe razvijati. Lijepo razvi¬ 
jene obale i mnogobrojni otoci pružahu Grcima zgodu, te se već u najstarije doba 
podaše brodarstvu i trgovini. Uz to dakako obrađivahu i zemlju, koja je stanov¬ 
ništvu pružala dovoljno hrane. Uzduh bijaše zdrav, a podneblje ugodno i blago. 
S toga su Grci bili uvijek tijela čila i zdrava, a duha bistra, pa nijesu tako naglo 
omlitavili kao istočni narodi. Ni u jednoga drugoga naroda ne opaža se toliko 
naklonosti i prihvatljivosti za ono, što je krasno i plemenito, kao u Grka. Oni se 
zanimahu pjesništvom, glazbom i lijepim umjetnostima. Njihovim umotvorinama 
divi se još i danas čovječanstvo, a u mnogom su nam nenatkriljivim uzorom. 

Grci nijesu vjerovaii u jednoga nevidljivoga Boga, već su mislili, da su cijela 
priroda i sav svemir puni božanskih bića. Oni su obožavali : Žarko sunce, sjajni 
mjesec, rujnu zoru, šarenu dugu, strašnu oluju i druge prirodne pojave. 

Bog »Zevs« bijaše otac svih bogova i ljudi, zaštitnik neba i zemlje. Žena 
mu bijaše božica »Hera«, kraljica neba. 

Zevsa su prikazivali kao čovjeka s munjom ili žezlom u ruci. Posvećena mu 
bijaše ptica orao, a njegovoj ženi paun. 

Zevsova su djeca »Apolo«. bog sunca i zaštitnik glazbe, zatim blizanka mu 
»Artemida«, božica mjeseca i lova i napokon »Palas Atena«, bežica vedroga 
neba i mudrosti. Stan najviših tih bogova bijaše na gori Olimpu (»olimpski 
bogovi«). 

Heba, vječna mladost i Gani med, razveselitelj srdaca, dvorili su tuj bo¬ 
gove jelom i pilom, a mnoge muze (djevice mudrosti) razveseljavale su ih pje¬ 
vanjem, glazbom i plesanjem. 

Poseidon, brat Zevsov, bijaše bog mora. On drži u ruci trozub i s njim 
trese svijetom. 

Drugi brat Zevsov »Had«, gospodar je podzemnoga svijeta. Osim tih bilo 
je još mnogo drugih bogova i božica. 

Duše dolažahu po čovječjoj smrti u »Tartar«, gdje su grješnici trpjeli 
vječne muke ili pak u »Elizej«, gdje su pili vodu iz rijeke Lete, te zaboravivši 
na sve nevolje i bijede, živjeli sretno i veselo. 

Žrtve, što ih žrtvovahu bogovima, bijahu krvne i nekrvne. Bogoslužje im 
bijaše veselo, te se obavljalo uz pjevanje pjesama, glazbu i ples. 

Najstariji žitelji Grčke bijahu »Pelazgi«. To su praoci starih Grka. Oni bi¬ 
jahu ratari, koji podizahu tvrde gradove i obožavahu prirodne sile: Zevsa (nebo) 
i Demetru (zemlju). 

K njima dolažahu narodi Malo-Azijski, napose Feničani, te ih naučahu ra¬ 
znom znanju i umjeću, brodarstvu, trgovini, ruđokoplju i obrtu. Kraj-toga uputiše 
ih u pismo, novac, mjere i uteze. Nebrojeni doseljenici po kopnu i po moru iš- 
tisnuše doskora stara grčka plemena, ili se opet stopiše s njima, te zadobiše nova 
imena. Tako nestade starih Pelazga, a mjesto njih javljaju se nova plemena, od 
kojih su najznamenitija: 

Jonsko (Atenjani) i dorsko pleme (S par tanci). Sva bivša plemena 
prozvaše se kasnije imenom »Heleni« a njihova zemlja dobi ime »Helas« 

Rimljani okrstiše Helene poslije po nekom malenom plemenu imenom 
»Graeci«, a po tom imenu zovemo ih i mi »Grci«. 

U staro doba probudi se u grčkoga naroda težnja za junačkim poduzećima. 
Dok su žene kod kuće u samoći tkale i kućne poslove obavljale, vježbahu se 
muževi u junačkim igrama ili pak obilažahu zemlju, da je očiste od razbojnika i 
divlje zvjeradi. Mnogi od njih stekoše za počinjena junačka djela neumrlu slavu u 
pjesmi. Grci zvahu te junake »heroji«, te mišljahu, da su isti bili sinovi neumrlih 
bogova ili božica. 

Po pričama, koje govore o djelima tih heroja, doznajemo, gdje su se naj- 
si arije samosvojne države osnovale i razvile, kao što su bile Atena i Sparta. Na 
koncu toga doba naseliše Dorani Peloponez (1105.? pr. I.), a nekoja druga ple¬ 
mena istočne krajeve sve do zapadnih obala male Azije, gdje su Jonjani osnovali 
i gradove Efez i Milet. 

Pojedinim plemenima vladahu u to doba kraljevi. Kralj bio je vođ u ratu, 
sudac i zaštitnik svoga puka; on je također u ime čitavoga naroda prinosio bogo¬ 
vima žrtvu. Narod se je pako bavio raznim zanatima, poljodjelstvom, stočarstvom 
i ribolovom, a bilo je i robova, kojih život ne bijaše suviše težak. 

Najodličniji muževi i žene nisu se stidjeli da obavljaju obične radnje. Kra¬ 
ljevne prale su rublje sa svojim družicama, a žene kraljeva i slavom ovjenčanih 
muževa umjele su presti i tkati. 

Hramova bilo je po svoj prilici u svakom gradu, a žrtvenika i po mnogim 
kućama. 

Iza dugih i krvavih ratova, koje su Dorani vodili sa ostalim plemenima, 
zavladaše oni Peloponezom (oko 900 pr. I.), a po prijestolnici Sparti biše dorski 
dobitnici prozvani Spartancima. 

Makar da je Grčka bila ra cjepkana na mnogo državica, nastojahu Grci 
ipak, da različnim sredstvima postignu i uzdrže jedinstvo cjeloga naroda i poje¬ 
dinih plemena, za to im služahu : savezi pojedinih gradova i državica, proročišta 
i narodne igre. ♦ 

Savezi služahu u prvo vrijeme za zajedničko bogoslužje, a poslije i u po¬ 
litičke svrhe. Najglasovitiji savez bijaše delfijski, posvećen Apolonu. U njem 
bijaše dvanaest plemena iz cijele Grčke. Članovi toga saveza slavljahu iste svet¬ 
kovine, te imadijahu zajednički koledar. Za svetkovina obdržavali bi i sajmove. 
Tako se zgodi, da su ovi saveznici poprimili jednake novce, mjere i uteze. 

Proročišta bijahu sveta mjesta, gdje su bogovi po svećenicima svojim volju 
svoju ljudima saopćivali i budućnost proricali. Glasovito staro proročište Zevsovo 
u Dodoni natkrili poslije Apolonovo u Deltama, koje bijaše dugo vremena sre¬ 
dištem svemu grčkomu narodu. 

Narodne igre bijahu velike svetkovine, te bi na njih dolazili Grci sa svih 
strana svijeta. Najslavnije bijahu igre Olimpijske, koje se obdržavahu svake 
pete godine u slavu Zevsovu u Olimpiji. Čini se, da je prva Olimpijada bila 776 
godine pr. L 

Prvi osnovalac špartanske države bijaše Likurg (850—775.? pr. I.) Njega 
bijaše delfijsko proročište izabralo, da zavede u Sparti mir i red. On sjedini opreč¬ 
ne općine u jednu, a zatim dade zakone, kako kraljima, tako i narodu. 

UJSparti ^bijahu tri staleža: 1. Dorani pobjednici (plemići) Oni upravljahu 
državom. 2. Prastanovnici, koji su se dragovoljno Doranima pokorili. To su bili 


Akropola atenska. 

Erehtej Propileje. Atena Promahos. Partenon. 

Hram Nike Apteros. 

slobodni građani, a bavili su se ratarstvom, obrtom i trgovinom. 3. Savladani pra¬ 
stanovnici. Ovo su bili robovi ili nevoljnici, koji su dorskim porodicama služili. 

Na čelu države ostavi Likurg dva kralja, kojima bješe o boku vijeće staraca 
O važnim stvarima zaključivaše narodna skupština, u koju je mogao doći svaki 
Spartanac, koji je navršio 30. godinu. 

Budući samo tjelesna jakost i vježba u oružju čini. čovjeka valjanim vojnikom, 
to ^u uredbe državne smjerale onamo, da bude uzgoj tako uređen, kako bi tijelo 
što više otvrdnulo; s toga su mladići hodali gologlavi, bosi i lako odjeveni. Da 
bi privikli tjelesnim bolima, šibali bi ih svake godine jedan put pred žrtvenikom 
božice Artemide. Osobito bijaše im starije od sebe poštivati. 

I odrasli Spartanci življahu trijezno i oskudno. Rat smatrahu velikom sve¬ 
čanosti. Hrabrost u boju bijaše im najveća krjepost. 

Tako pošta Sparta uslijed zakona Likurgovih pravom vojničkom državom, a 
Spartanci hrabrim vojnicima. Stoga stekoše doskora u dvije vojne premoć nad su¬ 
sjednim Mesenjanima, te si ih posve podvrgoše, a tim postade Sparta prvom 
državom u Peloponezu. 

Kraljevsko dostojanstvo bude izuzev Spartu, gdje se je uz znatno stegnutu 
vlast održalo tečajem 8 stoljeća, u svim ostalim g čkim državama ukinuta. 

Iza kraljeva zavladaše plemići (aristokracija). Plemići međutim ugnjetavahu 
i zatirahu nebogi puk, koji se u velikoj svojoj nevolji poče buniti proti svojim 
gospodarima. Tu opreku i mržnju znali bi upotrebiti gdjekoji slavohlepni ljudi, 
narinuli bi se puku za zaštitnike, te oborili njegovom pomoću vlast plemstva. No 
kad bi se jednom osilili i dočepali vlade, tad bi se cijelomu narodu nametnuli za 
samovladare. Grci zvahu takove ljude tirani. Ozlovoljeni puk podigao bi se 
na njih potjerao ih i utemeljio pučku vladu ili demokraciju, kako se to 
zgodi naročito u Ateni. 

Pored takovih meteža ne bi Atena nikad postala znamenita, da je nije spasao 
S o 1 o n (god. 594. pr. I.). 

Zakoni su Solonovi blagi, a svrha im je uzvišena. On teži naime za tim 
da svoje sugrađane učini dobrim i plemenitim ljudima, te da unapredi znanosti 
i umjetnosti. 

I za odgoj građana atenskih pobrinu se Solon. Nije trebalo samo tijelo jačati, 
već i duh obrazovati. U sedmoj godini počelo se je dijete učiti ne samo tjelesnim 
vježbama već i čitanju i muzici; kano mladić nastavljaše gimnastičke vježbe u 
gimnazijama. Da zreli muževi budu korisni članovi države, naredi najstrože kazne 
za besposlice i dangube. Roditeljima naloži, da djecu svoju uče različnim zanatima 
i svakomu dobru. 

Tako bijaše Grčki narod strogim uredbama Likurgovim i mudrim zakonima 
Solonova ustava odgojen i pripravljen za veliko i znamenito djelo, što su ga 
Grci učinili, potukavši Perzijance. Tim Grčkim pobjedama prešlo je prvenstvo 
u općoj povjesnici od Azije na Evropu, koja još i danas gospoduje svijetom. 

Sjajnim pobjedama nad Perzijancima postade Atena slavna, bogata i moćna. 
Većina je grčkih državica, gradova i otoka priznavala vrhovno gospodstvo Atene. 
U to vrijeme, kad je Atena najljepše cvjetala, bijaše joj glavarom Perikle olim¬ 
pijski. On je svoj rodni grad podigao duševno nad sve ine narode i plemena, što 
su prije živjeli. 

Perikle je ponajprije nastojao, da učini Atenu središtem Grčke umjetnosti. 
U to je ime gradio veličanstvene građevine na Akropoli, koju prikazuje naša slika. 

Med prekrasnim spomenicima, koje su po s av j e t u njegovu u Ateni podigli, 
ističe se osobito Partenon, divni hram božice Atene. Zatim Propileje, predvorje i 
stubište, koje je vodilo naJAkropolu. Graditelji, kipari i slikari onoga doba natje- 
cahu se, da što bolje ukrase te građevine, na koje se je potrošilo mnogo milijuna. 

Atena je doduše bila puna divnih hramova i veličanstvenih građevina, no 
privatne kuće Atenjana bile su ponajviše malene i neugledne. 

Grci su naime kao i drugi stari narodi opće dobro nadmetali dobru pojedinca, 
oni su£ bili sretni i zadovoljni, da su im veličajne javne zgrade, a kako su ih 
gradili i urešavali čut ćemo i vidjeti slijedeći put. 


(Nastavit će se). 

Američke poslovne finte. 

Ako se je već u našem starom svijetu utakmica (konkurencija) dobrano usa¬ 
vršila, to ipakjjako zaostaje iza one američkoga poslovnoga svijeta ma koje struke. 
Nije dosta samo neumorna marljivost da se pomogneš, već treba i osobite dosjet¬ 
ljivosti i finta da namamiš općinstvo. Prava pokora velikih američkih gradova jesu 
kolporteri (raznosioci knjiga). Oni najčudnijim načinima nastoje da se riješe knji¬ 
ževnih svojih proizvoda. Kako su prevejani, eto nam primjera. U stražarnicu neke 
postaje njujorške gradske policije stupi suhonjav čovjek, nepomično preda se gle 
dajući, pođe napram stolu seržantovu i pruži, šuteći, koštunjavu svoju ruku protiv 
nj e ga. Činovnik, privikao na američke ludorije, ne miče se i očekuje, da ga pri- 
došlica nagovori. Napokon se razliježe mukli glas: »Gospodine, moram Vam nešto 
silna da javim.« — »Samo dalje«, reče činovnik, »ja slušam!« — Kao iz groba 
čuje se odgovor : »Ja sam mrtav!« Iza kratke stanke nastavlja isti: »Baš su me 
umorili, te vas molim, da dadete ubojicu potražiti i mene pokopati«. Činovnik 
korakne korak natrag, jer vidi, da ima pred sobom luđaka, koji je možda obo¬ 
ružan i za to opasam S toga misli, da je pomoć dobra i dozove munjevnim zvon¬ 
cem činovnike iz ostalih prostorija. Eto kapetana postaje, policajnog liječnika, 
častnika i stražara. Za čas napunila se dvorana ljudma, a svi zvjedljivo motre 
liječnika, šta će on. 

»Da, da«, reče on ipireći, »ja sam odmah opazio, da ste mrtvi, jer sam ja 
liječnik, no možda još znadete, kako vam je ime ?« »O da«, izmrmlja nazovi mrtvac 
»ime mi je Miles Donver!« »A vaša adresa?« »Grob«. »Tko je vaš ubojica?« 
»Kolumbo«. »Onaj isti, koji je odkrio Ameriku?« »Jest, on«. »No, onda vam če¬ 
stitam, jer smo toga nitkova čas prije ulovili. Slijedite me u njegovu ćelicu, da 
ga ondje promotrite«. »Odmah«, odgovori mrtvi i stane u svom džepu kopati, pa 
izvuče debeo neki zamotak. »Gospodo, prije neg što ću za vama u ćelicu moga 
ubojice, hoću još nešto da vam kažem. Sada sam svakako mrtav, no dok sam 
jošte živio, prodavao sam lijepe ove kalendare, pa kako vidite, ne mogu ni sada 
bez toga da budem. Osobito će to zanimati gospodina liječnika, kako to, da još 
i sada u meni mrtvu živi strast da prodajem kalendare. Najbolji su to kalendari 
u Americi. Komad je po 25 centsa (1 £24/). Valjda ne ćete dopustiti, da lijepe ove 
knjige u grobu trunu, pa ćete ih valjda od mene kupiti. No, tko će prvi? Vi ka¬ 
petane? Vi doktore?« 

Časak zavlada grobna tišina, no onda se razliježe burni smijeh. Kad je kol¬ 
porter poslije četvrt sata izašao iz kuće, raspačao je sve svoje kalendare. 

Kada koj Američanin izgubi svoj imetak, ne klone duhom, već se počima 
boriti na novo. Teksaški neki milijunaš izgubio je na evropskim trkalištima sav 
svoj imetak. Kao pravi sin svoje domovine vrati se odmah u Ameriku, da iscrpi 
srebrni rudnik, koji da je otkrio, kako reče svojim znancima. Malo iza toga čitalo 
se u novinama, da je u Njujorku osvanuo impresario, koji će sa svojim rakom, 
nazvan »Bob, nepobjedivi«, proputovati Savezne države. Bob se razlikovao od osta¬ 
lih svojih drugova, da je bio dobro izvježban i kako je poduzetnik uvjeravao, naj¬ 
jači hrvač sadašnjosti. Kako se Američani zanimaju za sportove razne vrsti i kako 
se rado klade, to nije čudo, što su novinske ove vijesti uzbunile zvjedljivce. Odmah 
su poskočile cijene racima i svi oni, koji vole sportove, kupiše si po kojega ja¬ 
koga raka, da se omjeri s Bobom. Smioni impresario započe svoju sljepariju u 

Njujorku. Tu je najmio prostoriju i primao na stotine prijava drugih rakova, koji 
će se boriti s Bobom, dakako uz uloške od 100 do 1000 dolara (dolar = 4 k 
94 /). Zatim započeše vrlo zanimljive borbe, kojima prisustvovahu gledacci uz 
ulazninu po jedan dolar. I Bob, mali taj i slabašni rak, pobjedi sve svoje protiv¬ 
nike. Dapače i najveći raci smalaksaše već nakon nekoliko koštaca. Tako padahu 
svi ulošci zajedno s ulazninom u mošnju impresarovu. Kad je obašao najveće 
gradove Unije, stekao si je tolik imetak, da je mogao od kamata da živi. Tko 
bijaše taj impresario ? Negdašnji teksaški milijunaš Pa kako je bio Bob izvježban ? 
Tu je tajnu poduzetnik istom onda otkrio bio, kada mu već nije bilo nužno da 
je čuva, a ta je tajna silno razljutila mnogobrojne lakomce, koji su također počeli 
rakove vježbati. Sto bijaše Bob nepobjediv, nije to bila ni vještina, ni jakost, već 
je to bila lukavština poduzetnikova, koji ga je prije svake borbe namazao terpen- 
tinovim uljem. Vonj je ove tekućine racima tako nesnosan, da se od njega odmah 
onesvijeste i oslabe, dočim se je Bob pomalo priučio na taj vonj. Ova je finta 
bila srebrni rudnik, u koj se je bivši milijunaš uzdao. 

Eto dalnjega primjera poslovne prevejanosti. 

U nekoj gostionici Broadwaya u Njujorku pružio bi vratar svakomu gostu 
kartu s ovim riječima: »Zahvalni gostioničar milim svojim mušterijama! Ova karta 
ovlaštuje posjednika da dobije svoju sliku«. Gost je imao tada na dvorište da stupi 
gdje ga je fotograf snimio prije, no što je to mogao gost da opazi. Nekoliko ča¬ 
sova kasnije predao mu fotograf vjernu njegovu sliku. Ta se je novost brzo sa¬ 
znala po gradu, a gostiona se ova posjećivala sve jače. No to još ne bijaše vršak 
gostioničarove dosjetljivosti. Nekoliko tjedana iza toga namjesti on pred svojom 
gostionom dvije velike ploče sa svjema fotografijama, iznad kojih su sjala zlatna 
slova: »To su moje mile mušterije«. 

Isto je tako bio prevejan i vlasnik jedne gospodske odjevaonice u Chikagu 
(Šikagu). Svaka mušterija, koja je pri njem kupila odijelo, dobila je srećku. Svake 
se je subote izigravalo potpuno gospodsko odijelo, koje si je sretni dobitnik mogao 
po volji da odabere. Zato je bio dužan budućega tjedna, obučen u dobiveno 
odijelo, dva sata da prosjedi u velikom izlogu s oglasom na prsima, na kom je 
bilo napisano: Ovo sam odijelo dobio ovdje na moju srećku. 

Još prevejaniji bio je neki trgovac gospojinskih odijela. I on si je uredio 
lutriju. Svaka dama (ženskinja), koja je minule četvrt godine kupila u njega robe 
najmanje za 50 dolara, bila je dionicom te lutrije. Izigravala se je dražesno obučena 
služavka. Ova je morala u dobitnice cio mjesec badava da služi, te se je nakon 
toga vraćala u prodavaonicu, da bude na novo izvučena. Djevojku je plaćao vlasnik 
posla. Još joj je bila dužnost, da sve gospođe, koje bi općile s onom obitelju, u 
kojoj je privremeno služila, podsjeća na posao svoga gazde. 

Eto još jedne poslovne finte nekoga tvorničara pilula. Isti je kupio dvanaest 
bijelih pasa, dao ih na kratko ostrići i otisnuo im na hrptu velik crveni žig. Psi 
su nosili napis: Naše su pilule najbolje na svijetu. Iza toga je slijedilo ime i naznaka 
poslovnice tvorničarove. Pojedine pse je dao svaki dan voditi kroz najživlje gradske 
ulice, te je uslijed takova oglašivanja imao silnu prođu. 


Priopćio J. V. 










Prvostolna crkva Svetoga Stjepana Kralja u Zagrebu. 

Perad, oslon gospodarstvu. 

Priopćio Ivan Štampar. 


o 


Zadnjih deset godi-na izvozi se u tuđinu sva sila jaja, te je uslijed toga na¬ 
stala živahna trgovina tom robom. Tko se sjeća, kad se je prodavalo 12 - 15 jaja 
po deset novčića (dvadeset filira), taj znade, kako su jadikovale gospodarice, da 
nije vrijedno hraniti kokoši. No sada je drukčije. Cesto se događa za ciče zime, 
osobito za većih blagdana, da su u glavnim gradovima po dva jaja za 20 f ili 
samo po tri za 40 f. Pa usuprot svemu tomu imade još gospodara, koji tvrde, 
da nije vrijedno držati kokoši, jer su štetne svojim brskanjem, te što potrošimo 
više za njihovu hranu, nego li što su vrijedne. Kad bi ovi nezadovoljnici točno 
proračunali, koliko nam može da koristi perad, kad se razumno njeguje, oni bi 
šutjeli. Trgovina je s peradi i s jajima oživjela osobito kod nas u Hrvatskoj i Sla¬ 
voniji pa u Srbiji, a i u Štajerskoj i Kranjskoj lijepo napreduje, prem bi mogla 
još više da napreduje. Milijuni kruna potroše se na jaja u nas i u tuđini. Koliko 
li se potroši jaja kod raznih bogataša, u slastičarnama, pekarnama, gostionama, tvor¬ 
nicama i raznim obrtima. Uslijed toga raste cijena jajima i peradi. 


Razumna i štedljiva domaćica (kućanica, gospodarica) znat će si peradju i 
u slabim gradinama da privredi premnogu krunu. Da se kod peradi zaista pokaže 
korist, treba ju gojiti razumno. Prije svega treba za perad primjerenih prostorija. 
Za svaku vrst peradi treba da je posebna staja. Nije dakle dobro, da se kokoši, 
guske, patke (race) i pure zajedno zatvaraju. Mlada perad neka bude odijeljena 
od stare. Dvorište, u koje zalazi perad u ljetno doba, treba da je prostrano, a u 
njem da je dosta trave i pijeska. Zimi mora da je staja suha, topla i zračna. I u 
njoj treba nasipati suha pijeska, da se može u njem perad valjuškati. Staju valja 
zračiti svaki dan, a temeljito ju očistiti najmanje jedan put u mjesecu, da se ne 
zalegu kojekakove škodljive uši. Zaušljivi li se perad, treba joj nasipati ispod 
krila sumporna cvijeta (praška), te cijelu staju naštrcati karbolnom kiselinom. Za 
letve (prečke) neka se namjeste bridasti štapovi, podnipošto ljestve (lojtre), buduć 
da svaka kokoš hoće da sjedi na što višem mjestu, pak se radi toga neprestano 
guraju i kljuvaju. Perad se ne smije da drži u otvorenim stajama, jer joj škode 
zima i druge nepogode. I lasica i lisica došulja se rado do peradi. Zato treba za¬ 
tvoriti noću i zimi sva okna. 


I to valja promisliti, da li želimo od peradi imati mnogo jaja ili samo mesa. 
Nekoje vrsti kokoši nesu mnogo jaja, ali ne sjede rado, kao španjolske i talijanske. 
Najveća jaja nesu kokoši Houdan (Hudan), u opće francuske pasmine (plešine) 
nesu marljivo, a imadu i vrlo ukusno meso. Uz kokoši neka ne bude nikada pre¬ 
više pijetlova. Za 20 kokoši dovoljan je jedan pijevac, za 20 pura jedan puran itd. 
Ako je više samaca, tuku se među sobom, a jaja ostanu neplodna. Kako se kokoši 
hrane, tako će se razvijati jaja Svaka kokoš imade već onda, kad se izleže, za¬ 
metnuto 600—800 jaja. Ako se ona primjereno dobro hrani, iznese u godini 
dana do 200 jaja, dakle u 3 do 4 godine iznese sva jaja, te ju je moći iza 
toga dobro utoviti i napokon zaklati. Kokoš, koja se slabo hrani, treba šest do 
osam godina, dok se riješi svojih jaja, a i meso takove kokoši nije tečno, već 
tvrdo i žilavo. 


(Svršit \e se). 

Na povratku. 

Spjevao St jep an Sirola. 


Iz dalekog tuđeg kraja 
Mlad se radnik kući vraća, 

Da u domu milom svomu 
Sad zanata svog se laća. 

Prošao je sela, grade — 

Svagdje novo, sve mu strano . . . 
Vidio je mnogo toga, 

Što za nj bješe zakopano. 

Vraćajuć se sada mlađan 
Pun iskustva, znanja, — 

Prvi korak — gospodaru 
Milom svom poklanja. 

»Zdravo, gazdo! Eto mene 
Opet k vama iz daleka! 

Zar me više ne poznate — 

Svog šegrta — sad čovjeka?« 

Stari majstor čudno zuri, 

Teško vidi, slabe oči . . . 

»E, da — sinko — ti si! Vider, 
Pak si k meni htio doći?« 

Ruku ljubi bivši šegrt 
Suznih oči gazdi svome. 

»Kako ne ću do vas doći, 
Dobrotvoru milom mome! 


Kod vas zanat ja izučih, 

Vi ste meni temelj dali, 

Pa kako vam srce moje 
Na tom da se ne zahvali!« 

Sad se grli i cjeliva . . . 
Mladi momak pripov’jeda, 
Majstor pita, majstorica 
Ni odahnut njemu ne da. 

A kad ove dobrotvore 
Naš je dragan posjetio, 

Na krioce mile majke 
Sav je sretan poletio. 

Gle, na pragu majka stara 
Grli svoga dragog sina 
Sretna, što ga opet ima 
Ona, a i domovina. 

Ćurkom teku suze sada. 

Na koljena mladić pada, 
Višnjem Bogu hvali toplo, 

A srcem mu radost vlada. 

Eto njega, usred sela 
Već si novu kuću gradi, 

U njoj marno c’jelog danka 
Svoj ti zanat sretno radi . . . 


Tu u domu on će svomu 
Radit marno — bez prestanka, 
I ko čestit živjet čovjek 
Do smrtnoga svoga danka . . . 


Iz poslovnice. 

(Nastavak.) 

Piše Stanko Maurović. 

F a k tu r a. 

Kad trgovac naručuje robu kod kojega tvorničara ili veletršca, koj se nalazi 
izvan njegova sjedišta, tad će mu ovaj poslati o naručenoj robi poseban račun, 
koj poslovni svijet zove fakturom. Trgovac nije vezan na kakav propisani 
oblik ili unapred već određenu uredbu fakture, već si on odabere oblik i uredbu 
njenu po svojoj volji i po svom ukusu. Sadržajem se svojim faktura razlikuje od 
računa time, što sadržaje jošte slijedeće podatke: 

1 . Na koj način je roba naručena, da li usmeno, pismeno ili po trgovačkom 
putniku (agentu). 

2. Na koj način je roba odaslana naručitelju, da li poštom, vozarom, željezni¬ 
com (teretnim, poštanskim ili brzim vlakom), parobrodom,posredovanjem otpremnika itd- 

3. Naznaku, da je£roba‘*odaslana na račun i pogibelj naručitelja. 

4. Naznaku, od kuda, t. j. od kojega je mjesta naručitelj dužan nositi troškove 
otpreme, što se označuje riječima franko ili prosto od skladišta, kolodvora ondje 
ili tamo, od postaje N. itd. 

5. Naznaka mjesta, gdje se ima faktura platiti. 

6 . Naznaka vremena, do kojega se primaju prigovori o dobroti ili o množini robe 

7. Pod kojim je tvorničkim znakom i brojem roba naručitelja odaslana. 

Kad stigne roba, tada će se oprezan trgovac ponajprije osvjedočiti, da li 

nije omot (embalage) oštećen, da li se slažu znak i brojevi na škrinjama, bač¬ 
vama ili svežnjima sa znakom i brojevima u fakturi. Iza toga će odvagnuti svaku 
škrinju ili svežanj, a ne može li to, izmjerit će ili izbrojiti primljenu robu, da se 
osvjedoči o istinitosti množine, koja je naznačena u fakturi. 

Nadalje se mora trgovac osvjedočiti, da li je roba, koju je primio, u istinu 
onakova, kakovu je naručio, nije li se putem ili dugim ležanjem iskvarila i time 
izgubila na svojoj vrlini i dobroti. Sve to mora trgovac ustanoviti prije, m go će 
staviti robu u promet. Propusti li to učiniti, bud iz neopreznosti ili udobnosti, 

nositi će štetu sam i ne će se moći da posluži pravom prigovora. 

Koliko imade trgovaca, koji taj posao prepuste svojemu osoblju, jer im se 
ne sviđa baviti se takovim poslom. Takovi trgovci zaboravljaju* da i najbolje 
osoblje ne će onako savjesno i brižno preuzimati, kako bi to oni sami činili. Kad 
je trgovac preuzeo robu i pronašao sve u potpunu redu, tada mora tek izra¬ 
čunati, koliko ga stoji roba, dok je istu spremio u skladište. To se izračunavanje 
zove k a 1 k uj ax i j a, koja se obično obavlja na samoj fakturi. Dok trgovac ne zna, 
koliko /oba stoji, tako dugo . ne može da ustanovi cijenu, uz koju će robu 

moći da prodaje. Udari li robi prenisku prodajnu cijenu, gubi svoj vlastiti novac. 

Udari li previsoku cijenu, ne će roba imati prođe, t. j. ne će je nitko kupovati, te 
će mu roba ostati u skladištu, što će mu nanijeti dvostruku štetu: prvo, jer mu 
trpi roba dugim ležanjem, a drugo, jer takova roba predstavlja neplodnu glavnicu. 

Kad trgovac znade, koliko ga stoji roba onda mu je lako da joj odredi pro¬ 
dajnu cijenu. Pri tom treba da je oprezan i zadovoljiv, te da se zadovolji čednim 
dobitkom, držeći se one »zrno do zrna pogača, kamen do kamena paiača«. 

Obično se nalazi na fakturama dodatak o tom, koliki je popust ili skonto, 
ako se iznos fakture plati bud odmah ili u roku od 14 — 30 dana. 

Iskustvo je dokazalo, da imade robe, kod koje je jedina trgovčeva korist 
taj popust. Visoka nabavna cijena, skupa doprema i druge okolnosti prometa dje¬ 
luju na tu cijenu, te je trgovac prisiljen prodavati ju skoro uz vlastitu kupovnu 
cijenu, samo da ne odbije mušterije od svoga posla te da ne kupuju drugdje. 

Sad sam ti dragi prijatelju, opisao fakturu i sve, što je s njom u savezu* 
te ću ti sastaviti fakturu i ujedno načinati kalkulaciju. 

Veletržac Ivan Buzolić na Rijeci šalje uslijed pismene narudžbe trgovca Cire 
Vukelića u Zagrebu od 5. 1. o. g. 5 bačava stolnoga ulja i 5 svežanja kuba kave- 
Robu odaslao je 8. 1. neposredno naručitelju kr. ugarskom državnom željeznicom- 
Fakturni iznos ima se platiti za 4 mjeseca. U slučaju, da se plati za 14 dana, do¬ 
zvoljava popust od 3°/ 0 > a ako se plati za 30 dana, samo 2°/ 0 °d fakturne svote 
Rok za prigovore vrijedi 14 dana od dana, kada je faktura izdana. Kasnije pri¬ 
spjeli prigovori ne primaju se. 

Rijeka, 8 . siječnja 189 8. 



Biljegovna pristojba kod fakture ista je kao i kod računa. Do iznosa od 
£100 iznosi biljegovka 1 /, a preko £ 100 10 /. 

Obično se biljeg tako prilijepi, da se riječ »gospodina« napiše na dolnji 
dio biljegovke. 

_ (Nastavit će se) 

Nešto o soli. 

Sol nijesu ljudi vazda jednako upotrebljavali kao što danas, no ipak 
se sol različito upotrebljava već preko 4000 godina. U najstarije doba, 

koje nam je poznato, bilo je malo naroda, koji ne bi poznavali soli. Narodi, koji ne bi 
upotrebljavali soli, vrijedili^ su kao barbari (divljaci). Sva iole napredna plemena 
upotrebljavala su sol kao „ začin, a osobito pak za očuvanje (konzerviranje) mesa. 
Egipćani su trebali silne množine soli za balzamovanje svojih mrtvaca. I danas se 
više potroši soli za očuvanje hrane, osobito riba, a od ovih najviše za sleđeve 
(haringe), nego li što se je potroši kao začin. Godimice se potroši strašna mno¬ 
žina soli. U Njemačkoj se potroši godimice 400 milijuna kg soli samo za jelo, 
dočim se je proizvodi mnogo više, naročito u stasfurtskim solnicima, u njemačkoj 
pokrajini Saskoj. »Savezne države« moraju, akoprem imadu izdašne solnike, da 
uvoze soli godimice za 20 milijuna kruna. Proizvađanje soli se je od najstarijeg 
doba znatno usavršilo. Negda su ljudi, pa i u Evropi, sve do početka srednjega 
vijeka, iz slanače (solju nasićene vode) dobivali crn slani prah, dočim izlučuju danas 
iz slanače krasne bijele lece (kristale). Solari iz davnine stare upališe naime uz 
slatine (slane vode) čitave lomače, koje su onda polijevali slanačama. Na ugljenu 
se je tako uhvatila crna solna kora, koja se je morala da ostruže. To je bilo dobro 
za onda, kada se nije soli više trošilo, nego li što mi danas papra potrošimo. 



Najsilnija slaništa Zemlje bit će Slano jezero utaško u sjevernoj Americi i 
Eltonsko jezero na dolnjoj Volgi, koje zaprema 200 km površine. Iz njegove sla¬ 
nače kao što i iz njegova naprha dobiva Rusija najveći dio soli (do 120 milij. kg svake 
godine), što je potrebuje to silno carstvo. Narednije je dakako, kada se sol kida 
u balvanima, te se iznosi iz solnika (rudnika soli), pa kada namjesto kapala (plota 
od granja) i ponjve rabe dlijeto i barut ili dinamit. Na taj se način izdubu silne 
šupljine u zemaljskoj kori, koje su mnogoput na štetu obližnjim mjestima, jer 
ispod njih stane tlo propadati. Ogromne naslage soli, koje su po više kilometara 
dugačke i široke, a i znatne debljine, kao što su u Galiciji kod Vielicke i Bohnije, 

kod Stasfurta u. Njemač¬ 
koj (Saskoj), pa kod 
Nortvicha (Nortuiča) u En¬ 
gleskoj, sačinjavaju poput 
silnih ugljenika narodno 
blago velike vrijednosti, 
jer ne bi li današnji naš 
napredak mogao bez ka¬ 
menitoga ugljena da op¬ 
stoji, a to za cijelo da 
ne bi mogao ni bez soli 
da opstoji. 


Traži lica 6.* Psi su već uznemireni, što još ne vide psara 
(psar je čuvar pasa), a ipak je među njima, no gdje? 


* Imena pogađača otisnut će se u 8 broju. 

Na tražilici 4. (pogrješno 3.) na str. 62. (br. 4.) sjedi Perica na drugom stupu ograde. Našli su 
ga Božićević Đuro u Desincu, Kunst Marija u Retfali, Rechnitzer Adolfo u Križevcima. 

SITNICE. 


Prvostolna crkva u Zagrebu. Ovaj 
put donosimo sliku pročelja obnovljene prvostolne 
crkve u Zagrebu, o kojoj je u 5. broju^našega 
lista u članku »Oblici umjetnosti« spomenuto, da 
je građena u gotskom slogu. Ova je crkva posve¬ 
ćena »Sv. Stjepanu kralju«, te ju Zagrepčani na¬ 
zivaju crkvom [».Svetoga Kralja«. Ona je veoma 
sta r a, jer je sagrađena bila već oko god. 1270. 
na istom": mjestu, gdje je stajala bila prva stolna 
crkva, *koja je već god. [1217. bila posvećena 
službi Božjoj. God. 1242 mjeseca siječnja razoriše 
Tatari (Mongoli) prvir ovu" stolnu crkvu tako, da 
se nije moglo više ni pomisliti na to, da se ista 
popravi. S toga je na njenim ruševinama podig¬ 
nuta nova velikim troškom. Sađanja je crkv a kroz 
mnogo stoljeća puno pretrpjela i svakojako se 
prtinačivala. God. 1529 opsjedao je general Ni¬ 
kola grof Thurn s njemačkom vojskom Kaptol 
zagrebački, te je silno oštetio prvostolnu crkvu, 
srušiv joj oba zvonika, gornji dio pročelja i upaliv 
joj krov. Tako osakaćenu crkvu, a daskama po¬ 
krivenu, snađe god. 1634. na 27. svibnja ili na 
drugi \dan Duhova (Trojaka) opet velika nesreća- 
Istoga dana u 9 sati na večer udari grom u 
crkvu i upali joj* krov, odal le se vatra raširila u 
svetište, a rastalila je i sva zvona u drvenom zvo¬ 
niku. Štete je bilo preko 60000 kruna. Jedva, 
što se je crkva velikim troškom popravila i do¬ 
gradila bila, opet ju silno ošteti god. T645. na 
39. ožujka požar, koji 5 je razorio bio pol Zagreba. 
Sada bje opet popravljena i crijepom pokrivena, 
te je kojekako nakažena stajala preko 200 go¬ 
dina, dok nije na 18. kolovoza'1880. svečano bla¬ 
goslovljen temeljni kamen za popravak prvostolnice 
(katedralke). Glasovitomu crkvenomu graditelju 
Smidtu, koji je obnovio i bečku crkvu sv. Stjepana, 
povjerena bi obnova crkve »Svetoga Kralja«, koja 
se po njegovim nacrtima ima da obnovi u čistom 
gotskom slogu, kako ju je zasnovao prvi, po svoj 
prilici regenzburški graditelj. Obnovljeno nam pro¬ 
čelje po Smidtovu nacrtu predočuje naša slika. 
No jedva se počelo raditi, zadesi Zagreb iste 
god. dne 9. studenoga velik potres, koji silno 
ošteti i ovu crkvu, al otkrije i građevne krparije, 
koje ne bi ni najvještije graditeljsko oko moglo 
da opazi, pak se je tako mogla crkva početi te¬ 
meljito da obnavlja (restauruje). Do sada je ob¬ 
novljena sva nutrinja a izvana do šiljeva tornjeva. 
Sjeverni toranj (na slici lijevi) sasvim se je novi 
gradio Među prvim spratom tornjeva jest portal 
(glavna vrata), među drugim rozeton (ružica, 
okrugli prozor), među trećim su četiri ] rozora, a 
nad njima velik zabat, ukrašen grbom hrvatskim 
i grada Zagreba, u znak da je ta crkva spomenik 


narodni. Tornjevi se već u trećem spraru uzdižu 
osebno, te se četverokut u četvrtom spratu pre¬ 
tvara . u| osmerokut, da se može svršiti šiljem. 
Cijelom obnovom upravlja građevni ^ savjetnik i 
ravnatelj kr. muške obrtne škole g. Herman Bolle, 
kojemu je sam pokojni Smidt povjerio bio taj 
posao kao bivšemu svomu učeniku, a za onda 
već graditelju. 

Nova parnjača „ Dunav u . Ugarsko 
hrvatsko parobrodarsko društvo na Rijeci obo¬ 
gatilo se novom lijepom i elegantnom parnjačom 
(parobrodom) »Dunav«, koja je dne 10, prosinca 
1897. porinuta u more u Trstu, gdje je'sagrađena 
u poznatoj tvornici (Stabilimento tecnico triestino)* 
Parnjača je duga 135 stopa = 45 m 69 cm, a široka je 
23 stope — 7 m 27 cm. Građena je od čelikafocjelik 
Prevozit će robu i putnike Imade 260 konjskih sila 
(75 mkg X 260) jaki stroj, a brzina joj je 9 
morskih milja (r6 km 696 m) za sat. Na krmi 
je prostrana i ukusna putnička spavaonica Opskrb¬ 
ljena je svim mogućim komfortom (udobnostima). 
Ima dva skladišta koja obuhvata ju 300 t robe. 
Plovit će novo osnovanom linijom (pravcem) Ri- 
jeka-Budva, koja je otvorena počam od i. pr mj. 
Dok se na »Dunavu« poprave građevni neki ne¬ 
dostatci, zamjenjivat će ga elegantna parnjača 
»Fiume«. 

Nova tvornica u Bosni. Početkom 
prosinca pr. god. otvorena je u Tesliću tvor¬ 
nica dioničkoga društva za prerađivanje drva. 
Uređena je tako, da se može godimice preko 
60 000 t suhoga drva da preradi. Tvorni a je 
spojena tračnicama s državnom bosanskom željez¬ 
nicom, a uz to okružuje tvornicu čitava mreža 
tračnica, koje vode u šumu, čim se lako pribavlja 
građa, a proizvodi se opet lako otpremaju. 

Dne 8. siječnja t. g. umro je u Beču 
edan od najuglednijih industrijalaca Franjo Tho n et 
u 77. godini. On je utemeljio industriju (izrađi¬ 
vanje) pokućtva od savijena drva. 

Mali zvjezdoslovac Tako se zove knji¬ 
žica, koju je sastavio g. Adam Grusling, učitelj 
u Brodu n./S. U prvom nas pog’avlju upoznaje sa 
zadaćom »astronomije ili zvjezdoznanstva«,, u dru¬ 
gom nas vodi »po svemiru«, u trećem nas zau¬ 
stavlja »u sunčanom sustavu«, a u četvrtom nam 
tumači »postanak i konac zvjezdovnoga svijeta«. 
Preporučamo ovu knjižicu, koja se dobiva kod g. 
pisca, - i to sašivena po 1 Je 1 a ukoričena po 
1 1 c 40 /. 

Najsjevernije obitavalište na Zemlji 

jest selo Upernivik na zapadnoj obali Gren- 
landije pod 72° 48' sjeverne širine. Tu živi preko 

80 ljudi, većinom Eskimljana, u malim snježnim 
i ledenim kućicama. Oni love ribe, ptice i medjede. 
Lovinu svoju ne priređuju nikako, već ju onako 
pojedu, kako ju je Bog stvorio. Najslasnija im je 
slanina morskih pasa. Bilinama, koje mogu ondje 
samo kroz 3 mjeseca oskudno da uspijevaju, ne 
hrane se ni malo. Proti dugoj i cičoj zimi jako 
su otvrdnuli. Zima im traje 9 mjeseci, od po'ovice 
kolovoza do polovice svibnja, a samo su preostala 
3 mjeseca ljeto, jer proljeća tamo nema. U to 
ljetno doba, kada ima samo 5 do io° C topline, 
odijevaju se ti ljudi u odijelo ribljih mjehura, koje 
je tanko kao papir, a još su im i koljena gola. U 
ovo »vruće ljetno doba« zadovoljavaju se ti ljudi 
dapače onom korom, koja je nastala na njihovu 
tijelu od masti, nečistoće i od čađe, koja se uvijek 
diže iz njihovih svjetiljaka, napunjenih rastopljenom 
masti morskih pasa. Plamen ove svjetiljke rasvjet¬ 
ljuje nutarnjost ledene kućice, pa im je to i je¬ 
dina njihova peć. O umivanju nemaju ti ljudi niti 
pojma, jer je voda zimi i onako dragocjena stvar. 
Ljeti se kupaju u otvorenu moru, no jedva da i 
jednoga voda opere, jer kroz onu koru masti, pr- 
ljavštine i čnđe ne može da dopre do kore. 

Zmija — domaća životinja. U nekim 
krajevima Brazilije ima zmija »gibota«, koja se 
upotrebljava kao domaća životinja. Tamošnji su 
žitelji opazili, da se gibota hrani parcovima, kojih 
ima ondje sva sila, pak udomiše s toga ovu zmiju. 
Gibota je malena i rijetko je kada debela kao 
zapješče (ruka pri pijesti). Cio dan leži ova živo¬ 
tinja tromo ispod stubišta i spava. No kada se 
uhvati mrak, onda polazi na lov. Oćuti li parcova, 
zakloni sc i zaskoči na nj. pa mu zdrobi glavu i 
vratne kralježe. Ova zmija tako privikne na svoj 
dom da ga obično opec nađe poput psa. 

Kako Je staklo Staro. Najstariji spo¬ 
menik od čista stakla, koji nosi na sebi znak, po 
kojem se može prosuditi iz kojega doba potječe, 
jest malena lavska glava, na kojoj je zabilježeno 
ime jedne egipatske kraljevske porodice iz 11. di¬ 
nastije (vladajući dom), te se nalazi u »slade« 
zbirci britskoga muzeja. Otuda slijedi, da se je 
staklo već preko 2000 godina pr. I. ne samo pro¬ 
izvodilo, nego i vješto obrađivalo, te nije ta in¬ 
dustrija u ono doba mogla biti nova. Ostakli- 
vanje (kalajisanje) lončarske robe tako je staro, 
da se na primjercima crijepovlja, na kojima su za¬ 
bilježeni egipatski kraljevi, nalazi rodovnica možda 
prve dinastije Rimski pisac P li ni je hoće da su 
Feničani izumili staklo, no ovi su poduzetni tr¬ 
govci egipatsko staklo samo preprodavali u druge 


zemlje. Da je suvremeno »puhanje« * (duvanje) 
stakla veoma staro, to najjasnije dokazuju nazidne 
slikarije u grobnici Beni Hasana iz 12. din stije. 
Još su starije prikaze o tom u jednoj komori grob¬ 
nice Ti-jeve u Sakari, koje su tako stare, da i 
najrevniji istraživaoci ne mogu da im odrede broj 
godine. 

Računske zadaće.* 

1) Stočar je prodao bjelouju za 250 7 c, vitonju 
za 5°% skuplje no bjelonju, a mrkonju za 2o°/ 0 
jeftinije no vitonju. Za koliko je prodao sva tri vola? 

2) Neka ura brza svaki dan za 2 s / 2 č. Koliko 
je to za 2*/ 2 mjeseca? 

3) Neko je zemljište kuplje 10 za 930 7 c, a 
prirod mu vrijedi čistih 77 k 40/. Jeli uputnije, 
da se to zemljište obrađuje ili da bi se ista ku- 
povnina ukamatila bila sa 5°/ 0 Kolik je probitak ? 

* kaljana će se rješenja priopćiti u 8. broju. 

Proizvodi računskih zadaća iz 4. broja: i) 
26 / -f 24 / r=r 50 /; 50 / X 40 = 20 7c; 

2.60 7 c X b — 15.60 7 c; 30 k + 15.60 7 c 35 60 k\ 

35.60 7 c: 4 = 8.90 7 c; 35,60 7 c -f- 8 90 k — 44.50 7 c. 
Okivanje kola stoji 44 k 50 f. 

2) 3 20 7 c -f- 1.40 k o 80 k — b k\ 
365 X 6 = 2190 k\ 219o 7 c —J— 2\o k — 2400 7 c. 
Godišnji je dohodak bio 2400 k. 

Valjano su ih riješili: Dolenc Marija, Kavić 
Ivan, Kavić Josip, Kos Josipa, Rac Dragica, Roj- 
tinić Mijo i Pucek Barica (učenici i učenice V. 
razreda) u Sv. Ivanu Zel ni; Rechnitzer Adolfo 
(i. račun) u Križevcima i Seljan Dragutin (2. rač) 
u Karlovcu. •. ' 

Javna zahvala 

Veleslavno poglavarstvo kralj. slob. i glavn. 
grada Zagrćba izvoljelo je podijeliti 100 k pri¬ 
pomoći za izdavanje našega »Vjernoga druga«, a 
si Obrtni zbor u Zagrebu 20 k u istu svrhu, te 
se ovime izriče najusrdnija zahvala za primliene 
pripomoći. Uprava »Vjernoga ‘druga«. 

Uputa p. n pretplatnicima. 

Molimo, da nam se pisma i novci šalju pod 
naslovom »Vjerni drug«, Zagreb, doljnogradska 
dječačka škola. Kod naručivanja neka se točno 
naznači posljednja pošta, a ima li više mjesta istoga 
imena n. pr. Brod, Severin, onda valja označiti 
Brod n./S. ili Brod n./K., beverin (kotar Vrbovsko) 
ili Severin (kotar Belovar'. Novci se najzgodnije 
šalju »doznačnicom«, na kojoj se ujedno može i 
naručiti list makar i za više pretplatnika, te se 
t ko uštedi suvišna pisanja, a i nepotrebni trošak. 
Poštanska pređatuica potvrđuje, da je pretplatnina 
poslana. Uprava »Vjernoga druga«. 


P. n. dužnike umoljavamo da nam što prije pripošalju dužnu pretplatu. 

Uprava „Vjernoga druga u . 

SADRŽAJ: Drvo kao gradivo. — Oblici umjetnosti (Nastavak). — Američke poslovne finte — 
Perad, oslon gospodarstvu. — Na povratku. — Iz poslovnice (Nastavak). — Nešto o 
soli. — Sitnice. — Računske zadaće. — Javna zahvala. — Uputa. 

Vlasnik i nakladnik : Knjižnica trgov. i obrtn. pom. i naučn. u Zagrebu. 

Tiskara knjižare Lav. Hartmana (Kugli i Deutsch), Zagreb. 













^abavni i poučni l*st 

za trgovačku, obrtnu i opetovničku omladinu- 

Uređuje JULIJE VARŽIČKA. 

Izlazi i. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih 100 kom. po I kruna. 


Preporučen po vis. kr. zem. vladi odjelu za bogoštovlje i nastavu u Zagrebu 
od 18. studenoga 1.897. broj 18.652. 


Br. 7. 


U Zagrebu, 1 . ožujka 1.898. 


Tečaj I. 


B a k a 1 a r. 

U korizmi ili o velikom postu, koj traje od pepelnice ili čiste srijede, pa sve 
do Uskrsa, moči se kod svakoga trgovca pred dućanskim vratima u škafu vode 
nekakva suha riba. Sav ju kršćanski naš svijet pozna pod imenom štokfiš, a 
u Primorju mu vele b a k a 1 a r. 

Tu je ribu trgovac dobio povezanu u snopovima, pa ju moči u vodi, da 
omekša. No tko hoće da mu bude bakalar što meklji, neka si ga sam kod kuće 
namoči. Kroz 24 sata neka se bakalar moči u mekoj potočnici, riječnici ili kišnici 
vodi. Onda ga valja tući, dok se počne listati. Zatim se kroz 24 sata opet moči 
u čistu, jakom lugu od bukova pepela. Napokon se moči još 5 do 8 dana u 
mekoj vodi, koja se mora svaki dan da mijenja 3 puta. Kada je bakalar tako 
omekšao, onda ga vješta kuharica pripravlja kao posno jelo. Buduć da kršćani 
katolici vjerno obdržavaju crkvene propise o korizmenu postu, a suhi se bakalar 
veoma lako razažilja, 1 6 je on dobro poznata posna riba po svim krajevima svijeta. 

A odakle tolika sila te ribe? Atlanski ocean i Sjeverno more njegova je do¬ 
movina. U Jadranskom i u Sredozemnom ga moru nema, pa zato nema ta riba ni 
hrvatskoga imena. Bakalar je odozgor ponajviše zelenkast, a na trbuhu je bijel. 
Postrana mu je crta bijela i obično pjegava. Bakalar izraste do l 1 /«* m dugačak^ 
a do 50 kg težak. 

Veoma je proždrljiv. Hrani se ribom, racima, školjkama i svačim, što samo 
može da savlada. Živi vazda u velikim jatima daleko od obale u velikim dub- 

ljinama. Samo kada hoće da se mrijesti, onda se približava obalama. I tu ostaje 
u dubljinama. 

Ta je riba strašno plodna. Jaja (ikre) su joj mm velika. U odrasloj ženki 
ima ih 4 do 9 milijuna. Za pol godine izrastu mlade ribice do 20 cm duge, a u 
trećoj godini već mogu da mrijeste. 

Kako se bakalar pojavlja u užasnoj množini i kako je veoma proždrljiv, to 
se veoma izdašno lovi. Love ga uz obalu Dansku, Slezvig i Holštajn, Finsku, Bel¬ 
giju, Holandiju, Francusku i Islandiju. No sva su ta lovišta veoma neznatna. Sav 
suhi bakalar, što ga kršćanski svijet ciele Zemlje troši o uskrsnom postu, dolazi 
sa Lofota i Novoga Fundlanda. Uza sjeverno zapadnu obalu Norveške razasuo se 

niz otočja lofotskoga. Između njega i norveške obale protegnuo se kanal, koji je 

norveškim ribama plodno polje. 

Sto svijet pamti, dolaze užasna jata bakalara pravilno svake godine o Božiću 
iz oceana prama obali da se mrijeste. Sada nastaju muke i nevolje ribarske, koje 
potraj u sve do travnja, dok bakalari opet ne odlaze. Tu navali zimi tolika riba, 
da bi sav narod, kaj se s bliza i s daleka ovamo sjati, mogao dan na dan da 
grabi iz mora, a ne bi osjetio, da je ribe manje. No zbog zime i užasne bure ne 
mogu često u tjednu ni tri dana da love. 

Ono malo naroda, do 25.000 ljudi, što stalno prebiva na Lolotima, ima za 

se čiste i lijepo uređene drvenjare. More im toliko daje, da se mogu udobno da 

urede. Osim tih kuća imadu lofotski posjednici u svakom zaštićenom zaljevu cijelu 
rpu kolibica, u kojima se za najamninu nastanjuje sav ribarski narod, koj je iz 
iz daleka ovamo došao da lovi ribu. Kolibe su zbijene od dasaka i pokrivene su 
tresetom U njima se može da smjesti družina sa jednoga ili sa dva ribarska bro¬ 
dića, po 6 do 12 ljudi. Uza stijene su postelje od dasaka, a ima i spremište za 
mreže, bačve, ulje, sol i druge potrepštine. Tu se kuha i puši, tu se suši i pro- 
mokla odjeća, pa nije čudo, da je tu zrak zadušljiv. No ribar je zadovoljan, što je 
i takav stan našao. Kada se sakupi jako mnogo ribara i trgovaca, onda nema ni 
takova stana, pak izvuku iz mora brodić, koj preokrenu, da služi kao krov, pod 
kojim od jedara spreme noćne ležaje. Još je i to dobro, no gdjekad se mora noć 
da sprovede i pod vedrim nebom na dubokom snijegu, pa i to podnese nor¬ 
veški ribar. 

Već oko polovice prosinca polaze otočani s udicama da istraže, nije li riba 
već došla, a kad se prvo jato pokaže, onda se spremi i veliko i malo da lovi, 
koliko samo može. Osim ribara sa sjevernih i južnih strana obale dođu ovamo 
i veliki brodovi s kupcima, koji će ribu da otpreme, dođu i trgovci sa robom i 
hranom za otočane i ribare. Otpočeo živahan sajam. Na sve se strane kupuje i 
prodaje. Otočani se moraju za čitavu godinu da opskrbe, jer druge prilike nemaju. 
Po moru križa do 5 000 brodića sa 25.000 ribara, a do 1.000 brodova, kuji će 
robu da otpreme. Sada, kad je ondje zima duga jedna noć, oživio je pusti i mirn 
onaj kraj. Napokon dođe i travanj. Sunce se opet pokazalo na obzorju. Brod za 
brodom ostavlja to lovište. Riba se odselila, narod se razišao, a oko Lofota na¬ 
stao opet tih i žalostan život. 

Jedva što je nastao mir na istočnoj Strani oceana, oživio je istom snagom 
okoliš Novog Fundlanda na zapadnoj strani oceana uz američku obalu. Na lofotima 
je glavni lov od prosinca do travnja, a ovdje od lipnja do rujna. Uz Norvešku 
sakupljaju se samo ribari iz bližnjih strana, dočim se ovdje sroče evropski i ame¬ 
rički ribari. Skupi se tu Engleza* Franceza, Belgijanaca, Holandeza i Američana na 
7.000 brodova do 100.000 ljudi, pa za sve ima ribe dosta. 

Bakalare love udicama i mrežama, Obična ručna udica ima 20 do 30 m du¬ 
gačak konopac. Na nj privežu dvije udice, koje naješkaju komadićima ribe, crvima 
ili račićima. Olovo potegne konopac prama dnu, a ribar sjedi mirno u barci i čeka 
dok riba zagrize. Ovako love samo u mirnom kojem zatonu, gdje usidre barku. 
Jedan ribar može jednom udicom na dan da ulovi po 50 do, 100 bakalara. 

Izdašnije se lovi strukom ili palingarom. Ima kratkih palingara, al i 2 do 
15 km dugih, na koje stane 2.000 do 7.000 udica. Za takve sprave trebaju veće 
brodiće, više ljudi, a i mnogo ješke. Ovakav se palingar mora pažljivo da odmota 
i spušta. Da palingar ne potone na dno, visi na staklenim krugljama. Po njima 
vidi ribar, gdje se ulovila riba i koliko je ima. Dok je palingar u vodi, love ribari 
udicom. Kada stanu izvlačiti palingar^ zadrhće svakomu srce, kad vidi, da se na 
svakoj udici baca po jedna riba. 

Mrežom love samo na brodiću, koj je do 12 m dug i koj nosi jedan jarbol. 
Na brodiću ima 5 momaka i 1 dječak. Ova si četica izabere glavara, kojemu se 
ostali moraju posve da pokoravaju. Njegova odlučnost i vještina odlučuje privredu 
i sjegurnost života. On zapovijeda brodom, prodaje ribu, odgovara pred oblašću. 
Zato je ta služba časna. Kada izabiru glavara, onda paze samo na to, kako je 
vješt, pak se može da dogodi, da gospodar mora svoga slugu da sluša kao gla¬ 
vara na brodu. Uza svu tu čast ne dobiva glavar ipak ništa više od lovine, nego 
li ostali ribari. Brod ponese sobom do 100 mreža, no samo ih do 30 svežu za¬ 
jedno i spuštaju u more. Jedan kraj je pričvršćen na brodu, a drugi visi na užetu 
Kada brod leti, mreža se vuče za njim, a riba se zaleti glavama u mrežu. Pod 
večer se mreža spušta, a u jutro se izvlači. Kada ribari najedanput izvuku do 
500 glava ribe, onda su posve zadovoljni, a izvuku li do 800 glava, onda nemaju 
na brodu ni dosta mjesta za svu ribu. Ribar može sa mrežom da zasluži do 
500 k , a sa palingarom do 400 k . Norvežani obično love na svoj račun. Petorica 
ili šestorica kupe si brod, mrežu i drugu spravu, pa dijele lovinu prama ulošku. 
No ima i poduzetnika, koji naimlju ribare obično po 160 k za cio lov, makar 
ulovili šta ili ništa. Uz to im daju hranu i odijelo, koje moraju da vrate. 

Ulovljenu ribu priređuju odmah. Najprije odrežu glave i bace ih u posebne 
sudove. Kada su izvadili utrobu, razrežu ribu oštrim nožem na jedanput u dvije 
pole sve do repa. Jetra spreme u jedan, a ikru u drugi sud. Preostalu drugu drob 
razrežu za ješku, kojom* će loviti ribu na udici. Obje polovice ribe operu u moru 
i objese ih repom na prutove (kolce, motke), od kojih su načinili čitave skele. 
Riba se tako suši pod vedrim nebom, a gdjegdje i u sušama pod krovom. Ako 
je vrijeme nepogodno, suši se riba i do srpnja. Kad je riba suha kao drvo, sveže 
se u snopove i spravi se u spremišta, dok ju brodovi ne odvezu. Ta se riba na¬ 
ziva štokfiš ili po ruskom govoru treska. 

Ako je lovina obilna, a nemaju već gdje da ribu suše, onda ju u posudama 
osole. Osoljena se riba zove labrdan. Ako se ovaj razastre po pećinama, da se 
suši, onda se tako osušena slana riba naziva klip! i š. 

Ribljim glavama hrane u Norveškoj marvu. Iz jetara iscijedi se u posudama 
bjelkasto masno jetreno ulje (lebertran), koje piju sušičavi, prsobolni i 
slabići. Grijanjem se iscijedi žuto ulje, a ždimanjem (prešanjem) smeđe, koje 
rabe za mazanje i učinjanje kože. Kada jetra gnjiju, razvija se užasan smrad, čemu 
ondje dakako nitko ne prigovara, jer se to sve podnosi krušcu za volju. Za nor¬ 
vešku jetrenu mast kao što i za ribu, glavno je tržište grad Bergen, a za ame¬ 
ričku jetrenu mast glavno je tržište London. 

Svježi je bakalar mnogo slasniji nego sušeni ili soljeni, zato ga franceski i 
holandeski ribari razvoze svježega po bližim tržištima. Za taj posao imadu srednji 
dio broda izbušen, u kojem dopreme još živu ribu, koju onda iz primorskih gra¬ 
dova brzo otpremaju po kopnu. 

y. V. 


Dobro sjčme — dobar plod. 

U nekom seocu junačke naše negdašnje Krajine življaše sretno i zadovoljno 
seljak Andrija sa svojom vjernom družicom Macom i sa pol tuceta kršnih mališa. 
Andriju je sve štovalo, jer je bio marljiv i dobar kao dobar dan. Mališe je svoje 
odgajao u strahu Božjem i lijepo ih upućivao u sve, te su bili bistre glavice. Ta 
živio je za svoj dom i za svoju djecu. Nije ga Bog baš tako obilno nadario ze¬ 
maljskim blagom kao što djecom, al je zato vrijedni Andrija i ono malo svojine, 
koju je svojim žuljevima uzdržavao, uživao u miru Božjem i s blagoslovom Božjim. 

Usred blažena toga mira zgodi se nešto, što je poštenjaka Andriju ljuto za- 
boljelo. Car diže vojsku na dušmana, te morade sva odrasla momčad pod oružje 
da brani cara i domovinu. Tako pade kocka i na najstarijeg Andrijina sina Josu 
koj morade u vojnike. 

Boljelo je dobre roditelje, što ih mora da ostavlja ljubljeni njihov prvijenac 
— možda za uvijek. Sad, kada su već prilično ostarjeli i kad bi im od pomoći 
bio, mora od očinske si kuće u daleke strane. Koliko se brinuli i mučili poradi 
djece svoje, a sada im prva nada pada u vodu. Al na što im bolni uzdisaji, kad 
je Joso momak od oka, a bojna trublja saziva junake! 

Kad je Joso polazio u boj, blagoslovili ga roditelji, a otac ga još lijepo putio, 
da svjesno vrši svoje dužnosti, da bude vjeran caru, da bude hrabar u boju, al i 
milostiv spram slaboga. Suze i blagoslov otprate Josu iz roditeljskoga doma. 

Joso je mnogoputa pisao kući. Pukovnija, u kojoj je on služio, osobito se 
junački ponijela u boju. Joso obavijestio svoje roditelje, da je imenovan poručnikom 
(lajtnantom) i po gdjekada priposlao im koju svoticu novaca u pomoć. No iza 
velike jedne bitke ne dobiju više glasa o njem. 

Po svoj se Krajini raznio veseo glas, da je mir utanačen. Sve je klicalo od 
radosti. Mnoge majke ogrliše ljubljene svoje sinove, sestrice vidješe opet milu 
svoju braću, a nježnim ženama vratiše se njihovi vjerni muževi. Koli ugodno je raz¬ 
dragao srca sviju povratak milih i dragih! 

Sve što je iznijelo živu glavu iz krvava boja, vratilo se domu svomu — samo 
se nije vratio Joso. Uzalud je starica majka naprezala slabe svoje oči, kad je kroz, 
selo prolazila četa vojnika, ne bi li gdjegod spazila svoga Josu. Uzalud se svaki 
dan dobri starac uspinjao na obližnji humak, ne bi li otklegod mogao da zamjeti 
prvijenca. No njega nema te nema. 

Mjesec je za mjesecom prolazio, a dobri roditelji ne dobiše ni glasa o svom, 
sinku. Već ih je ostavila nada, da će ga ikad za života još vidjeti. Suze lijuć bla¬ 
goslivljahu uspomenu njegovu. 

Al eto, jednoga dana kreće u selo uz jeku trubalja krasna konjica. Staro i 
mlado istrča napolje i sve je ponizno pozdravljalo krasna, junačkoga pukovnika; 

koji je okružen svojim časnicima, jašio na čelu svoje pukovnije. Sve se je čudom 
čudilo, kad je junački pukovnik pitao samo za Andriju. Ovaj mu pođe u susret. 
Kada je pukovnik opazio otkritu časnu glavu Andrijinu, kanu mu suza niz obraz, 
a samo je junačko njegovo srce moglo da savlada nutarnje uzbuđenje. Taj pu¬ 
kovnik bio je — Andrijin sin Joso. 

V-a. 


Oblici umjetnosti. 

(Nastavak). 

Piše Ignjat Vuksan. 

Oblici grčkoga graditeljstva. 

Seobom Dorana, kojom je dio Jonjana istisnut u Malu Aziju, započeo je čisti 
narodni grčki život, a time i prava narodna grčka umjetnost. 

Narodna snaga, koja 
se je od tog doba toli živo 
očitovala u vjerskom, poli¬ 
tičkom i društvenom životu 
Grka, nije u umjetnosti 
mogla da ne ostane bez po¬ 
sljedica kod naroda, koji 
je toli silno naginjao umjet¬ 
nosti. Pa kako su Grci 
vjerom i običajima bili 
kud i kamo savršeniji od 
svih suvremenih naroda 
(izuzev jedino Izraelićane), 
tako su i svojom pjes¬ 
ničkom nadarenošću već 
veoma rano stvorili djela, 
s kojima se slična djela 
ostalih naroda ni porediti 
ne mogu. Jonjani su prvi 
osnovali pjesničke škole, 
u kojima se slagahu pje¬ 
sme bogovima (himna) i 
pripovijesti o djelima bogova i junaka. 

Za Jonjanina Homera (oko 950. pr. Is.) veli se, da je spjevao dva naj¬ 
glasovitija epa (junačke pjesme): Ilijadu i Odiseju. 

U epu prikazivao se je pjesnički veličajni život naroda (Ilijada) ili znamenite 
zgode iz života junaka (Odiseja). 

E 1 e g i j a se je bavila prilikama sukromna ili omeđena političkoga života, 
te je na tom temelju živo isticala ćudorednost i političke nauke. 

Eolci bavili su se lirikom, u kojoj pjesnik izriče svoje lične misli i čuvstva: 
ljubav, prijateljstvo, mržnju, veselje i žalost. Takove pjesme pjevale su se na¬ 
ročito uz 1 i r u. 

Dorani njegovali su korsku liriku, u kojoj se očituju toliko čuvstva pojedinaca 
koliko osjećaji cijeloga naroda. Te su pjesme izvodili e pri bogovskim svečanostima. 



Napajalo živadi. 

Anakreon i Tebanac Pindar zastupnici su lirskog pjesništva. Kao pjesnik basa na 
odlikovao se je Ezop. — 

Kako su Grci već za rana privoljeli pjesništvo, isto se tako rado bavljahu i 
naucima. Iznajprije se zanimahu mudroslovljem, matematikom i povjesnicom Filo¬ 
zofija (mudroslovlje) počela se tako, da su stali istraživati pravi uzrok svih tvari. 

Pitagora (rod. 582. pr. Is.) stekao si je za matematiku i geometriju velike 
zasluge. Njegovi učenici učili su prvi da zemlja imade oblik kruglje. 

Na polju tvorne umjetnosti (graditeljstvo, kiparstvo i slikarstvo) najpače u 
graditeljstvu — gradeći isprva jednostavne četverokutne kuće s glatkim zidovima, 
napredovali su Grci polagano sve više, dok su napokon podizali divne hra¬ 
move svoje. 

Gradeći hramove, rabili su Grcima isprva stupovi tako, da su mjesto pred¬ 
njega zida tih obično četverokutnih zgrada namještali stupove. No da hram ne 
ostane tako sasvim otvoren, podigli bi u nutrinji hrama poprječni zid, koji je za¬ 
tvarao prostoriju, gdjeno bijaše smješten kip božji. 

Ta odijeljena prostorija zvala se stanica (u Grka naos a u Rimljana cella), 
a otvorena prostorija pred njom pridvorje (grčki pronaos). Slika 1. predočuje 
tlocrt takova hrama. Stupivši kroz stupovlje u hram, došao si najprije u pridvorje 
a onda tek vode vrata u stanicu. 

Poradi simetrije produljivali su Grci hramove na stražnjoj strani. Uresivši 
ulaz stupovima, produljili bi zidove hrama straga i pridodali stupove kao na ulazu. 

Slika 2. prikazuje tlocrt produljena hrama. 

Grci su međutim porabu stupova sve više usavršivali. Poslije ih više ne za¬ 
tvarahu pokrajnim zidovima, već ih metahu pred zidove tako, da su prosto stajali. 
Po tom je tlocrt hrama odsad bio takav, kako nam ga pokazuje slika 3. i 4. 

Najsavršenija poraba stupova pokazuje nam se napokon tim, kad su čitavi 
hram naokolo okružili stupovljem. Slika 5. prikazuje tlocrt stupovljem okru¬ 
žena hrama. 

Kod većih je hramova iza stanice dodana zatvorena prostorija, koju su Grci 
zvali opisthodomos, a tek iza njega slijedila je prostorija slična pridvorju. Slika 6- 
prikazuje nam tlocrt tako produžena hrama. 

Stanica bijaše sveto mjesto i stan za kip božji. 

Pridvorje i njemu slična otraga dodana prostorija rabile su za spremišta 
svetih posuda. Obe te prostorije bijahu otvorene, da su se mogle vidjeti, ali ipak 
nije se moglo do njih ulaziti, jer bijahu zagrađene željeznim rešetkama. 

Hram bijaše zagrađen sred svetoga dvorišta ili gaja (grčki peribolos), te često 
trijemom ili zidom ograđen. 

Vrata (grčki propilaion) vodeća u to sveto mjesto uvijek su lijepa, a kadi- 
kad upravo veličanstvena kao n. pr. ona, što su vodila u Akropolu u Ateni. 

U svetom gaju bijaše smješteno sve, što je osim hrama još trebalo da se 
časti božanstvo. Množina i raznolikost tih stvari ravnala se je po veličini svetog 
gaja, po njegovoj povjesnoj znamenitosti i po svetosti mjesta. 

Prema tomu moglo je biti u takovu gaju svetoga drveća, izvora, životinja, 
zavjetnih darova, kao posuda, spomenika, kipova, žrtvenika, hramova, kazališta itd } 

Hramovi starih Grka dijelili se obzirom na svrhu, kojoj su namijenjeni bil 
na bogomolje i na hramove za svečanosti. 

Bogomolje su obično mali hramovi, koji u stanici imadu kip božanstva. 

Stanica u bogomolje bijaše osobito sveta, u nju osim svećenika nije smio 
tko stupiti. 

Kip božanstva bijaše osobito čašćen kao slika božja, ma da ne bijaše ni 
posvećen niti svet. 

Erehtej na Akropoli bijaše drevna i najljepša bogomolja, posvećena bo¬ 
žici Ateni, zaštitnici Atike. 

Dok su bogomolje bile za pravo stanovi božanstva, mogu se hramovi za 
svečanasti smatrati kao riznice, u kojima bje pohranjeno blago i dragocjenosti 
božanstva. 

U njima se obdržavahu svečana vjenčanja ili krunisanja pobjednika u sve¬ 
čanim igrama ili angonama. 

Najglasovitiji takovi'hramovi bijahu Zevsov na Olimpu i Partenon na Akropoli. 

Grčki hram bijaše sastavljen od razitog (horizontalnog) gredovlja i uspravnog 
(vertikalnog) stupovlja, s toga je u grčkom graditeljstvu vladao samo pravi kut 
i pravac u tlocrtu kao i u nacrtu- 

Hram se uzdizaše na postepeno podignutom podziđu (grčki krepidoma) 
koje služaše hramu kao zajednička podloga, na kojoj stajahu stupovi, a na njima 
ležahu konačno grede i krov na zabat ili kićek (grčki: tympanon), 

Grede bijahu prema obliku i uresu stupovlja raznovrsne, dok je krov uvijek 
istog oblika bio. Slika 7. prikazuje nam najjednostavniji oblik grčkoga hrama u 
pročelju sa antama (Tlocrt slika 2.). 

Prema obliku i uresu stupovlja i greda imademo u grčkom graditeljstvu troji slog: 

1. dorski; 2. jonski sa atičko jonskim; 3. korintski. 

Dorski i Jonski slog izumila su istoimena plemena. Prvi se je razvio u Pelo- 
ponezu, a drugi vlada na istoku Grčke u Maloj Aziji. 

U Atiki su sva tri sloga zastupana bila, te se je jonski slog oplemenio dor- 
skim, a dorski se slog oplemenio jonskim. Tako oplemenjeni slog zvao se 
' atičko jonski. 

Dorski slog je najstariji, a korintski je najmlađi. 

Kako su Grci zrelo shvaćali oblike,to su oni u tvornim umjetnostima, naročito na 
građevnim oblicima drugih naroda upoznali zakone graditeljstva, te su na temelju tih 
zakona preobrazili oblike tako, da su oni doista svojina i proizvod samo grčkog duha. 

Nu ma kako nam se ta pretvorba oblika čini prirodna i vjerojatna, ipak 
nismo u stanju prikazati, kako se je ona postepeno razvijala i to s toga, jer nam 
manjkaju spomenici iz dobe razvoja, koja počima seobom Dorana, te ide do po¬ 
četka VI. stoljeća pr. Is. 

Na ostancima ruševina spomenika, što su se još sačuvali iz tog doba, nala¬ 
zimo oblike grčkoga graditeljstva već u potpunom razvoju, u kojem ga i slijedeće 
mlađe dobe nalazimo. 

U V. stoljeću je doba najljepšeg cvjetanja grčkoga graditeljstva, a slog je 
ostao isti, koji je i prije bio, samo što su oblici izradbom i bogatstvom svojim 
najčišći i najizrazitiji grčki umotvori. 

Od V. stoljeća amo pa do početka rimske vladavine nose grčke građevine 
na sebi biljeg tuđinski, naročito istočnoga i rimskoga ukusa. 


(Nastavit će se). 



r 

Ljubav bližnjega. 


God. 1808. imenova papa Pijo VII. Lefevrea de Sheverusa (Lefevra de Še- 
verusa) iz Mayenne (Majan) u Francuskoj prvim biskupom grada Bostona u Sje¬ 
vernoj Americi. Ovaj je biskup sav svoj život posvetio dobrim djelima. U Bostonu 
ga nikad nije bilo u društvima i u zabavama. Molitva, učenje, radnja i djela milo¬ 
srđa bilo je sve njegovo zanimanje. 

Nekoga dana dođe k njemu siromašan neki mornar, koji je morao na daleki 
pomorski put i preporuči mu bolesnu svoju ženu, koju je morao sam bez ičije 
pomoći da ostavi kod kuće. Biskup se je brinuo za nju kao za rođenu svoju 
sestru. Dvorio ju kao pravi bolničar i obavljao najprostije poslove. 

Iza više mjeseci vrati se pomorac. A koga nađe, kad je došao kući? Nađe 
biskupa bostonskoga, gdje se uspinje uza stube, noseći naručaj drva, da zapreta 
vatru, te da siromašnoj bolesnici uvari najnužniji živež. Mornar, ganut tolikom 
ljubavlju, pade do nogu biskupovih i orosi ih svojim suzama. 



Cheverus ga odmah pridigne i utješi ga, priopćiv mu, kako je bolest ženina 
već znatno jenjala. 

U isto doba stanovaše izvan grada Bostona tik glavne ulice u podrtoj ko¬ 
libici siromašni i bolesni neki crnac, koji je bio po svem tijelu pun oteklina, a 
ostao je baš bez svega. Šav je svijet prolazio mimo podrte ove kolibice, al nitko 
nije pitao: »Nije- li to možda stan bijede? Hoću da je ublažim, ako je ima!« 

No biskup je otkrio taj stan bijede i stade odmah njegovati bolesna crnca. 
Svake bi ga večeri posjećivao, povezao mu rane, natresao mu postelju i opskrbio 
ga svim potreboćama, a da nije o tom progovorio nikomu ni riječi, jer samo Bog 
neka znade za to dobro djelo. No njegova služavka, koja je svakoga jutra našla 
zaprašeni njegov kaput pun pahuljica i slamčica, htjela je da sazna, koji je tomu 
uzrok, pa ga je jedne večeri potajno slijedila. Ta bila je zvjedljiva kćerka Evina roda! 

Ona je dakle opazila, kako je biskup unišao u tu kolibicu crnčevu. No 
zvjedljivost ju potegne do raspucanih kapaka i ona pogleda kroz jednu pukotinu 
u nutra. Kako li se začudila, kad je vidjela, gdje njezin gospodar zapaljuje vatru, 
te svojim rukama nježno pridiže bolesnika i nosi ga k peći, gdje mu povezuje 
njegove rane, pa ga nahranjuje, a onda mu natresa postelju i tako ga nježno u nju 
poliježe, da ne bi nježnije mogla ni brižljiva ma jka ljubljeno svoje čedo da pjestuje. 

U Waterstreetu (ulici) u Bostonu stanovala je neka veoma siromašna žena 
koja je bolovala od neizlječive bolesti, pa nije mogla s toga da radi i da skrbi 
sama za se. Biskup, koji ju je redovito posjećivao i opskrbljivao ju sa svim potre- 
boćama, pošalje joj drva, da si loži peć, buduć da je bila zirp.a oštra. 

No ta su drva ležala već nekoliko dana pred bolesničinim vratima, a da si 
nije mogla njima da pomogne, jer su bila neraspiljena i nerascjepana, Jednoga 
jutra jošte rano prije zore začuje neki susjed, kako se na ulici pili. Čudeći se, 
tko li u tako neobično doba već radi, izađe iz kuće i pođe do bolesničinih vrata, 
Bio je to biskup bostonski! Susjed se iznenadi i požali svoga biskupa, što 
ovdje težači, pa htjede da prihvati pilu i da raspili drva 

»Ne«, odvrati biskup, »pustite samo, ja ću već sam da dovršim! Ova drva 
ieže ovdje već nekoliko dana. Mislio sam, da će se naći koja kršćanska ruka, koja 



Sl. 5. 

PERISTIL. 
Tezejev hram u Ateni. 


će ih ispiliti, smilovav se ubo¬ 
goj ženi — no prevarih se. S 
toga ih hoću sam da ispilim, da 
se ne uzmogne kazati, da u 
cijelom mojem stadu ne ima 
nijedne duše, koja bi htjela da 
učini nešto za ljubav toli ubogoj 
patnici. Morao sam pak zapo¬ 
četi prije svitanja, jer ne bi 
baš posve pristojno bilo, da sam 
za bijela dana pošao s pilarskim 
konjem po ulici«. 

Biskup nastavi svoj posao, pa 
kad je taj čovjek svakako htio 
da ga zamijeni, odvrati mu biskup 
šaljivo: »Idite samo u ime Božje 
kući! Nijesam još nikoga platio? 
da posreduje među menom k mojim 
poslom!« i usprkos svim molbama, 
nije sve dotle prestao, dok nije 
sva drva ispilio. 

Sl. 6. 
Peristil. 

Partenon, hram božice Atene 
n. Akropoli. 

Onda uprti svoga pilarskoga konja na rame i uputi se kući još prije, no 
što su gradske ulice oživjele. 

7 . V. 


Sedam 

Po širokom svemu sv’jetu 
Svoje crne mreže pletu 
Đavolove kćeri gadne, 

Progoneći ljude jadne . . . 

Prva od njih lovi ljude, 

Kraljica će baš da bude; 
Oholost svud rado slave — 
Srećom samo prazne glave. 


sestara. 

U srcu si traži mjesto 
Seka njena;~vrlo često 
Mogućnik joj žrtvom pada. 
Skupost gdje je,— tuj sve strada. 

Ponajljepša treća da je! . . . 

Od pohote sva se sjaje. — — 
Koga žrtvom kad uhvati, 

Taj propada, grozno pati .... 

Strašna je po srcu, djelu, 
Sto razara sreću cjelu — 
Crna zavist, koja ljeta 


Ponajgora tih sestara 
Lij eno st vam je stara . . . 
Radinost joj mrska, gadna, 

Pa joj s toga žrtva — gladna! . . 


S kraja na kraj, svega svjeta. 


Lakomost gdje mreže stavlja, 


Tako ove sestre svjetom 
Neumornim lete ljetom, — 
Hvatajući »slabe« ljude, 

Sto su — vele — »sudbe hude«. 


Nema sreće, nema zdravlja, 
Tko podlegne njojzi kada, 
Živ na zemlji već propada. 


A zlobnica ona mala, 

Sto je krila razmahala, — 

Već nam donje zala dosti . . , 
Tko ne pozna — srdit os ti? —- 


A1 sa neba svim nam eto 
Okrilje Božansko sveto, 

Sto nas brani od svih zala. 
Višnjem Bogu zato — hvala! 


Stjepan Sirola. 


Perad, oslon gospodarstvu. 


(Svršetak). 

Priopćio Ivan Štamplar. 


Za rasplod neka se ne uzimlju nikad kokoši duga i tanka vrata i tanka 
trupa, već one krupne, jer takove uvijek više i dulje nesu, te se također bolje 
tove. Kod jajeta najviše vrijedi bjelanjak, žumanjak malo vrijedi. Da se u 
jajetu razvije dosta bjelankovine, treba kokošima i to već pilićima davati sočne 
hrane, koja imade u sebi dosta bjelanjkovine. I na to valja paziti, što se kupuju 
jaja sve više po težini. Debela jaja važu 75 do 80 grama, a (sasvim) mala 
samo do 48 grama. Nije dakle svejedno, da li iznese kokoš 100 drobnih jaja, 
kojih treba 20 na jedan kilogram, ili tako krupnih, da ih treba samo 10 za jedan 
kilogram. Glavni trgovci vrstaju jaja na tri skupine: najdeblja, srednja i drobna. 
Velika je šteta, što nekoje kokoši nesu jaja s vrlo mekanom lupinom, koju onda 
same probuše. Uzrok tomu je premalo kretnje i pomanjkanje vapnene hrane (pijeska). 
Lupinu od jajeta pojede ona sama radi toga, što ne ima dovoljno vapnene krane. 
Da se perad može dovoljno kretati, treba ju pustiti češće i po zimi napolje, ali 
ne rano u jutro, kad je zima, već oko podneva. Pod kokoš, koja kljuje i pije vla¬ 
stito jaje, metne se rešeto ili drugi sličan predmet, ispod kojega treba položiti 
meku postelju. Cim kokoš snese jaje, otkotura se ono kroz luknju, koja je za to 
načinjena, a kokoš ne može kroz nju kljunom do jajeta. 

Želimo li, da nam kokoši marljivo nesu, ne smjerno ih previše hraniti (toviti), 
jer pretuste kokoši ne će da nesu. Hraniti ih treba triput na dan, a za zajutrak 
je najbolje kuhani korun, mrkva, repa i slično, pomiješano posijama (mekinjama). 

Vrlo je dobro, da se kuhana hrana natrusi paprikom ili paprom, da perad 
žeđa. da mnogo pije, jer to peradi prija, s toga ne smje nikada živadi da manjka 
vode*. Najviše hrane treba za večeru. Uzrok što kokoši u zimi, makar se još tako 
dobro hranile, ipak ne nesu, jest taj, što im manjka mesne hrane, koju si lako 
nađu u ljetno doba i to: crve, mušice i drugu gamad. Davaj im s toga i u zimi 
otpatke mesa. 

* Vidi »Napajalo živadi« na str. ioi. i opis na str. ili. 

Osim razne obične žitne hrane, osobito pak razmočene kukuruze, preporuča se žir 
(želud). Žir treba u peći osušiti i samljeti. Ovo se brašno pomiješa s ostalom hranom. Da 
budu kokoši nesle cijele godine, dobro je hraniti ih hljepcima, koji nijesu pretvrdo 
pečeni, koji su umiješeni od tri dijela krumpira i dva dijela pšeničnih ili ječmenih 
posija. Crvi, koji se moraju davati peradi umjesto mesnate hrane, uzgoje se lako 
umjetno. Iskopaj kraj kuće tri jamice i bacaj u prvu smeće, brašno, drob, krv 
i slične životinjske otpatke, a jamu pokrij slamom ili trnjem. Naskoro će se u 
njoj izleći mnogo crva, koje davaj peradi lopatom. Dok se u prvoj jami zalegli 
crvi, bacaj otpatke u drugu jamu, a kad su se i u ovoj zametnuli crvi, bacaj 
u treću jamu i tako radi naizmjence, pak ćeš kroz čitavu zimu imati dosta crvi 
Mjesto vode, dobro je piće također za kokoši mlijeko i sirutka. 



Sl.'V. 

Hram božice Artemide u Ramnosu. 


Budu li naše domaćice slično odgajale perad, postat će perad našoj domovini 
koristan ogranak gospodarstva. 


Iz poslovnice. 

(Nastavak.) 

Piše Stanko Maurović. 

Kalkulacija- 

Da se Ćiro Vukelić osvjedoči, koliko ga stoji 100 kg ulja i 100 kg kave, 
mora da obavi kalkulaciju, a ta se obično napiše na drugoj strani same fakture- 
Prije su trgovci svaku fakturu prepisa vali u posebnu knjigu, te su u toj knjizi 
usporedo sa prepisanom fakturom upisali i kalkulaciju. To prepisivanje faktura nit 

je potrebno niti korisno, jer se prepisivanjem fakture, koja i onako ostane u 
trgovca, gubi mnogo vremena, a osim toga može se lako da uvuče pogrješka, ma 
da se faktura i kako pažljivo prepisivala. Izvorne fakture čuvaju se u posebnim 
koricama složene pp slovima i po vremenu, kako su dolazile, te se mogu, kadagod 
to ustreba, da se izvade. 

Kad je Ćiro Vukelić preuzeo robu, naznačenu u fakturi Ivana Buzolića, platio 


je gotovim novcem raznog troška i to: 

1. tovarina (Fracht) iz Rijeke do Zagreba . . k 32. — 

2. trošak preuzimanja i vaganja . » 3.— 

3. doprema u skladište . » 2.40 

4. tovarni list, biljeg i ini trošak. » 3.60 


dakle skupa k 41.— 

Kalkulacija ima se obaviti za svaku vrst robe naposeb, jer svaka ima svoju 
posebnu cijenu. Buduć da je čista težina obih vrsti robe približno jednaka, to će 
trgovac troškove raspoloviti. Ponajprije će kalkulovati ulje evo ovako: 


Kalkulacija 

ulja 

Vrijednost robe glasom fakture. k 986.— 

Vozarina.* 16.— 

Trošak preuzimanja i vaganja •.* » 1.50 

Doprema u skladište. » 1.20 

Tovarni list, biljeg te ini trošak.» 1.80 


Ukupno k 1006.50 

Ako 850 kg ulja netto (čista težina) stoji sa svima troškovima k 1006 50> 
koliko će stajati 100 kg netto ? 


x k stoji 
ako 850 kg netto 

100 kg netto 
stoji k 1006 50. 




1006.50 : 850 = 118.41 


dakle 100 kg ulja stoji dostavljeno u moje skladište k 118.41 


Kalkulacija 

kave 


Vrijednost kave glasom fakture 

Vozarina. 

Trošak preuzimanja i vaganja 
Doprema u skladište . . . 

Tovarni list, biljeg i ini trošak 


. ... k 1782.— 

. . . . » 16.— 

....'» 1.50 

. . . . » 1.20 

. . . . > 1.80 

Ukupno k 1802.50 


Ako 810 kg kave netto stoji zajedno sa svim troškovima k 1802.50, koliko 


x k stoji 
ako 810 kg netto 

100 kg netto 
stoji k 1802 50 




& 

180250 : 810 = 222.53 

dakle 100 kg kave, dostavljeno u moje skladište, stoji k 222 53 

Kada trgovac znade točno, koliko ga stoji roba zajedno sa svim troškovima, 
tada može lako da odredi prodajnu cijenu istoj. 

Težina omota ili kako trgovci kažu em b a laže nije kod svake bačve, 
škrinje, ili svežnja jednaka, već je obično raznolika. Da se uzmogne ustanoviti 
ukupna težina omota i ista odbiti od brutto težine robe, sastavlja trgovac posebni 
iskaz pod nazivom iskaz težine (Gewichtsnota). U tom iskazu naznačena je 
brutto težina, tara, a to Je težina omota i netto težina potanko za svaki komad 
pošiljke (Colli). Takav iskaz težine nalazi se bud na samoj fakturi dolje ili na 
posebnu prilogu k istoj. 

Iskaz težine kao poseban prilog k fakturi Ivana Buzolića bit će ovakav: 



I 

S K 

A Z 

T E 

V 

Z 

I N 

E 





5 ba 

č a v a 

s t o 1 n 

og 

ulja. 




Broj 

1020 

Btto 

196 kg 

Tara 

27 

kg Netto 

160 

kg 

> 

1021 

» 

201 » 

» 

29 

» 

» 

172 

» 


1022 


198 » 

» 

28 

» 

» 

170 

» 

* 

1023 

» 

203 » 

* 

34 


» 

169 

» 

t> 

1024 

> 

202 » 

» 

32 

» 


170 

» 



Btto 

1000 kg 

Tara 150 kg 

Netto 

850 » 


5 ! 

svežanj 

a kuba kave. 


Broj 3401 

Btto 

178 kg 

Tara 1'/, kg 

Netto 

116'U kg 

» 3402 

» 

182 » 

» 2 » 


180 » 

» 3403 

» 

183 » 

» 2'/ 4 » 

» 

180'/ a » 

» 3404 

» 

176 » 

» 3 » 

» 

173 

» 3405 

» 

181 » 

»1 

» 

180 » 


Btto 900 kg Tara 10 kg Netto 810 kg 
Iskaz težine sa stupcima ili kolonama je ovakav: 

ISKAZ TEŽINE 

5 bačava stolnog ulja 5 svežanja kuba kave 


Brojevi 

Btto 

Tara j 

Netto 

Brojevi 

Btto ' Tara 

i 

! Netto 

k g 

kg 

1020 

196 

27 

169 

3401 

178 


176*/, 

1021 

201 

29 

172 

3402 

182 

2 

180 

1022 

198 

28 

170 

3403 

183 

2 '/. 

180'/ 2 

1023 

203 

34 

169 

3404 

176 

3 

173 

1024 

202 

32 

170 

3405 

181 

1 

180 


1000 

150 

850 


900 

10 

890 








% 


(Nastavit će se). 

Kažnjena nezahvalnost. Ruski Gar Aleksandro I. naručio si iz Ho- 
landije više sidrara (kovače sidra), da nauče ruske mladiće tomu poslu. Jedan se 
naučnik osobito odlikovao, te je u tom poslu vanredno napredovao. Njegov ga je 
majstor nakon malo godina najmio kao djetića, te si je ovaj mogao mnogo d a 
zasluži. Kad je car jednom posjetio radionicu toga majstora i opitao se, koliko 
su naučnici napredovali, pohvalio je majstor naročito svoga ljubimca djetića, da 
je najvrsniji i zamolio cara, da mu bude milostiv. Car obeća, da će. se za mladića 
pobrinuti, kad ga bolje upozna. Za nekoliko mjeseci predade caru mladi taj čovjek 
molbu. Aleksandar I. sjeti so svoga obećanja. Molba je glasila: »Ja sam tako dobro 
naučio sidra kovati, da ih umijem baš tako da sakujem kao što i moj majstor, a 
isto tako umijem kao što i on, da uzgojim vrsne radnike. Kad bi se on otpustio^ 
mogla bi država znatnu svotu da uštedi«. Kada je car to pročitao bio, baci molbu 
nezahvalniku ljutito u lice, dade ga pred svima drugovima kazniti, a onda ga s 
dojakošnjom plaćom namjesti u dalekom nekom gradiću. Tako je plemeniti car 
Aleksandar l. kaznio nezahvalnost. 



Pouzdan slu^a. Neki je čudak poradi osebujnih svojih navika morao da 
si najmi novu družinu, jer ga stara nije zadovoljavala. Jednoga dana najmi novoga 
»Miška«. Kad je ovaj došao da započne služiti, reče mu čudak: »Čuj me prijane, 
ja sam dobar čovjek, al sam kratak. Moje zapovijedi, koje na polak izričem,' treba 
posve da se vrše. Kad n. pr. velim: »Donesi mi britvu!« onda mi se mora odmah 
da donese i tople vode, sapun, četkica, ručnik i sve, što već treba, kada se čovjek 
brije. Tako se mork pri svem da radi«. — Miško je sve tako glatko obavljao, da 
je gazda Bogu hvalio, što je dobio tako vrsna slugu. Jednoga dana osjeti gazda 
nekakve boli, pak pošalje Miška po liječnika, koji je tik do njega stanovao. Miško 

ode.^ Prođe sat, prođu dva, 
a već je i treći na domaku, 
al Miška nema, te nema, 
a nema ni liječnika. Na¬ 
pokon eto ti Miška »No hvala 
Bogu !« ^usklikne bolesnik. 
»Reci mi ipak, kako dugo 
si trebao, da nađeš liječnika?« 
— »No} vi znadete, gospo¬ 
daru, da moram sve da pri¬ 
skrbim, što treba, kada mi 
nešto zapovijedate. Prošao 
sam dakle najprije do liječ¬ 
nika, onda do bolesničara, 
zatim po bilježnika (notara), 
ako biste htjeli oporuku da 
sastavite, a napokon do 
sprovodara, ako biste umrli«. 
— Ovaj put je tomu čudaku 
presjelo polovično njegovo 
zapovijedanje za uvijek. 


T r a i i 1 i c a 7* Došao tata kući i našao dječicu, gdje se 
sigraju, al nije vidio majke, pa je pitao: gdje je?, a ona je ipak 
u sobi. Tko ju nađe i dojavi nam to do i. 4. objavit ćemo ga u 

9. broju. 


* Na tražilici 5. (br. 5. str. 78.) nalazi se Zimović posred 
slike iznad vode među gra-jem. Na glavi mu šiljasta bijela kapa. 
Ima duge bijele brkove i bradu. Vidi mu se samo gornji dio 
trapa. Našli su ga i valjano opisali: Marijana Poppl u Zagrebu, 
Džemail Fejzagić (našao i Pericu na 4. tražilici) u Doljnoj Tuzli, 
Mihajlo Pribanić u Daruvaru i Marijan Anđelko Zrelec u Osijeku, 

SITNICE. 


Napajalo Živadi, kako nam ga pređo, 
čuje slika na ioi. strani, priprosta je, al veoma 
zgodna sprava, koju si može svatko lako sam 
da sastavi i da namjesti. Plitka se posuda napuni 
vodom i stavi se u sjenu, iznad nje se na zidu, na 
stupu ili" 11a plotu pričvrsd čavlima i konopcem 
špagom) vjdom napunjena, a grlom dolje obrnuta 
staklenka. Koliko vode živad ispije iz posude, 
toliko je isteče iz staklenke. U ovom će napajalu 
ostati voda čista, jer ju ne će živad moći da 
blati svojim nogama, a i ne mora se svaki čas 
da nadolijeva, jer potrošenu nadomješta ona u 
staklenci. Tko ima više živadi, može i više tako¬ 
vih napajala da namjesti. 

Zanati- Omiliobio gospođinu Bogu jedan čo¬ 
vjek. Ovaj čovjek volio svakoga i bio svakomu dobar, 
pa se zamo’i gospodinu Bogh, da bi sve ljude 
učinio sretne. Bog mu ispuni molitvu i svi ljudi 
postadoše bogataši. Al eto ti zla među njima: 
jednomu treba hljeba, al nema od koga da kupi. 
drugomu treba mesa, — nitko ne će da ga prodaje. 
II se ruši krov nad glavom, ii kuća pod čovjekom, 
— nema tko da popravi i na novo da namjesti. 

1 opet će se Bogu omiljeli čovjek pomoliti : 
„Naredi, gospodaru Bože opet onako, kako je i 
prije bilo, jer Ti evo kraj sva bogatstva pogi- 
bosmo. Kako Ti urediš, hvala Ti Bože, naj¬ 
bolje je“. — 

To bi milo gospodinu Bogu i opet’ učini 
kraj bogatstvu, a stvori svake ruke zanata : pisare, 
zlatare, postolare, a ma svaki teškom mukom 
svoj posao obavlja: tko bolji — tko gori. E, kako 
je Bog naredio — najbolje je. 

Bosanska narodna. 

Voda U maslacu Sto današnji dan ljudi 
često kupuju kao »dobar« ili »najbolji domaći 
maslac«, to baš uvijek nije tako, jer ima danaske 
već i tako preveianih seljaka, koji nimalo ne za¬ 
ostaju iza najprepredenijega građanina. Po trgo¬ 
vima većih gradova ima muškaraca i ženskinja, 
za koje bi svatko rekao, da su pravi pravcati se. 
ljaci, koji nuđaju domaću svoju robu na prodaju, 
a kad tamo — to su pre kupci. (Ima ih na 
žalost i kod nas svake struke, koji dosta skupi 
živež ne samo po gradovima već i po selima jošte 
više p skupljuju). 

U današnje doba, gdje se raznovrsni živež 
svakojako patvori, poljepšava i miješa sa sva¬ 
kakvim i zdravlju škodljivim primjesama samo 
da bude što teži i ljepši, dobivamo često i vodom 
napojen maslac. Dakako da i dobar maslac sa¬ 
držaje 11 do 15 posto vode t. j. kg maslaca sa¬ 
držaje 11 do 15 dkg vode, no umjetno mu se 


može još i više vode *đa prida, pak se onda ta¬ 
kav maslac prodaje đetaljistima (trgovcima, koji 
prodaju na malo), sitničarima i seljacima prekup- 
cima, koji ga onda opeta donose na trg kao 
»domaći maslac«. 

Ako se voda umjetno primiješa maslacu, 
onda je to prevara, te je kažnjiva. Krivično je, 
kada čovjek vodu kupuje pod maslac. Ima tvor¬ 
nica, koje kupuju maslac, pa ga strojevima pje- 
rade (premijese i pročiste/ i prodavaju kao »tvor¬ 
nički maslac« Taj sadržaje 24 do 25 postotaka vode. 

Najveće šume na zemlji. Najogrom- 
nija šuma sjeverne Amerike stere se preko po 
krajina Kvebeka i Ontaria, sjeverno rijeci Lovrincu. 
Na sjeveru se pružila do Hudsona i poluotoka 
Labradora. Dugačka je 2750 km, a široka je 
1600 km. U južnoj Americi steru se velike šume 
u dolini Amazonke u Peruu i u sjeverno zapadnoj 
Braziliji. Protežu se na 3^00 i 2000 km daleko, 
istraživaoci središnje Afrike pripovijedaju o 
ogromnoj šumi, koja da se stere od Konga do 
Izvora Nila i Zambeza. Njezina se duljina još ne 
može da proći;eni, 110 široka je od sjevera spram 
uga 4800 km. Napokon je južna Sibir i ja za 
rasla orijaškom šumom, koja seže od Oba zapadno 
do Indigirke istočno 4800 km daleko, a 2700 km 
široko. Ove su silne šumske ploštine zarasle skoro 
samom crnogoricom i to: smrekoi«, jelom i ari¬ 
šem (listvenicom). Tu ima na tisuće četvornih 
kilometara, kamo još nije iztraživaočeva noga 
stupila. Drveće je po 50 m visoko i tako na 
gusto, da se ne može skroz. 

Mahovina na voćkama Čestoputa voćar 
uzaludno ostruže mahovinu sa voćaka i uzalud ih 
kreči, jer se mahovina opet pojavlja. Pakove su 
voćke bolesne, jer su ili preduboko zasađene ili 
se pak nalaze u stalnoj vlazi. Katkada je tomu 
krivo i loše tlo. Starijemu drveću škodi mahovina, 
ako ne krije mnogo ga(^a, manje, mhđemu drveću 
škodi jako. Proti tomu zlu ima malo korisna lijeka, 
ako se voćke ne mogu da presade. Ponešto po¬ 
maže to, da se gornja zemlja otkopa do korijenja, 
pak da sć ovo nekoliko cm visoko nasipa dobrom 
ztmljom Ako ie tlo močvarno, onda valja naokolo 
drveta u dalj ni, do koje dopire korijenje, iskopati 
u okrugu drski jarak i zasuti ga pruđem ili tu- 
čencem ili ruševinom. 

. Krzno se valjano očisti, ako se naspe 
vrućim posijama, pak se dobro natare, da iste 
prodru do kože Onda se krzno palicom prolupa, 
da posije ispadnu- Posije poberu mnogo nečisti. 
Tako se može i jasno krzno da očisti. 

Najveća ura na svijetu jest na zvo¬ 
niku filadelfijske vijećnice, Kazalo (okrugla ploča) 
ima io m u promjeru. Noću ju rasvjetljuje mu- 
mjevno svjetlo Smještena je tako visoko, da se 
vidi sa svih krajeva grada. Mala je kazaljka 2.5 m, 
a velika 4 m duga. Zvono teži 25.000 kg. Orijaška 
se ova ura navija svaki dan posebnim parnim 
strojem, koji je za to u tornju smješten. 

Džepni rubac je današnji dan vjerni 
naš pratioc, a ipak je bilo pred koju stotinu go¬ 
dina, da ga ljudi nijesu poznavali, Prije 350 go¬ 
dina je mlada neka mlečanka svojim f are olet to m 
svratila pozornost na se. Italija je kol'evka džepnog 
rubea. Franceske su ga gospođe poprimile za 
Henrika II. (1547 .—1559 )- Ovi su rupci onda bili 
od najskupocjenijih tkanina i ukrašeni prekrasnim 
vezivom i okrajcima. Za Henrika III. (1574. — 1 5 ^ 9 )- 
već su se rupci parfimovali (omirisivali). Oko 
godine 1580. udomio se džepni rubac u Njemačkoj, 
gdje se je po talijanskom podrijetlu nazivao »facilet- 
lajn«, a samo je bilo slobodno, da se njime služe 
kneževske i bogataške obitelji. Osim skupocjenih 
čipaka (špica) po okrajcima, još su bili ukrašeni 
krasnim vezivom i kitama na uglovima. Još oko 
god. 1595. bilo je puku zabranjeno, da se služi 
rupcima. U isto doba kao i u Francuskoj upo¬ 
trebljavao se džepni rubac u turskom carstvu za 
Sulejmana II. (1520.- 1566). Tamo je taj rubac 
služio kano odlikovanje najvišim činovnicima i 
dostojanstvenicima, koji su ga nosili za pojasom 
ili im je visio o pojasu. Danas je to dakako posve 
drukće. ^ada se od svakoga iole pristojna čovjeka 
očekuje, da ima uza se džepni rubac, te se smatra 
prostakom, ma i siromah bio, ako ga nema 
uza se. 

Domaće čistilo priredi se, ako se četiri 
jušne žlice nišadorovice (salmijakovca), četiri jušne 
žlice jake vinovice (žeste, špire) i jedna jušna 
žlica soli U čistoj staklenci dobro smiješaju i čvrsto 
začepe. Ovom se tekućinom mogu da izvade sve 
masne i uljene mrlje, ako se nataru spužvicom 
li vunenom krpom. Smolene i katranove mrlje 
moraju se maslacem prije da omekšaju. 

Najveće drveće na svijeta jesu au¬ 
stralski gumijevci, Eucalyptus amygđalina, koji 
u zaštićenim i dobro natopljenim dolinama do¬ 
segnu 122 m visine. To je tolika visina, da bi 
se 6 1 čovjek, svaki 2 m visok, morao jedan povrh 
drugoga da popne, da bi tu visinu dostigli. To 
drvo mjeri pri zemlji 21 mu promjeru, pak bi 


ga tek 32 čovjeka mogli da obuhvate, koji mogu 
bar 2 m širine da zahvate. Još u visini od 44 m 
je to drvo 3 m debelo. Raste veoma naglo. Za 
8 godina izraste 15 m visoko. 

Računske zadaće*. 

1) Koliko potroši majstor u godini dana na 
pomoćnika, ako mu plaća za svaki radni dan 
(270 u godini) lc 1.80, a za opskrbu mu dnevno 
računa k 1.50? 

2) Neki je ratar nabrao 192 hl krumpira 
’/ 3 je prodao u jesen po k 4.80, a ! /s u pro¬ 
ljeće po k 4.50. Kolik je utržak ? 

3) Govedo daje na godinu do 36 hl gnojnice. 
Koliko vrijedi ista od 54 goveda, ako se hl plaća 
po 48 /? 

* Tko ih valjano riješi, priopćit ćemo ga u 
9. broju. 

Proizvodi rač. zad. iz 5. broja: 1) U tom 
se je zadatku potkrala tiskarska pogrj eška, te 
mora mjesto: »a iz druge 2 hl* da glasi: »a 
drugom čije vi ju istece iz nje 2 hl.* Ta će se na- 
kapnica da napuni z£ 25 sati 25 X 4 ><0.75 — 
= 7.5 m 3 = 7500 dm 3 — 7500 l = 75 hl; 
za sat pritječe 5 hl — 2 hl = 3 hl; 75 : 3 = 25. 

2. Zu drugo sam odijelo platio k 49 92. 
Prodajna cijena prvog odijela: (39 X 40) : 100 = 
= k 15 60. Nadoplata na drugo odijelo (15.60 
X 220) : 100 = k 34.32; k 3432 + k 15.60 
= fc 49.92. 

3) U M moglo bi se da salije 1.501.501 sre¬ 
brnih forintača. 1 hl = 100 l = 100 dm* = 

= 100 000 000 mm 3 ; 100 000 odo : 66.6 = 

— 1,501.501. (U tom je zadatku tiskarska po¬ 
grješka : »66.6 m 3 « mjesto: 66.6 mm 3 . 

Valjano ih je riješio Marijan Anđelko Zrelec 
u Osijeku. 

Smje&lce: 

Bojazljivka. Gospođa Sokolićka: „Oda šta 
ste tako uzrujani?« — Gospođa Plašićka: »Jučer 
sam bila kod jednog predavanja, gdje je zvjezdar 
izjavio, da će naše sunce samo još 56 milijuna 
godina svijetliti.« — Gospođa Sokolićka: »Pa to 
vas tako uzrujava?« — Gospođa Plašićka: »A ne 
znate li, da će naš trgovac Škrtić, čim za to sazna, 
odmah opet poskupiti petrolej ?« 

Opasno. (U gostionici): »Za ovim stolom ručaju 
savjetnik Medvjed, bankir Lav i trgovac Vuk; tu 
se ne usuđujem da sjednem« — »A zašto ne?« 

— »Tk promislite, tri takove strašne zvijeri, a ja 
sam Zec!« 


P. n. dužnike umoljavamo, da nam što prije pripošaiju dužnu pretplatu. 

Uprava „Vjernoga druga u 

SADRŽAJ: Bakalar. — Dobro sjeme —dobar plod. — Oblici umjetnosti (Nastavak). — Ljubav 
bližnjega. — Sedam sestara. — Perad, oslon gospodarstva (Svršetak). — Iz poslovnice 
(ttast.). —Kažnjena nezahvalnost. — Pouzdan sluga — Sitnice. — Rač. zadaće — Smješice 

Vlasnik i nakladnik: Knjižnica trgov. i obrtu. pom. i naučn. u Zagrebu. 

Tiskara knjižare Lav. Hartmana (Kugli i Deutsch), Zagreb. 









^ ^abav..« i poučni l«st 
za trgovačku, obrtnu i opetovničku omladinu. 
Uređuje JULIJE VARŽIČKA. 

Izlazi I. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola) Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih 100 kom. po l kruna. 


Preporučen po vis. kr. zem. vladi odjela za bogoštovlje i nastavu u Zagrebu 
od 18. studenoga 1.897. broj 18.652. 


Br. 8. U Zagrebu, 1. travnja 1.898. Tečaj I. 


Leon XIII. 

ano što djeca s veseljem upiru oči svoje u dobroga oca svoga, isto 
tako radosno gledaju kršćani širom svega svijeta na duhovnoga oca 
svoga, sada slavno vladajućega papu L e o n a XIII. 

Crkva Isusova jest kano stado, a tomu je stadu pastir Leon XIJI. 
Poput dobroga pastira brani on hrabro stado svoje od grabljivih vukova, a svojski 
se brine i sam podaje stadu svome pravu i zdravu hranu nauke Božanske. 

Crkva Isusova je kano lađa na uzburkanom moru, a toj lađi umni je kormilar i 
opet Leon XIII. Kad zaprijeti bura, kad nasrnu valovi, kad nastane oluja i prijeti 
pogibao, da će sve propasti, to sveti otac snažnom rukom upravlja lađom, da svi, 
što se nalaze u lađi, sretno prispiju u sjegurnu luku. 

Crkva Isusova jest kano obitelj, a toj obitelji jest vidljiva glava Leon XIII. 
Poput oca brine se on za sve članove te obitelji, za sve kršćanske narode. Blage 
njegovo očinsko srce raduje se, kada vidi, gdje su duhovna djeca njegova i zbilja 
sretna. U tu svrhu čini sve, pa kad opazi, da je gdje veća pogibao, tu je onda-i nje¬ 
gova pomoć izdašnija. Na kruglji Zemaljskoj nalaze se mnogi i raznovrsni narodi, 
pak u nizu mnogih naroda osobito mu je drag naš mili narod hrvatski. Zato, kad on 
ljetos slavi diamantni jubilej t. j. šezdesetnicu svoga svećeništva i naša draga domo¬ 
vina s veseljem pridružuje se toj velebnoj slavi. 

»Vjerni drug« šalje također svoje smjerno poklonstvo velikomu papi Leonu XIII., 
komu je sada 88 godina, dakle u tako visokoj starosti, pa je ipak tako krepak, tako 

zdrav, tako velike duše i srca. Obični čovjek, kad prevali osamdesetu, jedva što čini 
u javnom životu, a Leo XIII. već blizu 90, pak još tako krepko upravlja po svem 
svijetu raširenom crkvom Božjom. Kršćanski puk moli se za sv. Oca i Bog dragi 
u obilnoj mjeri ispunjuje molitve i želje njegove. 

»Vjerni drug« rado će to činiti i u buduće, jer je Leon XIII. među mnogim 
ostalim prekrasnim djelima vanredno mnogo učinio i za radnički stalež. A što 
je učinio? 

Prije nego odgovorim na to pitanje, razjasnit ću, što je radničko pitanje. 
Pita se, kako se imade urediti odnošaj između poslodavca i radnika, da radniku ne 
bude krivice, a da nema ni gospodar kod toga štete? Opažamo naime, da mnogi 
radnik i te kako radi, ali si uza sav svoj rad jedva može priskrbiti ono, što mu 
treba, da uzdrži sebe i obitelj svoju. Naravno je, da radnik gleda, kako da si tužno 
svoje stanje zamijeni boljim, pa traži sredstva, koja bi mu pomogla, da mu se oprav¬ 
dane želje ispune. Pojavili se ljudi, koji su im razna sredstva savjetovali, ali ova 
sredstva nijesu dovoljna, jer se stanje radnika ipak nije poboljšalo, pače, kao da 
ide sve na gore. Osobito se ističu u tom pogledu socijalni demokrati. Grade sc 
prijateljima radnika, ali od toga prijateljstva i njihova nauka slaba je pomoć radniku. 
A zašto? Hoće naime radniku pomoći načinom, koji se protivi zakonu Božjemu. 
Uzalud rade, koji kuću grade, ako Gospodin ne sagradi kuće. Tako su i ovi uzalud 
gradili i ne samo, da nijesu ništa sagradili, još su one dobre temelje, koji su bili 
u društvu ljudskom, uzdrmali, jer su potkapali vjeru, na kojoj se temelji sreća i bla¬ 
gostanje to pojedinca, to naroda, to svega roda ljudskoga. 

Videći ovo sv. otac papa Leon XIII. sažali mu se rod ljudski u opće, a napose 
radnički stalež, pa odluči, da mu pomogne. 

Kao otac kršćana i kao namjesnik Spasitelja upravi okružnicu na katolike, u 
kojoj pokazuje način, na koji bi se jedino moglo riješiti radničko pitanje. Ovu je 
okružnicu izdao dne 15. svibnja 1891. A što uči u njoj? što savjetuje? Opširna ova 
poslanica može se zgodno podijeliti na tri dijela. U prvom dijelu pobija nauke soci¬ 
jalista, u drugom ističe zadaću rimo-katoličke crkve i opominje radnike i poslodavce, 
a u trećem spominje ljudska sredstva, napose dužnost države, da se zauzme za radnike. 

I. Pošto je sv. otac papa u uvodu istaknuo važnost radničkog pitanja, dotiče 
se i uzroka, iz kojih je nastalo. — Teško je riješiti to pitanje, ali pogotovo ne može 
se riješiti onim načinom, koji predlažu socijaliste. Ovaj je način na uštrb radnika, 
jer im krati po volji raspolagati onim, što su si mukom svojom privrijedili, a opire 
se i pravdi, jer se ne može provesti namisao socijalista, da se ne dira u pravo, koje 
imade posjednik na svoj posjed. Premda je zemlja predana svemu rodu ljudskomu 
na uživanje, ipak traži sama narav ljudska, da bude zemlja vlastništvo onoga, koji 
ju plodnom učini, pa da ju može i drugomu iza sebe ostaviti. Ovaj zahtjev naravi 
slaže se sa zapovijedima Božjim, koje zabranjuju nepravedno dirati u imetak bliž¬ 
njega, pa bilo i mislima. Kad bi se socijalistička načela o imetku i posjedu provela, 
uzdrmalo bi se temeljima ljudskoga društva, i to u prvom redu u obitelji, koja ne 
može ni ne smije iščeznuti u državi, nego ju mora država da potpomaže. Nauka 
socijalista dakle ne može usrećiti roda ljudskoga, ne može riješiti pitanje radničko, 
jer se protivi naravi ljudskoj, jer se protivi volji Božjoj. 

II. Ako se dakle hoće znamenito ovo pitanje da riješi, treba se poslužiti vjerom 
i crkvom. Crkva na temelju objavljene nauke tumači uzroke nevolje u ljudskom 
društvu, pa joj ista nauka daje sredstva, koja ih jedina mogu ublažiti. Svijet pre- 

tvoriti u raj nije moguće, zato treba, da se nevolja umanji, koliko je ikako moguće. 
A moguće je, ako^se imućnici /dobro svojim [imetkom služe, [davajući od suviška 
milostinju, koju su dužni davati. Nalaže im to ljubav prama bližnjemu, koju propo¬ 
vijeda vjera kršćanska. No crkva ne propovijeda samo nauku, «nego pospješuje sve, 



Sv. otac papa Leon XIII. 

što služi na dobro bijednomu čovjeku, diže i upravlja zavode, kojima je svrha ubla¬ 
žiti bol ljudsku. 

III. Ali crkva sama ne može svega, ako ju u tom država ne potpomogne. 
Država mora štititi pravdu, osjegurati radnicimauvjete života, uklanjati sve pogibli 

koje može ljudska ruka ukloniti. Jednaku brigu mora imati za imućne i one, koji 
nemaju posjeda, da ne bude krivo ni jednomu ni drugomu. Starati se mora, da za¬ 
konima zaštiti rad i radnike. 

Ali i poslodavci i radnici moraju raditi o tom, da se to pitanje za obadvije 
stranke povoljno riješi. Radnici neka osnivaju zadruge, osobito neka nastoje, da budu 
te zadruge na vjerskom temelju osnovane kano obrana protiv socijalističkih društava. 
Zadruge imadu se brinuti za duševno i tjelesno dobro članova, a među njima mora 
vladati kršćanska ljubav i sloga, što je temelj sretnoga napretka u svakom pogledu. 
Sveti Otac papa poziva sve, neka prama svojim silama uzrade, da se to pitanje 
riješi sretno po rod ljudski. 

Eto, kako je Leonu XIII., koji se brine za svu crkvu Božju, na srcu i radnički 
stalež. — Blago si ga narodima, koji slušaju savjete tako umna učitelja. Pa kad 
toliki dobrotvor slavi slavlje, kako da se ne pridruže tomu svi staleži, a po gotovo 
i radnički stalež. Vladari, učenjaci, državnici, velikani toga svijeta s ponosom spo¬ 
minju ime Leona XIII., koje poput sjajne zvijezde baca trake svoga svijetla nauka 
na sve strane svijeta, da svi, koji u nj upiru oči, ne hodaju u tami. 

Antun Kotlarski. 


Obrt u starom Zagrebu. 


Kako je Zagreb bio kraljevski i slobodni i glavni grad kraljevine Hrvatske, to 
nije čudo, da su se među sigurne zidine njegove uz hrvatske stanovnike naselili i 
mnogi tuđinci iz raznih krajeva, da se tako što laglje obrane od sile burnih onih 
vremena. Uz prve naseljenike Hrvate, koji naseliše zagrebačko brdo Grič (današnji 
gornji grad), bilo je tu i njemačkih, talijanskih i ugarskih obitelji, koje su ovamo 
došle i ostale ponajviše radi obrta i trgovine. 

Hrvati bijahu u većini. U njihovim je rukama bio skoro sav obrt, a u gradskim 
su poslovima imali glavnu riječ. Uz Hrvate naseliše se Talijani iz pokrajina mle¬ 
tačkih, koje su tadanji žitelji zvali Benečani. Oni su“ bih ponajviše trgovci preko¬ 
morske robe, te zlatari i srebrnari. Obitavahu najviše u »Benetačkoj« ih »Mletačkoj 
ulici«Nijemci se smjestili u »Njemačkoj« iU »Šoštarskoj ulici«, koja se sterala od 
»Krvavoga mosta« do vrela »Manduševca« na današnjem Jelačićevu trgu. Oni 
bijahu ponajviše postolari. Napokon se spominju i Ugrini, al se pod tim imenom 
ne razumijevaju samo Madžari, več i svaki došljak iz Ugarske. 

Ovi domaći i strani doseljenici nastojahu, da steku građansko pravo, kojj je 
bilo ne samo časno, već i korisno, jer je slobodnoga građanina štitilo od mnogoga 
nasilja, a podjeljivalo mu mnoge sloboštine. 

Da su se hrvatski žitelji najviše bavili obrtom, vidi se iz starih zapisnika, u 
kojima se čitaju hrvatskim jezikom zabilježeni ovi zanatnici: ciglar, hjebopek (pekar), 
iglar, kipar, klobučar, lokotar, mošnjar, nožar, ostrugar, pivar, poplatar, riznar (krojač), 
rogožar, strelar, tačkar, tular, voščar, vuzdar. Osim ovih obrtnika još su označeni 
latinskim jezikom: užar, zlatar, brijač, mesar, tesar, gumbar, kovač, mačar, kamenar, 
lonč'ar, mlinar, krznar, sapunar, suknar, ribar, sedlar, stolar, lučar (koj je lukove 
pravio), postolar, svjećar, zvonoljevac i tkalac. Sva ova imena svjedoče, da je već 

u starom Zagrebu u srednjem vijeku oko XIII. stoljeća obrt cvao kao u mnogim 
većim gradovima onog doba. 

Da obrtnici jednakoga ili bar sličnoga zanata podignu svoj obrt, sastavili bi 
zadruge ili bratovštine, od kojih se kasnije razviše cehovL Posto je u gradskoj 
zagrebačkoj općini bilo obrtnika ako i jednakoga zanata, ali razne narodnosti, to 
su se takove bratovštine, ako i bijahu obrtničke, ipak lučile i po narodnosti. Tako 
spominju gradski zapisnici god. 1359. hrvatsku bratovštinu, a god. 1384. 
t a 1 i j a ns k u i njemačku zadrugu, koja je bila istovjetna s postolarskom, pošto 
su naročito u XIV. stoljeću postolari bili sami Nijemci. Ugarskoj zadruzi nema traga 
iz onodobnih zapisnika, što pokazuje, da je onda samo neznatan broj ugarskih do¬ 
seljenika prebivao u Zagrebu. 

Uz narodnosne zadruge bilo je u XIV. stoljeću i obrtničkih bratovština, po¬ 
imence mesarska i klobučarska. 

Tim bratovštinama bijaše glavom dekan. Njega su zadrugari birali svake go¬ 
dine, i to obično na god zadružnoga patrona (zaštitnika), jer je svaka zadruga imala 
za svoga zaštitnika posebnoga sveca, kojemu bi u župnoj crkvi podignula i oltar, 
na kojem se je svakoga mjeseca čitala po jedna sv. misa, kojoj su morali prisu¬ 
stvovati svi zadrugari. Bratovština je imala i posebnu zastavu, pod kojom su zadru¬ 
gari išli u svečanim provodima. Imali su i vlastite voštanice »kaleduške«, koje su 
palili na sprovodu svoga člana. Dekan je raspravljao pojedine obrtničke rasprave 
među članovima, upravljao je zadružnom imovinom, polagao joj račune o prihodu 
i potrošku, brinuo se za uboge i bolesne zadrugare. 

Bratovštine su stajale pod glavnim nadzorom gradskoga vijeća (zastupstva), 
koje im sudilo o parnicama, koje među sobom nijesu mogle da rasprave. Osim 
toga je nadziralo obrt i trgovinu i bdilo, da cijena robi ne bude previsoka, a oso¬ 
bito takove robe, koja je svakomu nužna, kao: hrana, obuća i odijelo, te je prama 
tomu propisivalo i cijene. Ono je pazilo i na to, da se konj ma i kolima ne spre¬ 
čava prolaz. Gradsko je vijeće postavljalo tržnoga nadzornika, koj je svaki dan 
hodao po trgu, nosio uza se pisani cjenik i pazio, da li se po gradskim propisima 
robom trguje. 

Tako je određeno bilo, da postolar par većih radničkih čizama prodaje za 18 
dinara, a par manjih po 14 dinara; prodaje li skuplje, platit će globu. Za podšivanje 
starih čizama ne smje zahtijevati više od 3 dinara. Dade li sam kožu za podglav 
ili poplate, može uzeti 14 dinara. Uzme li više, zaplijenit će mu postole. 

Lončari da na javnom trgu trže lonce i peharce (vrčiće) potrebite za krčmare 
i četiri peharca da trže za dinar. Ne donesu li peharaca na trg, zaplijenit će im se 
lonci za prvi put, a za drugi put kaznit će se većom globom. 

Po Ivanu TkalČiću . 


Napast. 

Priredio Franjo Bartuš. 

Bilo neke subote mjeseca prosinca. Posvuda zapao debeo snijeg. Zrakom hujio 
ljuti sjever. Ni najstariji ljudi nisu pamtili tako žestoke zime. 

Prem je bila tolika studen, ipak je pred tvornicom gospodina Slavka Nadića 
bilo veoma živahno. Rpimice stajali ovdje ljudi slabo odjeveni, a snuždena lica. Bili 

to radnici iste tvornice. Nekoji su danas dobili zadnju svoju zaslužbinu, a nekim 
je opet otkazana služba. Malo ih je bilo, koji su i dalje zadržali svoje mjesto u 
tvornici i to uz mnogo manju nadnicu. 

Ni vlasniku tvornice nije to milo bilo. On je znao, da gube stotine ljudi svoj 
svagdanji krušac i to upravo za najljućeg godišnjeg doba. No što je mogao drugo 
da stvori! Njegova je roba uslijed velike utakmice jako pojeftinila. Mnogi naručitelji 
nuđali mu tako niske cijene, da je morao znatno da gubiva. Ipak se nije plemeniti 
Nadić dugo mogao na to da odluči, da umanji broj svojih radnika ili da im pri¬ 
krati zaslužbu. Napokon se ipak morao odlučiti na taj teški korak, da mu tvornica 
ne dospije pod stečaj. Znali su to dobro i sami radnici, pak nijesu svome gazdi ni 
najmanje zamjerali, što je ovako s njima uradio. 

Među zadnjima ostavio tvorničku pisarnu stariji neki čovjek. Evo ga, gdje ide 
preko dvorišta. Puna mu brada bila već prosjeda. Lice mu je ozbiljno, a čelo puno 
nabora. Podignuo kaput oko vrata, potisnuo šubaru duboko u čelo. Došao među svoje 
sudrugove, koji još uvijek zastajkivali, kao da ne vjeruju u svoju krutu, nemilosnu 
sudbinu. On nije mario s njima razgovarati. Poželi im »laku noć« i ode. 

Jedan mu drug ipak zakrči put i upita ga: 

»A kako je s tobom Joso? Jesi li primio otkaz ili manju platu?« 

»Meni je tako, kao i tebi. Za tjedan dana mogu početi da postim i stradam. 
Tebi je lako. 'Još si mlad, te ne trebaš ni za koga da se brineš, no ja sam star i 
obdaren djecom. Za me je nastala dvostruka nevolja«. 

Drug mu odgovori nekoliko nerazumljivih riječi, na koje Joso ni pazio nije. 
On je jurio spram siromašna svoga doma. Doskora suspregnu svoje nagle korake. 
U njegovoj duši pojavi se slika užasne njegove budućnosti. Sto će sad? Minuli nje¬ 
govi dani bijahu ispunjeni teškim radom, a budući život bit će sama briga, tuga, 
žalost i nevolja. 

Gdje ću naći sada rada, gdje li kruha za svoju kćer. Sto će biti od te dje¬ 
vojke? Ono malo, što zaslužuje svojom iglicom, nije ni njoj za svagdanji krušac. 
U službu ne može da ide, ta njezino je bolesno tijelo sama kost i koža . . . 

S ovako tužnim mislima došao Joso u sredinu grada. Posvuda vidio sjaj i 
raskoš. Veliki izlozi bijahu puni preraznolike robe, koja mamila prolaznike da je 
kupe. Po svim je ulicama živi promet. Teška kola škripe po smrznutom snijegu, a 
lake saone jure poput strijele amo i tamo, a pored kuća hrle ljudi jatomice. Josi je 
trebalo još po sata do kuće. Danas mu je bila ta jagma i žurba dosadna. Pođe 
s toga u pokrajnu ulicu. Tek što je zakrenuo za ugao, opazi pod nekom velikom 
svjetiljkom u snijegu oveću novčarku. Nehotice se obazre na sve strane — našao 
se sam. Za čas bijaše novčarka u njegovim rukama, a za tren je otvori. Bio je u 
njoj naslagan dosta velik broj samih novih banaka. 

Joso se sav ugrijao. Ruke mu podrhtavale. Požurio svoje korake, kao da je 
htio pobjeći pred onim. čiji su ti novci bili. Htio je dakle da zadrži to blago, pače 
mu se pričinilo, da mu je to sam Bog poslao u velikoj njegovoj nevolji. 

Još je uvijek bio sam, no samo se je četvrt sata smatrao sretnikom. Neki mu 
unutarnji glas stao govoriti: »Stidi se stari Joso!« Bio to glas njegove savjesti, koju 
svaki čovjek nosi u svojim grudima. »Srami se starče Joso, da uza se nosiš tuđe 
dobro! Pol stoljeća si proživio u poštenju, ni sjenka nije pala na tvoje ime — a 
sada? Cisto i pošteno ime i najvećega ubogara je veliko bogatstvo. Pa ma bio i 
najsiromašniji, a pošten, to vrijedi više no carsko blago«. 

I opet mu se pojavila u duši slika njegove uboge bolne kćeri i njegove drobne 
dječice, koja dižu suhe ručice i prose hljeba, hljeba. — I opet naumi zadržati taj 
novac — ali za čas ga i opet savjest nemirno sjećala: »Svoje čuvaj, tuđe štuj!« 

Na bližnjem crkvenom tornju odbijalo osam sati. Upravo nadošao do svoga 
doma. Tu stanovaše sa svojom ubogom obitelji u tijesnoj, ali prijaznoj sobici. Malo 
postade na pragu, ali se za čas okrene i pođe opet istim putom, kojim je i došao. 
Nije mogao, da pođe u svoj dom, da ondje uživa kućni mir. Bojao se, da će nje¬ 
govi s lica mu čitati, što se u njegovoj duši zbiva. 

Pošao je do obližnje krčme. Tu je htio da pije čašu vina i da umiri svoju 
savjest, svoje srce. Tek što je prihvatio za kvaku, začuje, kako ga netko pozva, da 
stane. U taj čas pristupi k njemu nekakav čovjek, pa će mu u polurasvijetljeno 
veži reći: 

»Vi ste bili vrlo neoprezni. Išao sam nekoliko koračaja iza vas. Opazih, kako 
vam je ispala ova mošnjica s novcem. Izvukli ste je svojim rupcem«. 

U to pruži Josi priprostu kožnatu kesicu. Ovaj se brže bolje prihvati svoga 
džepa i opazi na žalost, da u njem u istinu nema njegove zaslužbe. Ta kesa bila 
je njegov krvavo zasluženi novac, fcjegova svojina. 

»Od srca vam hvalim!« izmuca Joso sav uzbuđen. I radost i stid ga u isto 
doba obuzeli. Za čas se osvijesti, prihvati plemenitoga nalaznika njegovih novaca 
za ruku, pa ga pozove, neka bi išao s njim na čašu vina. Ovaj se opirao. 

»Ja nemam ni novčića novaca», ispričavao se siromak sasvim tiho i pokunjeno. 

Joso omjerio stranca od pete do glave. Pogledao ga vrlo sažalno. Bio to suh, 
koštunjav čovjek. Glad i nevolja mu viri iz čitava njegova bića. Odijelo mu je sasvim 
trošno, a cipele krpa na krpi. Lice mu blijedo, oči modre, a u grudima mu bije 
pošteno srce. 

»Vi ste moj gost«, otpovrnu Joso. Ne zaboravite, da sam Vas i dužan nagra¬ 
diti za vaš pošteni čin. To ćemo laglje obaviti u toj toploj sobici. Ta tu je vani 
tako studeno i ledeno, da sve kroz kosti prolazi. Izvolite, dođite — mi treba da 
se bolje upoznamo«. 

Stranac pođe. Unišli. U toploj prijaznoj sobi odmarali se pored stola i razgo¬ 
varali. Joso bijaše ljubazan spram svoga gosta. Ovaj se zvao Mijo Golubić. Pili i 
jeli. Već kod druge čaše razvezao se Golubićev jezik, pak je počeo pripovijedati 
svoju prošlost. 

Njegovi roditelji bili siromašni, ali vrijedni nadničari. Umrli mu prije, no što je 
mladić mogao da izuči kakav obrt. Ipak je od naučnika postao vješt i čestit po¬ 
moćnik. Putovao mnogo svijetom, skupio vještine te iskustva. Došao opet u svoju 
domovinu. Osnovao ovdje svoju radionu. Imao nešto prišteđenih novaca. Tim je* 
uredio skromnu radionicu. Jedva minule tri godine, već je morao da napusti svoj 
posao, pa se je morao najmiti za pomoćnika kod drugih obrtnika, koji su radili 
s većom glavnicom nego li on. Odviše se brzo bio pouzdao u svoju snagu. Prošlo 
deset godina. Obasulo ga šestero djece. Još uvijek je mogao kako tako brojnu svoju 
obitelj da uzdržaje, ali prije dva mjeseca izgubi svoju redovitu zaslužbu. Umro njegov 
stari majstor, a posao preuzeo drugi, koji je imao svoje ljude, svoje radnike. »Od 
onda je«, nastavi Golubić tužnim glasom, »u mojoj kući glad i nevolja, kakove 
malo gdje ima. Sto je god boljega bilo u kući, prodasmo, ali sad smo spali upravo 
na najniže grane. Ovako propao i nesretan letim često kroz sve ulice grada, kao 
da želim uteći svojoj nesreći. 

»Siromašni mužu!« rekne Joso, a oči mu se orosile suzama. 

Iza male stanke nastavi Joso: »Da i sam nijesam bogac, u istinu bih vam po¬ 
klonio sav taj novac, što ste mi ga našli. Prije tri sata zadesila me isto takova sud¬ 
bina kao što je i vaša. Za nekoliko dana bit ću isto tako otpušten radnik kao i vi«. 

Golubić se zahvali na tim priprostim sažalnim riječima, bile mu melem za nje¬ 
govo nesretno i stradajuće srce. 

Joso imao još jedno pitanje na usnama, približi s toga svoj stolac do Golu¬ 
biće va i reče mu potihano: »Ne zamjerite, što se čudim, da ste u vašem oskudnom 
stanju tako brzo odlučili vratiti mi novac«. 

Golubić to poslušao smješeći se, po tom strese glavom i reče odlučno: 

»Istina je, ovo nekoliko vaših kruna utažilo bi za neko vrijeme glad i meni i 
mojoj porodici, ali zato bi me spopale druge muke i nevolje. Poslije toga bio bih 
tek pravo nesretan. Nemirna savjest progonila bi me do smrti. Napokon nadam se, 
da ne će uvijek biti tako tužni dani. Valjda će sunce sinuti pred moja vrata. Stari 
Bog još uvijek živi. Za cijelo će iza bure nastati ljepši bolji dani, a to će biti naj¬ 
ljepša nagrada za moje patnje i nevolje, kao što i za moje borbe s napasti. Ako 
sam i siromah, a ono sam pošten od pete do glave. Ja znam, da i vi ne biste člru- 
gačije radili«. 

Josino se ozbiljno lice malo zarumenilo. Pozvao konobara. Platio za obojicu- 
Golubiću pružio u ruke polovicu svoje zaslužbe veleći: »Vi ste me danas više usre¬ 
ćili, nego što i sami mislite«. Izrekav ove rijeći, pojuri Joso opet u grad. Izravno 
pođe na gradsko poglavarstvo, te predade kod redarstva nađenu novčarku s novcima. 

Sjutradan ga pozvali preda se. Bili to novci tvorničarevi, što ih je podigao na 
pošti. Bile su četiri hiljade kruna. Joso ispripovijedio sav događaj, kako je te novce 
našao, a pri tom ne zašuti ni onaj čin poštenoga Golubića. Bio je naravno prisutan 
i tvorničar. Čudio se poštenju i jednoga i drugoga, pa će reći: 

»Baš mi je milo, što sam opet došao do svojih novaca, koje toli nužno trebami 
ali mi je još milije, što sam se namjerio na dva požtenjaka kremenjaka. Moja tvor¬ 
nica mora doduše da otpusti mnoga radnika, no vas dva imat ćete u njoj kruhai 
Golubić će raznositi i sabirati tvornički novac i pisma, a vi ćete Joso, da vam se 
olakša posao, biti tvorničkim paziteljem. Obojica ćete imati stan, ogrjev i rasvjetu 
u tvornici i osamdeset kruna mjesečne plaće, pak ostanite i nadalje tako pošteni, 
kao što ste bili do sada i Bog vas neće ostaviti!« 


Oblici umjetnosti.* 

(Nastavak). 

Piše lgnjat Vuksan. 

Grčkiornamenat. 

Grčki hramovi bijahu sazidani od tvrdoga tesanog vapnenca ili mramora. Tesane, 
razne veličine i razna oblika bijahu prema zakonom o težištu i o ravnovesju ili static, 
sastavljeni u jednu prosto stojeću cjelinu, koja je željene prostore 'zatvarala. 

Pojedini tesanci dobivahu svoj prvotni tjelesni razmjer i oblik t. z. građevni 
ili sastavni oblik prema tomu kakovu su službu vršiti imali t. j. da li su uspravno 
stojeć ili razito ležeć u zgradi opterećeni bili. Tako uobličeni vrstahu se oni u razne 


* U br. 7. na str. 105. imađe pod si. 5. i 6. »Peristil« da glasi »P e r i p t e r o s«. 

sustave (opredijeljene skupine), kojima je u zgradi opet posebna samostalna služba 
namijenjena bila. Tim načinom postade od njih u novom obliku jedna prosta i sa¬ 
mostalna tjelesna cjelina statički ili sastavni član. 

Takovi prosti članci jesu: stupovlje i pilovi (ante), te na -»njima ležeće grede 
(epistilyon), tavanice (stroteri), stropni zaklopci (kalymatija) i vijenac sa strehom 
(geison). 

Prosti članci bijahu već po svojoj prirodnoj čvrstoći materijala, te po svom 
tjelesnom razmjeru i obliku sposobni, da od njih sazdana zgrada bude dosta čvista 
i trajna, ali na njima u tom prvotnom obliku nema ništa, što bi ih međusobno spa¬ 
jalo u jednu organsku cjelinu 

Tako n. pr. na obliku valjkasta stupa, koji se prema gore malo suzuje, ne 
opažamo, da on uslijed svoje otporne čvrstoće neoborivo podupire veliki teret 
stropa i krova; da 
se na tjemenu svo¬ 
me tim teretom 
sudara, a nakon 
toga spora, koji je 
između nosećeg i 
nošenog nastao, 
da se sa nošenim 


Si. 9 


Kruna ili sima. 



SI. 8. 


Simbol£slobodnog završetka. 


veže. Isto t?ko ne opa¬ 
žamo na obliku četve- 
rouglate grede, da je 
. ona doista tako čvrsta, 
te se ne će ni saviti ni 
prelomiti uslijed vlastite 
težine svoje, kao ni 
uslijed tereta, koji pro¬ 
sto nosi, a isto tako 
ne opažamo mjesto, 

gdje je opterećena. Da se takovi i slični drugi statički odnosi i razmjeri, koji među 
prostim člancima postoje, slikovito prikažu, izmislili su stari Grci »umjetne 
oblike«, koje su građevnim oblicima spolja dodali tako, da su ih naslikali, slabo 
uklesali ili umetnuli na površini njihovoj. Oni uvijek predočuju slikovito samo nji¬ 
hovu statičku službu, a da sami ništa ne nose, ne vežu, ne podupiru ili ne spa¬ 
jaju. Umjetni oblici u grčkom graditeljstvu jesu uresni oblici prostih statičkih članaka 
ili jednom riječi »ornamenat«. 

Praoblici, iz kojih je grčki ornamenat sastavljen, uzeti su iz prirode ili iz naj¬ 
starijih proizvoda ručnoga rada, poimence iz raznog pletiva, veziva, tkanja i sličnih 
obrtnina. 


Grčki ornamenat .je slikoviti govor, kojim su stari Grci pomoću oblika na gra¬ 
đevnim člancima izrekli zakone graditeljstva. Tako, da gdje je neopterećen »prosti 
završetak« ili odozgo opterećen »pritisak« i »upor«, spoj prostih članaka međusobno, 
»vez« pojedinih umjetnih oblika, »ograđenje« ili zatvaranje prostora, prosto »lebdenje« 
i »raspinjanje« nad istim, dolaze uvijek samo takovi uresni oblici, koji svojim bićem 
ili sastavom t. j. izradbom, te smjerom i razvojem oblika navedene statičke službe 
slikovito prikazuju. 

građevnih članaka: 


Dorski kima. 


Prčma tomu ovo su glavni uresni ublici 
1. Kruna (sima). Taj se uresni oblik nalazi uvijek na prostim člancima, koji 
nisu ničim opterećeni, te izrazuje, da tu nema pritiska. 

S toga dolaznima kao znamen slobodnog završetka uvijek na vrhu lirama, 
vrata, prozora i inih građevnili dijelova, koji se uzimahu za samostojne. 

Sima se sastoji većim dijelom od pao- 
ominih listova i inih cvijetnih čašaka, 
koje su među se spojene viticama. Lis¬ 
tovi i časke poredane su jedna pored 
druge neprisiljeno osovno u vis stršeći, 
uprav tako, kako ti i slični bilinski oblici 
u prirodi rastu. Slika 8. i 9. pokazuje 
nam oblike sime. 

U neprisiljenom uspravnom rastu tili 
nježnih i slabašnih bilinskih oblika, koji 
po sebi nisu sposobni da što nose i po- 


Sl. io. 




%rr 

rjjf 

SIMM 



Si. ii. 



Simbcl opterećenog završetka. 


dupiru, leži znamen slobodnog završetka ili simbol viška otporne snage. 

Kruna je bojadisani ili plosno uzdignuti ornamenat. Slika 8. prikazuje nam 
oblik bojadisane sime, a slika 9. plosno uzdignute. 

Oblik prosjeka građevnih članaka, na kojima se sima nalazi, jest različit. On 
postaje od pravca ća dvostruko savijena krivulja, kako se to na pomenutim slikama 
vidi. Time se hoće podsjetiti na to, da su se uresni oblici malo sagnuli, po svoj 
prilici samo uslijed vlastite težine. 

2. Talasac (kyma). Uresni oblik talasca nalazi se uvijek na prostim gra¬ 
đevnim člancima, koji su odozgo opterećeni, te izrazuje, da je tu pritisak t. j. spor 


ili 


Kima je uresni oblik, koji se teretu opire — 
sile, te izrazuje upravo protivno' onomu, što je 


on je znamen odporne snage 
sima izražavala u graditeljstvu. 


Eliinus kima 


SI. 12 



SI. 13 


S toga dolazi na onim dijelovima čla¬ 
naka, koji su opterećeni, dakle ondje, 
gdje je otporna snaga potrebna: kao na 
glavicama stupova (na ehinu), zatim na 
parti, napustu strehe. 

Talasac se sastoji od bilinskih oblika: 
ili listova ili latica. Ti su uspravno po¬ 
redani tako, da su njihovi vršci naprijed 
sagnuti tako, kao da su odozgo čime 
pritisnuti. 

Po obliku krivulje prosjeka ili profila 
članaka, na kojem se kima nalazi, razliku¬ 
jemo dorski, ehinus i lesbijski kima. 

a) Dorski kima. Listovi toga uresnoga oblika (slika 10. i 11.) naginju i sa¬ 
vijaju se napred sad više sad manje, čini se prema tomu, koliki je pritisak, koji se 
tim znamenom želi slikovito piikazati. Oni su više uglati, te samo malo na kraje- 
jevima zaokruženi, izvedeni su bojom tako, da se lice i naličje lista bojom jasno 
razlikuje, srednja rebra su im jasno izražena, a osim toga obrubljeni su pojedini 
listovi drugom bojom. 

b) Ehinus-kima. Listovi t 



Simbol opterećenog završetka. 


uresnoga oblika (slika 12. i 13.) jesu na vršku 






















ezbijski kima. 


više šiljati ili sasma zaokruženi, njihovi vršci sagibaju se, čini se uslijed jačega pri¬ 
tiska, upravo do onoga mjesta, gdje kao da su peteljke listova svezane. 

S toga se profil ehina (slika 12.) prikazuje kao jedinstvena ili cjelovita kri¬ 
vulja, koja se prema ukusu graditeljevu približuje sad više pravcu, a sad opet luku. 

U ehinus-kime dolaze uvijek dva reda lis¬ 
tova, koji se jedan iza drugoga tako vrstaju, 
da između vršaka prvih listova proviruju vršci 
drugih stražnjih. 

Taj uresni oblik bio je u dorskom slogu 
na ehinu naslikan: srednja rebra i okrajci bi¬ 
jahu drugom bojom označeni. 

U jonskom i korintskom slogu dolazi (kako 
nam ga slika 13. prikazuje) plosno uklesan. 

Okrajci ili rubovi oblih listova dižu se od 
istih, ali nisu još sasvim od njih l'azlučeni. Simbol opterećenog završetka. 

3. Lezbijski kima. Listovi toga uresnoga oblika (slika 14. i 15.) jesu sr- 
časta oblika, te prema dolje jače zašiljeni. Oni su ponajviše slični laticama cvijeta 
od bunike, s toga nisu rastavljeni, već su svi u savezu, te se sastaju tek na onom 
mjestu, gdje se list u profilu savija. Između tili razmaka proviruju vršci listova druge 
stražnje vrste. 

Profil, na koji je ovaj uresni oblik naslikan ili samo plosno uklesan, savija se 
^dvostruko, kao da se uslijed jačeg pritiska vršak savijenih listova opet u vis diže. 

(Nastavit će se). 



SI. 14. 


si. 15. 


Pospani Ivo. 

Pripovijeda Antun Jamićić. 

Majstor Pavao stara je korenika u nekom selu gornje Posavine. Svojim marom 
stekao lijep imetak. Njegova žena Mara vrijedna je domaćica, da joj premice nema. 
Ona radi u kući od jutra do mraka, privređuje u gospodarstvu i u kućanstvu koliko 
može, pazi i odgaja djecu u strahu Božjem, a majstor Pavao u svojoj kovačnici 
kucka čekićem po nakovalu. Seljaci dolaze k njemu danomice. A kako ne bi, kad 
majstor Pavao, što uradi, to mu se pohvaljuje. Sve ko saliveno. Je li naoštrio gvožđe 
od pluga, je li onadio (otvrdio) motiku, sjekiru, je li okovao kola, sve mu ide od 
ruke. Seljaci zavoljeli majstora Pavla i radi točnosti. Neoklevao on u poslu. Kako 
ugovorio, onako urabotio, sve po redu, kako tko donio, onako mu gotovu stvar 
uručio. On se držao one mlinarske: »Prije došao, prije sasuo«. 

Kuća mu leži uprav na najzgodnijem mjestu u sredini sela, a dvadesetak ko¬ 
raka od potoka. Njegova je kuća sagrađena kao i sve ostale posavačke kuće u po- 
savačkom slogu. U oboru kraj kuće stoji dosta lijepa ostara kovačnica, koju mu još 
djed sagradio od suhe hrastovine. U kovačnici dva nakovala, u kutu oganj sa novim 
mjehovima, a na stijenama vise razne kovačke sprave, koje mu svaki čas potrebuje. 
U toj skrovnoj radionici radi majstor Pavao danomice, a pomažu mu tri zdrava, 
dobro izvježbana šegrta, od kojih je nastariji naš prijan Ivo. 

Sva tri šegrta slušaju majstora, ovršuju njegove zapovijedi savjesno, ali zato 
ih on drži strogo, no pravedno. Svakomu ide posao od ruke, svakoga jednako voli, 

ali nekako mu nije poćudno, što šegrt Ivo znade skoro svako jutro prespati zoru. 
Kad kladivac majstora Pavla ranim jutrom udara po vrućem željezu, kad mu druga 
dva šegrta pomažu u poslu, dotle znade naš šegrt Ivo zamotan u vunen žuti gunj 
mirno spavati u oboru pod sušom u ovisoku drobnu krevetu, koji mu majstor Pavao 
dao. Ne bilo dana, kad šegrta Ivu ne bi zatekle zrake žarkoga sunca i otjerale sa 
kreveta, a on onako bunen, sanen teturao po dvorištu, dok se nebi razabrao. 

U početku ga korio majstor Pavao, svjetovno, a najposlije i psovao, nazivajuć 
ga pospancem i Ijenčinom, koji ne će nikad naučiti zanata, a da ga i nauči, koja 
mu korist, kad ne će da rani. 

Na ove prikore mi ne ćemo Ivu odmah odsuđivati, jer mi pobliže poznamo 
njegov odgoj u roditeljskoj kući. I majstor Pavao je za sve ovo znao, ali on se na 
to ne obazire, pa ga kori i odsuđuje. 

Ivo je počam od svoje mladosti bio slabo odgojen. Roditelji njegovi slabo ma¬ 
rili za uzgoj svoje djece. Otac mu bio bravar, pa se dao u bezposlicu. Čašica dobre 
rakije još ranim jutrom omami ga, pa udri onda bezposliij. Mater kraj ognjišta sa 
djecom nit hrane nit odijela; dok bilo nešto sirotinje, još kako tako, ali poslije i ona 
okrenula putem staroga, a kukavna djeca u bespašici, nit što dobra čula, nit vidjela, 
pa je čudo, što naš Ivo osim pustoga ljenčarenja nije prigrlio još koje svojstvo zla i 
napasti. Njegovo ljenčarenje ne bilo krivo samo majstoru Pavlu, koji daje Ivi potre¬ 
bitu hranu i obskrbu, već to bilo zazorno i drugoj dvojici šegrta, drugovima Ivinim. 
A to je opravdano bilo, jer su oni morali njegove poslove čestoput obavljati, dok 
bi on »Mrtvim vodu kaljao«, kako bi znao kazati mlađi šegrt Bariša. Drugovi će 
već naučiti Ivana pameti i odučiti spavanja. 

* * 

* 

Subota je. Večernji sumrak uhvatio obližnje gore. Pastiri pjevajuć tjeraju stado 
kući. Crkvenjak Joza popeo se na toranj seoske crkvice, da navjesti blagi mir Po- 
zdravljenja. Majstor Pavao zatvorio viganj, a šegrtima rekao, da malo otpočinu, dočim 
je Ivo već našao u pojati svoj krevetac, pružio se ko neki Stanko Besposlić. U 
ovoj maloj dokolici vidilo se, da ona dva šegrta nešto snuju, ali da to nisu osnove 
izdajničke ili urotničke, već, da će ta dva mlada šegrta načinit noćas Ivi nekakovu 
psinu, što će mu možda koristiti za čitava života. 

Sutra osviće nedjelja prva iza Uzkrsa. Vedrina je. Zvijezde trepte na nebeskoj 
pučini, a jedna za drugom gasne. Crkvenjak Joza odbencao velikim zvonom Pozdrav- 
Ijenje, a naši junaci Bariša i Luka, šegrti majstora Pavla, digli se iz pojate, skočili 
do potoka, umili se, pomolili se nebeskomu Bogu i dali se na posao. Ali kakav posao? 
Od važan i smješan, komu će se smijati čitavo selo, a i majstor Pavao. 

»Šegrt Ivo tvrdo spava«, veli Bariša svomu drugu, »ma junački kalja mrtvim 
vodu. Sad treba na posao!« Dođoše do Ivina kreveta. Bariša uhvati prvo čelo kre¬ 
veta, a Luka drugo, te krevet zajedno s Ivanom, koji se umotao u gunj, nose u 
potok. Donesoše ga mirno, nit od koga čuti, nit viđeni i ostaviše ga na sred potoka, 
koji tiho hrlio k svomu cilju. Ostaviše ga, vrativ se kući, a Ivo u krevetu na sredini 
potoka nastavio svoje spavanje. Nadošlo doba ručanja, a majstor zapovijedi šegrtima 
da zovnu Ivu, ali on još spava pod rutavim gunjem. No kad sunce pripeklo, baci 
gunj, protare rukom oči i ne gledeć gdje je, skoči, ali kamo? U vodu do pasa — 
i pomagaj! Bariša i Luka da puknu od smijeha. Pobjegli zad kovačnice, a majstor 
Pavao sav u čudu skoči do Ive, ali on se vukao mokar kao miš preko puta prema 
kovačnici proklinjući tvrdi svoj san. 


Sjutradan ustao ranom zorom majstor Pavao, da dovrši nekoje zaostale po¬ 
slove, ali Ivo već pospremio u kovačnici, pomeo viganj, naložio vatru, riječju uredio 
sve potrebito. Majstor sav u čudu opazi šegrta Ivu danas neobično vrijedna, radina, 
ali dometne mu ipak, da je hladna voda dobar lijek. Od to doba ne bi šegrt Ivo 
nikad prespavao zore. 

Bariša i Luka držali pred Ivom tajnom svoje djelo, tuvili mu u glavu, da su 
ga valjda vile ili vještice odvukle skupa sa krevetom u vodu, pa ga savjetovali, 
da se marljivo moli Bogu, da mu se ne dogodi što gore. 

Ivo slušao to pozorno, držeć se tobož junački, ali onamo pobožnim strahom 
išao bi spavati, ali bi još pobožnije ustajao iz kreveta hvaleć Bogu, da mu se već 
jednom gusta koprena tvrda sna makla sa očiju, te nije nikad više prespao rane zore. 

Majstor Pa^vao oslobodio svoje šegrte. Oni pošli u svijet, da okušaju svoju 

sreću, da se u svijetu što bolje upoznaju sa svojim obrtom, da se usavrše. 

Prošli mnogo gradova mile naše domovine. Svagdje im sreća poslužila. Nakon 
više godina vratili se svomu domu. Majstor Pavao bio već priljetan, ali još uvijek 
radio marljivo, a zadovoljavao potpuno svoje mušterije. 

Nedjelja je, ujedno crkveno proštenje u selu. Oko crkvice sv. Ivana pona- 
mjestili razni trgovci, medičari, pečenjari, cipelari svoje šatore. Poslije svete mise 
ponamjestio se narod da blaguje. Pod jednim šatorom vidiš tri druga, kršne momke, 
junake od oka. To su Ive, Bariša i Luka. Sastali se na razgovor, da se spomenu uz 
čašu vina svoga mladovanja. Na jednom će Ivo, kucnuv se sa Barišem i Lukom: 

»Ma sjećaš li se Bariša, po Bogu brate, štono se ono meni dogodi kod majstora 

Pavla, kadno se najednom nađoh u sred potoka po crnoj noći ? Ona mi noć ne može 
nikako iz glave. Sve mislim, kad se sjetim, tko me tamo odnese«. »Sjećam se«, 
reći će Bariša, »ali se i sjećam, da je ono bio lijek tvomu tvrdomu snu«. »Pa šta 
bi mu ti, da saznaš, tko te onamo odnio«, upita ga Luka. »Bilo pa prošlo, lijek je 
bio neumjestair ali valjan, pa bi mu zahvalio«, reći će Ive. »E, onda kucni s nama, 
jer smo mi to bili«, rekoše druga dvojica. »Pa hvala vam ugursuzi!« i zazveknuše 
tri čaše. 


Iz poslovnice. 

(Nastavak) 

Piše Stanko Maurović. 

Dostavnica i primka. 

Kad trgovac šalje mušteriji u mjestu robu, koja je u njega naručena, tada 
preda svomu slugi ili dostavljaču dostavnicu sa primkom, da oboje uruči toj mušteriji. 
Dostavnicu si pridrži mušterija, a primku potpiše, te uruči slugi ili dostavljaču. 
Takova sa potpisom mušterije proviđena primka jest dokaz, da je mušterija pri- 
poslanu joj robu u istinu primila. Dostavnica i primka imadu jednaki sadržaj samo 
u promijenjenu obliku. Dostavnica sadržaje: 

1. Datum, 

2. Ime i obitalište mušterije, 

3. Vrst i množinu dostavljene robe, 

4. Način dostave, 

5. Potpis trgovca, koj robu šalje. 

Primka sadržaje: ’ 

1. Datum, 

2. Ime i obitalište trgovca, koj robu šalje, 

3. Vrst i mncržinu robe, 

4. Način dostave, 

5. Potpis mušterije. , 

Primjer: Trgovac Franjo Matijević u Zagrebu dostavlja 4. 3. 1898. Antunu 
Klariću ovdje naručenih 50 glava sladora. 

o&zoj i. Sacj/tet, 4. oiujka 1898. 

^ootavnica 


z>a (joopoSma flintuna oK^fcirićci, ovdje, 
d&voiite primiti po moj^m vo&azu pripo^anilv ^Vam 
50 čitava stadoza. 

$zanjo 01c ci tijezne. 



ZMtiKBB* 


cBroj 1. 4. ožuj/fca 1898. 

0 ?rim 4 a 


£>a ejo^poSma 3 zanju 0ICatijcr>ića ; ovdje. 


ototvzdjnjem, da oam primio po ^aSem 

vo&a ri/t po^iani^v mi 

50 cj fa t> a 2>fa doza. 





dnttm cHiarie. 

Drugi oblik: 

r 




Broj 1. Zagreb , /£/<?. 1898. 

'S $ 

Broj 1. 

Zagreb , /<?/,?. /c?p8. 

Dostavnica 

s i 


Primka 

za gospodina Milana Broza, ovdje. 

t=- < 

za gospodina Petra Vukovid a, ovdje 

Odaslao sam Vam danas po svom slugi 

S < 

Primio sam po Vašem slugi poslana mi 

2 svežnja Menado kave br. 502 i-22 


2 svežnja 

Menado kave br. 5021-22 

Petar Vukovid. 

i§ 
eS i 

Milan Broz. 


Kad mušterija preuzme robu, razreže bud škarama ili raskine dostavnicu i 
primku sredinom napisa, te uruči potpisanu primku slugi ili vozaru. 


(Nasta/it će se). 

SITNT.CE. 


Zgodna nagrada koncem školske godine 
vrijednim učenicima 5. i 6. razr. nižih pučkih, te 
gornjih razr. viših pučkih škola, kao što i obrtnih, 
trgovačkih, šegrtskih i ratarskih škola i opetov- 
uica bit će I. tečaj »Vjernoga druga«, koj obiluje 
zdravom zabavom, valjanom poukom i krasnim sli 
kama. Ukusno ukoričen u crvene platnene korice 
stoji cio tečaj samo 2 krune 40 fil. (i for. 20 n.) 
bez poštarine. Narudžbe umoljava uprava »Vj r- 
noga druga« zaviemeno, da uzmogne pravodobno 
dostaviti naručene primjerke. 

Srebrni pir slave supruzi, koji su proživjeli 
zajedno 25 godina, te se onda iznovice vjenčaju 
Ta je navika stara. Počela je god. 987. za fran¬ 
cuskoga kralja Huga Capsta (Iga Kapeta) Kada 
je jednom kralj Capet posjetio svoga ujaka, opazi 
kod njega staroga slugu neženju, koji ga je služio 
25 godina, te je već i osijedio. Na istom je imanju 
živjela i stara neudata služavka, koja je zbog svoje 
marljivosti i 25 godišnjega savjesna službovanja za 
služila nagradu. — Čuvši Hugo Capet, kako su 
obojica vrijedni, po zov-: ih preda se. i ozorno je 
motrio stare te ljude, a zatim reče služavci: »Tvoja je 
služba mnogo teža, nego li ona staroga sluge, koji 
je također mnogo šta uradio, a to za to r što žene po 
naravi teže rade i teže slušaju. S toga zaslužuješ i na¬ 
gradu. Za tvoju starost ne znam boljena grade od mi¬ 


raza i — muža. Miraz ti je pred očima. Od ovog 
si časa vlasnica ovog majura, pa ako li te hoće 
taj čovjek, koji je s tobom kroz 25 godina radio, 
za ženu, onda imaš i muza«. »Kralju«, promuca 
stari sluga smeteno, »kako bi to bilo moguće, da se 
još sada vjenčamo, kad nas oboje imademo srebrne 
vlasi«. »Pa nekbude to vaš srebrni pir«, reče kralj, 
»a ovdje vam je vjenčani prsten«, te skine sa svoga 
prsta dragocjen prsten i spoji ruke starih »mlade 
nača«. Od toga se doba prošlavljuje »srebrni pir«. 

Novo otkrit© ruševine staroga meji- 
kanskoga grada. Njujorški mineralog (poznavalac 
ruda) Uiljem Niven otkrio je znameniti povjesni 
spomenik u mtjikanskoj pokrajini Guerero. Kad je 
prije dvije godine ondje boravio, da ispituje rudno 
blago čuo je pripovijedah, da se sjeverno-zapadno 
od glavnoga grada Hilpauiingo nalaze ruševine 
staroga grada. Deset je dana putovao onamo kroz 
divlji nenapučen kraj. Puteni nabasa na ostatke 
ogromnih vojnih cesta, koje su bile od cemen a 
(kaje) građene i koje su za cvjttanja aztečkoga 
carstva spajale glavna mjesta. Cesta je vodila u 
drugu dolinu, gdje je presenećeni iztraživaoc naša > 
tragove velikoga obrazovanja (kulture). Više tuceta 
je nabrojio značajnih piramida hra novskih i žrt¬ 
venika. Otkrio je također svu silu podzemnih pro¬ 
storija. Do sada su otkopana 22 staroindijanska 

hrama i razni az- 
tečki kipovi. Mnogi 
hramovi zapremaju 
po 200711“ plošnine. 
Mnoge su stijene 
još dobro uščuva- 
ne, a na njima se 
vide jasnim crve- 
n'm, bijelim i žu¬ 
tim bojama oboje¬ 
ne nazidne slika- 
rije. Strašna mno¬ 
žina razbijena 
crijepovlja leži 
naokolo, tako i 
cgromni kameni 
doli teški po više 
kvintala. — Na 
podnožju jedno¬ 
ga žrtveoika na¬ 
đena je vaza(po¬ 
suda) od tera¬ 
kote (gline) sa 
72 biserne rez. 
bari je : kipići bo¬ 
žanski, glave, ži¬ 
votinje, nakit i 



Tražilica 8*. Kako je vojska tjerala neprijatelja, pade konjanik s konja, ali gdj 
mu je konj? Tko ga nađe i dojavi do 1. 5., objavit ćemo ga u 10. broju. 


* Na tražilici 6. (br. 6 str. 9^.) jest »psar« posred slike. Kada se lijevo okrene, 
vidi se čitav čovjek s bujnom bradom, kratkim kaputom, rukama u džepu, kratkim ši¬ 
rokim hlačama i čizmama na nogama. 

Našli su ga i valjano opisali: Marjana Poppl u Zagrebu; Dragica Rac, Marija 
Doleuc i Antun Bivec u Sv. Ivanu Zelini; Viktor Krmpotić u Sisku; Franjo Filipović i 
Fezagić Džemail u Dolnjoj Tuzli (Bosna) 

slično. Ove se ruševine nalaze na površju od mnogo 
sati daleko. Niven mnije, da je sam porušen grad 
mogao opsezati prostor, koliko današnji Njujork i 
naslućuje, da bi to mogao biti stari mejički grad 
Kvehmijatoplikan. 

Evropske države po veličini. Rusija 
ima 5, 300.000, Skandinavija (Švedska i Norveška) 
775.000, Austrija-Ugarska 675.000, Njemačka 
540 000, Franceska 535 000, Španjolska 500.000, 
Velika Britanija sa Irskom 315.000, Italija 285.000, 
Turska 170.000, Rumunjska 130000, Bugarska 
s iztočnom Rumelijom 97 coo, Portugalska 90 000, 
Gička 65.000, Srbija 50000, Švajcarska 41.000, 
Danska 38.000, Holandija 33 000, Belgija 29.000, 
Crna gora 9 000, Luksenburška 2 600, Andora 
450, Lihtenštajn 159, San Marino 59, Monako 
62 km. (Kraljevine Hrvatska i Slavonija imaju 
42.000, a sa Dalmacijom 55000 km. Prispodobi 
veličinu Trojednice s evropskim državama!) 

Ura i srce. Obična džepna ura kucka 
svaki sat 17.160 put, na dan 411.840 put, u go¬ 
dini dana 140,424 560 puta. Kad bi takova ura 
kroz 100 godina bez prestanka išla, onda bi 
okruglo 15 milijarda 42 milijuna puta kuckala. 
Čovječje srce nasuprot kuca svaki sat 5000 put, 
u godini dana 43,830.000 put, a u stoljeću 4 mili¬ 
jarde 400 milijuna put. 

Krč kod pisanja djeluje veoma bolno ne 
samo na prste, kojima se držalo drži, nego i na 
čitavo tijelo. Ovaj krč nastane od pretankih, kovnih 
i glatkih dižala. Uzimaj obično drveno držalo pri¬ 
mjerene debljine, a dvaput tako dugo kao kažiprst. 
Ovakovo nije skupo, po 2 filira, te ga možeš često 
i da promijeniš, što je vrlo uputno. 

Grahova (pasuljeva^ voda kao či¬ 
stilo. Razne mrlje iz tkanina mogu da se vade tom 
vodom, a da se ne hudi ni vlaknu ni boji. */ 2 kg 
suhoga bijeloga graha huha se u 4 l vode, ali se 
ne soli. U hladnoj toj vodi namoči se mrlja i is¬ 
pere se bez sspuna. Mrlje od tinte, ako nijesu jako 
stare ili ako nije jako jetka tinta, zatim masne i 
vinske mrlje, naskoro iščeznu. Iza ispiranja valja 
tkaninu dvaput oplahnuti u mlakoj mekoj vodi, 
lako ju ižmikati i objesiti, da se osuši, a onda se 
pogladi na naličju. 


Računske zadaće* 

1) Koliku će kružnu plošninu livade zgaziti 
krava, koja je privezana na 5 m dugom konopu? 

2) Neki stočar posudi od nekoga svrati.štara 
656 k i obveže se, da će tu svotu tako otplaćivati, 
da će dnevno nositi 5 l mlijeka po 16 /. Kako 
dugo mora stočar da nosi mlijeko, dok otplati sav 
dug? Kamati se ne računaju. 

3) U 1230 m dugačkom vodovodu leži 410 
cijevi. U polovini vodovodne duljine moraju se da 
polože nove cijevi m po 2 k 40 f. Kopanje i po¬ 
laganje stoji po metru 80/. Kolik je trošak? 

4) Neki trgovac ima u Rusiju da plati 483 
rublja. Koliko kiuna treba zato, ako je k — 042 
rublja ? 

* Tko nam valjana riješenja pripošalje do 1/5 , 
priopćit ćemo ga u 10. broju. 

Proizvodi računskih zadaća iz 6. broja: 

1) 250 + (250 + V, od 250) -f (375 — '/, 
od 375 ) — 9 2 5 * Stočar je sva tri vola prodao 
za 925 k. 

2) 2 V, m J- 75 d; 2 5 č x 75 = 187 5 « = 

— 3 s 7 V2 Za 2 */ 2 mjeseca brza ta ura 3 s 

77 , «. 

3 ) 9’3o X 5 = 4 ^* 50 ; 77*40 — 46.50 = 
= 30*90. Probitačnije je, da se to zemljište obra¬ 
đuje, jer je probit 30 k 90 /. 

Valjano su ih riješili: Ivan Kavić, Josip Kavić, 
Josipa Kos i Mijo Rojtinić u Sv. Ivanu Zelini. 

Smješice. 

Gost: »Kako radite toliko pivo ?« Krčmar: 
»Ej kako? Ponajprije ovarimo ječmenu slamu, a 
onda to izmiješamo hmeljevim kolcem«. 

Za kišnih dneva. »Promislite tu prostotu! 
Prije osam dana uzajmio je Dužić moj kišobran, 
pa mi ga još ne vraća!« 

— »Pa kako vi sada za toga vremena!« 

— »Moram da si pomognem Služićevim kišo¬ 
branom«. 

Iz škole. Učitelj: »Kakav oblik ima naša 
Zemlja?« — Vranko Krugljić: »Oblik kruglje«. -- 
Učitelj: »Znadeš li reći, Breko Budaliću, tko je to 
ustvrdio?« — Breko Budalić (hrabro): »Vranko 
Krugljić!« 


Dopisnica uredništva. G. I. Š. u Ć. Uvrstit ćemo u 9 broju. Hvala lijepa! Izvolite pripo- 
slati obećano. — G. F. F. u D T. (Bosna). Mi smo Vam posebno pisali. Valjda ste prim li naše pismo ? 

, OPOMENA. Budno da smo dovoljno naglasili, da smatramo pretplatnikom 
svakoga, tko nam brojeva ne vraća, to ovime najozbiljnije opominjemo svu p n. 
gg., koja su dosadanje brojeve zadržala, da plate list, jer nama nitko ne daje 

papir, tisak, slike, marke itd. badava. TJ Tr . . 

* * ’ ’ 9 Uprava „ Vjernoga druga: 6 

SADRŽAJ: Leon XIII. — Obrt u starom Zagrebu. — Napast. — Oblici umjetnosti. (Nastavak). — 
Pospani Ivo — Iz poslovnice (Nastavak'. — Sitnice. - Računske zada e. — Smješice 

Vlasnik i nakladnik : Knjižnica trgov. i obrtn. pom. i naučn. u Zagrebu. 

Tiskara knjižare Lav. Hartmana (Kugli i Deutsch), Zagreb. 











»-6H r 3 abavm * poučni l'*st 
trgovačku, obrtnu i opetovničku omladinu. 
Uređuje JULIJE VARŽIČKA. 

Izlazi I. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola). Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih 100 kom. po I kruna. 


Preporučen po vis. kr. zem. vladi odjelu za bogoštovlje i nastavu u Zagrebu 
od 18. studenoga 1.897. broj 18.652. 


Br. 9. 


U Zagrebu, 1. svibnja 1.898. 


Tečaj I. 


Razvoj urarije. 

Povjesna crtica. 

Dvije slike. Prva slika: Mladi kaluđer snatrenim očima pozire u daljinu — u 
dol, koja mu se podno nogu stere, a koja je toli krasna i zamamljiva. Po koj put 
svrati pogled na zid samostanske crkve, na kojem se lagano, lagano pomiče sjena 
sunčeva kazala. Čeka dok sjenka padne na neku brojku sunčane ure. Uočiv najnižu 
točku luka, diže se, jer ga zove dužnost da zvoni, a pogled mu upravljen na natpis, 
koji je u naokolo samih brojeva: »Mors certa, hora incerta, una ex his«. (Smrt je 
sigurna, ura nije sigurna, a ipak je jedno od ovoga sigurno). I sad kao da mu je 
koprena na oči pala, jer se je sav dojakošnji čar prirode rasplinuo. 

Druga slika: U tihoj poslovnici (comptoiru) sjedi uz pisaći stol tvorničar pišuć 
velikom žurbom — jer ovi redci odlučuju možda sudbinu od nekoliko stotina bića. 
Po češće baci oko na uru, jer prije podneva mora da je pismo na pošti predano. 
Savladav napokon sav napor, požudno se baca u naručaj mira. 

Ove nam dvije slike prikazuju čovjeka u prošlosti i u sadašnjosti, koji je 
vazda morao računati sa vremenom prema onoj: Vrijeme je novac. To pravilo 
vrijedi imenito u današnje doba, gdje je svakomu čovjeku, ma kakva zanimanja, 
opredijeljen broj radnih sati. Danas, gdje u najbližem vremenu mogu da se rode veoma 
zamašni dogođaji, koji ostavljaju dubokih tragova, od neizmjerne je vrijednosti 
proračunavanje vremena. 

Već se je u veoma staro doba vrijeme mjerilo na satove. Dakako, nisu to bili 
satovi, kakovih mi imademo, ali su opeta približno određivali vrijeme. U rimskim 

sudištima ili sudnicama bila je postavljena klepsydra ili vodena ura, koja 
je bila sastavljena od dviju posuda, stojeć jedna na drugoj. Na gornjoj i na dolnjoj 
posudi bile su urezane crte, te je za jedan sat površina vode narasla za jednu crtu. 
Izmjerili bi tri jednaka dijela vode, jedan za tužitelja, drugi za tuženika, a treći za 
suca. Svaki je smio samo tako dugo da govori, dok je njegov dio vode istekao. 
Umjesto vode rabio se i pijesak, koji je iz gornje posude prodirao u dolnju, a 
vrijeme, dok je sav istekao, značilo je jedan sat. Kada se je gornja posuda ispraznila, 
okrenula se je, pa dok se je na novo gornja posuda ispraznila, trebao je sat. 

Arapi, muhamedovski narod, bili su na glasu sa svoje književnosti i umjetnosti. 
Arapski kalif (vladar) Harun-al-Rašid poslao je njemačkomu caru Karlu Velikomu 
vodenu uru, koja je bila za ono doba velikim čudovištem. Ta je ura bila od bronce 
(tuča), zlatom i dragim kamenjem optočena i brojkama obilježena. Kadgoder je 
sat prošao, pao bi stanovit broj zlatnih krugljica na zvonku kovnu ploču, koja bi 
označivala broj sati, a pri tom bi iz dvanaest vrata izašlo dvanaest vitezova, izvodeć 
igre, a sa zadnjim udarcem nestalo ih. 

Prvu uru, za koju u istinu znamo, gradio je Hinko pl. Wick (Vik) po nalogu 
francuskoga kralja Karla V. (1.364. — 1.380.) za sudbenu palaču, a gradio ju je 
punih 8 godina. Ova je ura imala 250 kg težak uteg, bila je veoma dobra, jer je 
skoro 500 godina išla. Po prilici u isto doba, izgrađeno je i u drugim gradovima 
ne manje glasovitih ura kao u Padovi (u Italiji), Lundenu (u Švedskoj), Mljecima 
(u Italiji) i u Strassburgu (u Njemačkoj). Ovoj se je potonjoj uri divio cio srednji 
vijek. Godine 1.352. otpočela se graditi, a sagrađena je konačno 1.573., pa je 
posjetnicima božjeg hrama predočivala svoja čudesa, kao: čitav planetarij (zvježđani 
svod), 9 metara dugu kazaljku sa koledarom i ostalim umjetničkim tvorevinama. 
Lijevo i desno od kazaljke stojao je po jedan anđeo; desni je udarao četvrtine po 
zvonu. Ostale su figure predstavljale dobu čovječju. Svršetkom sata stupio je starac 
napred, a kraj njega je smrt udarala broj satova. O podne izišlo je u povorci 
dvanaest apostola, pokloniv se Isusu, koji je sjedio na prijestolu. U isti čas zamahnuo 
je pijetao na lijevoj strani ure krilima, i tri put zakukurikao. Iznad kazaljke bili su 
dani prikazani po odgovarajućim dnevnim božanstvima, sjedeć na kolima. Ova je 
ura s vremenom prestala bila ići, pa je dugo trebalo, dok se je našao muž, koj ju 
je popravio, a taj je bio štrassburški mehaničar Schwilgue, koji je za to trebao 
4 godine dana. I danas svaki stranac, došav u Strassburg, ne ode prije, a da se 
nije nadivio veličju čovječjeg umijeća. 

U 15. i 16. stoljeću razvijalo se je urarstvo, pa je broj znamenitih ura u 
velikim gradovima, u kraljevskim i velikaškim dvorovima rastao znatno. Kao najvaž¬ 
nija stečevina u gradnji ura, bio je pronalazak nihala, koji će pokretnu silu ravnati 
i određivati joj jednako vrijeme. Obretnik nihala bio je glasoviti Galileo 
G a 1 i 1 e i, a upotrebio ga je u radnji glasoviti holandeski učenjak, veleum 17. 
stoljeća K r i s t i j a n H u y g e n s, kojemu pripada slava i čast, da je prvu uru sa 
nihalom sastavio. 

Tko bijaše u ono doba urarom ? Sigurno ne urari zanatnici, već učenjaci, 
matematičari i mehanici, dakle ona vrst ljudi, koja nam stvori tolike mnoge izume, 
koji nam učiniše život udobnijim i ljepšim. U kućnim računima vojvode burgund- 
skoga od 1.407., naplaćen je neki njemački brat Ivan, koji je uredio uru za odaje 
vojvotkinje. Od ovih učenih krugova, koji se zanimahu urarstvom, prijeđe ovaj 
obrt u ruke umjetnih bravara, a zajedno izgubi i svu svoju odličnost i rijetkost, pa 
si je skoro zatim mogao i građanin nabaviti ure. Tako se je urarstvo umnažalo, da 

si za kratko vrijeme viđao ura ne samo na pisaćem stolu ili na stijeni, nego i na 
putovanjima, pače je ona stajala i na stolu prigodom jela. Pošto se je ura stala i 
u kućanstvu rabiti, ne bijaše više daleko vrijeme, da se otpočne gradnjom džepnih 
ura. Taj važni zadatak riješio je Petar Helle u Nurnbergu 1.500. U izjavi Ivana 
Cocleusa od 1.511. čitamo ovo: »Danomice se izumljuju mnoge stvari. Tako je 
iznašao neki mladi čovjek imenom Petar Helle umjetan stroj, kojemu se ne mogu 
zadosta da nadive i najučeniji matematici.’ Od tanka željeza radi on ure, koje kreću 
mnogobrojni kotačići, pa u svakom položaju, u koj se stave, ili se u džepu nose, 
idu neprekidno 40 sati bez utega«. Prve su džepne ure imale oblik jajeta, kruške, 
jabuke, patke, a zidne oblik tornja, lađe i slično. Gospoda su nosila uru u glavici 
štapa ili u prstenu. Međutim se može ovim satovima ozbiljno prigovoriti, jer ma da 
su bili svojom krasnom vanjštinom upravo prelijepi, to je nutarnjost, sam stroj 
nedotjeran i netočan bio. 

Godine 1.542. dobio je vojvoda Guidobaldo della Rovere prsten, koji umjesto 
kamena, imaše uru, a 1.575. ostavio je nadbiskup Canterbury Parker svomu bratu 
štap, koji je u svojoj glavi skrivao uru. U Njemačkoj se je osobito proslavio grad 
Nurnberg, jer tu bijaše dugo vremena odličnih urara. U ono doba rado se zanimahu 
gradnjom ura i najodličniji velikaši, kao što je i onaj ponositi car, koji je mogao 
uskliknuti: »U mom carstvu ne zapada sunce«, a to je car Karlo V. U svoje 
stare dane povukao se u samostan sv. Justa sa učenjakom matematičarom Janellusom 
Turianusom, promatrajuć samostance, kako izrađuju ure i pri tom uživajuć, ali 
opeta s druge strane, kada nije mogao da složi samo dvije ure, da točno na vrijeme 
zajedno idu, uskliknuo je: »Kako sam mogao pomisliti, da ću nad dva svijeta moći 
mirno vladati, kad ne mogu ni dvije ure da složim, da jednako biju!« 

Koncem 17. stoljeća bile su ure imenito u Franceskoj odličnim sobnim ukrasom. 
Stavljali bi ih u umjetnički izrađene ormare? ili na ovisoke bogato ornamentovane 
i umjetnički izrezuckane stupove ili u brončane forme. Najljepši su takovi primjerci 
izrađeni u Franceskoj u Parizu, Fontainebleau i Versaillesu za Ljudevita XIV., koji 
je u svojim raskošno uređenim odajama imao veoma mnogo i veoma krasnih i 
skupocijenih satova. Otkada su pak tvornice stale izrađivati pojedine glavne česti 
satova, postali su ovi za čudo jeftini, pa se čini, da je danas svakomu upravo tako 
potrebit, kao i kaput i šešir. 

Dragutin Siller . 


Oblici umjetnosti. 

(Nastavak). 

Piše lgnjat Vuksan. 

Grčki ornamenat. 

3. Ubraždenje (rabdozis). Na oblini valjkastih upora, koji su u okomitom 
(normalnom) prosjeku kružnog oblika, kao n. p. trupine stupovlja, bijahu ubraždeni 
žljebovi okolo cijeloga trupa odozgo do dolje u smjeru osi stupa tako, da su se 
susjedni žlijebovi sjekli u oštrom bridu ili da je između njih ostao prutak cijele 
obline ili cjelikova. 

Tako obrađena oblina stupa, da se izmjenjuje žlijeb sa oštrim bridom ili sa 
cjelikovom, zove se ubraždenje ili grčki rabdozis. 

SI. 16. 



SI. 17 . 


Tim ubraždenim žljebovima slični jarci nalaze se i u prirodi na stabljikama 
bilina, koje na tanahnoj šupljoj stabljici nose razmjerno velike i jako raširene šti- 
taste cvatove kao što trubeljika: 

Čini se, da šu stari Grci na šupljim stabljikama takih bilina upoznali idejal 
t. j. savršen oblik za nesavinljivu čvrstoću upora, a ubraždene na njima jarke da su 
držali za vidljiv znak, kojim se prisutnost te čvrstoće spoljašno očituje. 

Na oblinu stupa preneseni taki jarci nemaju svrhe da predoče stup kao stab¬ 
ljiku kake biline, već da nas svojom prisutnosti samo sjete na nesavinljivu čvrstoću 
stupa, te da tako spoljašno očituju životnu njegovu sposobnost. 

Ubražderije je dakle simbol otporne čvrstoće stupa — uresni oblik, koji ni 
jednom grčkom stupu nije manjkao. Oblik i raspored ubraždenja bijaše kod dorskog, 
jonskog i korintskog sloga različit. 

4. Vezanke. Prije opisani uresni oblici građevnih članaka bijahu zamišljeni 
po uzoru bilinskih oblika. K njima se pridružuje velika množina drugih oblika, koji 

su uzeti iz starijih grana obrta, naročito iz 
područja tekstilne umjetnosti. 

Tekstilna umjetnost proizvađa oblike od 
niti i konaca, od žica, šiba, prutova i remena 
i sličnih tvari i ±0 bud frkanjem ili sukanjem, 
pletenjem ili prepletom, tkanjem i vezenjem, 
našivavanjem ili našavom itd. 

Tkanice: pasovi, vrpce i uzice, uža, ko- 
nopci; uženca i gajtani, remeni i od njih sa¬ 
stavljeni pojasi kao i razne druge vrsti plete¬ 
nica jesu proizvodi tekstilne umjetnosti, koji 
su poradi apsolutne čvrstoće materijala,iz kojeg 
su načinjeni bili, mnogostrano rabili za vezanje. 
A od tuda proizašla je i u obredima bogoštovlja 
i običnoga života njihova simbolična uporaba 
kao vidljiv izraz »vezanja« ili »svezanoga.« 

U graditeljstvu prenašane su vezanke. na 
proste članke u namjeri, da slikovito prikažu 
»vez« pojedinih umjetnih oblika međusobom 
u nov oblik prostog članka, n. p. glavicu sa 
trupom vežu remeni u nov oblik prostog članka u »stup«. 

S toga one uvijek dolaze na onom mjestu članka, gdje se dva umjetna oblika 
moraju svezati; dakle u sredinu između njih ili na početku jednoga od njih. Prema 
tomu, koliko se pojedinih umjetnih oblika u jednom članku spaja, toliko puta se i 
vezanka ponavlja. 

Vezanke su smještene na gradnji samo tako, da se njihov smjer sa smjerom 
prije opisanih uresnih oblika okomito križa. 

Dok se na ime sima osovno (u vis stojeći) ili kima ovjesno (dolje savijajući) 
kao i ubraždenje uvijek vertikalno vrsta, dolaze vezanke u horizontalnom (razitom, 
vodoravnom) položaju. 

U glavnom dijele se vezanke na: remene ili pojase, vrpce i pasove, 
konopce ili uženca i gajtane. 

a) Remen ili pojas (torus). Najjednostavniji oblik toga uresa je u prosjeku 


SI. 18. 


SI. 19. 



Pletenice. Simbol vezanja. 

četverouglata uzica, kako ćemo to kasnije vidjeti, koja nam predočuje vez kime sa 
trupom stupa ili ante u dorskom slogu, te bje uvijek bojadisana. 

Bogatiji oblici toga uresa jesu prepleti ili pletenice pojasa (fascija). 

Taj oblik sastavljen je, kako samo ime kaže, od više remena ili uzica, koje 
se sad jednovito sad opet mnogostručno napleću, te sačinjavaju tako širi ili uži 
naplet pojasa. Slike 16. do 19. prikazuju nam nekoje vrsti pletenica. One bjehu 
samo obojene ili plosno uklesane bud na ravnoplošnoj gredi ili na oblom ovitku, a 
onda još k tomu obojene, te su znamen neraskidne čvrstoće veza. Čim je širi ‘ 
zbitiji preplet, tim se čvršći vez želi da predoči. 

Da se predoči još jači izraz veza kod spajanja prostih članaka, uzimalo se je 
više pojasova skupa jedan povrh drugoga u jedan svitak. 

b) Vrpca (taenija = tenija). Taj uresni oblik uzet je po uzoru otkanoga' 
ili izvezenoga kojeg oblika prutka ili pasa. Budući se kod tih prutaka ili pasova 
ističe razvitak njihova oblika poglavito u dužinu, to je tom značajkom oblika — svrha 
njihova kao vezanka ■— - jasno određena, 


SI. 20. 


SI. 21. 


SI. 22. 

Meandertenije. Znak vezanja. 



Prutasti ornamenat. Znak vezanja. 


a množinom prepleta izražen je opet razmjer neraskidne čvrstoće. Slike 20. do 24. 
prikazuju nam neke oblike, koje su Grci zvali maeandertenije = meandertenije* 
One su znamenka malo slabijeg veza nego pojas. 

Ovamo se još priključuju meandru slični oblici vrpca ili vijenaca, koji su sar 
stavljeni od Mlinskih oblika. Slike 25. do 27. pokazuju nam samo nekoje od 
tih oblika. Od bilina najčešće bje upotrebljeno palmino lišće. Palmete (si. 25.) su 
slikan i klesan ures na stupovlju, partama na svezama i na posudu. Lišće od zim¬ 
zelena (si. 26.) simboličkog je značenja, te je običajnije na posudu, nego li na zgradama 
Od svih prije opisanih oblika zanima nas najviše ovaj, što ga prikazuje slika 
27. On je oblo t. j. plastično izklesan, te na obrtninama običajan. Sastavljen je od 
jedne glavne vriježi, od koje se pružaju pojedini listovi, cvatovi i vitice, slijedeć 
smjer glavne vriježi, pak tijem dosta jasno označuju smjer i dužinu. 

Taj oblik su pozniji slogovi veoma mnogostručno rabili. 


(Svrši t će se). 

Nenadana sreća. 

Preveo I li j a Šarinić. 

Mjeseca listopada godine 1.805. vjenčao se stariji sin imućna nekoga seljaka 
u nekom mjestu Pokuplja, dočim mu istoga dana mlađi sin polazio u vojnike. Bilo 
tu i radosti i žalosti. Stariji sin bijaše naime radostan, pun sreće i zadovoljstva, jer 
mu je budućnost bila osigurana, dočim je mlađi bio nujan, ne znajući, kako će se 
svršiti njegovo vojnikovanje. Cinjaše mu se toga dana, da je magla zastrla cijelo 
obzorje, akoprem je sunce svojim žarkim tracima tako d uo sjalo. Morao je da 
prevali dosta dalek put do određenog si mjesta, a jedini pratioc na tom putu bijaše 
mu njegova zaručnica, siromašna, ali blaga i čuvstvena djevojka, koja ga prilično 
daleko sprovela. Napokon se morahu rastati, a pri tom rastanku, koji im je srca 
rastužio, obećaše si, da će se čekati. 

Od onda je minulo mnogo godina. Mogući Napoleon bijaše pobjeđen, a 
potišteno ljudstvo disaše opet slobodnije i nastavljaše svoj zapušteni posao. 

I našemu momku primicaše se službovanje kraju. Otpuste ga kući i mi ga 
vidimo opet u njegovu selu. 

Roditelje si ne nađe u životu. Oni bijahu davno već u grobu. Brat mu bijaše 
jedinim baštinikom cijeloga imetka, ali i velik škrtac i silno odan piću. Ćinjaše se 
kao da dolazećeg si brata i ne pozna, te zatvori i vrata .pred njim. Ovoga to ni 
malo ne uznemiri, jer bijaše strpljiv. Mislio je, da tako mora biti. On je još u svojoj 
mladosti iskusio, da najstariji seljački sin imade najveće pravo, dočim se za ostale 
mnogo ne brinu. Bratovoj se pomoći nije mogao nadati. Ovu je našao u svojoj 
zaručnici, s kojom se je vjenčao. Zaručnica ga je po obećanju čekala i mnoge 
snuboke odbila. 

Oboje bijahu sretni u svojoj ljubavi i slozi. Bijahu doduše siromašni, ali vrlo 
radini, no ipak ne mogahu uza sve nastojanje, da si poboljšaju kukavno stanje. 

Kućica, koju mu je žena od svojih roditelja baštinila, bijaše dugom opterećena, 
a neprestanim ratovanjem osiromaši svijet tako, da ne mogaše niti najmanjeg posla 
dobiti, da si bar svagdanji kruh pribavi. 

Brat mu morade pri dolasku 400 kruna da isplati, ali je od te svote nešto 
potrošio u vojništvu, a ostatak se je potrošio za svadbu i nešto opreme Oni življahu 
dakle vrlo nevoljno. 

U toj bijedi obdari ih Bog sa više djece. Vrijednim roditeljima bijaše osobita 
radost, što dobiše naskoro i još jednoga člana. Dijete dođe na svijet slabo i kržljavo, 
te umre naskoro nakon rođenja. 

To ne bijaše tolika nesreća; ali pogreb stoji novaca, a u kući baš ni filira. 
Nisu se nadali pomoći ni od koga, ali ne klonuše. On ode ka grobaru i zamoli ga, 
da mu za dijete priredi grob. 

»Nemam novaca, ali ću vam već platiti«, tako reče suznim očima grobaru, 
tome graditelju stanova mira. Grobar bijaše jedan od onih ljudi, koji s bližnjim 
dijele radost i žalost, pa mu reče utješno: »Ne brinite se zato, ja ću grob prirediti!« 
Svršiv kod grobara, ode k mjesnom župniku, te ga umoli, da mu blagoslovi tu 
malu lješinu. 

Čovjekoljubivi župnik obeća mu, da će to ovršiti bez ikakovih troškova. On 
ga uzme za ruku i reče mu: »Odnesite mrtvaca na određeno mjesto, ja imadem 
i onako danas veći sprovod, pak ću ujedno i vaše dijete blagosloviti«. 

bve ovo utješi našega siromaka; al eto neprilike radi lijesa. U selu ne bijaše 

stolara, a u okolini nije poznavao ljudi toga ceha. I u takim prilikama vrijedi dobar 
savjet. Sada, kad je već prestao misliti, razbistri ga njegova žena. »Gledaj«, reče 
svome mužu, ti si razbijaš glavu zbog tako neznatne stvari Na tavanu imademo 
nekakove stare gusle, a škatulja, u kojoj su spremljene, bit će dosta velika, da u 
nju položimo naše djetešce. Ako baš i nije ta škatulja nalik lijesu, mislim, da se 
gosp. župnik ne će protiviti tomu, ako istu za to upotrebimo. Uzmimo dakle u ime 
Božje tu škatulju, a gusle mogu biti i bez nje. Svejedno ćemo tu staru stvar spa¬ 
liti. Naša djeca ne će- trebati muzike. Za prodaju opet nisu, pošto su prestare, 
a i slabe. 

Sto namisliše, to i učiniše. Mrtvo dijete spremiše u škatulju i odnesoše ga 
na groblje k određenom grobu. 

Pošto su se pobožno pomolili, da taj mali anđelak bude na nebu zagovor¬ 
nikom svojim roditeljima, braći i sestrama da uzmognu vječno blaženstvo uživati, 
rastaše se sa otvorenim grobom svoga djeteta. 

Čim se je župnik sa zvonarom približio ka grobu, da ga blagoslovi, opazi u 
grobu mjesto lijesa škatulju za gusle. Pomisliše, da su prevareni i ne znađahu, što 
im je činiti. 

Grobar, komu o toj škatulji nije ništa poznato bilo, izvadi predmet smutnje 
iz groba, otvori ga, i u njem zbilja ležaše mrtvo dijete. 

Župnik, koji bijaše i sam glazben, prepozna odmah, da u toj f škatulji nisu baš 
rđave gusle bile. On pošalje po mali lijes, u koji premetnu mrtvaca, kojega blago¬ 
slovi i dade zakopati. 

Škatulju uzme župnik i odnese u svoj stan. Prispjev kući, dozove k sebi oca 
pokopanoga djeteta, pokaže mu Škatulju i upita za gusle, koje su u njoj bile. Čovjek 
se prepane i jedva se mogaše snaći. On mišljaše, da je djelo, što ga je gočinio? 
kažnjivo. Kad ga je župnik umirio, reče da su gusle na tavanu, ali da su stare i slabe. 

Župnik ode s njim kući, gdje mu ovaj pokaže gusle. On ih promatraše po¬ 
zorno sa svih strana. To bijahu gusle glasovitog umjetnika još iz prošloga stoljeća 

Vrli svećenik, komu nužda ovih siromaka bijaše dobro poznata, reče im: 
»Dragi kršćani, dijete Vam je svojim dolaskom na svijet a i s odlaskom s ovoga 
svijeta donijelo sreću. Ove su gusle jako vrijedne i ja ću se za kupca pobrinuti. 
Kažite mi samo, kako ste do ovoga glazbila došli ? 

Odgovor bijaše jednostavan: one su ležale na tavanu. 

Kad i kojim načinom su tamo dospjele, ne znađaše nitko. Ležale su odavna 
na tom mjestu, a za tu staru stvar nitko i ne hajaše. 

Župnik pribavi kupca, koji ovim siromasima isplati za gusle 1000 kruna u gotovu. 

Ovim načinom dođe im pomoć u najvećoj bijedi, te bijahu za sva vremena 
sretni. - Dobivšim novcem podignu si gospodarstvo, a marnim radom još ga i 
umnožaše. 


Prionljivost. 

Napisao Julije Varžička. 

Znam, da se je već kojemu od vas primila smola za prste. Kruti na je smola, 
a krutina su i prsti. Krutina je prionula uz krutinu. Turim li šaku u vodu, pa 
je izvučem, bit će mokra. Voda je tekućina, pa je i ona prionula uza šaku. Kuha- 

ričino odijelo vonja po jelu, što ga pripravlja. Iz jela se dižu pare, a to su plinovi, 
koji također prianjaju uz odijelo, te ovo od njih vonja. 

Kako se vidi, to među krutinama, tekućinama i plinovima ima nekakva sila, 
koja ih drži jedno uz drugo, a ta je sila p r i o n 1 j i v o s t ili a d h e z i j a. Ova je 
sila uzrokom, da prašina visi na stvarima, da ugljenar pocrni od ugljena, a dimnjačar 
od čađe (saje), da mlinari i pekari pobijele od brašna, da se mesari zakrvare 
živinskom krvlju, da se ličioci, slikari i bojadisari uprljaju bojama (farbama), da 
učenici uprljaju sebe i svoje pisanke tintom, da se konji, kola i pješaci zapraše i 
zablate, da se svaka nečistoća hvata čovjeka i stvari kao što rđa željeza. 

Zar ne, kako je ta prionljivost neugodna ? Koliko nam ona zadaje jada i 
muke, kada hoćemo sebe i drugo što da očistimo od prljavštine! Tu moraju onda 
da pomažu metle, četke, krpe, pijesak, sapun, lug, voda i prerazličita čistila. No 
koliko nam je prionljivost dosadna, toliko je, a i još više potrebna i korisna, te se 
bez nje ne bi mogli mnogi poslovi da rade. 

Da nema prionljivosti, ne bismo mogli da pišemo i da tiskamo (štampamo), 
jer olovka i tinta, boja i tiskarsko crnilo, kreda i ugljen prianjaju. Da nije toga, ne 
bi bilo ni pisara, ni tiskara, ni pismara (koji napise prave). Pijesak i kreč prianjaju 
jedno uz drugo, a pomaže im to voda. Lijep (malter) veže opeke i kamen, a žbuka 
ostaje na zidu. Kreč (vapno) pokriva žbuku i tako se mogu da kreče ili bijele 
stijene. Boja ost&je na kreču, pa se mogu stijene da oboje, slikaju ili liče. Da 
svega toga nije, ne bi se zgrade mogle da grade, a ne bi bilo ni zidara ni drugih 
građevnih zanatlija. Bojadisari, koji tkanine bojadišu, slikari, ličioci i pokostari, kao 
što i pozlatari bili bi nepoznati zanatlije. 

Biserna rosica ne bi treptila na travici zelenoj, da ne ima prionljivosti. Suma 
ne bi tako obilno zadržavala vlagu, da lišće drveća ne suzdržaje na sebi velik dio 
kiše, koja onda, kada je već prestala, sa lišća kaplje tiho i polagano, kap po kap, 
te ovlažuje šumsko tlo, kao druga kiša sa krošanja drveća. Da nema prionljivosti, 
bilje bilo bi nerodno. Sitni onaj žuti cvjetni prašak pelud, što ga vidiš na tankim 
nitima cvijeta, na prašnicima, otresa se na plodnicu cvijeta, na pestić, pa ga tako 
oplođuje. A gdje sam ne može da se otrese, tamo ga prenose kukci i vjetar. 

Kako je staklo glatko, pa ipak se orosi, jer uza nj prionu kapljice, kao što znoj (pot) 
prione uz čovječju kožu. Staklari opažaju, kako im je više puta teško, da rastave 
staklene ploče, koje su jedna uz drugu naslonjene, a to je zato, što prianjaju. Dvije 
omanje posve glatke i ravne staklene pločice prianjaju tako čvrsto, da treba prilično 
snage, ako ih želimo da rastavimo. Listovi nove knjige čvrsto prianjaju, te se mora 
u nje da puše, hoćemo li da ih razlistamo. Staklo se obloži amalgamom i postaje 
zrcalom. Amalgam prianja uza staklo. Živa (živo srebro) prianja osobito uza zlato, 
srebro i kositer, s kojim se kovinama spaja, one se u živi rastope i tvore amalgame. 
Za obična se zrcala uzima kositreni amalgam, a to je ona srebrnasta kožica na 
zrcalu, koja je obično jošte naličena crvenom bojom. Stolarsko tutkalo (klija, kelje)^ 
staklarsko ljepilo (kit) i limarska spojka (lot) upotrebljavaju se zbog prionljivosti, da 
se sastave dva ili više komada u jedno. 

No prionljivost je među nekim tijelima i slaba ili nikakva. Lojanica se 
slabo namoči u vodi, dočim se sva naulji, ako se turi u ulje. Ruka se u vodi 
namoči, no od žive ostaje suva. Tako ne prianja živa ni uza staklo. Pogledaj to 
u toplomjeru ili u tlakomjeru! Živa se u njima diže i spušta, al ne moči 
im stijena. — 

Dapače na površini je pupčasta (trbušasta) (si. 1), dočim je voda na površini 
jamasta (udubljena) (si. 2), jer prianja uza stijene. 

Turimo li više uskih staklenih cijevi u vodu, opazit ćemo, 
da se voda u njima to više uzdiže, što je cijev uža. Ovake 
se uske cijevi nazivaju v 1 a s a v e (kapilarne), a to njihovo 
svojstvo, da se u njima uzdiže voda, naziva se vlasivost ili 
kapilarnost. Ovo je svojstvo uzrok mnogim pojavima, koje 
svaki dan opažamo. 

Spužva, drvo, upojka (bugačica), slador, pijesak, zemlja i zidina upijaju vlagu, 
one se ovlažuju. Ulje i rastopljeni loj uspinju se u stijenju (fitilju), kako to vidimo 


si. I. 


si 2. 



Brdo Osredek. 

kod svjetiljke i svijeće. Vlasivost jest uzrokom, da se i u bilju uzdižu sokovi, pa 
kako je to svojstvo znamenito, vidi se odatle, što se biljevni sokovi (krv bilja) 
uspinju kroz stabalje 60 i više metara visoko i razilaze kroz krošnju do skrajnjih 
ogranaka. U tom se tihom i skrovitom radu prirode opaža veličanstvo neznatne na 
prvi mah vlasivosti. 

Vrata i prozori nabubre (nabreknu, napuhnu) za vlage, pak se ne daju da 
zatvoraju. Stolari izrađuju zato veće plohe tako, da ih sastave od okvira i popuna, 
kako bi se drvo što manje širilo i stezalo, a poradi toga ostavljaju uvijek nešto 

zraka među pojedinim komadima. Ovlažen se konop napne. Napeta struna pukne, 
ako se ovlaži. Zabiju li se zagvozde ili klinovi među kamenje, pak se smoče, to 
mogu da rastepu kamen. Ako se grašak u mrtvačkoj lubanji namoči, onda lubarrju 
rastavi u dijelove. Sfočivice (grah, grašak, leća), riža, krupa, ošaf (suho voće) nabubri, 
kada se kuha. Glina upije uljene i masne mrlje sa poda, ako se na ove namaze. 
Utisneš li krupna slova u drvo, pa ga do udubine ostružeš i okvasiš, izbpčit će se 
slova. Voda je stisnute pore (šupljinice) raširila. Bačvar smoči dužice i duge na 
vanjskoj strani da se nabubre, a na nutarnjoj ih strani jako suši, da se stežu. 
Tako dobiva lagav trbušinu, on postaje trbušast. To su sve pojavi vlasivosti, koja 
je opet pojav prionljivosti. 

A sada ćemo još da si odgovorimo na nekoliko zanimljivih pitanja: 

Z.aŠto nam se često puta ovi a zuje oajec r a? 

Kada je zrak nasićen vodenom parom, onda ona prianja uz naše odijelo, koje 
se te pare napije i tako ovlaži. (Onda i najtvrđi kruh omekne, a sol se razmoči. 
To je sjeguran znak kiše.) 

Zašto crtar smoči papir , kada ga hode da napne na dasku? . 

Da se čvrsto i glatko napne. Voda napuni šupljice, a papir se raširi. Kada se 
papir osuši, stisnu se šupljice, a papir se čvrsto nategne. (Tako se napinju i mokri 
zastori u velikim okvirima, a kada se osuše, posve su glatki, kao da ih je 
tko izgladio). ^ 

Zašto se obuća zimi maze lojem (uljem, ni as ću)? 

Da sniježnica ne promoči kože i da ne hudi zdravlju. Voda ne prianja uz 
masti (loj, ulje. Zato i mornari mažu konope, da ih voda tako lako ne promoči). 

Kako ćeš načiniti , da šivanka (igla) pliva na vodi? 

Namaži ju mašću i položi ju duljinom na vodu. Voda ne prianja uz mast. 
Osim toga jošte mast i povećava objam igle, koja može po Arhimedovu zakonu 
da pliva, jer je istisnuti objam vode laglji. 

Zašto voda ne promoči perje gusaka , pataka i drugih plivačica? 

Jer je omašćeno nekakom masti, koja se izlučuje iz tijela ovih ptica, a voda 
ne prianja uz mast. (Valjda si već vidio, kako si guske i patke svoje perje mažu 
mašću, koju si kljunom Vade ispod perja?) 

Zašto si možemo platnenim rupcem znoj bolje da otaremo , ntgo li svilenim? 

Jer znoj bolje prianja uz platno, nego li uza svilu. 

* 

* * 

Možda ćeš i sam da naiđeš na mnoge pojave, kojima je povcd prionljivost, 
pak nastoj na osnovu ovoga razmatranja, da si ih i protumačiš. Razboritim ćeš 
• promatranjem najobičnijih svagdanjih pojava spoznati veličanstvo Onoga, koj toli 
neznatnom silom umije da tvori tolika i tako različna djela! Poklonit ćeš se Onomu, 
koj ti je dao takovo tijelo, da je uza nj mogla da prione duša, po kojoj si čovjekom 
postao! Pa kao što živa prianja uza zlato da ga rastopi, da ga amalgamuje, tako 
neka prione uz tvoju dušu plemenština, da se amalgamuje s cijelim tvojim 
bićem, kako bi tvorio samo dobra djela, a kao što se rđa zlata ne hvata, tako 
isto ne daj, da se tvoga srca ne uhvati zloća — i bit ćeš — pravi čovjek. 
Marne tvoje ruke radilice, neka prionu uza svaki čestit rad, pak će neznani ti biti 
i nevolja i glad! 

Iz poslovnice. 

(Nastavaka ■f 

Piše Stanko Maurović 


Namira. 

Namira je isprava, kojom se potvrđuje primitak novčane svote. Potpuna na¬ 
mira mora sadržavati slijedeće: 

1 ) Datum — 2) Ime i obitalište placa — 3) Novčani iznos — 4) Povod iji 
uzrok, svrhu plaćanja — 5) Naznaku, da je iznos u istinu primljen — 6) Potpis 
primatelja novca. 

Uzrok ili svrha plaćanja vrlo je različita, naiobičniji jest: 

1 ) Plaćanje kamata na zajam — 2) Potpuna ili samo djelomična povrata 
zajma — 3) Plaćanje najmovine, zakupnine, kupovnine za robu, beriva ili nadnice, 
zaslužbine, odštete — 4) Isplata predujma — 5) Plaćanje na temelju ovjerovnog 
lista — 6) Isplata zajma na kratak rok — 7) Plaćanje za račun treće osobe. 

Tko plaća, ima pravo tražiti namiru, te se preporuča kao v^oma korisno na¬ 
čelo, da se nikakovo plaćanje bez namire ne učini, jer se samo time može izbjeći 
raznim neprilikama i parnicama. 

Ako kod plateža stanovite svote sudjeluje više osoba, tad ima svaka od -njih 
pravo zahtijevati namiru. Kada tko plaća za račun druge koje osobe trećoj osobi 
koju novčanu svotu, tad mora osoba, koja prima novce, izdati dvije namire jedna¬ 
koga sadržaja, koje vrijede samo za jednu namiru (dvogupka, duplikat). Sličnom 
ponudom i načinom mogu se izdati i tri namire jednakoga sadržaja, koje vrijede 
kao jedna namira, kada na pr. netko po nalogu druge koje osobe za račun treće 
osobe plaća četvrtoj osobi neku novčanu svotu. Trgovac A naložio je trgovcu B, 
da za trgovca C plati trgovcu D iznos od 1000 k. U ovom će slučaju trogovac D 
izdati 3 jednako glaseće namire, i to za trgovca A, B i C, a sve tri namire vrije¬ 
diti će.samo kao jedna namira. 

Namire ispod 4 k ne potpadaju dužnosti biljegovanja. Tako se n. pr. namira 
na 3 k 99 f ne treba biljegovati, dočim namira na 4 k potpada dužnosti biljego¬ 
vanja. Biljegovina za namire plaća se po ljestvici II., koja je dodana svakomu kalen¬ 
daru. Biljegovka ima se vazda priljepiti u visini prvoga retka namire, te se preko 
dolnjega dijela biljegovke mora napisati svota namire brojkama. Biljegovna pristojba, 
koja premašuje iznos od 50 k može se neposredno uplatiti kod poreznoga ureda, 
te ovaj na dotičnoj namiri potvrdi, da je biljegovna pristojba neposredno kod istoga 
uplaćena. Ako se izdavaju dvije ili tri namire jednakoga sadržaja, dakle dvo i 
trogupka, tad se ima svaka od njih biljegovati. 

Primjeri: 

Pavao Samardžić u Zagrebu plaća Dragutinu Barišiću ovdje u ime najamnine 
za cfućanske prostorije za vrijeme od 1. siječnja do 31. ožujka 1898. iznos 
od 500 kruna. 

I z r ad ak. 


i k 88 / 


0 Čamila 


na 500 h (c>l,ovovn petoto hzuna), hoje oam pzimio od (joopodina 
<§av>i ci Samazdzica ovdje &a iznajmljene mu dućanohe pzoo\ovije 
u mojoj huci z>a vzijeme od 1. eiječnja do 31. oiujha 1898. 

01 %a<^zehu, 1. 1898. 

&*acj4ttin cBaxi£ić. 



Josip Banković u Karlovcu potvrđuje, da je dne 1. travnja o. g. primio od 
Jo s sipa Katnića u Karlovcu iznos od 48 k u ime 8% kamata od pozajmljene glav¬ 
nice od 2400 h za vrijeme od 1./4. — 30./6. t. g. 

a. 

I z r a d a k. 


26 / 


91 a 


HiMta 


na 48 h (olovima cetzdeoet ooam hzuna ), hoje oam danao primio 
od c^oopodvna $00 ipa 3 iatnica ovdje u ime 8°/ 0 hamata od po¬ 
zajmljenih 2400 h glavnice za wijetn& od 1, 3o 30* 

'Ciptij^a 1898. 

01 eftat'Covcu, 1* tzavnja 1898. 

danilo vic. 



Primjer 3. 

Antun Galović u Belovaru primio je od Stjepana Šantića u Križevcima u 
gotovom 300 k kao dionu otplatu dužnih 1200 k glavnice. A. Galović izdaje na¬ 
miru 10./3. 1898. na primljeni iznos. 

I z r a d a k. 


SZamiza 


na 300 fz (s\iovo\n tzisto fizuna), 4 oje sam danas piimio od gospo- 
dina Stjepana Santica u cKz i ževcima n ime dione otplate duž-' 
ni'fi mi 1200 4 yiavnice. 

cBetovazu, 10. ožnj 4 a 1S98. 

Ćltttun @afai>ic. 



Kolika se biljegovka ima na ovu namiru metnuti? 

Primjer 4. 

Hrvatska dionička vjeresijska banka u Zagrebu primila je 12./4. 1898. od 
Martina Borovnjaka u Zagrebu na račun njegova duga iznos od k 600 u gotovom. 

Opaska. 

Namira može biti litografovana ili tiskana, samo potpis ima biti vlastoručan. 
Novčani zavodi i velike trgovačke kuće imadu obično litografovane ili tiskane namire. 

Trgovci i obrtnici u međusobnom prometu ne biljeguju namire, ali u slučaju 
prepora ili parnice bit će kažnjen izdatnik takove nebiljegovane namire po propi¬ 
sima biljegovnog zakona radi nebiljegovanja, a da mu nebiljegovana namira ipak 
zadržaje dokaznu moć. 

Izradak. - %ayzefm, 12. ožujka 189 S. 


01 


amzza 


na 600 k siovom 


š e st st o ti n a k r u n a 


'fa'Oj'C smo danas u gotovom pzimiii o3 cjo^p. Martina Borovnjaka u 
Zagrebu za čun 3wqa, 

— jtzvaisna diomcna v>jczcszjsna vanna. 

6 0 <^3-— Božićević . Valjavec . 


Ljubav neprijatelja* Za francesko njemačkoga rata 1870.-71. bilo je u 
nekom franceskom dvorcu smješteno više ranjenih vojnika. Vlasnica toga dvorca, 
mlada udovica, veoma ih je brižljivo njegovala. Jedan ranjenik bijaše jako uzrujan. 
Svi ukućani i obližnji svećenik moljahu se vruće za nj. Jednoga dana reče ovaj 
ranjenik svećeniku, da mora pred ukućanima nešto da prizna, jer da ga savjest 
peče zbog jedne velike zloće. Bolesnikovoj se želji zadovoljilo. Pozvaše gospodaricu 
i družinu. Bolesnik se u postelji uspravio, te poče polagano i razgovjetno: »Jedne 
noći prije pet godina umoren je i orobljen markez O. u dvorcu B. u sjevernoj 
Francuskoj, gdje je htio nekoliko dana da proboravi kao gost svoga prijatelja mar- 
keza L. Neki Bernardo J. koji je sa mnom u onom dvorcu služio, odsuđen je zbog 

toga čina, makar da je nevin, na doživotnu robiju, jer se u njegovoj sobi našao 
krvav nož, kojim da je počinjeno umorstvo i više otetih stvari umorenoga. To sam 
umorstvo ja počinio, a sve sam one stvari podmetnuo Bernardu zato, da sebe ope¬ 
rem i da mu se osvetim, jer sam uslijed njegovih prijava bio češće ukoren,te irfl se gospo- 
štija dnpače prijetila, da će me iz službe odpustiti.« Govornik je smalaksao. Mlada je 
gospođa prestavljeno zurila u priznanika. Očajnim glasom zavike:. »Ubojica moga 
oca pod mojim krovom! « Naskoro se smiri, pristupi do postelje ranjenikove, pruži 
inu ruku i prozbori puna kršćanske hrabrosti i dobrote: »Praštam vam kao što vam 
neka oprosti Bog na vašem samrtnom času! Zaista ću ugoditi duhu pokojnoga moga 
oca, budem li vas od sada dvostruko brižljivije njegovala.« »Vi ste uzor kršćanske lju- 
'bavi, gospođo markezo! « progovori duhovnik tronuto; i ja hoću da plemeniti vaš primjer 
slijedim i hoću skrušenomu pokorniku iz iskrena srca da praštam, jer nedužni je 
pdsuđenik moj brat.« Kod tih riječi stisne duhovnik ruku ranjenikovu. Ovi pleme- 
* niti kršćani slijedili su uputu Božanskoga Spasitelja, koj veli: »Ljubite svoje neprijatelje, 
blagoslivljajte one, koji vas proklinju i molite za one, koji vas progone i kleveću.« 

Osredek (slikana str. 137.), u kojem se nalazi znamenita staklana, odaljen je od 
Zagreba 37 km. Onamo se polazi iz Zagreba željeznicom do sela Podsuseda za 10 
do 30 časova, kako kojim vlakom. Odatle se vozi kolima po prilici jedan sat u trgo.- 
vište Samobor, koje ima krasnu okolicu i veoma svjež zrak. Odavle se dalje vozi 
sjevernim smjerom uz lijepe dvore »Bistrac« i »Balagovi dvori«, koji su u pitomu 
kraju, s kojega se vidi savska ravnina, obrubljena Zagrebačkom gorom i zapadnim 
zagorskim bregovima. Od sela Bregane, gdje je poznata tvornica štapova, a oblizu mu 
na sjever divne Mokrice, skreće se na zapad i vozi na međi Kranjske i Hrvatske 
uz bistri gorski potočić Breganu, koji teče prodolicom među lijepo pošumljenim bre¬ 
govima, gdje preugodan hla- 
dak razblažuje putnika već u 
rano popodne, dok još vani na 
otvorenu polju sunce jako pri- 
peca. Za dobru uru vožnj e kras¬ 
nom sjenovitom prodolicom 
breganskom zakreće se juž¬ 
nim smjerom do skupine zgra¬ 
da, koje sačinjavaju veliku 
osredečku staklanu, koja 
je od g. 1894. vlasništvo »Dio¬ 
ničkog društva za hrv.in¬ 
dustriju stakla.« U ovoj je 
staklani zabavljeno 250 rad¬ 
nika. Ima 2 plinske peći Sie- 
mensova sustava, svaka sa 12 
kotlova za talenje.Za prosto ze¬ 
leno staklo upotrebljava se do- 

Trazilica 9 .* Sluge su odnijele u nosiljci mandarina*(kitajski maći pijesak, dočim se za kri- 
činovnik) u šetnju, al ga je putem nestalo iz nosiljke. Tko ga nađe i 
odjavi nam najkasnije do 15. 5,, objavit ćemo ga u 10. broju. 



stalno (fino) staklo dovozi ho- 
henbački pijesak. Proizvodi se 

* Na tražilici 7. u br 7. na str. 110. nalazi se majka na desnom roba puhanjem, tiskanjem(pl*e 
zastoru desnoga prozora Ako se slika obrne, vidi se kosa đječije glavice salijem) i lijevanjem, bl'UŠena, 
na majčinoj glavi, zastor joj je haljina, a zastorova povezica joj je ruka. tjedana (ecovana) slikani vi 

Našli su ju i valjano opisali; Marjana Poppl Milan Kolarić Josip : (g rav irana), servisi i roba 

Bleicher, Zvonimir pl Stauđuar, Matija Maceković, Josip Haberfeld, Bar- J 

tol Pančić i Đuro pl. Tomay u Zagrebu Anka Marjanovićeva u Bračev- za posvjet, Godimice se proiz- 
cima, Ladislav Wacka u Daruvaru; Milan Strašek u Oborovu; Vjekoslav vodi robe za 240.000 k. 
Rubetić u Kostajnici. 

SITNICE. 


Zgodna nagrada koncem školske godine 
vrijednim učenicima 5. i 6. razr. nižih pučkih, te 
gornjih razr. viših pučkih škola, kao što i obrtnih, 
trgovačkih, šegrtskih i ratarskih škola i opetov- 
nica bit će I. tečaj »Vjernoga druga«, koj obiluje 
zdravom zabavom, valjanom poukom i krasnim sli¬ 
kama. Ukusno ukoričen u crvene platnene korice 
stoji cio teča, samo 2 krune 40 fil. (i for. 20 n.) 
bez poštarine. Narudžbe umoljava uprava »Vjer¬ 
nog.-; druga« zavremeno, da uzmogne pravodobno . 
dostaviti naručene primjerke. 

Henry Bessemer, jedan od najznameni¬ 
tijih muževa ovoga stoljeća, umro je 15. ožujka 
t. g. u Londonu, a bilo mu je 86 god. Njegova 
je glavna zasluga, što je pronašao način, kako se 
može sirovo željezo brzo i jeftino pretvoriti u ocio 
(čelik, nado). Po njegovu načinu proizveden ocio 
zove se besemerov ocio, a sama proizvodnja 
b esemero v anj e. Po tom, koliko ugljika že-, 
ljezo sadržaje, razlikujemo ga tri vrste, i to: krto 
sirovo ili liveno željezo sa 3 do 5°/ 0 ugljika, 
žilavo kovno željezo sa o*i do O ' 3°/ 0 ugljika i 
tvrdi ocio sa 0*3 do 1 5°/ 0 ugljika. Bessemer je 
naime pronašao način, kako se sirovu željezu može 
brzo i jeftino da oduzme suvišni ugljik da od njega 
postane čelik. Za taj je posao uredio po dvije že¬ 
ljezne kruškaste posude konvertera, koji se 
mogu okolo razite svoje osovine da nagibaju. No 
Bessemerov izum nije bio jošte savršen, jer se be- 
semerovanjem nije moglo fosforno željezo t. j. ta¬ 
kovo, koje sadrži losfora, da pretvori u valjan ocio, 
nego je bilo krto i trulo, te se mrvilo. Dvojici 
Engleza: Thomasu i Gilchristu pošlo je za rukom 
da pronađu način, kako će se i fosforno željezo j 
da preradi u ocio. Uslijed združenih ovih izuma 
može se sada u dva konventera na dan da izradi | 
do 3000 q ocjela, dočim se je u starinskoj peći 
moglo puhanjem ovoliko tek za 2*/ 2 godine da 
proizvede. God. 184.0. proizvodilo se na svem svi¬ 
jetu 28 mil. q sirova željeza, od čega se samo 1 mil. 
q p.stvorilo u ccio, god. 1870. već se izradilo 
120 mil q , a god. 1890. uslijed izuma Thomasova , 
produkovalo se 280 mil. q. 

Najviše su željeza proizvele god. 1890. Zdru¬ 
žene države američke, naime i / 9 sve produkcije oko 
90 mil. q , Engleska 80 mil. q , Niemačka 47, Fran- 
ceska 20, Austrija 7, Ugarska 3, Rusija 8 1 / 2 , Bel¬ 
gija 8 mil. q. Od svega se toga proizvelo do 130 
mil. q ocjela, dakle blizu 5 o%- Danas se proiz¬ 
vodi preko 300 mil. q sirova željeza, od kojega 
se do 150 mil. q pretvara u ocio, 75 mil q u 
kovko, a ostalo ipreostaje kao liveno. Bessemeru 
se ima da zahvali, što se željezo može danas sva 
kojako da upotrebi, te mnogo nadomješta i drvo. 

Da nije besemerovanja (spojeno sa tomasovanjem), 


ne bi se ni polovina sađanjih željeznica i drugih 
željeznih proizvoda mogla^da proizvede, a p< tom 
bi i promet i obrt svake ruke znatno zaostajao, 
Bessemer si je svojim izumom, kojim je započeo 
god 1856. u željezarskoin gradu Shefheldn, po¬ 
digao trajni spomenik, koj ne će ljudstvo zabo¬ 
raviti, doklegod ga bude, jer je njegovo beseme- 
rovanje podalo krila ljudskomu napretku 

Prvi sibirski vlak krenuo je r. travnja 
t. g. iz Petrograda u Tomsk, dokle treba šest dana, 
te će svaki mjesec dvaput onamo i natrag. To je 
najudobniji i najsavršeniji vlak na svijetu. Američki 
su vlakovi najbrži, al sibirski se na svom putu ni 
malo ne drma niti ne ljulja. Vagoni su mu tako 
spojeni, da se lako prelazi iz jednoga u drugi. Cio 
je vlak rasvijetljen električnim svjetlom, a grije 
se parom. Svaki putnik može si kadgod hoće i 
kakogod hoće da temperuje zrak. Vlak ima svoj 
bife (jestvenicu), blagovaonicu i knjižnicu. U njoj 
je svako i najmanje djelo, koje govori o Sibiru, . 
kao što i točne karte o toj zemlji. Knjižničare 
nalazi u salonu (dvorani), gdj-^je i prekrasan gla¬ 
sovir. Tu se mogu putnici po volji da kartaju, da 
šahuju, da puše. U toj je dvorani tako uđešena 

* 

ventilacija (zračenje), daje u njoj'zimi vazda topal 
i svjež uzcluh. a ljeti ugodna hladovina. Svaki je 
pregradak (kupe) udešen samo za četiri osobe, da 
može svatko udobno da spava, te je i svim po- 
trebštinama stana snabdjeven. Munjevnim zvoncem 
može se dozvati poslužnik da donese zalogaj iz 
bifea. Tko je željan kakova topla jela, može bes¬ 
platno da brzojavi do postaje, gdje se dulje čeka. 
Pored svega toga ima taj vlak i kupelj s tušom, 
ljekarnu, liječnika i jačalačke (gimnastičke) sprave. 
Tako se je pobrinula Rusija za svoje putnike, koji 
šest dana putuju do svoga opredijeljenja, da im 
tegotni taj put što više olakša. 

Koliko leda ima Švajc&rska? U 

Svajcarskoj ima ogromna množina leda na lede¬ 
njacima. Dvadesetina te zemlje pokrivena je lede¬ 
njacima Kad bi im se dubljina poprečno računala 
sa 507«, što jamačno nije previše, jer je dubljina 
raznih ledenjaka izmjerena sa 3 do 400 m, to je 
sav taj led težak do 4 bilijuna q. Da bi se sav 
taj led otpremio, trebao bi teretni vlak, koj bi, 
makar bila svaka kola sa 10.000 kg natovarena, 

1 35° puta obavio Zemlju, a na Zemlji ne bi bilo 
dosta ljudi, koji bi zavirali (zaustavljali). Niti oda- 
ljenost od Zemlje do mjeseca ne bi dostajala, da 
se taj vlak pruži. Ona je 13 put prekratka. Okolo 
Sunca mogao bi se jedanput da obavije, te bi vla- 
kovođ i zapirač na posljednjim kolima mogli da 
se razgovaraju. Ove brojke dovoljno jasno govore, 
otkuda ljeti tolika voda u mnogim rijekama. — 

Odakle se najviše dobiva šafrana? 


) 

Zdravstveno vijeće u Carigradu zabranilo je ho¬ 
dočašća iz Perzije i Indije u Kherbelu. Kherbela 
je svetište Šiita. Običaj je, da se trupla bogatih 
Šiita iz Indije karavanama prenose u Kherbelu. 
Trupla se sa mnogo šafrana sašiju u sagove i onda 
se pokapaju u Kherbeli. Iza pogreba se sagovi i 
šafran prodaju evropskim trgovcima. Najveća mno¬ 
žina šafrana, što se u Evropi potroši, potječe odatle. 

Vrabac Škodijivac. Francuska je vlada 
navjestila vrapcima rat, jer ne vrijede zaštite i na 
ložila, da se sva vrapčja gnijezda unište. I u nekim 
krajevima Njemačke, kao što i Englezke i Sjeverne 
Amerike ima odredaba, po kojima se moraju vrapci 
da tamane. Ne samo da vrapci jako oštećuju plo¬ 
dine (osobito žito, jer jedan vrabac pozoblje kroz 
godinu dana po nekoliko kilograma žita), nego 
škode i tako, što sve više protjeruju ptičice, koje 
se hrane zareznicima. Gdje se vrapci trpe i štite, 
ondje ne može nijedna naša pjevica da opstane, 
jer drski i razbojnički vrabac svakoj ogorča i otešča--) 
boravak. ^ »'** 

Iz rajske zemlje. U Indiji, o kojoj uče* 
nj^ci mniju, da je tamo raj bio, opasan je život 
i bez rata. Minule su godine ondje umrle 1 133 
osobe od zmiiina ujeda, 291 osobu razderale su 
zvijeri, ma da seje 323 tigra ustrijelilo. U jednom 
jedincatom okružju je jedna tigrica pojela 22 čo¬ 
vjeka. I vukova ima toliko u Indiji, da vlada na¬ 
građuje ubijanje vukova. 

Svile proi:velo se na svijetu minule godine 

13.862.500 kg. Od toga odpada na Evropu 5.305000 
kg, te je Talijanska, glavna evropska svilarnica, dala 
2,915.000 kg, Levant 1,260.000 kg, Francuska 

692.500 kg, Austrija-Ugarska 325.000 kg i Spa- 
nija 112.500 kg. Glavnu množinu dala je opet 
Azija kao uvijek, naime 8,557.000 kg, i to: Ki- 
taj zajedno sa Kantonom 4,957.500 kg, Japan 
3,300.000 kg, a Indija samo 300.000 kg. Buduć 
da je pretprošla godina dala 15,567.000 kg, to je 
prošla godina bila slabija za 1,705.000 kg. Taj 
se je manjak preostalom zalihom pokrio. 

Zemljišna vrijednost Njujorka pro¬ 
računava tamošnji porezni ured na 1.200,000.000 
dolara ili na 6.000,000.000 k. Pravi pojam o tom, 
kako je vrijednost ovoga tla narasla, razbire se 


najbolje po tom, kada se promisli, da su Holan- 
dezi god. 1568. otok Manhatan, koji zaprema 50 
km 2 i na kom danas stoji Njujork, kupili od Indija¬ 
naca za 10 rubača, 30 pari čarapa, 10 pušaka, 
30 krugalja, 30 funti (15 kg puščanoga praha), 
30 širočka, 30 kotlova i za\>akrenu tavu (ponjvu), 
vrijedno skupa 1.200 k. 

Računske zadaći* 

1) Neki marvinski trgovac kupi 160 krava. 
3 / 4 istih stoje zajedno 2880 k, a J / 4 istih stoji 
7 600 k. Pošto je kupio svaki komad poprečno ? 

2) U trgovca A stoji 7 kg kave 25 k 62 /, 
u trgovca B stoji 11 kg 42 k 02 f. Gdje se jef¬ 
tinije kupuje i za koliko? 

3) Netko popuši počam od navršene svoje 16. 
godine do mjesec dana ispred svoje smrti svski 
dan paket duhana za 8 / i 2 smotke po 5 f. 
Koliko je novaca izdimio za svoga života, ako je 
doživio 74 godine i 7 mjeseci? 

* Tko ih valjano riješi i priopći najkasnije do 
15 /$., objavit ćemo ga u 10. broju. 

Proizvodi računskih zadaća u 7. broju: 
1) i*8o X 270 = 486 k\ 1.50 X 365 = 547 * 5 ° &• 

486 + 547*5° = i°33 & 5° 

Majstor potroši na pomoćnika u godini dana 
io 33 £ 5 ° /• 

2) 192 : 3 = 64 hl; 4*80 X 64 = 307 20 k; 
4*50 X 64 = 288 k; 307*20 + 288 = 595*20 k 
Utržak je 595 k. 20 f. 

3) 36 X 54 = 1944 hl; 0-48 x 1944 = 

933*12 1 c. Gnojnica vrijedi 933 k 12 f. 

Valjano su riješili 2. i 3. zadatak Đuro Kr¬ 
stić, Andrija Paulenka i Ivan Velić u Podgradu, te 
Vjekoslav Rubetić u Kostajnici. 

Smješice. 

Učeno. Profesor: »Godine trinaeste — ve¬ 
lim navlaš trinaeste, da se što kraće izrazim, a ne 
velim godine hiljadu osamsto trinaeste.« 

Savjesno. Sudac: „Možete li priseći, da je to 
vaše pismo? u — Optuženi: „Ne, to ne mogu! u — 
Sudac. „Onda možete priseći. da to nije vaše 
pismo! u — Optuženi: »Ne, i to ne mogu!« — 
Sudac: „Zar se kanite sa sudom šaliti? u — Optu¬ 
ženi: »O ne, gospodine suče, ja ne poznam svoga 
pisma, jer ne znam pisati.“ 


Dopisnica uredništva. G. I. Š. u Č. Primili smo oboje sa zahvalom. Uvrstit ćemo u 10. broju- 

OPOMENA. Buduć da sa 10. brojem zaključujemo I teč. „Vjernoga druga", to 
najozbiiljnije r pominjemo svu p. n. gg., koja su dosadanje brojeve zadržala, a Još 
nisu poslala pretplate, da to svakako odmah učine, jer ćemo inače biti prinuž- 
deni da se poslužimo pravnim lijekom Ujedno naglasujemo, da sada, pod kraj 
godišta, ne primamo nikakvih brojeva natrag tobož kao nepretplaćene Bilo je tomu 
dosta zgode kod prva tri broja, a sada je prekasno, te smatramo pretplatnikom 
svakoga, tko nije prva tri broja bio odmah povratio. Uprava „Vjernoga druga!* 

SADRŽAJ: Razvoj urarije. — Oblici umjetnosti. (Nastavak). —Nenadana sreća. — Prionljivost. — 
Iz poslovnice. (Nastavak).— Ljubav neprijatelja.—Osredek.— Sitnice.— Rač. zadaće.— Smješice 

Vlasnik i nakladnik: Knjižnica trgov. i obrtn. pom. i naučn. u Zagrebu. 

Tiskara knjižare Lav. Hartmana (Kugli i Deutsch), Zagreb. 

2 a bavni 1 poučni Pst 

za trgovačku, obrtnu i opetovničku omladinu. 
Uređuje JULIJE VARŽIČKA. 

Izlazi I. dan svakoga školskoga mjeseca. Cijena mu je na go¬ 
dinu s dostavom u kuću 2 krune, a na pol i četvrt godine 
razmjerno. Pisma se šalju uredništvu, a novci i reklamacije upravi 
(oboje doljnogradska dječačka škola) Pisma se ne vraćaju, a 
nefrankovana se ne primaju. Posebni se prilozi primaju, te se 
plaća za svakih 100 kom. po i kruna. 


Preporučen po vis. kr. zem. vladi odjelu 2 a bogoštovlje i nastavu u Zagrebu 
od 18. studenoga 1.897. broj 18.652. 


Br. 10. 


U Zagrebu, 1. lipmja 1.898. 


Tečaj I. 


Poziv na pretplatu. * 

S ovim 10. brojem završuje »Vjerni drug« I. svoj tečaj za školsku godinu 1.897./98. 
Vjeran svomu obećanju, nastojao je čitave godine da održi zadanu riječ, naime 
ugodno da zabavi mile svoje štioce, pa da im zasladi po koj časak zlatne dokolice 
iza ozbiljna i naporna im rada, no uza to je još brižljivije nastojao, da miloj svojoj 
poslovnoj omladini pruža temeljitu pouku iz raznih struka poslovnoga života, na¬ 
ročito pak trgovačkoga i obrtnoga. 

»Vjerni drug« želi, da poslovna naša omladina privikne i ozbiljnu štivu, kako 
bi kasnije, u zrelije doba, voljno posezala za stučnim svojim listovima i knjigama, 
pa da i ovim veoma zgodnim načinom obogaćuje stručno svoje poslovno znanje i 
umjeće. Dobre su naime knjige kao i dobri prijatelji, koji nas upućuju i savjetuju 
na dobro, te je sretan, koj se njima služi, jer se u njima nalazi iskustvo mnogih 
drugih, dok pojedincu nije toli lasno, da sve sam iskusi. Na taj bi način i naš do¬ 
maći poslovni podmladak zahvatio u napredno kolo tuđeg prosvijetljenog poslovnog 
svijeta i ne bi se trebao da boji vanjske utakmice. Hoćemo li da napredujemo, nije 
nam dosta samo lijepih riječi i uzdisaja, već nam treba ozbiljne misli i prilježna 
rada. Pripovijetke jesu kao poslastica, a pouka je kao krepka hrana. Pa kao što 
tijelo oslabi i zahiri od samih slatkiša, tako bi se i misao odviše raznježila i osla¬ 
bila od samih pripovijesti, dok joj pravu snagu i krepčinu podaje toli nužna pri¬ 
mjerena pouka. ^ 

»Vjerni će drug« i u buduće ostati vjeran tomu svojem osvjedočenju, pak će 
vrijedne svoje štioce nuđati i nadalje zgodnom poukom i ugodnom zabavom, te ih 


i 
































146 


s toga moli, da i oni njemu ostanu nadalje vjerni i da mu u krugu svojih znanaca 
i prijatelja prikupe po kojega novoga pretplatnika. Sto bude više odziva, to će list 
biti bolje i ljepše opremljen, a možemo već pod kraj prvoga godišta da ustvr¬ 
dimo, da se ne^bi i mnogo bogatije literature našim »Vjernim drugom« trebale 
da postide. Da je pak naš »Vjerni drug« usprkos veoma slaba odziva ipak toli sa¬ 
vjesno održao svoje obećanje, najveća je zasluga p. n. gg. suradnika, koji su nese¬ 
bičnim svojim rodoljubljem, oduševljeni za napredak poslovnoga našega podmlatka, 
toli voljno i toli prilježno potpomagali »Vjernoga druga« bogatim svojim iskustvom 
i znanjem. Oni su nam i nadalje obrekli svoju pripomoć u korist plemenite na- 
misli, te im se od srca zahvaljujemo na dojakošnjem trudu i požrtvovnosti, a mo¬ 
limo ih, da nam i u napredak pruže marnu svoju pomoćnicu ruku. 

Da je »Vjerni drug« shvatio svoj poziv, dokazom je i to, što je primio više 
pohvalnih pisama, što ga je javna štampa povoljno ocjenila i usrdno pozdravila, a 
visoka ga je naša vlada preporučila. 

»Vjerni drug« će dne 1. rujna t. g. započeti u istom obliku i obsegu II. svoj 
tečaj, te će izlaziti 1. dan svakoga školskoga mjeseca, a i godišnja će mu cijena 
s dostavkom u kuću ostati ista, naime samo dvije krune. Ta se pretplata naj¬ 
zgodnije dostavlja »Upravi Vjernoga druga u Zagreb, doljnogradska dječačka škola« 
poštanskom doznačnicom, na kojoj valja čitljivo naznačiti ime i prezime pretplatnika, 
stan i zadnju poštu. 

Molimo s toga svakoga, tko želi »Vjernoga druga«, da pripošalje. pretplatu 
za II. tečaj, a za školsku godinu 1 898./99., jer će se list slati samo takvim pret¬ 
platnicima, koji će list pretplatit. Sabirači dobivaju 11. primjerak badava. 

P. n. gg. ravnatelje i učitelje uzgojnih i učevnih zavoda umoljavamo, da iz¬ 
vole svojim učenicima što toplije preporučiti »Vjernoga druga«, jer šireći taj list, 
osobito među poslovnom omladinom, pomažu i napredak mile naše domovine. 


Pomoz Bogd 


Uredništvo. 


Limar Đuro. 

Napisao Ilija Sarinić. 

»Još nekoliko dana, i ti ćeš ostaviti svoje roditelje, te poći u zanat«, reče jedne 
ljetne večeri neki seljak svome sinu Đuri. Bijaše to u vrijeme, kad se je školska 
godina primicala kraju. Seljak je bio kod kovača Miška i ^molio ga, da primi Đuru 
u zanat. Pripovijedao mu, da će Đuro skoro svršiti pučku školu i da je dosta jak 
batom da zamahuje. Kovač Miško na temelju ugovora, po kom Đuro ostaje u nauku 
četiri godine, obeća seljaku sina mu primiti u zanat. Seljak se je obvezao uza 
sve svoje siromaštvo, sina si za naukovanja odijevati, samo da što prije postane 
pomoćnikom. 

Osim Đure imao je seljak još troje djece. Đuro bijaše najstariji. Mlađi mu 
brat polažaše također pučku školu, dočim mu je sestra bila još nejaka. Đuro je 
bio dobar učenik, te bi i sam učitelj znao mnogi put ocu na njegove upite odvra¬ 
titi, da je s njim posve zadovoljan. Takvim riječima bio bi siromašni otac duboko 
dirnut, jer je uvidio, da bi mu sin i u većim školama napredovao. U svom širo- 

maštvu nije ni pomišljao, da bi ga poslao u više škole. Đuro bijaše zadovoljan, kad 
bi mu otac napomenuo, da će ga dati u zanat, akoprem mu do one večeri nikad 
još izvjesno ne reče, u kakav li će ga zanat dati. To bi ga tim više veselilo, jer 
je iskusio, da mu rad na polju ne ide baš od ruke, a i roditelj? mu vidješe, da ga 
taj rad ne veseli. Najmilija mu zabava bijaše od malih daščica praviti kuće i crkvice, 
te raznovrsne škatulje. Te li se gdje dočepao komada lima, izrezao bi ga u obliku 
zvijezde ili bi u nj čavlom isprobijao različite likove. Takvih bi komada češće i 
učitelj u torbi mu našao. Bio je dobar penjač, te bi bez ikakve bojazni i na ovišim 
predmetima stajao. 

Poslije onog večernjeg razgovora s ocem si, ne mogaše Đuro dugo zaspati. 
Znao je, da je školska godina pri koncu i da će kako mu i otac reče, skoro u 
zanat poći. Laglje bi bio zaspao, da mu je otac rekao da će ga kojemu limaru u 
nauk dati. Jer je bio poslušan, držao je, da i u ovom slučaju valja očevu želju 
ispuniti i radi toga ne izjavi ocu, da nema volje biti kovačem. 

Školska se. godina svrši. Đuro donese dobru svjedodžbu otpusnicu i pripovjedi 
ocu, kako ih je učitelj — uručivši im svjedoždbe — poučio i savjetovao, kakvi imadu 
biti oni, koji ostaju kod kuče, a koja je dužnost opet onima, koji nastave nauke 
ili pođu u zanat. Još mu otac pogleda pisanice i risanke, te se obraduje napretku 
svoga sina. Debela suza, koja mu se niz veselo lice skotrlja i koju Đuro opazi prije, 
nego što ju je otac htjeo sakriti, bijaše izrazom te radosti. 

Nakon nekoliko dana iza svršetka školske godine, spremi se otac sa sinom 
na put u obližnje trgovište k ’pomenutom kovaču. Dođoše upravo jednoga radnoga 
dana. Pomoćnici, a i sam majstor bijahu poslom zaokupljeni. Dvojica njih udarahu 
neizmjenice po usijanu željezu na leđima nakovnja, a vrcajuće iskre dopirahu i do 
Đure, koji tu nepomično stajaše. Mjeh pako silno raspirivaše vatru pritiskivanjem 
vješte noge garava naučnika, koj Đuri osobito upadne u oči. 

Poslije objeda, na kom su obojica kod kovača bih, oprosti se seljak sa sinom 
sa nekoliko savjetujućih riječi i krene kući. 

Đuro ostane u nauku kod kovača. Već od prvog dana ne pokazivaše se sklon 
tomu radu. Kovač Miško je i to sam opazio. Jednom dapače dočuje od susjeda si 
limara, da mu naučnik izjavljuje, da bi htjeo biti limarom. Đuro se je naime češće 
navraćao k tomu limaru, kad bi po kom poslu bio kuda odaslan. Mnogi put bi se 
i predugo zadržao u limarevoj radionici sa* tamošnjim naučnikom, kad limar ne bi 
bio kod kuće. Kovaču ne bijaše to po volji, pak bi ga opominjao. Ni opomene, a 
ni kazna nisu koristile, jer se je očito opažalo, da on danomice gubi volju, akoprem 
je već treći mjesec u nauku. 

Jednog popoldana pošalje ga kovač, da mu preda list na pošti. Nedaleko pošte 
leži željeznički kolodvor, gdje se je Đuro, čim je predao list, već nalazio, motreći 

dolazeći vlak. Ovdje mu sune na jednom misao u glavu, da mu se je pružila 

zgoda od kovača otići. Kao da ga nešto potjeralo i on skoči do željezničke 
blagajne. Imao je u sebe 62 hl., što ih je skupio i prištedio kao nagradu za koje¬ 
kakve posluge. Od tog novca kupi si voznu kartu i jurećim vlakom prispije na že¬ 
ljezničku postaju svoga sela. Put odavle nastavi pješke. 

Putem su m\i se vrzle svakojake misli. Znao je, da nije dobro učinio, što se 
nije majstoru javio, već pobjegao i da će tim oca razljutiti. Činilo mu se, kao da 

mu netko govori, da se vrati, a drugi da ga goni kući. Boreć se talcim mislima, 

dođe u selo i napokon u svoju kuću. Čim ga otac spazi, poče sumnjati o uzroku 

njegova dolaska. Đuro je za to znao, pak da oca mine zabrinutost, ispripovjedi mu 
namah uzrok svoga dolaska, moleć ga ujedno, da ga dade komu limaru u nauk. 

Otac slegne ramenima, ukori ga radi nevaljala čina i ne mogaše se u prvi 
mah odlučiti, što dgi učini. Napokon reče sinu : »K Mišku ćeš so povratiti u nauk, 
jer da te dadem drugomu majstoru, priredio bi si samo nepotreban ponovni trošak. 
To ja ne mogu, niti hoću !« > 

Jutrom rano drugoga dana spremljen je Đuro na povratak. Otac će* ga pratiti 
i ovaj put. U željezničkom vozu sjedaše naproti njima jedan gospodin. Bijaše to 
limar Borić, koji se je vraćao iz Trsta kući, gdje je obavio neki važan posao. Izmeđ 
limara i Đurina oca zapodjene se razgovor o koječem. Seljak mu ispripovjedi sve 
o svom sinu, našto mu ovaj odvrati, da nije dtfbro učinio, kad ga je silio, da uči 
ono, što mu nije s voljom. »Mnogi su«, nastavi limar, bili nesretni upravo radi toga ? 
što im se je dalo učiti ono, što ih nije zanimalo. Kad su izučili, nisu imali pravog 
uspjeha u svom poslu. Sin vam, kako i sami velite, želi limarom biti, dajte ga s toga 
k meni u nauk, jer i onako trebam odmah jednoga naučnika, pošto će mi sa¬ 
dašnji ovih dana biti oslobođen«. 

Seljak pristane. Pošto je Đuro morao odmah nastaviti put sa Borićem, pogo- 
diše se, da Đuro uči tri godine i da ga otac odijeva Tako se Đuri iznenada ispuni 
davna „želja. Otac mu siđe na drugoj postaji, ode kovaču i priopći mu, što je sa 
Đurom. Na istoj je postaji vlak duže stajao, s toga je imao Borić vremena, da uzme 
kartu za Đuru. 

Putem pripovjedače on svomu novomu gospodaru otvoreno i iskreno o svom 
naukovanju kod kovača. Napokon prispješe u Borićevo mjesto. 

Limar ga odvede u svoju radionicu, gdje ga upozna sa radećim osobljem 
i sa ostalim ukućanima. Đuro promatraše oko sebe svijetleće limene predmete, a na 
licu bi mu čitao, da jedva iščekuje čas, kad će i on savijati taj lim. 

U kući ga je limarevoj sve veselilo, a pogotovo rad. Posao, koji mu se je 
dao, izvršio je potpuno. Kad je čistio alat, tako bi ga osvjetlao, da bi se blištao kao 
zrcalo, radi česa bi ga gospodar uvijek pohvalio. Svima bijaše od prvog dana po¬ 
slušan. Kud ukućani okom, tamo on bijaše skokom. Nije pazio tko mu zapovijeda, 
već je samo izvršivao zapovijed. U radionici je pozorno pratio rad gospodarov i 
pomoćnika, te bi ih u dokolici oponašao, tuckajuć čekićem po komadu lima. Svakoj 
je stvari znao njezino mjesto naći i tamo je postaviti. Ako je što našao, uvijek je 
gospodaru nađenu stvar predao. Ovaj ga je znao višepub i iskušavati, baciv u ra¬ 
dionici po koji desetak, ne bi li si ga Đuro prisvojio. Nikad ga ne mogaše uloviti. 
Jednom nađe pomoćnikov prsten, za koga su svi držali, da je izgubljen. Uruči ga 
pomoćniku, a ovaj mu pokloni svoj, još dobar kaput. Na primljenoj stvari uvijek 
bi se lijepo zahvaljivao. U opće je svojim ponašanjem svima omilio. 

U mjestu ne bijaše još otvorena šegrtska škola, zato je polazio opetovnicu. Po¬ 
sjećivao ju je marljivo, dobro učio, te nakon druge godine i lijepu svjedodžbu dobio. 
Kroz dvije godine prilično se je uvježbao i u svom zanatu. Toliko je dapače na¬ 
predovao, da bi mu i sam gospodar rekao, da drugi nisu toliko ni u tri godine 
naučili. Mnogo je tomu doprinijela njegova marljivost, pozornost, a i dobra volja. 
U trećoj godini naukovanja išao je s limarom u okolna mjesta, gdje je ovaj po¬ 
duzimao pokrivanje zgrada i crkava. Dok posao nije bio gotov, nisu se povraćali. 
Pošto je bio vješt u računanju, znao bi mu gospodar dati izračunavati, koliko će 
trebati lima za ovu ili onu zgradu, pak bi on to točno proračunao. 

Treća je već godina, što Đuro božićuje kod Borića. Sad mu sb navršuje po 
utanačenoj pogodbi i naukovanje. Koliko mu se je siromašni otac veselio, kad ga 
je Đuro pozvao, da prisustvuje činu, kad će se oslobađati i da će to biti u odre¬ 
đeni dan poslije Božića. Otac mu zbilja dođe. Đuro bude oslobođen, postane po¬ 
moćnikom, a tom ga zgodom Borić nadari srebrnim satom. 

Uz primjerenu plaću radio je on kod Borića kao pomoćnik nekoliko mjeseci. 
Radio bi on kod njega i dulje, ali je otišao, kad mu Borić jednom zgodom rgče: > 
»Đuro, kod mene si bio tri godine u nauku, a eto i pomoćnikom si već blizu 
godinu dana. Upoznao sam u tebi valjana mladića, komu je zanat omilio. No još 
si neiskusan i nisi potpuno usavršen u zanatu. Ja ti to ne mogu namaknuti, već 
svijet, koji će ti toga i više podati. U njem ćeš vidjeti još mnogo više, nego što 



Tunera u Preluku u Istri. 


si u ovom našem mjestancu vidio. Upoznat ćeš se s ljudima, narodom i njegovim 
običajima. Imat ćeš prilike i u razna društva zalaziti, od kojih pohađaj takova, kojima 
su članovi čestiti ljudi. Nevaljalih se uvijek kloni i ne daj se zavesti u njihove 
zamke. Jednom riječju naučit ćeš se općiti sa svijetom. Mlad si, pak imaš vremena 
u zanatu se usavršiti, pa istom kad prođeš svijetom, kad se i bolje upoznaš radom 
svojim, povrati se u svoju domovinu, u svoj zavičaj, da mu možeš koristiti. Da to 
pako uzmogneš, budi ^od svakoga gospodara onakav, kakav si bio i kod mene« 
Nastoj se radom okoristiti, budi štedljiv i drži na umu uvijek onu našu poslovicu: 
»Čuvaj bijele novce za crne dane«. Prati marljivo i svaku knjigu, osobito onu, koja 
govori o obrtu. Ovo su razlozi, s kojih te otpuštam, jer ti želim, da budeš sretan«. 

Borić završi, a Đuro mu iz govora opazi, da mu je to drugi otac. 

Bijaše my se teško rastati s tom kućom, u kojoj je skoro četiri godine po- 
živio i u kojoj se je tako priličio, kao da je bio kod svojih roditelja. I sam do¬ 
maćin i supruga mu pazili su na njega, kao na svoje dijete, jer ne imađahu osim 
Marice više djece. I^o trebalo mu je ipak rastati se, jer je to samo za njegovo dobro, 
što mu njih oboje od srca žele. 

Oprostiv se uljudno sa svima, posjeti još i svoje roditelje, a zatim se dade u 
svijet, da se radom bavi. 

Mjesto dobije brzo kod jednoga limara, za koga je saznao iz novina. Kod 
njega je radio neko vrijeme i nastojao, da se pobliže upozna s tim mjestom i sa 
* mjesnim znamenitostima. S toga je posjećivao razne tvornice i radionice, te pro- 
>• matrao pojedine građevine. Bio je i članom nekojih društava. Osobito mu je ugodno 
bilo, što mu se je ovdje pružila prilika biti članom pjevačkog i tamburaškog društva. 
U mjestu je opstojalo i obrtničko radničko društvo, komu je također bio članom 
i čijom se je knjižnicom koristio. 

Zelja ga je vukla i izvan domovine. Zato ostavi ovo mjesto i dođe u drugo, 
imajuć u svakom iste plemenite nakane. Tako je još u deset godina promjenio ne¬ 
koliko mjesta i u to vrijeme naučio dva tuđa jezika. Promjena mu je godila, jer je 
svakom promjenom nešta"više vidio i naučio. Boraveć u jednom ovećem mjestu, 
upozna* se donekle i sa kotlarskim obrtom, jer je dotični poslodavac uz limarski, 
obavljao i kotlarski obrt. 

Đuro nije zaboravio ni na Borića. Svako bi mu mjesto u listu opširno opisao, 
a, i njegovih se savjeta točno držao. Zato si je i prištedio lijepu svoticu novaca, 
kojom bi bio mogao odmah za sebe početi. Borić je opet znao, da mladu čovjeku 
treba neprestanih savjeta, s toga mu ih je u svakom listu priobćio. Đuro mu je li¬ 
stove pomno čitao i s veseljem ih primao. Jednom dobije od Borića list, u kom 
mu ovaj javlja, da je teško obolio. Ova se ga vijest neugodno dojmi, ali kad 
saznade dalje iz lista, da ga pozivlje k sebi, da mu bude zamjenikom u radu, do¬ 
nekle se i razveseli. 

On mu se odazove pozivu i za nekoliko xlana prispje k Boriću. Pri prvom 
susretaju, jedva ga Borićevi prepoznaše. No i Đuro je jedva prepoznao svoga do¬ 
broga gospodara, koga je bolest već bila na pola shrvala. Boriću se je naime od 
upale pluća razvila sušica. Ukućani su se tješili liječničkom izjavom, da će prebo¬ 
ljeti, ali je Đuro vidio, da će podleći. Međutim on ga je zgodimice tješio i svojim 
pripovjedanjem o nepoznatim mu krajevima, a u kojima je Đuro obitavao, blažio 
mu je boli. Borić je poboljevao; katkad bi i u radionicu zavirio i uvijek ju zado¬ 
voljan ostavio, jer bi opazio, da mu valjan zamjenik to sve lijepo rukovodi. Samo 
je vidio, da će smrt svojom kosom i k njemu naskoro doći, s toga htjede, da još 
za života uredi svoj imetak. Jednom bijaše sam sa Đurom, pak mu reče: 

»Opažam, da me sile ostavljaju, pa dok još govoriti mogu, kazat ću ti, što 
sam već davno namjeravao. Osim supruge i kćerke mi Marice, nemam drugoga 
koga, komu bi mogao imetak ostaviti. Njih dvije ne mogu zanat i nadalje da vode, 
jer ga ne razumiju. Ja ga dakle ne mogu predati niti komu drugomu, osim tebi, 
jer si zaprosio moju kćerku, koja ti je već i zaručnicom. Ti ćeš mi biti stoga pravim 
nasljednikom i vlasnikom cijeloga moga imetka. Mislim, da ćeš sve uzdržati na 
glasu, kako sam i ja uzdržao. Moja supruga neka ti je druga majka, si toga ju do 
njene smrti uzdržavaj i pazi, da joj iskazuješ sinovsku ljubav«. 

U smislu tih riječi napisao je Borić oporuku. 

Koncem rujna umre Borić, a Đuro nakon smrti njegove preuze posao u svoje 
ruke. Pošto nije bio uzet u vojništvo, mogao se bez zapreke početkom slijedeće 
godine sa Maricom vjenčati. Majka bijaše s njima sve do svoje smrti. 

Đuri je posao išao vazda od ruke. Naručaba je imao uvijek dosta, te je svojim 
radom prokrčio si obrtu put i tamo, kamo nije mogao ni njegov predšastnik. Uza 
to je poduzimao i razne druge radnje. Nijednoga se posla nije ustručavao. Odluč¬ 
nost volje i poduzetnost duha bijahu ga osvojili. Radom svojim svakog je zado¬ 
voljio, jer je svaki predmet pomno izrađivao. Zato mu je izlog bio pun krasnih 4 
predmeta, koje bi skladnim bojama još više ukrasio. 

Svojih roditelja nije također zapustio, već ih potpomogao, a mlađi mu brat 
kod njega i zanat izučio. 

Izradiv svojom rukom nadgrobni križ svomu dobrotvoru i savivši preko njega 
lijepo izrađeni bršljan, pomišljao bi, da ga je priroda ondje postavila neka okružuje 
onu pločicu, na kojoj je zlatnim slovima napisano: »Nezaboravljenom dobrotvoru 
Boriću zahvalni Đuro«. 



Oblici umjetnosti. 

(Svi šetak). 

Piše Ignjat Vuksan 

Grčki ornamenat. 


c) K o n o p ac (u žene e ili gajtan), astragali. Taj uresni oblik sastavljeti 
je po uzoru niza bisera, koji je starim Grcima rabio kao ures u kosi na glavi ili 
na odijelu, te je simbol posve lake sveze. * 

Obično se izmijenjuju po dva razna oblika tako, da se na jednom konopčiću 
po jedno krugljasto tijelo sa dvije tanke kružne pločice simetrično reda. Slike 
28. — 31. prikazuju nam astragale, te su prve 
dvije slike samo bojadisan ures, dok su po¬ 
sljednje dvije plastično isklesan ures, kojim 
se listovi plastičnog ehinus i lezbijskog kima 
prikazuju privezani za proste članke. 


si. .8. 

s' =>• S!@li#li#!itl!f 


Ovamo još spadaju konopčići isklesani 
plastično po uzoru sukanih ili frkanih gaj¬ 
tana. Slike 32. i 33. prikazuju nam takove S1 - 3°- 
uresne oblike, a isti rabe obično u pokućtvu 
kao simbol lake sveze. 



Poznijoj dobi grčke umjetnosti pripa¬ 
daju još oblici pletenih užeta (encarpi) 


si. 34. 


SI. 31 . 



Astragali. 


Taj oblik bje isklesan po uzoru od lišća, 

cvatova i voća sastavljenih uzeta, ta dolazi umjesto remenskih prepleta na spome¬ 
nicima, koji obiluju uresom manje stilizovanim. 

5. Uresni oblici kao značajke prostog lebdenja u prostoru ili 
razapinjanja nad istim. 










OvamoMdu zvijezde, ruže, kite, kapljice i neki drugi još oblici, koji su već 
prije opisani. 

Građevni dijelovi, koji se na jednom ili na više mjesta poduprti prosto raza- 
pinju nad omeđenim prostorom kao n. pr. tavanice i stropnice grede, ili pred 
plohu zgrade na polje izrinuti prosto strše kao n. pr. ploče strijesaka dobiše umjetne 
oblike, koji te statičke njihove službe slikovito prikazuju. 

Tomu dosljedno bijahu tavanice i strop¬ 
nice grede na dolnjoj strani urešene uklesa¬ 
nim ili samo bojadisanim meandertenijama, 
torus-fascijama ili užetima, već prema tomu 
u razmjeru, kako su bile važne u sastavu 
stropa, a ploča striješaka prucima. 

K tijem oblicima, koji razapinjanje t. j. 
bitnost stropa karakterišu, pridružuju se oni, 
koji izrazuju prosto »lebdenje«. SI. 35. pri¬ 
kazuje nam takovu zvijezdu stropnicu, koja 
je znamen lebdenia. 



6. * U r e s n i oblici, koji u ogradi označuju rasprostiranje, dakle 
pritvor. 

Akoprem u grčkom slogu nije bilo okvirom omeđenih polja, ipak su stropni 
zaklopci i još neke pravokutno omeđene plohe zahtijevale doličan ornamenat, kojim 
bi se^razprofctiranje u ogradi slikovito prikazalo. A to bje postignuto tim, da su u 
takova polja uklesani ili naslikani takovi oblici, koji se od središta polja prema ku¬ 
tovima i stranicama jednolično rasprostiru i time pritvor otvora označuju. Slika 36. 
prikazuje nam uresni oblik na polju stiopnog zaklopca. 



SI. 35- 

Zvijezda stropnica. Znak 
lebdenja. 


I time smo završili opis ures- 
nih oblika građevnih članaka, koji 
izrazuju svrhu one česti, na kojoj 
su. Izlišnoga uresa, koji ne bi bio 
u nikakovu savezu sa konštruk- 
cijom, ne ima niti na građevinama, 
niti na obrtninama. Građevna mi¬ 
sao bje u starih Grka pomoću 
ornamenta jasno izrečena. 

No stari su Grci i u orna¬ 
mentu za jasnoćom išli, a to se 



SI. 36. 

Stropni ures. 


vid* otud, što nijesu spajali organičke i neorganičke tvorbe. Zvijeri i bilje spajahu 
u ornamentu rijetko. Lišće i cvatove preudesili su prema obliku urešene česti t. j. 
st ii iz ovali su ga. To stilizovanje pače uklanja se sličnosti sa prirodom, već ga 
podvrgava i na obrtninama strogim zakonima građevne ljepote. Gdje su za cvjetanja 
grčke umjetnosti uzimali zvjerske likove u ornament, to su obično takovim uresom 
izražavali koju simboličnu misao. Lavlja glava je primjerice svagdje, gdjegod voda 
brizga ili izvire. 

Ornamenat starih Grka bio je u starije doba slikan, kasnije klesan i to samo 
malo uzdignuto plosno u reljefu; posve oblo isklesana ili plastična uresa nema. 

Pismena nisu bila u starih Grka nikada uresom. 

Tuna. 

Ona je najznamenitija riba našega mora. Od vajkada su je lovili po Sredo¬ 
zemnom moru, i to Feničani uza španjolske obale, a Grci uz obale Male Azije, 
te ona i danas najbolje naplaća muku ribarevu u tom moru. Ovo joj je more 
prava domovina. Odavle zalaze ogromna jata tune u Jadransko more. Pojedini ko¬ 
madi narastu do 2 m dugi, a do 2 q teški, no ulovili su već i komade 4 ni tluge* 
i 5 q teške. Tuna je tijela stisnuta (sploštena), gore tavno-modra, dolje sivkasta i 
jasno pjegava. Preko cijelog ljeta drže se tune na površini morskoj, te se od objesti ^ 
bacaju, da se pljusak čuje na daleko ili pak tjeraju za sardelicama i drugom ribom, 



Tunolov u Dalmaciji. 


da si napune nezasitne želuce. Najveći su dušmani tune dupini i morski psi (kučak, 
ajkula). Kada se ova neman zaleti u tune, onda se razleti jato, a ribarske se mreže 
pune obilnom lovinom. Love ju od svibnja do listopada. 

U hrvatskom su Primorju za to smještene tunere. Uz morsku obalu na 
zgodnu mjestu smjestili su uz gole pećine kukavnu daščaru, u kojoj ribari preko 
ljeta stanuju, dok traje tunolov. Uz kolibu, a tik obale naherile se visoke ljestve, 
kojima je doljni kraj zatrpan kantenjem, a gornji je kraj nad vodom. Na vrhu lje- 
stava je koš, a u njem sjedi čovjek stražar po jedan sat, dokle ga drugi ne izmijeni, 
pa nepomično bulji u more. Kad opazi tunu, on poviče, a ribari potežu razapetu 
mrežu veliku tratu, koja stoji 1400 do 1600 k. Ova mreža visi na plutovim kotu¬ 
rima i seže do dna. Ona se pruža usporedo s obalom. Jedan joj je kraj do obale, 















154 


a drugi je otvoren, da riba može u mrežu. Kada se mreža priteže kraju, onda pre¬ 
strašena riba u njoj skače kao bez glave. Voda se zapjeni, a mnoga se tuna ubije. 
Polovljena se riba odmah nožem raspori, a drobac se izvadi. Očišćena se tuna 
odmah otpremi na Rijeku, u Trst ili u Mletke, a 'željeznicom se odavle ponešto 
otprema i u kopnene gradove. Gospodar se brzojavno opita, gdje je može bolje 
da unovči, pa je onamo i otprema. Ne nađe ii parnjače, a on najmi veslače, koji 

se putem izmijenjuju. kg tune prodaje.se po 1 k 60 f do 2 k. * 

* ^ 

Za nepogodna se vremena mreža potegne na kraj i ne lovi se ništa, jer oko 
tunere mora da je potpuna tišina, buduć da se riba plaši. Zato se i u tamnoj noći 
• bolje lovi, nego li po mjesečini. Velika tunera ima po troje ljestve, te je na dvo- 
- jima uvijek straža. Mala tunera ima samo po jedne ljestve. Svaka tunera ima po 
jednoga ili više vlasnika (principala). Oni se pogode s ribarima. Obično je polovina 
lovine gospodareva, a polovina ribarska. Osim toga dobiju ribari još i drobac, te 
mogu mrežom manju ribu da love sebi za hranu. Gdjekoji vlasnici se pogode tako, 
da će sami svu polovljenu ribu kupiti. Uz veću je tuneru obično po 13 ribara, a 
jedan im zapovijeda, a taj je gospodar (kapo). Za dobre se godine vrate pod 
jesen svi veselo kući, jer im se mreža svaki čas punila ribom, no na žalost ima 
puno više jalovih godina, kada po čitave tjedne i mjesece ne ulove ni jedne glave. 
Za dobre lovine potegnu na jedanput po 500 do 800 glava, a kadšto i dvaputa 
toliko. Tunera ima uzduž našega Primorja na više mjesta. 

U Dalmaciji love tiuie velikim mrežama palandarima, koje su po 480 m duge. 
U* oveću, a laku barku sjedne do dvanaest dobrih veslača, a uz njih iskusan glavar. 
Kada se* tuna ukaže, gdje se na površju baca ili je oblijeću galebovi, onda zapo¬ 
vjednik odredi, da se nekolikg ribara iskrca na obali i s njima jedan kraj mreže, 
a ostali veslači moraju živo zahvatiti, da opkole ribu. Kako barka leti, pada mreža 
u vodu, pa je li tuna sretao opkoljena, iskrca se i ostala družina na kopno, da i 
drugi kraj mreže dođe na suho. Kada povlače mrežu, riba se otimlje, more se pjeni, 
a ribari uzrujani viču. U dobroj se godini u Dalmaciji polovi do milijun kg tunine, 
dok se u hrvatskom Primorju u tunerama polovi tek do 150.000 kg tune. 

Tuninu rado jedu svježu i usoljenu, a i spremljenu u ulju poput sardina. Meso 
je bojom nalik teletini, al je teško probavljivo. Od tunine, koja je iole pokvarena, 
lako se čovjeku upale crijeva, pa može od toga i da zaglavi. 


Iz poslovnice. 

(Svršetak). 

Piše Stanko Maurović 

Bon. 

Bon jest vrst namire, kojom se potvrđuje primitak iznosa, pozajmljena na 
kratko vrijeme. Bonove si izdavaju obično trgovci. 

Primj er 1. 

Trgovac Milan Varjačić pozajmio je od trgovca Franje Tadića u Zagrebu 
k 600, povrativih za 9 dana, te izdaje na taj iznos bon. 

T z r a d a k : 


6 $ %aqze&u, 6 .- tzavnja 1.898* 

cBoi^ 


na 4 600 ilovom Jeotototiiaa fizuna, pzimljcni^v od Cjoop. lazanje 
cTaSiea, povzali\n$x &a osam 3 cma. 

©ICil’cm ^Daxjacic. 


Primjer 2. (Bon bez naznake vjerovnika ili pozajmiteljaj. 

Trgovac Antun Vinski u Sisku pozajmio je 15. ožujka 1.898. od Petra Mandića 
u Sisku k 400, povratnih za 3 dana. 


Izradak: 


C&014 


Si:>a 4 , 15* ažwj 4 a 1.808* 


na 4 400 korotu četizistotine fizuna ipovzat i/oi/fi, z>a tzi dana. 

a. 

" £Lntun ^Vinski. 


Potvrda 

Potvrda izdaje se u onim slučajevima, kad se preuzima koj predmet, ali ne 
novac, n. pr. štedovna knjižica, vrijednosni papir, mjenica, zadužnica itd. Nadalje 
izdaje se potvrda i glede novca ili kojega predmeta, preuzetoga u tu svrhu, da se 
uruči trećoj osobi. 

Primjer 1. 

Franjo Barušić u Karlovcu primio je od Ivana Turkovića, svoje istomu u po¬ 
hranu predane dionice samoborske štedionice broj 201 do 210 po k T00. 

cKaziovac y 24. tzavnja 1898. 


$otvzda. 

SVimio sam danas od <^02p>odi^\a Svcina eT aziiomća ovdje 10 
komada dionica samo&ozsfae stedione fazoj 201 do 210 po 4 100 

zajedno sa 'kuponsfiUn azeima od 1* siječnja .1898. 

šrzanjo oBazttsić. 

P r*i mjer 2. 

Milutin Baneković u Sisku primio je od Adama Večerine u Karlovcu k 720, 
da ih uruči MartiSačeru u Zagrebu. 


Izradak: 


24 * havnja 1898 . 


$otvxda. 


Sobotcjj ujem ovime, da sam danas pvimio od Čtdama ^Vcčc- 
zine Slazlovca u gotovom h 720, slovom sedamstodvadeset 

hzuna u tu svthu, da ih mučim &[Laztinu Načetu u %acjzelsu, 
što pod jedno o&ećajem učiniti. 

^VLiinlin e$ancfiov>ic. 


, Milutin Baneković zatražit će od Martina Sačera dvije jednako glaseće na¬ 
mire, od kojih će jednu odaslati Adamu Večerini u Karlovac, dočim će drugu 
(dvogupku) pridržati kod sebe. 

Primjer 3. 

A J 

A 

Miroslav Valenteković u Osijeku primio je od 'Konrada Sabolića u Zemunu 
10 komada dionica đakovačke stedione broj 181—190, po k 100 sa uputom, da 

ih uruči Svetozaru Karašiću u Vukovaru. 

-* _ 


Izradak: 


Osijeh, 22 . oiujha 1898 . 


! $ctv'vda . 


$zimio san 1 danas od c Konzada SciOolić« u %emux\u deset 
homada dionica djahovačhe stedione l>toj 181—190 po h 100* u 
tu svthu, da ih mučim Šv>ctioz>axu e&axaš\6u u ^Vuhovazu, što 
j>odjedno olseća'jem tse&odvlačno učiniti. 

91 Lizosfa v> a lente (lov i c 


Krive karte. Neka je odlična gospođa uzela u službu mladoga jednoga 
slugu, koji je netom došao sa sela. Za nekoliko se dana gospođa izveze, da po¬ 
sjećuje. Kad je već u kočiji sjedjela, opazi, da je svoje posjetnice (vizitkarte) osta¬ 
vila u svojoj sobi, pak reče : »Janko, zaboravila sam svoje karte. Idi po nje i pri- 
drži ih uza se!« Janko se požurio natrag u sobu, ovršio zapovijed i sjeo pokraj 
kočijaša. Gospođa je započela posjećivanje. Gdje nije znanaca kod kuće našla, tamo 
je Janko morao da ostavi po jednu ili po dvije karte. Pri zadnjem posjetu reče 


* sa kuponom od i. siječnja 1898. 




sluzi: »Janko, ovdje ostavi tri karte«. — »To nije moguće, milostiva^ Imam samo 
još dvije, i to: križni as i srca sedmicu«. Sluga, koj u svom seoskom domu nije 
ništa čuo o kartama posjetnicama, uzeo je sobom iz gospojine sobe igraće karte. 

Zgodan razlog. Franceski kralj Ljudevit XI. znao bi o]co svoga stola sa¬ 
kupljati ljude sviju staleža, da uzmogne što pouzdanije saznati o prilikama svoga 
kraljestva. Tako je bogata nekoga pariškoga trgovca nekoliko puta zapala čast, da 
bude gosLza kraljevskim stolom. To mu je tako zavrtilo mozgom, da je napokon 
zamolio vladara, da bi ga proizveo plemićem. Kralj usliša molbu, ali već ne pozva 
k sebi novoga toga plemića. To je ovoga tako rastužilo, da je izmolio audijenciju 
(saslušanje\ te je upitao kralja, zašto mu je uskratio svoju milost. »To je posve 
jednostavno«, odvrati kralj. »Prije, dok ste u starom svom staležu bili prvi, cijenio 
sam vas, no sad, kad ste u novom svom staležu posljednji, sada je obratno«. 

Zaslužena cvanciga.* Neki austrijski general, koj je iz pokrajinskog jed- 
noga grada došao u Beč na mali dopust, htjede da tom prilikom razgleda i veliki 
zvjerinjak u carskom perivoju Senbrunu (Schonbrunn) kod Beča. Kad je onamo 
došao, nije se nikako mogao da snađe i nije'mogao da nađe one strane životinje. 
Sada opazi starijega, jednostavno odjevena čovjeka, gdjeno se sagnop nad cvjetnu 
jednu gredu. General pođe do njega, potrepta ga po ramenu i reče: »Evo vam 
cvanciga, starče! Budite tako dobri, pak mi pokajite put do »stranih životinja«! Starac 
kimne glavom da hoće, uzme cvancigu i pođe uz generala po postranom nelcdtn 
puteljku. General dobro pogleda starca i prestraši se. Bio je to sam car Franjo, o 
kom je general mislio, da je kaki vrtlar ili sluga. Kada Se je general stao ispri¬ 
čavati, odvrati mu car smješeći se: »Ništa zato, dragi generale! Draga ću vam voljđ 
pokazati put, ali svoje cvancige ne ćete natrag dobiti. To mi je prvi novac, koj 
sam s tim živinama zaslužio«. 

Uzor. Za američkoga rata »za slobodu« od godine 1J773. do 1783. jašio* je 
vrhovni vojvoda, dakako u civilnom (građanskom) odijelu, pokraj neke čete vojnika, 
koji su bili zaposleni na nekim skelama (gruštu), a nadzirao ih narednik (kapral). 
Ovaj im zapovijedio, da potegnu tešku jednu gredu. To im usprkos svemu napre¬ 
zanju ne pođe za rukom. Kapral je ipak dalje zapovijedao, a da sam nije prstom 
ni maknu. Tada ga jahač upita, zašto momcima ne pomaže, kad vidi, da sami grede 
ne mogu da dignu. Na te se riječi kapral rasrdi, pak stane još jače vikati i reče: 
»Gospodine ja sam kapral!« — »A tako«, odvrati mu jahač, »to sam svakako pre¬ 
gledao, gospodine kaprale!« Sada sjaši skonja, priveže ga za obližnje drvo i pomogne 
momcima, te postave balvan na određeno mjesto. Onda se obrati zapovjedajućemu 
kapralu, otare si znoj s čela i reče mu zagrižljivo: »Gospodine zapovjedajući kap¬ 
rale, kada ćete opet imati takav teški posao da obavite, a ne budete li imali dosta 
ljudi, onda zatražite vrhovnoga svoga zapovjednika, a ja ću vam i drugi put da 
pomognem!« Kapral stajaše zabezeknut i razbeči oči. Jahač u civilu bijaše glasoviti 
vojvoda i državnik Uešingtn (Washington). 

Izgubljena oklada. U jednoj gostionici slavonskoga nekoga grada sjedilo 
više gostova uz čašu vina. Razgovarali o svem i svaćem, kako je to već običaj 
Tako raspredu razgovor i o smrti, pa kako nitko ne ^na čas, kada će ga da stigne. 
Dakako da čovjek ne zna sata, kada će umrijeti, primijeti jedan prijatelj, no da se 
ipak usuđuje izjaviti, da ne će danas još umrijeti. Naš je prij© Grga bio doduše 
priljetan, al još posve krepak čovjek. Drugi mu se usprotive, jer i to ne može 

* Cvanciga je bio srebrni Dime kolik kruna, a vrijedio je 66 filira. 

nitko da ustvrdi, pošto može čovjeka kap ili ina koja nenadana nesreća da ubije. 
No naš se Grga tako junačio za svoj život, da je ponudio okladu, da danas ne će 
umrijeti. Iza toga navrnuo se razgovor na druge stvari, a Grga se prvi uputi kući. 
Oprostiv se sa svjčma, zaželi im laku noć, pa da se sutra opet svi živi i zdravi 
nađu na okupu oko prijateljskoga stola. Malo iza toga začuju prijatelji u sobi, 
kako se vani nešto stropoštalo Oni se prestrave i navale sa svijećom napolje 
- i imaju što da vide. J^a stubišnom je podnožju ležao prijan Grga mrtav. Kako je 
bila tama, omakla mu se noga i on se, kako je bio težak, svom silom stropoštao 
niza stube i ubio se. Ozbiljno i mučaljivo stupahu Grgini prijatelji na njegovu spro¬ 
vodu i mišljahu, kako je istinito kazao Spasitelj : »Ne znate ni dana ni časa, kad 
ću vas pozvati«. Koliko bi bolje bilo na svijetu, kad bi svi na to mislili! 

Sretao zakasnio. Bit će tomu kakovih dvadeset godina, što se neka veoma 
otmjena obitelj uputila kući iz morskih kupelji. U Trstu se zadržala samo jedan 
dan, da obavi neke poslove. Popodnevnim vlakom htjede napokon da se vrati kući, 
gdjeno ju je rodbina i družina svečano očekivala. Buduć da je već sav prtljag bio 
predan, pošalje gospoštija svoga slugu Tanka naprijed po karte, da ne mora na ko¬ 
lodvoru da čeka. Malo prije neg što će vlak da krene, dođu gospoda u čekaonicu 
I. razreda, da dočekaju sTugu. Već je prvi put zazvonilo bilo na odlazak (onda se 
je još zvonilo na stanicama ili postajama). Gospoštija si nije mnogo glave trla, jer 
je Janko veoma točan. Tada zazvoni po drugiput. Sluge još nema. Sada se gospo- 
« štija istom uznemiri i stane promišljati, što se je moglo Janku dogoditi. Najednom 
^zazvoni i trećiput, a brzi vlak odjuri ispred nosa. Eto sad na jednom snuždena 
Jankal* Dotrčao je sav znojan i bez daha. Hoće da se opravda, no gospoštija ne će 
d& ga čuje. »Još danas možeš da se nosiš. Ti nijesi više u našoj službi!« Ovim su ga 
riječima popratili. On je siromah zato zakasnio, što-je usput skoknuo bolesnu svomu 
bratu, da ga utješi i da ,mu dade nešto novaca, jer je bio velik siromah. Ma da 
se je htio požuriti, zadržao se je nekoliko časova dulje, nego što bi smio, a k tomu 
je njegova ura za nekoliko časova zadocnivala po željezničkoj uri — i tako se do¬ 
godi, da je zakasnio. Gospoštija se opet vrati u svoje svratište srdita, što im je 
sluga bio toli nepouzdan. On je pako razmišljao, što da uradi. »Da molim opro- 
štenje, ne će mi oprostiti, jer su svoju rekli. Da se opravdam, ne će me da slu* 
šaju«. U večer dobije gospoštija brzojavku, kojom se rođaci opitavaju, da li im se 
nije na željeznici kakva nesreća dogodila. Onaj vlak naime, kojim se je ova go¬ 
spoštija imala da vozi, izašao je na putu prama Ljubljani iz tračnica. Tom su zgo¬ 
dom neke osobe usmrćene, neke teško, a neko lako ranjene. Oni putnici, koji su 
pak zdravi ostali, svi su puno kasnije prispjeli svomu cilju. Kako li se gospoštija 
začudila, kad je sve to saznala ! Kako še obradovala, što je Janko zakasnio ! Sluga 
je morao mahom pred gospoštiju i potanko da ispripovijedi zbog čega je zadocnio. 
Sada su Janka opet zadržali u službi i pobrinuli se za bolesna njegova brata, da 
je ozdravio. 

Brbljavac. Desio se u društvu glasovita nekoga učenjaka dosadni jedan 
brbljavac. Kad je taj učenjak otišao, reče brbljavac: »Čudnovato! Sve hvali toga 
čovjeka kano vanredna umnika, a ipak nije ni jedanput usta otvorio«. — »Opro¬ 
stite«, odvrati mu jedna gospoja, »on je to učinio, jer doklegod ste vi govorili, on 
je bar dvadeset puta zijevnuo«. 

SITNICE. 


Zgodna nagrada koncem školske god ; ne 
vrijednim učenicima počam od .5. razreda nižih i 
viših pučkih škola, kao što i obrtnih, trgovačkih, 
šegrtskih i ratarskih škola te opetovnica jest 1. 
tečaj »Vjernoga druga«, koj obiluje zdravom za¬ 
bavom, valjanom poukom i krasnim slikama. Uku¬ 
sno ukoričen u crvene platnene korice stoji cio tečaj 
samo 2 krune 40 fil. (1 for. 20 nč.) bez po¬ 
štarine. Tko naruči najmanje 3 komada, dobije ih 
franko. Narudžbe prima uprava »Vjernoga druga*. 

»Vjerni drug« prima u zamjenu slijedeće listove: 
»Mladost 4 * Beč, — „Novo doba 44 Prag, — 
„Vatrogasni vijesnik w Zagreb, — Obrt¬ 
nički vijesnik 44 Zagreb, — „Učiteljski ve- 
snfk 44 Beograd 44 , — „Škola 44 Karlovac, — „Smi¬ 
lje 44 Zagteb, — „Mali Dobrotvor 41 Zagreb. 
Osim toga je »Vjerni drug« primio i slijedeće u 
svom listu objavljene knjige: Širola: Gusarski 
dvor (na str. 63.), Maraković: Rukovet pouke 
(na str. 63.), Širola: Začarani žabac (na str. 
79.), Binički: Svjetozor (na str. 98.). 

Sprava za povećanje slika ili Svje¬ 
tozor, učilo za školu i dom dobiva re kcd g. 
Josipa Biničkoga, ravn. učitelja u Nikincima, 
pošta Hrtkovci, Slavonija, poštanskim pouzećem 
za 14 kruna. Ta sprava sastoji od dva stalka 
na jednom podnožju. Na stražnjem se stalku na 
mjesti slika, koju treba motriti, a na prednjem je 
stalku dvodutka staklena leća, koja povećava sliku. 
O tom je isti g. napisao istoimenu razpravu, koja 
se također u njega dobiva po 70 fil. 

Furniranje k lijom, koja vodi cdoljeva. 
Veoma se često dogodi, da se na furniranim 
stolnim pločama prolije voća ili druga koja teku 
ćina, pak se onda ploča namjehuri Da se to pre¬ 
priječi, priredi se klija, koja nije osjetljiva za vodu, 
ovako: obična se klija u vodi tako dugo moči, 
dok nabubri, al da svoj oblik ne izgubi. Kada 
klija tako omekša, stavi se u željeznu ponjvu, ali 
bez vode i doda joj se koliko već treba lanena 
ulja. To se na slaboj vatri tako dugo kriva, dok 
se ne stvori hladetinasta tvar. Takova klija spaja 
veoma čvrsto raznu građu, otvrdne brzo i odo 
ljeva vlazi. 

Neplodne se voćke mogu tako da oplode, 
ako se sve jalovice grane poniknu. Jednogodišnje se 
i dvogodišnje jalovice svojim vrškom privinu k 
zemlji a da se ne obrežu, pak se u spodobi luka 
privežu likom o bližnju granu. Što je voćka bujnija, 
to se može grana većina da svije. Na veoma buj¬ 
nim voćkama mogu se da saviju potpuni kolobari. 
Posljedica je toga savijanja, da iz tih jalovica po- 


\ 

tjeraju plotkinje, dočim bi iz nje potjerale samo 
opet jalovice, da je u vis rasla. No sve se voć- 
kine grane ne smiju tako da savijaju, jer bi voćka 
od preobilna roda brzo izdala. . ^ 

Drveće Čisti zrak. U tvrđi Germershajm 
na Rajni u Njemačkoj haračila je prije groznica 
toli jako. da je od 6000 momaka posade bolovalo - 
I ^ 59 - godine 56% (od 100 ljudi 56 njih), a po¬ 
miralo je od god. 1854* do 1863. poprečno 3 5°/ 0 . 
Otkad su tvrđu okružili šumom, zasadivši sve op¬ 
kope i vježbališta na gusto drvećem, vratilo se 
zdravlje u tvrđu, a pomor je spao na i postotak. 

Vođa od pranja gnoji voćke Da 

čađ, drveni pepeo i smeće voćke dobro gnoji, to 
mnogi znadu, al da i voda od pranja rubenine 
dobro gnoji, to je manje poznato. U toj vodi ima 
otopljenih masti i soli, koje voćku dobro hrane. 
Osmi toga ubija ta voda razni gad u zemlji i na 
voćkinu korijenju. 

Sunčanica kao hrana peradi. U En 

gleskoj tvrde, d?T su sjemenke sunčanice najbolja 
hrana peradi. Od njih živad mnogo nese, a* i 
perje postaje prekrasno sjajno, što vrijedi osobito 
za izložbe. Kada se živad mitari (mijenja perje), 
onda su najbolja hrana te sjemenke, jer su pune 
ulja. Najviše se preporuča ona velika vrsta (orjaška 
sunčanica), koja 1 se jako uzgaja po Rusiji i po 
Kitaju, no i naše manje sunčanice dobro rode. I 
y čela rima se preporučaju sunčanice, jer one, gdje 
manje cvijeća ima, do kasne jeseni pružaju do¬ 
voljno hrane. 

Kineski napisi u Mejiki. U pokrajini 
Magdaleui mejičke republike nađeni su stari ki¬ 
neski napisi. Jedan ih je Kinez djelomice preveo 
i ustvrdio, da su 2000 godina stari. To* se pod¬ 
udara i sa predajom, koja veli, da je nekada 18 
odjela Kitajaca istraživalo zapadnu obalu mejičku. 
Sada se imaju najprije da pretraže grobnice i spo¬ 
menici kod podzemlja Jakoba sjeverno Magdaleni. 

Dobra nalič za drvo. Letve, drvene 
česti porasnika (staklenice), ograde klila i plotovi 
naličuju se ovim jednostavnim i jeftinim ličilom. 
Uzme se svježe kaje (cementa) najbolje vrste, koja 
je u dobro zatvorenim bačvama spremljena bila, 
pa se s mlijekom ponvješana trlja na frljanikii 
kamenu. Boja mora da bude gusta poput uljene. 
Drvo, koje se tom bojom ima da oliči, ne smje 
da je glatko oblanjano, već — hrapavo piljeno, 
trostruko ličenje čuva drvo ne samo protiv ne¬ 
pogodama vremena, nego i protiv vatre. Drvo, 
koje se hoće da oliči, mora se prije dobro da 
osuši. 

Kvake, stici (šildeli) i zvonila čLte 

se salmijakovcem (nišadorovicom), ako se istom 
nakvasi vunena krpa, pak se njom ove stvari dobro 
otaru. Iste će se dugo sjajiti. Stara žuta mjed 
(mesing) očisti se, da bude kao nova, ako se 
polije jakom nišadorovicom, te se četkom dob-o 
protare i napokon čistom vodom oplabne 

Lakovano se poknćtvo čisti od 

mrlji, ako se smješaju jednaki dijelovi lanena 
ulja, vinovice (alkohola, špirita) i terpetinskoga 
ulja, pak se tom smjesom nakvad krpa i njom 
mrlja tako dugo trlja, dok iščezne, a onda se 
osuši upojkom (bugačicom) 

Parketi ostaju jasni, ako se naliče rijetkim 
lakom (pokosfi) dok su još novi. a onda se n - 
mažu laštđom, koje se dobije; ako se vosak ras¬ 
topi u terpentinu, te se četkom dooro ulašt*. 

Pogibeljne zubne četkice su one. ko¬ 
jima su četinje samo ukeljene, a nijesu žicom uple¬ 
tene. Ukeljene četinje tako ispadaju i dospievaju 
među zube, gdje smetaju. No gou* je, ako dospiju 
u gut ili u crijevo, gdje mogu da prouzroče u alu. 
Kada se dakle kupuju zubne četk’ce, onda valja 
gledati ne samo na to, kojk je jeftinija, nego i na 
to, jesu li četine upletene. 

Na tražilici 8. je konj iznad paloga ko¬ 
njanika. 6krene li se trazilica na desno, vidi se 
sav’kom, kako. leti. Našli su ga : Fejzagić Džemail 
i Franjo Filipović u D. Tuzli; Katarina Kranj- 
čevic* i Milan Galović u Dapcima; Milan Strašek 
u Oborovu; Vjekoslav Rubetić u Kostajnici p An¬ 
ton Derzić i Miloš Stojanović u Jaski; Edmund 
pl. Belošević u Batini; Slava Anschau i Agata 
Hlebec u Osijeku ; Marjana Poppl i Milan Čermak 
u Zagrebu. 

Na traži lici 9. je>t mandarin lijevo, 
kada se slika obrne. Glava mu je među vazom i 
granom, koja mu je ujedno i perčin (pletenica). 
Slika mu seže do prsiju. Našli su ga: Franjo Fi¬ 
lipović,- Fejzagić Džemail i Markus Blahm u D. 
'luzli; Ivan Velić u Podgrađu; Ivan i Josip Ka- 
vić, Antun Bivec, »Mijo Rojtinić, Drago Rac, Klara 
Belec, Marija Mlakar, Marija Dolenc, Marija Da 
nanić, Marija Maly, Josip Kos, Draga Novosel, 
Anđela Žiljak, Franjo Koščec, Andro Lanović, 
Josip Pivarić, Stjepan Kos, Mato Ivanović i Vilko 


Bosnar u Sv. Ivanu Zelini; Marjana Poppl, Zvo- 
n : mir pl. Stauđuar i Jurislav pl. Tomay u Za 
grebu; Josip Fekete u Osijeku. — Viktor Krm 
potić u Sisku našao je na 6. tražilici majku, a na 
7. tražilici psara. 

Računske zadaće* 

Proizvodi računskih zadaća fz 8. broja; 

1) 5 X SX 3 ' 4 = 78 50 m 2 

2) 16/ X 5 = 80/ = o*8o lc; 656 0 80 = 
— 820 dana. 

3) 1230: 2 -= 615; 240 -|- 080 3.20; 

120 X 615 = 1968 lc. 

4) 483 : 0-42 — 1150 k 

Valjano ih je riješio : Marko Cesar (osim t.) 
u Zagrebu. 

Proizvodi računskih zadaća iz 9 broja: 

1) 2880 -j- 7600 10480; 10480 : r6o = 

= 65*50 lc. 

2) 25*62 : 7 = 3*66 h\ 42*02 : 11 = 3 82 lc; 
3 82 — 3*66 = o*i6 lc ; jeftinije se kupuje kod tr¬ 
govca B za 16 f 

3) 74 god. 7 mj. — 16 god = 58 god. 7 
mj. ==r 21090 d.; 21090 X o 18 = 379620 lc. 

Valjano su ih riješili: Anka Cigić (osim 3.) 
u Podgrađu; Ivan Kavić, Josip Kavić i Mijo Roj 
tinić (svi osim 3.) u Sv. Ivanu Zelini. 

S m j e š i c e. 

Nepogrješivi barometar. Buduć đa ži¬ 
vin t akomjer (barometar) vrijeme uvijek pravo ne 
pokazuje, to je nekoliko šaljčina preporučilo, da 
si svatko na *svom dvorištu postavi nepogrješivi 
barometar, a taj je — debeo konopac, koj vjerno 
pokazuje slijedeće promjene vremena: i. Lijepo — 
kad je konopac suh 2 Kišu — kad je konopac 
mokar. — 3. Promjenljivo — kad je konopac čas 
mokar, čas suh. 4. Vjetar — kad se konopac amo 
tamo ljulja. 5. Mraz — kad je konopac smrznut. 

Zna si pomoći »Hej, krčmaru, vi ste nas 
podvorili starom ■teletinom !« — »Molim gospodu, 
da mi oproste, pa da ju izvole pojesti kao mladu 
govedinu« 

Dobar tlakomjer. Optičar: »Kako ste za¬ 
dovoljni s tlakomjerom?« —Mušterija: »Veoma sam 
zadovoljan! Otkada ga imam, lijepo je vrijeme!« 

Čedno. Tetka: »Evo ti, Slavko, komad po¬ 
gače. Sto moraš da rečeš?« — Slavko: »Prosim 
jošte jedan komad«. 


OPOMENA. Umoljavamo p. n. gg. pretplatnike, koji su još zaostali svojom 
pretplatom, da je izvole što prije da namire, bako bismo i mi mogli svojim ob¬ 
vezama da zadovoljimo, baduć da je ovim brojem prvi tečaj završen. 

SADRŽAJ: Poziv na pretplatu. — Limar Đuro — Grčki ornaraenst — Tuna. — Iz poslovnice * 
Bon. Potvrda. — Krive karte. — Zgodan razlog. Zaslužena cva* ciga — Uzor. — 
Izgubljen - oklada. — Sretno zakasnio. Brbljavac. — Sitnice. Računske zadaće — 
Smješice — * 

Vlasnik i nakladnik : Knjižnica trgov. i obrtn. poni. i naučn. u Zagrebu. 

Tiskara knjižare Lav. Plartma ia (Kugli i Deutsch), Zagreb 









OTPREMNA KUĆA ZA SUKNO 

ARNOŠT NEY D. D. 

—=EEr ZAGREB 
Produžena BOŠKOVIĆEVA ULICA. 

—'JBKJl— 

Glavno skladište : 

BRNO, JESU1TSKA UL. 4. 

Post. ček zavod Zagreb, račun br. 34.056. 

Tek računi kod : 

Prve hrvatske štedionice, 7agreb 

Hrvatske siav. zem, hipotekarne banke, Zagreb 

Anglo Osterreichische Bank, podr. Brno. 

Brzojavni naslov: NEY Zagreb, 

Zagreb 


i- v l - 


Urlo cjenjeni prijatelju 


! 


Orio nam je ugodna što Uam možemo jnuiti, ča .»ninll 1 oš|] 

SHS ka *anama naše proljetne i ljetne kolekcije 1922 kc'..< sm; U-'.ml 

poslali. 

£3 . •" f .*• 

Dua cjenika koja su bila priložena, »arpoi kolekciji .cu -Ic,- ( 

od danas cijene u SHS kruno mi; prgjrrui i iklopljenirfT aiima afeitimn«*.; 
u češkim krumama osiaju nepromijenjenu.' 

fTli Uam se preporučujemo i bilježimo 




Prilozi : 

I novi bijeli neto cjenik 
1 novi crveni cjenik 


sa 'jeiešiouonjej 

A rnošt Ney 


5ehr geehrter Beschaftsfreund ! 

UJir sinč in čer sehr angenehmen Lage Ibnen miiteilen zli kftnneri 
u/ir die Preise in SHS itr'onens čer llinen jungst gesandfen Ffuhjahn 
Sammer Kollektian 1922. ermassiigt liabcn. 

Die der Kollektion beigefiigien zu;ei Preislisten u/olien Sie uernichter 
gelten afo heute čie 5H5 Kronen Preise iaut bjiliegenčen neven Preifcli 


Die Preise in tschechischen Kronen bleiben unuerančert. 
Inčem uiir Sie bestens grtisser zeichnen uiir 


Beilagen: 

1 neue Nettopreisliste weiss. 
1 neue Preisliste rot. 


hochacbtungsu 

Arnošt Ney 












































